
Bu Khatna chhut khatna (1938) 
TuunMAHRUAI 
(Author's Preface) 


He Mizo Chanchin hi a tirah chuan chhuah a tan ti a ziak pawh ka 
ni lo va, kum 1926-ah Pu Thuama, Kulikawn Dawrkaiin Mizo chanchin 
inziaksiak nan cheng 50 a phal avangin ka ziak a ni a. 


Chung ziak dangte nen chuan an entawnin ka ziak hi tha berin an 
hria a, a chhiar apiangin khawlchhut atan an it ta hlawm a; nimahsela 
lehkhabu chhuah hi thil awl-ai a lo ni lo va, a duh nazawngte chuan an lo 
chhuah thei ta lo va. Tunah hian Pu Hmingliana hian a lo chhuah theih tak 
avangin a lawmawm ngawt mai. 


Mizo hian hnam dang chanchin kan chhiar thin a, mahni chanchin 
engmah hriat kan nci si lo va, a pawi kan ti theuh va. He mi bu hi a lo 
chhuah theih tak avangin a chhiar aniang chuan Mizo chanchin tlema- 
zawng chu an hriat phah dawn avangin vantláng tan pawh hetiang lehkhabu 
lo chhuah hi lawmawm tak niin ka hria. 


Tin, a chhunga thutc hi keima hriat mai a ni lo va. ka zinna ram zau 
taka mite a hre deuh deuh ka zawha ka ziak khawm a ni a, thenkhat hriat 
dan nen chuan a inang lo pawh a ni thei e. Upahote hi an hriat dan a inang 
lo hle mai a. chutiang hriat dan hrang tam takah chuan a inan tam theihna 
ber apiang ka la deuh zel a ni. 


Mi thenkhat chanchin an hriat sei deuhte chu ka ziak sei deuh va. 
thenkhat an hriat tawi deuhte chu ka ziak tawi deuh mai a ni a, tuma 
ngaihmawh tur a ni lo vang chu. 


Tin, thing leh raw innawh lai chanchinte pawh mi hrilhtute sawi ang 
ang chu ka ziak zel mai a ni a, a lo dik loh deuh pawhin keia tniam loh a ni 
lo vang a, mi hrilhtute hriat dan dik loh deuh vang a ni zawk mai ang. Hriat 
dan hrang a awm tih hi kan hre reng a, hriat dan zawng zawng ziak sen a 
nih si loh avangin a dik tawk awm deuh apiang chu ka la zel a ni. 


SAITUAL Pastor Liangkhaia. 
June, 1938 Siamtu (Author) 


THUHMAHRUAI 


Pu Tarmita, Bawrhsap hmasa ber ziak. 


Thiante u, 


Mizorama ka awm tirh lai kha tunah chuan kum 50 a lo ni ta a, 
khang lai khan miten, “Mizo ziak ngei lehkhabu a lo chhuah hun thlengin 
ila dam ang," min ti sela, ka ring lo vang. Chung lai chuan Mizo tumah 
lehkha thiam an la awm loh avangin mi tlemte chauh Sap nen an inrem a. 
Reiloté kan indo thin a, a hnuah kan inrem leh thin a. Kum 16 chhungin 
Mizo zingah hlim takin ka awm a ni. 


Kum 45 lai a ni ta, Zosap pahnih, anmahni duh thuin Sawrkar 
puih lohvin an lo chhuak a, pakhat chu tun thlengin a la dam a, Pu 
Buanga in tih kha a ni. 


Ching Sapte chuan Mizo lehkha an siamsak a, Mizoram 
sikul hmasa ber chu an siam a. Aizawla an sikulah chuan Mizo 
lehkha zir hmasa berten an zir a. Chuta tang chuan Mizoram 
lehkha zirna hi a lo darh zau ta a ni. 


Pu Buanga te thian dun lo chhuah hnu chuan Sap dang an lo chhuak 
leh a, anni pawh chuan tam tak an zirtir ve che u a; nimahsela chüng 
Zosap pahnih, Aizawla zirtir a, Lungleia zirtir leh zeltu cheu chu theihnghilh 
suh ang che u. Anmahni chu engkim tan chhuaktu an ni e. 


Tunah chuan putar ka lo ni ta a. Mizorama rei tak lo awm 
tawh a, an Bawrhsap hmasa bera lo tang tawh ka nih avangin Mizote 
hi fa angin ka en a, ka ngaihtuah fo thin a. Tunah Mizoram a lo 
danglam ta hle tih ka hriat hian ka lawm em em a ni. 

Pastor Liangkhaia'n he lehkhabu a lo ziak hi ka lawm em em ani. 
In thlahtute chanchin in hriat hi in tan pawh a tha. Aizawla ka awm lai 
khan kei pawhin hmanlai chanchinte ka zawt thin a, he lehkhabuah hian 
chu'ng chanchinte ngei chu ka lo chhiar leh avangin hmanlaia Bawrhsap 
ka nih laia ka khaw fannaa naupang inchuh tura ka pawisa vawrh te leh 
lalina zu bel bula kan thu-khaw-chang sawi lai te kha ka lo hriat chhuah 
phah ta a ni. Chung lai chanchinte chu ka ngaihtuah fo thin a. 


Lunglei ka chhuahsan dawna ka thian tha tak tak Seipuia te, 
Lalthangvunga te, Lalluauva te hovin Rál chaw bél chu Vandula leh 
Zahuata'n rei tak an indo phah a, chu chu kum 60 lai a ni ta. Chu'ng ka 
thianteho zingah chuan Lalluauva hi ka thian rinawm ber a ni. 


Mizorama lo kal leh a, chu'ng ka thian hluiteho Darmaka te, 
Zataia te, Luseia te leh ka thian dang la dam apiangte pawh rawn 
hmuh ka chak hle mai a; nimahsela ka lo tar ta ém mai a, ka ke a 
bai ta bawk a. Hmanah kha zawng kawng chho tak takah te pawh 
aw] takin ka kal thei thin a; tunah zawng hmun záwl kawng phei 
takah pawh mél khat pawh ka kal thei ta lo. In hnenah lo kal leh 
thei ta lo mah ila, ka la han hre reng thin che u a ni. He lehkhabu leh 
a siamtu hi kawng engkimah a hlawhtlin ka duhsak e. 


In vaiin dam takin awm ang che u. 


Chelsea, Inthian, 
London Tarmita. 
Sept. 26,1938 (John Shakespear) 


BU KHATNA CHHUT HNIHNA 


THUHMAHRUAI 


He Mizo CHANCHIN chhut hnihna (2nd Edition) hi Pu Hmingliana'n 
alopuitlin leh theih avangin a lawmawm hle. A buhi ka ennawn leha, mi 
thenkhatin dik lo deuhva an hriat leh an duh loh deuh laite kha chu ka 
paih zela, tha zawk leh dik ni a an hriatte ka ziak lut ta a, chuvangin a 
chhuak hmasa ai kha chuan a tha deuh zawk tawh ang. 


Amaherawhchu, mi thenkhatin an hnam chanchin emaw mi dang 
chanchin sei tak tak an rawn thawn a, a zavai chuan kan ziak seng lo va,a 
pawimawh leh tha tawk ni a ka hriat ang deuhvin ka ziak a, chüng mite 
hnenah chuan ngaihdam ka dil e. 


Thil hi tihthat famkim a har thin a, a dik lo deuh hmuh chhuah turte 
a la awm chuan tun hnuah pawh kan la ti tha leh zel ang a, Mizo tawng 
ziak dan thar anga ziak that a ni ta a. 


Saitual A bu siamtu 
August, 1945. 


Bu Hnımna (1947) 
THUHMAHRUAT 


Tunah hian Mizo CHANCHIN bu 2-na tur chu kalo ziak zo leh 
thei ta a, ka lawm hle mai. Kumpinu Sawrkarin Mizoram an awp 
chhung thu a nih avangin Mizoram puma roreltu Bawrhsapte chu thu 
tlangpuiah ka hmang deuh zel a ni. 


Mizo khaw mal malte leh lal mal malte chanchin ziak sén a nih 
dawn loh avangin a ram pumpui chhunga roreltu Bawrhsapte chanchin 
chu thu tlangpuiah tha tawkin ka ring a; chuvangin Bawrhsap mal mal 
hnuaia Mizo ram than dan leh danglam dante chu No 1, 2, 3 in ka 
chhinchhiah hrang zel ani. 


Mizoram kum 56 (1890-1946) chhung chanchin a ni a, hun tawi te 
anichungin, chanchin zawng zawng chu hriat kim sen leh ziak sen pawh a 
ni lova, a tlangpui takin, tawi te tein ka ziak a ni. Mi thenkhat duh tawk chu 
anilohlein ka ring, kei ka duh tawk pawh a ni lo va, ka ziak thiam tawk leh 
theih tawk a ni chauh zawk a ni. Ka ziak dik loh deuhte pawh a awm ka 
ring a; chu'ng atan chuan tupawhin min ngaihdam ka dil e. 


Kan Mizo hotu, Pu Sainghinga te, Pastor Challiana Lunglei 
te, Pu D.Thianga te, Pu Thanga te hian chanchin thenkhat min lak 
khawmpui hlawm avangin lawmthu ka sawi a. Kan pu Bawrhsap, 
Pu A.McDonald-a pawhin min endiksak avangin a hnenah lawm thu 
ka sawi bawk a ni. 


Liangkhaia 
Saitual, Dec.1946. 


PUBLICATION BOARD THUHMA 


Zofate tana tangkai tur lehkhabu chi hrang hrang tihchhuah kawngah 
Mizoram Publication Board chuan theihtawp a chhuah reng a. Lehkhabu 
ziaktu tam tak tanpui anni tawh a, tanpui chhunzawm zel tum a ni bawk. 


Lehkhabu thar bakah Zofate tana lehkhabu hlu bik chhut nawn 
kawngah pawh a tul anga hma lak zel tum a ni bawk. Mizo tawng 
lehkhabu, chhut nawn atana tha zual, kum 15 liam ta hma lama lo chhut 
tawh, tuna a bu hmuh tur awm tawh lote chhut nawn kawngah Mizoram 
Publication Board chuan tanpuina a pe thei bawk a. 


Rev.Liangkhaia ziak Mizo Chanchin pawh hi 1976-a chhut daih 
tawh kha a ni a, kum 25 lai a lo liam ta a. A bu chhiar chák an tamzia kan 
hria a, lehkha ziak kawngah pawh mi tam takin an ráwn duh chi tak a 
ni tih kan hre bawk a. Chutih lai chuan a Copyright neitu-in chhut nawn 
arawn dil tak avangin keini pawhin lawm takin kan lo pawm a. Hetia 
chhutchhuah a lo ni leh ta hi thil lawmawm tak niin ka hria. 


BolcHHINGPUL 
Chairman 
Mizoram Publication Board 
& 
Director, 
Art & Culture, Mizoram 


CHHUAHTU THUHMA 


Rev.Liangkhaia ziak Mizo CHANCHIN hi a vawi li-na atan 1976 
khan Mizo Academy of Letters-in an chhu a, kawpi 4000 siamin an 
chhuah a ni. Kum 25 lai alo liam leh tak avangin a bu hi hmuh tur reng 
reng a awm leh tawh lo va. Mizo History ziak reng reng zinga a hmasa 
leh chhut chhuah hmasak ber a nih avangin mi tam takin behchhan berah 
an neilo thei lova, a bu chhiar tur a awm tak miau loh avangin tunhnaia 
mithiam lo chhuak thar zelte hi chuan han rawn ngaihna pawh an hre ta lo 
ani ber mai. Kum 50 ral kai chin hote hi chuan, 'Kha lehkhabu kha chhut 
leh dana awm law'maw ni le? an tih deuh reng thin avangin engtia tih tur 
nge ni ang tiin ngaihtuahna kan seng chho ve reng a. 


A bu neitu nihna hi Mizo Academy of Letters kutah a lo awm 
tawh a, chumi chu hria-in leh ka pu (Rev.Liangkhaia) khan a 
lehkhabute hi enkawl zui tura min tih avangin a neitu nihna (Copyright) 
pawh kawl leh ngei turah ka inngai a. Tichuan, Mizo Academy of 
Letters-ah chuan lei lêt leh ka dil ta a. MAL hruaitute pawh chuan ka 
dilna rilru leh thil awmdan min hriatthiampui avangin ka pu an lo 
leisakna zat chiah Rs.2,000/- bawkin a Copyright chu min lei léttir 
lehtaani. Hetianga lei lét min phalsak avang pawh hian ka lawm hle. 


Lehkhabu chhut hi a lo namai lo hle thin. He Mizo CHANCHIN ngei 
pawh hi Computer-ah chuan kar lovah kan han khung zo mai a. 
Amaherawhchu, a bu tam tham siama han theh darh tha leh tur chuan a 
singbi fé sen a lo ngaih leh tak avangin kan tithei mai lo va. Mizoram 
Publication Board-ah lehkhabu hlui kum 15 chin mipui vantlang tana 
tangkai tur bik chhutna dil theih a ni tih hria-in, ka'n dil a. Amaherawhchu, 
a vawi khatnaah min phalsak ta lova, kum 2001 tawp lamah khan bei 
nge sei run dung tiin ka'n dil nawn leh a, min lo phalsak ta hlauh mai a, a 
lawmawm hle mai. Chutianga tanpuina ka hmuh tak avang chuan tunah 
hian he lehkhabu hian khaw ëng a rawn hmu ve leh ta a ni. 

A bu chhut chungchangah hian ngaihdan inkáwlkalh tak kadawng 
a. Kan mithiam thenkhat chuan atir ami ang thlapin engmah tidanglam 
lova chhut tha berin an hria a, chutianga chhu ngei tur chuan min fuih 
bawk. Amaherawhchu, mi thenkhat dang erawh chuan, kum 1976-3 lo 
chhut dan ang ngei hian chhut leh ni se a tha ber ang, an ti bawk a. 


Chu ngaihdan pahnih siamtu lian deuh ber nia ka hriat chu Zoluti 
lakletna hmun Sailam nge Kawiri tih chungchang hi ani a, chu lai chu 
thil pawimawh tak a ni reng a. Mi tam tak chuan a khawi zawk pawh ni 
se engnge pawi? an ti mai a. Mahse, kan hriat angin mi thiamte thu inchuh 
thin hi ho té anga lang hi a lo ni thin si a, chuvang chuan ngaihdan neih 
thiam a har hle. 


Keini ang duang, Mizo hnam chanchin chhui lét thui thiam lo tan 
chuan khawi zawka keuh tur nge tih hriat thiam a har khawp mai. 
Amaherawhchu, amah Rev.Liangkhaia khán chhut khatna thuhmahruaiah 
khan heti hian a lo ziak a. '.....Tin, thing leh raw innawh lai chanchin te 
pawh mi hrilhtute sawi ang ang chu ka ziak zel mai a ni a, a lo dik loh 
deuhte pawhin keia thiam loh ani lo vang a, mi hrilhtute hriat dan dik loh 
deuh vang ani zawk mai ang. Hriat dan hrang a awm tih hi ka hre reng a, 
hriat dan zawng zawng ziak sen a nih si loh avangin a dik tawk awm deuh 
apiang chu ka la zel a ni. Tih that leh ngai apiang chu chhut nawn leh 
hunah kati tha zel ang e', tiin a lo ziak diam a. 


Chu lam hawi chu sawi chhunzawm zelin, thil thenkhat mi hrilh dan 
chi hrang hrang atanga a dik ber ni awma a hriat a lak mai chu dik tàwk 
lo pawh aawm ani ngei ang. Kum 1948-a chhut hnihna an chhuah tum 
pawhin, '... Thil hi tihthat famkim a har thin a, a dik lo deuh hmuh chhuah 
turte a la awm chuan tun hnuah pawh kan la titha leh zel anga,...... Mizo 
tawng ziak dan thar anga ziak that a ni ta a', tiin a lo sawi leh a. 


Tin, Mizo CHANCHIN bu hnihna thuhmaah, '...Mi thenkhat duhtâwk 
chuani lo hle-in ka ring a, kei ka duhtáwk pawh a ni lova, ka ziak thiam 

tâwk leh theih tâwk ani chauh zâwk ani. Ka ziak dik loh deuhte pawh a 
awm karinga, chu'ng atân chuan tupawhin min ngaihdam kadile....',a 
lotileh chiah bawk a ni. Amah chu hre berah a inngai lo khawp mai. 


Heng atang hian thil dik tawklo nia lang siam that a inhuamzia chu 
a lang chiang a. A Mizo tawng ziak dan kalhmang thlengin siamthat a 
hreh lova, a siamtha zel a ni tih pawh a lang. Hetiang a nih avang hian 
kum 1976-a Mizo Academy of Letters-in thu tlem azâwng an han 
tihdanglam pawh kha, tute rawtna avanga tihdanglam nge a nih, leh khatih 
laia tidanglamtute kha tute nge an nih tih hi chhuichhuah mai a har tawh 
a. Chhui chhuah pawh a tul tawh kher lo mai thei e. | 


Khatih laia thu rawntuteho kha hre hlei thei rih lo mah ila, a ziaktupa 
khan tihdanglam a nih dan hi alo Amen-pui ani chek ang. A mit men laia 
aremtihpui ngei (a remtih dan ang thlapa thlák a nih ngei ring ila) tuna han 
tihdanglam that leh chu a thultho deuh hleka a lan avangin kei chuan ka 
khawih danglam ngam ta lo va. Amaherawhchu, hriat dan inang lote a 
awm thin avangin inhnialna neuh neuh chu a awm chho deuh reng mai 
thei. Engpawhnise, lehkhabu ziaktute hian mi zawng zawng duh dan chuan 
an her rem seng lo tih erawh chu kan hriat reng a tha awm e. 


A tàwp berah chuan, hetia chhiar theiha a lo awm leh ta hi thil 


lawmawm takah ka ngai a, he lehkhabu ngainatu leh hmang tangkai tawh 
thinte leh la hmang tangkai zel turte ka duhsakna sáng ber ka hlan e. 


B-43, Fakrün. Dr.Laltluangliana Khiangte 
Mission Veng, Aizawl Chhuahtu (Publisher) 

CHHUIDAWN THU 


1. (1) Mizolo pianna bul: Mizo chanchin hriat chian phâk 
loh, kan ngaihruat theih hla berah chuan, Baibul zirtirna thua Nova fate 
pathum zingah khan Japheta thlah zinga mi chu kan ni awm e. Chumi 
hnuah chuan lo chhui zim deuh ila, Mongolia mite thlah, Mongolian 
Race an tih hi kan ni leh ang a. Chuti kan ni tih chu kan hmel put dan, kan 
biang ruh báwkzia-ah te, kan chal tétzia-ah te, kan hnár ngul hniamzia- 
ahte leh kan hmai charzia-ah te leh kan taksa ruhrel indin chhuahzia, mi 
tawi leh mi sanghet lenlawn kan nihzia-ah te hian a lang a ni, an ti. Tin, 
chuta tang chuan lo chhui zim lehzual ila Mongolian thlah zingah pawh 
chuan Tibeto-Burman an tih páwl zinga mi hi kan ni leh a ni. 


(2) Chhinlung chhuak :- (A.D. 900 vel) Mizo upa titiah chuan 
mihring hi Chhinlunga lo chhuak ni awmin an sawi thin a, mahse Chhinlung 
an tih chu lei kua lung phéka chhin ni awmin an sawi a, tun hnua mi 
thenkhatin China titi an sawi nén chuan a ngaihzawn theih hle awm e. 
Chu titi chu heti hian an sawi : 


Hman lai A.D.750 emaw lai tawhah khan China lal Chhinlunga 
chua pa nén an inngeih theih loh avangin mi tam fe hruaiin a chhuak a, 
Burma rama “Awksatlang” an tihah hian khua a siam a. An lo pung a, an 
tam ta hle mai a, mahse ama dam chhung chauh kha a ni a, a thih chuan 
a khuate chu an lo teh darh leh zo ta a; chu mi khaw chhuak zawng 
chuan “Chhinlunga” chhuak an inti a ni, an ti a. A ngaihzáwn theih hle 
mai. Chungte chu tuna Chin Hills a chengho te, Manipur ram mi te, 
Mizorama mi te, Satikang tlang ram a mite leh Cachar tlang rama mite ho 
hi niin an sawi. Hei hi titi zawng a ni na a, ngaihzáwn theih tak a ni a, 
thutak pawh a ni mai thei. 

(3) Kawlhotiti : 

Kawlho titi-ah pawh “Lusei hi Lusi an ni a, Kawlho zinga 
hnam 10 (sawm)-na an ni a, kan inthen dawnin Khampatah hian Bung 
an phun a, a zarin lei akhawih hunah Lusiho nen hian kan inhmu khawm 
leh ang, tiin thu an tiam ani” an ti. Mi za tam fê Sainguauva hova 
Kâwl rama an han luh kum 1920 lai kha a zarin lei a khawih kum tak 
ani, an ti a, an sawi duh hle mai. Tunah chuan Kawi ramah Mizo tam 
fé, in 1000 lai aia tam an lut chho leh ta a, kan thlahtute lamah kan kir 
leh tan dawn a ang hle. 


Mizo hnam hming hi a tirah chuan mihring hming a ni deuh vek a, 
nikhua lo reiah an thlahtu ber hming kha hnam hmingah an hmang zel niin 
alanga, chuvangin Lusei ho pawh hi an thlahtu ber chu Luseia a ni ang a, 
chu mi thlahte chu “Lusei” an inti ta a ni ber ang e. 


2. Kan tawng kal dan: 

Kan tawng hman lam thu-ah pawh hian kan han chhui theih 
hla berah chuan Tibeto-Burman tawng an tihte zingah hian kan tel a ni. 
He mi (Tibeto-Burman) Tibet leh Burmese (Kawlvai) ho tawngte hi 
Aryan thlah tawng kal dán nén a inang lo ém ém a, keini Mizo tawngte hi 
Aryan lam tawng ani lo va. Tibet leh Kawlvai lam tawng chu ani zawk. 
Tin, heng Tibet te leh Kawlho tawngte nen hian kan tawng a inanna a la 
awm zeuh zeuh awm e. Tibet lam atangin Káwl mite khi tuna an ramah 
khian an lo lut ni se la, keini Mizo ho pawh Káwlho ram atangin tuna kan 
awmna ramah hian kan lo lut thla a ni. 


Chutichuan keini ho hian Tibet ai chuan Kawlho kan ang zawk 
a, Kawlho ai pawhin Meitei ho nen hian kan la inhnaih lehzual a ni. 
Chutichuan a tirah chuan Meitei hote nén hian Kawlvai ram lam atanga 
lo chhuak ho kan nih a rinawm hle mai. Chhinlunga khuaa dart: ho 


pawh chu kan ni mai thei awm e. Kawlho te leh Meitei te nena ki 11a 
inanna deuhte chu heng hi a ni :- 

(1) Kawlho nena kan inanna : 


(a) Kanchawhlui kil dan ala inang. 

(b)  Naupang infiam dante a la inang. 

(c) Kan pate rualin an chal te, an awm te, an bante an tial thin 
kha Kawlho tih dan kan chhawm a ni. 

(d)  Kawlho, Buddha zui hovin thih hnuah he khawvela pian 
chhawn leh zel dan an zirtir (karma) chu Mizo zingah hian 
kumkhuaa sawi ve fo thin pakhat a ni. 

(e)  Kantawngkal dana la inang fo. 

(f | Káwlhnamte, Kawi khuang te, Káwlbahra te, Tuthlawh 
(kâwltu) te, Kawi dar, Darkhuang, Darmang, Darngun leh Darbute hi 
Kawlho chin hmasak kan lak ve chauh a ni. Hengte avang hian Kawlhote 
nén kan la inhnái tih a hriat a ni. 


(2) Meitei nen kan inanna : 


(a  Kanhmélalainang: 
Kan hmul ngah lohzia te, kan vunngo lam re, kan sam zialzia te 
ainang zel. 


(b Kan khawsak dan thenkhat a la in ang : 

Hindu biak dán an zawm hma chuan intháwi mi an ni bawk 
a, mi an thahte chu an lu lak an hmang bawk a. Phaw leh thal an 
hman dan leh an siam dante ala inang hlé. 


(c) Kantawngalainang: 

Meitei leh Lusei tawng hi a kal dän a inang mai pawh ani lo va, 
kan thu hmante pawh tam tak ala inang. A inang deuh thenkhatte chu 
hengte hi an ni:- 

Lusei Meitei 
Hmai Mai 
Man (price) Man 
Mang (dream) Mang 
Mei (fire) Mei 
Mei (tail) Mei 
Hming Ming 
Hnar (nose) Hnar 
Na (dam lo) Na 
Nal Nalba 
Nam (uih deuh) Namba 
Panga (five) Nga 
Ni (sun) Ni 

Pho Pho 
Pum (belly) Puk 
Thei (fruit) Hei 
Vawk Ok 
Savawm Sauawm 
Vun (skin) Un 
Vut Ut 
Amah ka nau a ni Maaigi i nau ni 


Héng zawng chauh pawh hi en ila Lusei leh Meitei hi kan la inhla lo 
tih a hriat hle a ni. Meitei ho hian Hindu dan an zawm tak avangin an inti 
hnam tha a, mi an ten ta mai na a, Lusei nen hian an inthenna a la rei lo 
vang. Tibeto-Burman antihte kha Tibet, Burma, Nepal, Sikkim, Bhutan 
tehohi anni a. Chung zingah chuan Kawi mite leh Meitei nen hian kan la 
inhnái zual bik a ni. Chuvangin tuna kan chhui dan hi ngaihruat ni mah 
sela a dik tâwk bawk ang. 

(3) Tlangmite nena kan inanzia : 


Assam ram chhung leh Burma ram chhunga tlângmite hi Tibeto - 
Burman thlahte vek kha kannia. Kan dân thenkhat leh kan chetze 
thenkhat leh kan tawng thenkhatte pawh a la inang nual hlawm a ni. 
Kachin ram atangin Karen hote thlengin, Aka te leh Abor hote atangin 
Ralléng te, Khasi te, Garo hote thlengin dán thenkhat leh chetze thenkhat 
a kaltlang vek a, bul khat kan ni tih a lanna a la awm zeuh zeuh fo. 


Heng kan kiang hnâia tlang mi, Pawi ho te, Matu ho te, Paihte ho 
te, Thahdo ho te, Hmar te, Káwm te, Zo ho te, Chiru te, Aimawl te, 
Khawl te, Tarau te, Anal te, Purum te, Tikhup te, Rangte te, Vaiphei te, 
Lakherte, Langráwng te, Chawrai te, Bâwng te, Mualthuam te, Kaihpén 
te, Pangkhua te, Tlânglau te, Biaté te, Hrangkhawl te, Bawmzo te, Miria 
te, Dâwn te, Takam te, Kumi te, Darlawngte ho nén phei hi chuan kan lo 
in hla lo tih chiang tak taka hriatna tur a la tam a ni. Heng hote 
nén hi chuan kan tawng te, kan eizawn dan te, kan inthawi dante 
leh kan khawsak dan tam fe chu a la inang a, chuvangin chhui 
vak pawh ngai lovin kan la inhlat lohzia chu a hriat theih hle a, 
"Mizo," tih hian a huap thei vek a ni. 


Tin, Tibeto-Burman an tih te ho kha chu an tawng kalhmang 
te a la inang vek a, thu mal thenkhatte pawh kan Lusei tawngte 
thleng hian a la chhuizawn theih zel a ni tih hetah hian i en ang u. 
(See. T.C. Hodson's Monograph on Meitei). 


Tibet Burma Meitei Lusei English 


Khyim ein in n house 
Me m mei mei fire 
Mik myet mit mt eye 
Nyi hnit anih pah two 
Nga nga manga panga five 

Héng thu tlém téah pawh hian Tibet atanga Lusei thleng pawhin 
tawng a inanzia kan hmu a ni. Hei mai pawh hian thlah khat kan nihzia 
chu a tilang hlé tawhin a lang a. Tin, tunah kan tawng kal dan ainanzia 
chu hetiang hian entir ila :- (T.C.Hodson's Monograph on Meitei) 


Tibet 
Chig 
Nyi 
Sum 
Shi 
Nga 
Dhuk 
Dun 
Gya 
Gu 

Chu 
Chuchig 
Chunyi 
Chusum 
Chushi 


Burma 


hnit 
thon 

le 

nga 
chauk 
kuanhit 
shit 

ko 
tahse 
hse tit 
hsehnit 


Kachin Meitei Lusei 


ai ama pakhat 
n anih Pahnih 
masum ahum pathum 
manga manga panga 
khru taruk paruk 


sinit taret pasarih 
masat nipan pariat 
chakhu mapan pakua 
s tara sawm 
shilangai ` tramothol 11 
shilakhuang taranithoi 12 


hsethon shimasum ` tarahumthoi 13 


hsele 


shimali tara mari 14 


He tih avâng hian Tibeto-Burman thlah kan nih hlawmzia chu a 
lang hlé mai. Kan kiang hnáia Tlang mi, Thahdo te, Hmar te, Paihtê te, 
Pawi te nen hi chuan kan inhnâi tih kan in hre sa vek. Kan tawng a 
danglam kan tihte pawh hi danglam tih tlák pawh a la ni lo va, kawng 
tinréngah kan la inang khat vek tih theih a ni. Kan hmél te, kan ei zawn 
dán te, kan khawsak dán te, kan silhfen thu-ah te, kan sakhaw dánte 
pawh a inang khat deuh vek a, chuvangin héng tláng mite zawng zawng 
hi kan intih hranna a la rei lo vang. Pawi ram “Chin Hills," an tih pawh hi 
Burmese hovin “Mizo” an tihna bawk a ni, an ti. 

3. Kan Ram Luan HMASATUTE : (AD 900-1500) 


He ram hi a leilung awm dán ngawt hi enin, tun lai mi thiam, leilung 
chanchin zirtute (Geologist) chuan ram thar a ni, tuifinriat hnuai ata a lo 
pâwn chhuahna a la rei lo vang, a lungte rêng pawh hi a la no êm mai an 
ti a; nimahsela, hnühmáte kan chhui chuan upa vé tak ni awm chuan a 
lang. Pathianin mihring hmasa ber Adama a siam laiin he ram hi khawmual 
anihtawh leh tawh loh chu kan hre chiang lo na a, lung hriam hman lai 
(Stone Age) an tihte hi chuan a awm ve tawh a ni tih a hriat hle mai. 
Chutichuan he Mizorama mihring sülhnü kan chhui theih zawng zawngte 
chu héngte chauh hi an ni :- 


(1) Lunghriam hmangtute ` 

Hengte hi Kolarian mi chu an ni kher lo thei e. He mi ram tlawh 
pawptu hmasate chu Tibeto-Burman mi an ni ang tih chu a rinawm ber 
a ni. Engpawh ni sela, a awm hmasate chuan lung hriam an hmang tih 
chu a lang ani. Keini Mizo ho awm chin-ah hian chung lung hriamte 
chu kan chhar fo va, Mizo ngawt chuan kan hriat loh avangin, “Tek” 
kan lo ti mai thin a; nimahsela kan ramah Sap te, mi thiamdangte an lo 
kal a, hmasánga mite hriamhrei a ni tih min hrilh ta a. “A ni dàwn tak" 
kan ti ve ta chauh a ni. 


Mizovin kan chhar ber thin chu hreipui tah tawn ang te, tah 
tawn loh ang te an ni deuh ber a, chemté ang deuh leh fei là ang 
deuh chharte pawh an awm a ni, an ti. Eng ang pawh ni ta sela, a 
pawi lo va, chüngte chu mihring siam an ni ngei tih kan hriat avángin 
he ramah hian chutiang hmangtute an lo chéng tawh a ni tih min 
hriattirtuah chuan a tha tawk theuh a ni. 


(2) Meitei : 

He mite hi an zavaia an awm loh pawhin a then tal chu Mizoramah 
hian an awm tawh tih a hriat hlé mai. Lung phék chungah te, an lehkha a 
la chuang a, ram thenkhatin an hming a la pu. Tuikhur atâna lung ker 

khaw ri Zo S pawhihi hi “Meitei zo" tih a ni bawk. 


(3) Mirawng: 

Héng ho pawh hian Mizoram hmun thenkhatte hi chu an luah tawh 
tih a hriat a ni. Lung lian pui pui phun te, lamlian tura lei rüt te, an thlana 
kawrkilh te kan hmu an ti. Vankal tlângah te, Lungphunlianah te, Selam- 
ah te hian Mirawng sulhnu a lang a ni. Luseiin thlang an lo tlák tirh laiin 
Mirawng khaw hnái ber Selám-ah a la awm, an ti. Hmar chhak lam hi 
Meitei leh Mirawngte hian an hrüt niin a lang a ni. 


(4) Darlawng: 

Heng ho hi Mizo awm hma lawkin an awm. Luseiho Léntlánga an 
awm laite chuan Tuichang leh Tuipui karah khian an chéng a, Luseiho 
thlang tla tur hlauvin thlang an tla ve dáwn a, chu mia an innghah kháwmna 
tláng chu ^Darlawng Tlâng” an vuah ta ani. Mizorama an awm lai chanchin 
engmah kan hre mang lo va, Tuirial te, Tlawng te, Tut te, hi anmahni 
hming vuah ani awm e. 


An thlang tlâ chu an hmanhmawh éma an rote an phüm a, 
Mizorama ro phüm an sawi fo hi he mite phüm hi a ni a, kir leh huna 
lák leh atán an ti a ni. Hualtungamtawna thawnthu te, Tawia 
Nghalphusen tih thute hi anmahni thawnthu a ni. Maite dai hnuai 
pük hi an ro phümna ropui ber nia sawi a ni. Hman lawk thleng 
khan milu rote leh ruhro dang tam tak tah chuan a awm a ni. 


(5) Biateleh Hrangkhawl : 


. He mite hi Hmar Vanlaiphai leh tuna Biate khaw hmunte hi an 
chénna a ni. Chung hmuna an awm lai chuan *Mura' 'antia, mu lian pui a 


awm anti. Zialung khawchhan Hrangkhupa thawnthu te, Hrileia thute hi 

anmahni thawnthu hi ani awm e. Lusei thlang tla tur hlauvin an tlán a, hmar 
lam an pan a, Saitualah te, Tualbungah te, Phailéngah te an awm phei a, 
Saituala rülchâwm châwmtu pawh hi anmahniho hi an ni awm a. Tamdil 
lovaneitute pawh hi an ni awm e. Kum 1780 velah Hringchar phai an lüt a 
ni. Thenkhatin hmar lam an pan zél a, tunah Haflong ramah an la awm 
hlawm a, a then erawh chu Hringchar phai velah an awm ta reng a ni. 


(6) Dawn, Pang Khua, Tlanglau : 

Héng ho hi khawchhak lam atanga lo piang thla bawk a ni. 
Luseiho Rün kama an awm lai te chuan tuna “Dâwn tláng an tihah 
khian an awm a, Lusei aiin thlang an tla hmasa a, Lusei ho hmaah an 
tlân zêl a ni. Tlangláu ho hi Thlantláng ho hlauvin an tlan a ni ber àwm e, 
Lunglei zâwnah an chhuk a, Tlabung lam thlengin an tla thla zêl a ni. An 
hmanlai chanchin kan hre tam mang lo va, tuna Tachhip khaw kianga 
*Dawn ruam" an tih hi Dawn ho an thahna a ni. 


(7) Báwng,Mualthuam, Kaihpén : 

Héng ho pawh hi chhak lam atanga tla thla bawk an ni awm e. 
Tuna Thinglian tlanga Báwng ram hi heng ho awmna hi ani a; Bâwlte 
kianga Báwngthah hi Báwng ho an thahna hmun a ni bawk. Mualthuam 
te, Kaihpén te hi vai lianin an kawi thlak an ni tiin thenkhatin an sawi. 


Chawngduma hla seiah “Vaia nun chan dang lovin 
Mualthuam, Kaihpén in awm e," a tih chauh loh hi chu an chanchin 
kan hre mang lo. Tun lai chuan Réngpui ramah an la awm hlawm a ni. 
*Báwngchawm" an tih lungpui hi Báwng nula a lawmpa- in deh a 
tum a, a perkaina a ni, anti thin bawk. 


(8  Hmar: 

Héng ho hi Lusei awm hmá lawka awm an ni. Thenkhat chu 
Champhaiah an awm a, lei an let a ni âwm e. Mahni chi chiin an awm 
hrang a, an awmna hmun chuan an chi hming chu hmingaha puta zel ani. 
Lawihmun, Chawnchhim, Zoté, Chhungté, Ngür, Khawbung te hi an ni. 

Hnam dangah pawh, Vankal te, Khawzáwl te, Damgáwn te, Thiak te, 
Kangbür te, Zate tlang te hi Hmarho hnam hming vek a ni. Héngte pawh 
hian Lusei ho thlang tla tur an hlau va, hmar lam an pan taa, chuvangin an 
hming “Hmar” an put phah ta ani. 


Champhaia awmte kha Ralté Mangkhaia hovin an tidarh a, 
thenkhatin hmar lam an pan a; Lawitlang ho erawh chuan chhim lam an 
pan a, Lusei thlang tlate an pawl ve ta a. Tun thleng pawh hian chungho 
chuan Hmar hming hi invuah duh lovin "Lawitlang" an inti ta a ni. 


(9) Bawmzo, Khiang, Chawrai : 


Héng chi thum pawh hi Mizoramah hian tlem tal chu an awm 
tawh awm e. Bawmzo hian, Lunglei piah lamah an hrüt thla a, Lusei 
tihnawmnah fo an ni. “Kan kaih turin Bawmzo pain nau a chawi tlei 
rawh maw?" ti tein hla an phuah kan hria. 


Khiang leh Chawrai te hi Mizorama Khiangteho nen hian chi khat 
an ni. Chhak lam atanga tla thla bawk an ni a, Mizoram hi rang takin an 
kal tlang chauh a ni awm e. Chawrai hian, *Khiangté kan ni" an ti a, 
Ngâwnho khian, "Khiangte kan ni an ti bawk a. Satikang ram chhünga 
Khiangho khu an ni bawk a. Lusei ramah hian an awm bawk si a, an 
darh nasa ber a ni awm e. 

LAL İN, A TUALA SELUPHAN NEN 





1. LUSEI: 


Lianthung 
Liannghawr 


Lalbawma thlah 


Cher lal 


Darchhun 
Pamté 
Vawknghak 
Kawl chi 


Tuichhuny, 
Lungté 


Vanpuia 
Chumthlük 


Zawngpâm 


BUNG - 11 


(1) Pachuau 


(2) Chhangte 


(3) Chawngte 


(4) Chuaungo 

Chhâwnthliak 
Chuaulak 
Darch& UD. 
Varchuau 


Nghakchi 
Lungtê 
Chawnglün 
Lumthang 
Tumpha 


Pamté 
Muchhip chhuak 


Hmunpel 


Laller 
Auhmun 


Lathang 


Chungpui 
Chawn chhawn 


Mo CHANCHIN 


(5) Chuauhang 


(6) Chhakchhuak 


a) Hualngo: 


Hualhang : 


Lumkhua : 


— aa 


14 B 


cr 


4 


ao 
D 


a 
“| 


H 


" 


Chawn chirh 
Khuanglawi 
Vai chuau 


Chal thleng 
Bochung 
Khupno 
Cherpu 


Chalbuk 
Baichi 
Chumkhal 
Taihlung 
Chertluang 
Khupno 
Fangte 


Sialchhung 
Ngalsi 

Ngal chhung 
Phung chi. 


Chhakchhuakho thlahtu hi Mauva a ni a, Mauva chuan Thlahtea 
leh Khirhtea a hring a, Thlahtea chuan Hualngova leh Hualhanga a hring 
a. Tin, Khirhtea khan Ngalsia leh Sialchhunga a hring a, Lun khuaah an 
insawn avangin an hnam hmingah “Lunkhua” an ti ta a ni. 

Hauthul 
Haubul 


Selpui 
Sawntlung 


Topui 
Chhakawm 

(7) Hauhnar 


(8) Hrahsel 


(9) Tochhawng 


Tuithang 
Sénlai 


Sumkhum 
Saza 


Tobul 
Chemhler 
Muchhipchhuak 


Seipui khura an awm laiin vawk lu tuala târ hi an invuak thlâksak 
a, Chhangté, Chawngté, Tochhawng te hi an huai bik a, tualah an tár thei 
reng bik ani. Tin, tuala sa lu tar zawng chu Muchhip tlángah an awm 
kháwm a, chuvangin "Muchhip chhuak" an inti thei theuh ani an ti. 


Vanlung 
Sumkhum 


Sailo 


Zadeng 
Thangluah 


(10) Vanchbawng 


(11) Lal Chi 

Chengrel 
Kaithum 

2. RALTE: 

(a) Khelte 
Lutmang Zaucha 
Chhinghlu Vohlu 
Hmaimawk Thatchhing 
Vangkeu Chhiarchuang 
Vohang Zahlei 

(b) Siakeng 
Engkai Chawngtual 
Haizang Chhakawm 
Hillu Hilthang 
Thangbur Lehvung 
Khumchiang Hnawlsut 

(c) Lelhchhun 
Chhunthang Tunglei 
Chhiarkim Leihang 
Vawngsual Chuanglawk 


Thangbung 
An thlahtute thuah Siakéng mi chuan heti hian an sawi : 


An hriat phák hla ber chu Hehua a ni a. Hehua chuan Lekluka a 
hring a, Lekluka'n Khuangphuta a hring a, Khuangphuta'n Kulzawnga, 
Kulzawnga'n Siakenga a hring a ni, an ti. Kheltea chu an fahrah chhar a 
ni a, a changin, *Hmar ka ni," a ti a, a changin, “Ralte ka ni," a ti a; 
chuvangin Ralte-ho chuan, “Hi cha reuhin Khel a sawi a sawi mai; Khélte 
hi heh awh,” an ti ta a ni an ti. 

Mahse Khélteho chuan an thlahtu Hehua khan Siakénga leh 
Kheltea hi a hring a, Khéltea chu a naupang zawk a nih avangin Pa 
roluahtu a ni a, thuneitu zawkah a tang ta zel a ni, an ti. An lal chite 
chu Khélte chi, Lutmáng mi an ni thin, Lutmánga chu Khéltea fa 
tlum ber a ni, an ti. 


(d) Kawini 
Réugsi Káwlvawm 
Réngngo Thangchhuan 
Réngháng Arte 
Chalchung Lawisüt 
Bungsüt Helhlah 
Chalbâwk Thasüm 
Kawitung Saphaw 
Uikhawi Khawnghawr 


Bhaleng 


Kawini ho hian an thlahtu bul tak chu Thahdo an ni an ti. Thahdo 
lam thlah Chawngvawna leh Ralhlaha hi unau an ni a. Chawngvawna 
chu Chawngthu thlahtu hi ani a, Ralhlaha chu Ralte thlahtu hi ani. Ralhlaha 
chuan Siakönga leh Zaluna a hring a, Zaluna hi Kawlni ho thlahtu a ni ta 
a, athlahte an pung hle a, an ropui sawt hle mai a. A tirah chuan Ralte ho 
hruaitu deuh an ni awm e, an hming a lang hmasa hle. (Pawi do thu, en 
rawh.) Hei hi Kawlni upaho sawi dan a ni. 

3. HNAM DANGTE 


(1) Khawihring 
Midang Thlaute 
Leidir Milai 
Pialtel Parte 
Lungen Rawlchhim 


Khawlhring ho hian Vangchhia nén bul zawk nih an inchuh thin a, 
*Kan sáwn in ni," an inti ve ve thin. Pawi rama Halkha kiangah khian 
khua an nei thin a. Halkha nen an indo va; Halkha chuan Kawlvai lal 
pakhat Maung Myata a pun a, mi 200 lai silai keng theuh a rawn thawhpui 
a, anni Khawlhring ho chuan silai an la nei ve si lova, chuvangin an darh 
a Lusei zingah an lo lut ve ta a ni, an ti. (see Lushai Kuki Clan by J. 
Shakespeare page 132) 


(2) Khiangte 


Tumchhung Mualvüm 

Khupchhung Khello 

Khupthlang Chhinghel 
Khiangtechawngte. 


He hnam chhuahna hi hetiangin an sawi : Khianga leh 
Thauva hi unau an ni a. Khianga thlahte ho chu Khiangté an ni a. 
Thauva thlahte chu Thaute hi an ni tih chauh an sawi thei. Khiangte 
khaw bul chu Belmual te, Lungchhuan te, Pelpawl te a ni, an ti. Tunah 
pawh hian Pelpawl vela Ngawn hote khian “Khiangte kan ni," an ti 
vek a, Lusei zinga mite leh Chawrai hote khu an hnam siper chauhvah 
an ngai zawk. Thenkhat chuan Sailo thlahtu Sihsinga kha Khianga leh 
Thauva pianpui ngei a ni, tiin a sawi thin. 

(3) Chawngthu 


(a) Khuntil 
Khunthlang Saithleng 
(b) Vanchiau | 
Maluang Chingruam 
Thangchhung 


He mite hi Lersia thlahte an ni a, Lusei zinga tel hmasa pawi an ni. 
An khaw bul chu Sanzawl leh Bochung ani. An thlahtu ber Chawngthua 
hi mi ropui tak a ni awm a, tun lai pawh hian Thahdo hote leh Run rala 
Khawl hote leh Chiru hote pawh khian *Chawngthua thlahte kan ni," an 
lati foa ni, an tih chu. (Tarmita Lusei Kuki Bu phek 131 en la.) 


(4) Chawhte 
Lianhna Thaumau 
Chhuanhawih Tamva 
Hawnzawng Chawngdang 
Chamte Chawngfiang 
Halte Chawnthik 


He mite chi hi Tamu velah khian khaw hnih khaw thum lek chu an 
laawman ti a, Rivung lal Thangluah lal lehte an zui a, tunlai chuan chhim 


thlang kil lamah khian an awm bik a ni. 
(5) Ngente 
Kawngte Duahchhak 
Zuahtite Lailo 
Duahthang Chawnghawih 


Chalngawng 

He chite hi an hmingthang hle, Pi Hmuaki hla phuah thiam hi, Ngente 
miania, “Lalmânga nu hlawh rawih thla” an ti a, Lalmânga pawh hi 
Ngente lal ani, an ti. An khaw hmun hmasa berte chu Chawnghawih leh 
Ngente hmunan tihte khi ani a, Léntlang pangah khian an awm. Thlang 
tlak tirh lain Lungdupah khian Lalmángate unau hi an la lokal a ni, an tih 
chu. Chung lai chu kum 1780 A.D. lai niin an hria. 


(6) Renthlei 


Lianhlun Chhing thlang 
Zachhing Sohnel 
Thangthlawi Thuandurh 
Tinkulh Chho nghek 


He mite lo pian tirhna hi thawnthu deuh takin heti hian an sawi :- 
Hman lai thawnthua Chawngchilhi leh Rulpui fa an thah bang, se êk 
hnuaia lo biru bo, puitling ta khan, zana naupang tualcháite hi a la fo 
thin a, an hriat chhuah chuan an that ta a, a sa an insem a, hmeithaité 
hian a lua chang a. A chhum hmin zo ta lo va, a paih a, an khua zawng 
zawng chu a min zo ta a, ama in chauh chu a min ve lo va. A mangang 
chuan üm mu hi a tuh rawk a, chu mi zâmna apiang chu a zui ta a. Leng 
zâwlah a zâm lüt a, pakhat chauhvin a rah a, chu üm mu chu Chhura'n 
pakhat chauh ani tih a lo hriat hi a ni a, tun thlengin “Chhura ümpui mu 
hriat," an tih hi. Tin, chu hmeithaité a tuhtu chuan chu umpui chu inah a 
nei ta a, chuta a awm lai chuan Pawite khualzin hian a rai a, chutah 
chuan Renthleia hi a lo piang a ni, an ti. Hman laia vawk lu an invuak 
thlaksak lai hian Renthleiho hi an huai ber a ni, an ti. 


(7) Tlau 


Bual chhuak Bawlchhim 
Vantawl Thleng ngam 

He mite hi an tlêm teh na a, an lang hle bawk thin a ni. Tuna 
Zahau khawpui, Tlauhmun an tih khi he mite hmun hi a ni a, Mizorama 
mi chak hmingthang Chüla hi Tlau a ni a, mi huaisen Chawngduma 
pawh hi Tlau a ni, an ti. 


(8) Pautu 
Chhingate Buangzal 
Tluangate Chhehlawn 


Pautu hi an dëm hle a; mahse hman lai Chhinga leh Tluanga hi an lo 
neinung hle ani ta ve ang. “Chhinga neih, Tluanga neih ka han pak ang 
e” tia thiam hlaa ramhuai hnena an thiam thin hi he mite hi an ni an ti. 
Roeka fapa Chawngduma, hla sei tak phuahtu hi Pautu a lo ni bawk. An 
hnam hming kan hre tam lo. 


(9) Rawite 
Zahte Buite 
Pialtu Hmungte 
Aite Chhawrte 


Chhehduah 


He mite hi hnam sarih an ni a, an pung mang lo a ni awm e, an tam 
lo hle. Mizo zinga Tiau ral ata khawsa ve réng an ni a, thlang tla hmasa 
ber pawl an ni awm e. Ruallungah hian an awm a, Lung áu thattute hi an 
ni, anti. A lung áu hi chu titi mai ani awm a, Ruallungah hi zawng awm 


zawng a awm ngei mai, Ruallung hming a put chhan “Parualate lung? 
pawh hi anmahni phun a ni awm e. 


(10) Zawngte 
| Hemitehi Tiaurala "Zawngte Tlang” an tih khi an awmna hmasa 
ani. Pautu leh Ngente te nen Rivung lal an zui a, tun laiin chhim thlang 


lamah khuan an awm bik. 

Thing pakhat a hming “Zawngte Nawhlung” a awm. An zingah 
chuan Cherchhan hian mi bul an inti thin. 


(11) Vangchhia 
Theiduh Zapte Dochhil 


He mite hi an tam lo hle, Khawlhring nen an inti unau hle a ; mahse 
“Kan sâwu” an inti ve ve thin. An se chhun dan a mak hle. 


(12) Punte 


Chhiarthlang Chhiarchhak 


He mite hi Lungbel leh Laisen fama lo chhuak an niin an sawi. 


Chawhte te, Ngente te. Rawite teho nen hian in chi hnai tlang deuh an ni. 


4. HMAR 
(1) Lawitlang—Hrangchal 


Siala chhung Chhungte 
Dara chhung Tungte 
Laia chhung Suamte 
Varte Tlangte 
Tlawmte Chawnchhim 
Parte Sialhnam 

(2) Zote 
Chawngvawrtu Saiate 
Chhuankhuptu Parate 
Chawngtualatu Hidden 
Hrangzote Darkhawlaia 
Pusiate Buansuang 

Riangsete 
Fente 


Pachhinga thlah 


Khawzawl 
Tuahlawr 
Buhril 
Selate 
Thluchung 
Kangbur 


Sawngate 
Infimate 
Nungate 
Thlawngate 


Pulamtê 
Neihngaitê 


Sinatê 
Sanatê 

(3) Khawbung 


(4) Ngurte 


(5) Thiak 


(6) Lungtan 


(7) Leiri 


(8) Banzang 


34 


Pangamte 
Pazamte 


Saidanga thlah 


Tamte 
Amo 
Hekte 
Laldau 
Hrangate 
Kungate 
Vankal 


Mihriamate 
Intovate 
Keivawm 
Lungchuang 


Puralté 
Pudaité 
Lamvaiphei 


Famhawité 
Chawnghmunté 
Lamchangté 


Buangpui 


Rualngul 


Ngamlai 
Nampui 
Chungngawl 
Zaté 

Tamté 
Thlihran 


Chawrai 


Hmar ho hian Phai chhuak an tihte hi Champhaia chhuak khi an ni 
a, chu mia an awm hma lam thu chu an sawi thei lo. Chi dangte pawh 
hian an hmun hlui Champhai thlang lama mite chauh khi an sawi theih 

(9) Pakhuang 


(10) Darngawn 


(11) Biate 


(12) Hrangkhawl 


Khuangpui 


Faiheng 


Dámeih 
Thianelai 


: Hmunhring 


Khurbi 
Puilo 
Faihriam 


Sakechep 


tawk a ni a, an sakhaw hlaah pawh an chham tâwp berte an ni. 


Darngawn, Pakhuang leh Banzangte hi an inkawp bik fo thin a, 


tun thleng pawh hian tual tlanho thei kan ni an inti fo. 


Biate te, Hrangkhawlte hi an chi hming kan hre kim thei lo. Haflonga 
Biate ho leh heng laia mite sawi dan a dang deuh va, mahse he buah hi 


chuan ka belh khawm vek mai a ni. 

(13) HmarLusei 


Mauva, Chhakchhuak thlahtu leh Lutunga hi unau an ni a, Mauva 
chuan a nau Lutunga thlang tla hmasa turin a tir a, kawng a bo va, Hmar 
ho zingah a awm ta a. Chuvang chuan, “Hmar Lusei," tih hming hi an pu 
taani, an ti a. Chhakchhuak lam mi an lo ni zawk awm e. 


Lutunga chuan fapa 3, Neihchirha, Neihchawnga, Chawntheia a 
hring a. Hemite pathum hi Hmar Lusei thlahtute an ni ta bera ni. 


(14) Thahdo 


Hemite hi tunlaia “Kuki” an tih bera te hi an ni a, chi hrang tam tak 
anni. Anmahni pawh hi bul inti tak an ni a, duh pawh an induh hle. An chi 
leh kuang hrang kan hriat te chu hengte hi an ni:- 

Sitthloh 

Khuangsai (Milui) 

Singsuan 

Lianthang 

Haukip 

Kipzen 

Changchhan 

Tongpam 

Dongel (Chawngthu). 

Tun lai pawh hian Meitei bialah leh Assam Regiment lamah 
te pawh Thahdo hi an langsar hle. Mizo District chhungah hian 
tlem chu an awm ve a ni. 

5. PAWIHO 
(1) Hringluma thlah, Sunthla chhuakte: 


Hauhulh ho:- Chhunthanp Bawithang Sailung 
Hauchhum ` Thanhrang Zahau 
Khalthang 

Khuangli chhuak an ni. 


Hlâwncheu -— Khawrua Tlai chhun —- Falâm lalte:- 
Hlâwnmual 

Lalvâwng 

Chhawnchhek 

Huha 


Heng zawng hi Sunthla chhuak an ni a, Hringluma thlahte vek an 
ni, an tih chu. Pawi ramah lo pawh Lusei zingah hian heng hnamte hi an 
awm ve bawk avangin ziak chhuah ve a tul a ni. Tin, Hauhulh ho tuna 
Lusei zinga awmte hi Lallula china awm niin an hria. Lallula Thlanráwn 
ráwt kha a hlauthawng a, thlang atla ta a. 


Sialsuka a awm laiin “Pawi betu atan" tiin Chhak Pawi an han 
thlém chhuak a, chung chu Hauhulh ho an ni bera, an hnam hming péngte 
chu, Khalthang te, Chhunthang te, Bawithang te an ni. Lallula chu Darlung 
lama a chhuk thlákin, chung Pawiho chu Sialsük velah hian an awmtir a. 
Nakinah Lalpuiliana nupui atân anmahni nula hi an neih tak avangin 
Lalpuiliana fa Lalsavunga chu an tupa a lo ni a, an bêl ta bik a. Chuvangin 
Lalsavunga thlah khua-ah Pawi an tam bik ani, an ti. 

(2) Fânai-ho : 


Tha-ai Suakling 
Pakhüp Zakhâm 
Torel Chhunchhir 
Hniarcheng Khintin 
Zarep Nihliap 
Hrangtling Airâwn 
Ruahngai 


Fánaiho hi hmân lai chuan Pawi ramah Ramthloh khuaa awm an ni 
a. Hauhulh ho te nân khan an indo va, Fanaiin an ngam lo va, Lusei 
zingah thlang an tla ani, an ti. A tirah chuan Tha-aiho hi an lo lal zàwk 
âwm a, Rorehlova chinah erawh chuan Pakhup an lal záwk a ni. An 
khaw bul, Ramthloh chu Halkha leh Falam inkarah khian a awm a ni. 

6. PAIHTE 
(1) Vuite: 


Anmahni sawi dan tak chuan Vuiteho hi Ni zung atanga piang kan 
ni, an inti a. Thahdo mi Aisena pa huana thing kawrawngah tui pahnih a 
lo awm mai a. Pakhat chu Aisena pa chuan a chhum a, a kha viau mai a, 
pakhat chu kawmchar lapar pâ-ah a daha, ni zungin a zuk chhun fo thin 
a, a lo keu va, hmeichhia a lo ni a, chu chu ni zung vékin a rái leh a, 
Lamhleia a lo piang ta a, chu chu Vuité lal thlahtu a ni, an ti a ni. 


Thahdo ho sawi dàn erawh chuan Thahdova unaupa Dongela 
hian an farnu ngei a lo rai a. A zahthlàk êm avangin an sawi ngam lo 
va, a lo pian pawh chuan huana thing kawrawngah an va dah rawk a, 
ni hnih ni thum laiah pawh a lo thih tak loh avangin an la leh a, an 
enkawl ta a, “Tuia lo awm a kêu a ni,” tiin an puang ta mai a ni, an ti. 


(2) Dapzar Paihte: 


He mite hi a tirah chuan Vuite bawk an ni a. Rün rála an awm laiin 
an lal pakhat, a hming Sianthuama an tih chuan a u inpui zawk Kumrova 
atai rawka, a hnehtasi lo va. Chu mi lai chuan Rün râlah chuan Thingpui 
tám an tih hi tam nasa ém ém mai a lo awm hlauh bawk a, chuvangin 
Sianthuama ho chu an lo awm ve thei ta lo va, thlang an tla ta a. 


Durtlângah khian Palian lal Bulpuia te, Pubuara te an i awm 
kháwm chiam a, chu mite chu an bel ta a. Palian ho thlang tlâkna- 
ah an tel ta a, khutah chipui tlángah an awm laiin Bulpuia tupa 
Báka hovin Keihák tlangah an kai dawn a, dápzar hnuaiah a zuk 
rün a, a man chiam a, dáp zar hnuaia an lo awm aváng chuan an 
déu nan, “Dâp zâr Paihte" an ti ta a ni. 

(3) Sukté : 


He mite hi hman lai thawnthua, “Liandova te unau” an tihte thlah hi 
an ni. A nakin hnu chuan Paihte ho zawng zawngah lalber an lo ni ta a, 
Vuité tih chauh lo chu (Paihte ho zawng zawng) a chhiah hnuaiah a dah 
vek taa. Anlalber Hautinkhüpa chu a ropui ber tih theih a ni thin. An lal 
tanna erawh chua la rei lo hle âwm e, hetiang hian an sawi: 


Khanthuama hi Vuité, Sawmté leh Hualhnam hoten thah an tum a. 
Zaháu ramah a tlán bo va, Zaháu lal Khuangcheuva'n a lo hum a, lalah a 
siam veta a, Khuangcheuhva zarah Khanthuam chu alo lal taa nian ti. 


Khanthuama hian fapa pahnih a nei a, Zapauva leh Kamháuva an 
ni. Zapauva'n Dothawngaa hring a, Dothawnga'n Thuamzamanga a hring 
a, tuna Mualbém lal te khi an ni a, dik takin fa u zawk an nih avangin, a 
bul zawk tur an ni. Tin, Kamháuva khan Haupüma a hring a, Haupüma'n 
Hautinkhüpa chu a hring a ni. 

Hautinkhüpa awmna hian vai a hnaih zawk avângin Dothawnga 
khan vai lam thu engkimah Hautinkhüpa te pafa chu a lo papék deuh thin 
a; chutichuan Hautinkhüpa hian lehkhate a lo thiam ta bawk a, a lo dinchan 
khalh ta mai a ni an ti. 


Tin, Paihte-ho hnam tlángpui deuh deuh, tawng pawh hrang khawpa 
hnam tlángpuite chu hengte hi an ni:- 


Sukté Phailéng 
Vuité Dim 
Thauté Dárbung 
Thaizâng Dim! 
Lámzáng Vangteh 
Losau Ang 
Phunnawm 


Héng hi tawng pawh hrang khawpa hnam hrang an ni a, lal hrangte 
pawh an nei theuh chungin tunah chuan tlém té chauh lo chu Hautinkhüpa 
hnuaiah an awm ta vek a ni. 

RUN LEH TIAU KARA AWM LAI 
(A.D. 1,000 - 1,500) 


Mizo chanchin kan hriat phák hla ber chu Rün kam thlang lamah 
lal chi bik nei lovin mahni chi chiin an awm tih chauh a ni. Lusei-ho hi 
Seipui Khurah leh Khawkáwkah an awm a, Ralte-ho Suaipui leh 
Saihmunah an awm a. Chawngthu-ho chu Sánzawl leh Bochung an 
khawpui ani. Khiangte-ho hi Pelpawl leh Bélmual leh Lungchhuan an 
khawpui ani. “Hauhnâr Tlang," an tihah khian Hauhnár-ho, Chuaungo- 
ho leh Chuauháng-ho an awm ber. Ngénté te, Punté te, Parté te chu 
Chawnghawihah leh Siallamah an awm. Chung lai chanchin pawh chu 
sawi tur tam kan hre mang lo va. Kan Mizo upate kan zawh vélin an 
chanchin awmzia hetiang deuh hi niin a lang :- 


l. AN KHAWSAKZIA 

Hnam tinin mahni hmun bik leh khua bik an nei theuh va, an chi 
zinga huaisen deuh bik leh chak bik deuhte chu hotuah an vuan mai theuh 
ani. An khaw siam dânte chu tunlai Mizo khua ang deuh bawk hi a ni 
áwm a, an khua erawh chu té tak tê té a ni awm e. 


(1) Silhfen thu: 
Chang laia kan thlahtute chuan la chin dân leh puan siam dân hi an 
la thiam loh avangin an saruak hle ani, an ti. 


Mipaho chuan Hnawkhal an ti a, hruikháu phiar hi kawr ang reng 
hian an siam a, an ha thin a, chu lo chu silhfén dang an nei mang lo. Titi 
pakhatah, *Pawite Vachain a thawhpui," an tih pawh hi a hnawkhal kawr 
fem chuan a hling teuh a ni an ti. 


Tin, hmeichhiate lah chuan chutiang hruikhau hrual thil khawm bawk 
chu an féng mai a, chu chu siapsuap an ti a ni. Chu lo chu hmeichhia 

pawhin silhfên dang an nei mang lo bawk awm e. Nakinah ni khua alo 
rei hnuah Léntlang an lo chuan chhuah a, a pang thlang lamte an lo thlen 
chinah erawh chuan mi ang deuhvin an khawsa awm e. "Dawlrém kawr” 
an ti a kawr dum lai rang rek ruk hi an siam thiam ta a, chu chu rei tak an 
ching. Chung lai chuan mipain sai ha bengbeh an beh a, an sai ha kuaah 
chuan thifén hrui an khai a, an koki hi a vaw hnâwp hnàwp mai ani, an ti. 
Chunglai chu A.D. 900 lai vel a ni thei e. 


(2) Anhriamhrei: 

Chung Rün kama an awm lai chua rei lam pawhin kum A.D. 1000 
vel lai emaw ani ang a, hnam fing deuh ramahte chuan thir an hmang tam 
tawh êm êm a ni. Mahse kan Mizo thlahtute erawh hian chuan chung lai 
chuan thiran nei mang lo. Sazuk ki tein hlo an thlo va, mi tlemte chauhvin 
thir hriamhrei an nei. An indote pawhin khawmhma chem tein an insát 
awrh awrh mai a ni, an ti. Lén pang thlang lam an lo thlen thlák chinah 
erawh chuan thal ki bar te, fei te pawh an nei tawh awm e. Hla pakhat 
heti hian an phuah a :- 


"Khi sa chhuk chho chhumpui zing hnuaiah, 
A ki riu riau riang lo thlawh nan a tha e," tiin. 
Hei hian Sazuk ki te, Sakhi ki te an hmang thin tih a entir hle. 


3)  Thlawhhma thu: | 

Chu'ng lai chuan thlawhhma lak dán hi an thiamlo êm êm a ni. An 
chénna ram a chhe bawk a, vaimim te, buhtun te, bal te hi an ching 
hmasa a, Lên tláng an lo chuan chhuah hnuah chauh buhchang an ching ni 
awmin kan hria. Thawnthu pakhatah heti hian an sawi: Lénchung ho hi 
Lénthlangah an zuk zin a, buh an lo chil a, sisepin an lo záp vat vat a, 
Lénchung ho chuan an en reng a, an khua an thlen chhoh chuan an 
han záp ve dawn a, an thiam ta lo va, Lénthlang ho khan an bán an 
herh sáwp a ni awm asin maw an ti a, a Záptu tur bán chu an herh 


sáwp ta a, a zâp thei ta awzawng lova," an ti. Chu thawnthu chuan 
buh an ching tih min hriattir thei. 

2. AN SAKHUA 


Chunga an awm tirh lai chuan sakhaw biak tur leh inthawina pawh 
engmah an hre lo va, mahse an dam lohvin a tinatu lak ata chhantu tur leh 
tidamtu an ngai si. Chutichuan inthawi dan an ngaihtuah chhuah hmasak 
ber chu, “Arte thlah” leh "Bul thlük” hi a ni, an ti. 


Tichuan biak tur an zawng chawp zel a, “Pi biakin lo chhang ang 
che,” "Pu biakin lo chháng ang che,” ti ila kan pi puten Pathian an biak 
phawt chuan, chu ngei chuan a lo chhang ang chu an ti a, chu chu an 
thiam hla hriat chhuah hmasak bera ni awm e. Tin, nikhua a lo rei deuhvin 
thlang lam an rawn hnawt thla telh telh bawk a, an khaw hmun hlui an 
chhuahsan tlángte chu an chham ta zel a, “Pi Biakin, “Pu Biakin,” ti mai 
tawh lovin an thlahtu hming an hriat tawpa hming chu lamin, *Chu mi 
biakin lo chhang ang che." an ti leh ta zela ni. 


Chutiang chuan Lusei hovin Seipui khur te, Muchhip tlángte an 
chham a, Khiangte hovin Belmual te. Lungchhuan te an chham a, Khiangte 
hovin Belmual te, Lungchhuan te an chham a. Chawngthu hoten Sanzawl 
te, Bochung te an chham a. Ralte hovin Suaipui te, Sailımun te, Khawzim 
te an chham a ni. Hnamte hovin Khawrua te, Tlang khuate an chham. 
Ngénte hoten Chawnghawih te, Ngénte hmun te an chham tur a ni. 
Chutiang zel chuan hnam tinin mahni khawtlang hlui berte thlahtu upa ber 
an hriat phak apiang an chham ta zel a, thlang an lo tlák thui deuh deuhvin 
an thiam hlate chu a sei deuh deuh va, an chhak lam tlâng apiang chu an 
chham ta zêl mai a ni. 


Chuvangin Mizo Sakhuate leh inthawinate hi chu an ngaihtuah 
chhuah chawp mai mai ani tih a lang. Inthawina tam takte hi a lo pian 
chhuahna a la rei lo ém ém vek a ni. Mizo zingah hian hnam hrang 
hrangte chuan sakhaw biak dan hrang an nei theuh va. Chung chu ziak 
sên an ni lovang a. He buah hian Lusei tak tak sakhaw biak dan chuang 
ve sela thaa rin a ni a. 


45 


Mizo CHANCHIN 


Chuvangin thangthar pawhin kumkhuaa a kawng záwng tal an hriat 
theih nan a tlangpui chauhvin kan han chhuah a ni. 


Lusei tlangval nei nung tak indang sela, a sakhaw biak dan tur 
kawng kal zawng zawng chu hetiang hi ani ang : 


1. SAKUNG: 

Hei hi sakhua han siam tanna a nih avangin Sakung an ti a ni. 
Vawkpa mal talh tur a ni a, an thiam hla atang hian an biak chu a hriat 
theih deuh awm e :- 


Sain aw ka sa hrial lo chhang ang che. 

Sakunga thovin ka sa hrial lo chhang ang che. 
Thlanchhaka thovin ka sa hrial lo chhang ang che. 
Thlanthlanga thovin ka sa hrial lo chhang ang che. 
Khawlaia thovin ka sa hrial lo chhang ang che. 
Kawtpuia thovin ka sa hrial lo chhang ang che. 
Leiruta thovin ka sa hrial lo chhang ang che. 
Lailawiathovin * “© ©? 


Thawhhmuna thovin * rr 
Bualchhumathovin * ^" =% 
Chumchiha thovin *  * i 
Zinglaia tbhovin “ “ nm 
Chhuatphova thovin * “ «e 


Chhuatcheha thovin * “ “< 
Mualliana thovin * “ o 
Lenpuia thovin Sec NE ké 
Tuala sa lu tar ho chuan“ “ < 


Muchhipa thovin S. 
Mulena thovin deos e 
Fuanthara thovin $e Re « 
an lati leh ani. 

DAWHKILH LEH THIMKUAL 

2. CHAWNG : Hetah hian vawk pa pahnih leh Vawk pui 
pakhat a talh ang a, vawk pa talh hla chu thuhmun, vawk pui chu 
naupangho tan mual buh atan theh tur a ni. Zü chu ngán 40 sak tura 
ni, chu mi tur chu nula leh tlangvalin an déng ang a, chu mi aiah sum 
deng zü, ngân 7-in vawi hnih a theh tur a ni, thing ek zü ngán 7 bawk 
vawi khat a theh tur a ni. 


3. DAWINO CHHUI : 


(1) Pathian) : Hei hi vawk té ve ve ni khata talh tur a ni. 
(2) Hnuaite) 


(3) Lasi : Hei hi vawk té bawk a ni a, sa kah leh sa awh 
lama hmuingil theihna tur a ni ber. 


(4) Chung: Hei pawh hi vawk té bawk a ni a, thingkhawn 
chung ditipah a in an sa thin, a bangah chuan thlanvawng a tel ngei tur a 
ni. Ni atanga malsawmna te, ruah atanga malsawmnate awmtirtu chu 
tihlungawi tumna ani ber. 


(5) Vansen: Hei hi ar-hlui-sena biak tur a ni a, van chhum 
dum leh chhum sen karah malsawmna awm thei tur chu dilna a ni. Tuium 


hunna chung ditipah a serh an pe thin. Heng hi ni khat zel hnathawk lova 
serh tur a ni theuh. 


(6) Hnuaipui: Hei hi vawk puia biak a ni a, lei thuah sawm 
atanga thuah tina malsawmna awm tur chu dilna a ni. Kawmchár 
thlang lam kil ban bulah an talh a, a lu leh a serh dangte thük 
takah an phum thin. A sa chu ni thum chhunga ei zawh ngei tur a 
ni a, ei bang chu paih mai tur a ni. 

4. SEDAWI : Hei hi Sial talh hmasak bera nih avangin 
Sedawi an ti a, se pa tuai leh vawk pa an talh thin. Vawk pa chuan Sa 
bawk kha an bia a, sial hian erawh chu Khua an bia a ni. “Chu mi biaka 
Khuain ka Chalvawm lo chhang ang che, Pi Biaka Khuain, Pu Biaka 
khuain,” an ti a. A chhuntu pa chuan ka chhun tirhna ni rawh se, ka lam 
tirhna ni rawh se, a ni a thla lovin, a kum kipin ka chhun ang, a ti a se pa 
zakdawh takah chuan feiin a han chhun zak a, in chhungah a luhsan ta 
vang vang thin a ni. Hei hi ni sarih serh tura ni. 


5. DAWINO : A chhui leh ang, Nambar 3-na en la. 


6. SEKHUANG : Hei hi Sechal ki kheh tawh a ni Vawkpa 
pahnih a tel bawk a. Vawk chuan, Sa, sial chuan Khua an bia a. He mi 
tum hian mitthi rawp an lam thin. An chhungte thi tawh zawng zawng kha 
an lim an din a, chu chu mualah an lam thin a ni. He mi tithei fawh hi 
chuan diara tialin puan a tah tial thei tawh ang a, a inah tukverh a hawng 
thei tawh ang. 


7. SEDAWI : A chhun leh ang a, dawino kha a chhui 
leh bawk ang. No. 3-na leh 4-na ang khan a tikim leh rih ang. 


8. KHUANGCHAWI : Hei hi thangchhuahna chu a ni a, 
sepa 2 leh sepui pakhat, vawk pa nen talh tur a ni. Sial chuan Khua 
an bia a, vawk pa chuan Sa an bia a ni zel a, sepui kha chu tlangphal 
anti ani. Tun achinah chuan a inah bahzar te a siam thei tawh ang a, 
thangchhuah pa, pa ropuia ngaih a ni tawh ang. Mi nei zo, rual khüm 
tum tak chuan khuang vawi 3 te an chawi a, zau an dawh a, chu chu 
Mizo tih theih sang ber ani ta. 


Hetianga zau dawh thei chu Mizoramah hian an awm zeuh zeuh 
chauh ani. Hetiang thangchhuah hi chu mitthi khua-ah pawh faisain an 
chawm a, an nuamsa rêng rêng tawh ani, tia ngaih an ni. Saleh Khua hi 
kan lo be ve ve tawh a, kan kai kawp a, “Sakhua” kan ti ta a lo ni bera 

ni. Héng lo pawh hi Mizo awm dan hluiah chuan dam lo thawina tam tak 
alaawm a, kan awm dan hlui chu khirh tak mai a ni. 


Chuvangin kan sakhua takah chuan ramhuai bia kan ni lova, Pathian 
zawng mi tak chu kan lo ni. “Sa” hi kan hnam pianna bul tak kha a ni a. 
“Saphun kan tih pawhin an hnamah an tel ta, tihna a ni. “Khua” kan tih hi 
khaw Pathian, tihna a ni tur a ni.“Khuanu” kan ti a, hmeichhiaa ngaih a ni 
awm a, a khaw pum khan a veng a, nupa tur te hi a ruat a, sial hi chu ama 
enkawla ngaih a ni thin. Nupa thu-ah “Khuanu tuah” tih leh, “Pathian 
samsuih" tih chua intluk reng a ni. 


Natna awmtirtu hi erawh chu ramhuai niin kan ring a, kan 
inthawi hian min tinatu lakah kan intlan a ni a, ramhuai bia tih theih 
chu kan ni. Mahse hei hi chu Sakhua ani lo va, damlo thawina mai 
a ni. Kan dam reng chuan kan hmang ngai lo va, sakhua erawh chu 
dam reng pawhin tih ngei tur a ni. 

3. AN INDO THU: (1500 A.D—1700 A.D). 


Mizoram mite hi Lusei mite chauh lo pawh, indo mi tak an lo ni 
vek ani. Hnam tin mahni chi chiin kel dai dan lek lekah hian an awm a ni 
a, an inhmuh châng te hian an inháu va, an insual a, an mpun zêl a, a 
tawpah chuan a chi chiin an tang ta thin a, an indo a ni ta mai thin a ni. 


A tirah chuan mi zawng zawng pawh an inbei ngai lo va, an chi 
zingah huai ber apiang an thlang chhuak ve ve a. lei laih khuarah hian 
leilawn pakhat an dawh a, chutah chuan an inbei mai thin a ni. Kawlhnâm 
hi kawl chem tina mai ani a. Kawlho ta a ni a. Chu mi lai chuan chi tin 
zingah pahnih khat chu an nei theuh awm a, chu chu an mi huai thlan 
chhuahte chu an hmantir thin a, leilàwn mal zawh chungah chuan an insát 
a, a ding chang zawk lam a piang "Hnehtu" an ni vek mai thin a ni. 


Tin, nakin deuhvah chuan thal hman nachâng an lo hria a, thal 
an neih chinah chuan an hotute mai an inbei tawh lo va, mipa zawng 
zawng thalin an inkâp thin a ni. Chung lai chuan an inrálthuam dán 
ber te chu héngte hi an ni :- 


Dár Lukhum : Hei hi dàr phék chhut kum a ni a, an lu-ah miten 
kawlhnáma an sah theih loh nán an khum thin. 


Tawlh loh puan : An kawrtawng hak a, (än lo tur tih entima a ni. 


Záwng chal : Kél hmul chhum sen, engemaw ti taka phiar hi a ni 
a, an khim ve fo thin. 


Thal Ngul leh Thal Bawm : An keng bawk a, kâwlhnâm an pai 
bawk thin. 


Tin, nakin deuhvah chuan fei hman dan an lo thiam leha, fei chu an 
ching ém ém a, fei laka inphénna turin Phaw an ngaihtuah chhuak bawk. 

Phaw chu Sechal vun rêp ro chár bam, killi neia siam ani a, meithui te an 
hnawih bawk a, fei te, thal te chuan a duh zo ngai lo a ni. Chuvangin an 
chhawr êm êm a, silai awm hnu thlengin Phaw hi sapui beihnaah te an la 
hmang, keini naupan lai te pawhin a latam bawk. Heng hi Tiau ral chhak 
lama an chin vek a ni. Tiau ral chhaka an awm chhung zawng khan 
Mizoho chuan Silai an la nei lo va; Kawi mite leh Pawite erawh chuan 
tuna Mizo Silai ang hi an nei àwm e. 


Tin, Tiau chhaka an awm laia an indona âwm kan hriat chhunte 
chu héngte hi an ni :- 


(1) Vawklü an in vuak thlaksak : 


Hei hi an indona hmasa páwl ber a ni awm e. Chu'ng lai chuan 
hnam tinin an sakhaw hmanna Vawk lu hi khawlaiah an tár theuh va, a 
chi chiinan tang a, an in vuak thlaksak ta chiam a, Lusei-ho hi an huai 
beran ti. Chutih avang chuan hnam tlém deuh chuan khawlaiah an tar 
ngam ta lo va, banglai chhungah an tar ta a ni, an ti. 


Tin, chutia a chi chi-a tanho an hman aváng chuan Lusei-ho zawng 
zawng chu Seipui khurah an awm ta vek a. Tin, anmahni zingah pawh 
chuan an in vuak thlák sak leh ta zel a, Chhangte-ho leh Chawngté te, 
Tochhawng te an lo huai leh ber a, chuvangin tumah hlau lovin anniho 
chuan tualah an tar ngam ta reng a ni. Tin, tuala sa lu tárho zawng chu 
Muchhip tlangah an awm kháwm leha, chuvangin tun thleng hian chungho 
chuan, “Muchhip chhuak" an la inti a ni. 


(2) Khiangte-ho leh Chhakchhuakho : 


He mite hi indo hmasa pawl an ni bawk. A tirah chuan Khiangte- 
ho an huai zawk hle a. Chhakchhuak-ho chu an thi nasa êm öm thin. 
Nakinah chuan Chhakchhuak hovin Ngénte-ho an pun a, Ngénte lal 
huai tak, Chawngchawna fapa, Chhunruma a awm a. 


52 


Mızo CHANCHIN 


Khiangte-ho chuan tun hma lam ang mai kha emaw an ti a, rawn 
tih leh nek an tum a; mahse Chhunruma'n a hming a chhal a, “Chhunruma 
ke na, Chawngchawna Sakawl ke na,” a ti a. Khiangte-ho chu a um ta 
a. Chu chu, “Chhunruma ka ni, Chawngchawna Sakáwl ka ni," a tihna a 
niawm a; mahse Khiangte-ho chuan a ngaihna an hre mang lo va, “A ke 
na na kha tihni sing, tihni sing," an ti a, an tlanchhe ta a. Ngénte-ho 
avangin Chhakchhuak hovin Khiangte an tutlawm ani. 


(3) Chhakchhuak-ho leh Ngénte-ho : 


Khiangte-ho an beih laiin Ngénte-ho leh Chhakchhuak-ho tang 
dün mah sela, nakin deuhvah an thu a lo buai ve ta a, an indo va, 
Hualngo leh Hualhang-ho ten Ngénte khawpui, Chawnghawih an luh 
chhuak a, Ngénte-ho chu tuna Bapui tlánga Ngénte Hmun an tihah 
khian an awm khawm leh a, chu mi tum thu chu sawi tur a tam mang 
lo. Ngénte hla phuah thiam Pi Hmuaki chuan an Chawnghawih khua 
chu a thlir a, a lung a léng a, "Kan Ngénte khua khaw nun nuama 
kha, thla ka fam hma'n ka nghilh rua lo ve, a ti a. 

Fasuara Bun Cuir LAI 

(4) Ngénte-ho leh Khiangte-ho : 


Ngénte-ho chuan an tanpui Chhakchhuak-ho pawh an ngeih leh 
tak loh avangin Khiangte hovin phuba lak an tum a, Ngénte-ho chu an 
do let ve a. Khiangte-ho avang chuan Ngénte hmunah pawh chuan an 
awm leh thei ta lo va, thlang an tla dawn a, Pi Hmuaki chu a tar tawh hle 
sia, a nung chungin an phüm ta a ni, an ti. 


Tin, chutia Khiangte-ho néna an indo lai chuan Ngénte hovin 
Darchawn káwnah, Hualngo pa Thangchhunga an that palh a, an 
hlauthawng chuan Khawkawk ata Hualhang-ho an tlawn ru a, thianah 
an siam a. Chutih avang chuan Hualngo leh Hualhang chu hrin khat ni 
mah sela, an inngeih thei ta lo a ni. 


(5) Chuauhang leh Hualthang : 


He mite hi zawhte mei intansak thu avángin an indo va, nasa f&in 
an in bei. Chuauhang hovin Hualháng khawpui Khawkawk kha an luh 
chhuak a, an luah sak a, Lungbel khuaa Chuaungo mi Hautuala-ho chu 
Hualhang hoten an that chiam bawk. Anmahni Lusei chi ve ve ni mah 
sela an inngeih theih loh avangin an intitiau tawn ta a. Pathian Lehkha 
sawi angin, “Mahni indo chu an ding khaw chhuak zo ta lo," a ni. 


(6) Pawi Do Thu: 


Chutih lai chuan Rün leh Tiau lui karah khian Pawiho an tam mang 
lo. Halkha lamah te, Thlân tlâng lamah te erawh chuan an tam. Mahse 
Pawi, chhip lama sam zial réng réng chuan tukkhum lama sam zial ho hi 
an hmusit a, an nü thür zuam mai a; chuvangin an indovin an inbei fo reng 
ani. Vawi khat chu Kawlni hovin Pawi lal Chawnglula an man. Nakinah 
Pawiho chuan Ralte khawpui, Suai leh Saihmun an rawn ran leh a, Chái 
lai tak a ni a, Kawlni hote chuan an that chiam bawk, Pawiho ta mei pêk 
silai an lâksak bawk. An Suaipui teh dawn chuan hla an phuah a :- 

“Pawi no cha cha hawng thawk e, 

Kawini rünin; 

Ka Suaipui leh ka lam mual 

a nuam ove, 

Ka Suaipui leh ka lam mual 

a nuam ove; 

Hnah thing nuaia sakruang 

pal thing ang kan tun, 

An thlung lü leh Kawr silai 

chem ang kan lak, " an ti a, 

an teh ta a. A then Khawzimah an awm a, a then Lenchau 
hnuaiah Rün kuamah an awm thla ta a, anmahni meuh pawhin chau 
an inti ta a ni ang. 

"Káwlni ka chau kah, 

Chawnglul man thei kau,” an ti ta hial a ni. 


(7) Chhakchhuak-ho leh Rünrâl Paihte : 


Ching lai vêl bawk chuan Seipui-a Chhakchhuak hote khán Rün 
rál Paihté an do va, Ralnaa fapa, Chhuahlawma an man a, Ralnáa chuan 
a tlan zo ta lo va, Chhakchhuak hovin Chhuahlawma chu fapaah an siam 
ta a. A lo puitling a, nupui an neihsak a, fa an han hring a, mipa a lo ni a, 
a nu chuan, “An pa hi sal a ni a, an manin za-in an hmuak a ni,” a ti a, 
“Zahmuaka” asa ta a, chu chu lalho thlahtu a lo ni ta. 


Hetih lai hian Lusei hovin an aia chi tlém zawkte tam tak an hmin ta 
a, an thu hnuaiah an dah vek a, chuvangin an lo chak lehzual ta a ni. 
Chuvangin Runrál lamte pawh an rün fo va, mi lu an hawn thin a, heti 
hian hla an phuah a, “Run tui thleh riat e, hmarzawl dai kawmah 
Hran lu bing ang kan sil nan erawh," an ti a. 


Anchhim lama Pawiho awmte chu an ngam loh avangin hmár lam 
hlir an run thin a ni. Tichuan tun laia Meitei bial chhunga Tlang miho 

zawng zawngte saw Mizo üm luh phei vek an ni àwm e. Meitei hovin 
Tlang mi an lo hmuh hmasak ber chu Chiru leh Anal-ho an ni a, kum 1540 
lai-ah ania, chu chu Mizo-ho Lentlang an chuan chhuah lai vel ni awm a ni. 


Chiru-ho chuan Chawngthua fapa Rezara thlahte kan ni, an ti bawk 
si. Tlang mi chi dang, Aimol te, Kom hote, Khol te, Purum te, Chawhte 
te, Meitei rama an luh tirh lai chu kum 1623 velah a ni a, hei hi Mizo-ho 
thlang tlak dawn lai vel a ni. Chuvangin hengho hi Mizo üm luh an ni 
tih a lang hle mai. Han zawt ila, an chhuahna chu, “Chhimah, Pawi 
ramah," an ti vek mai. 


Chüng lai chuan Hualngo lal, Lalvunga hi pasaltha a ni a, 
Lianchia hi Chhangte mi, tlangvâl hmél tha ber a ni. Nula thu lamah 
hian an inel deuh thin a, Lianchia lamah an ke an lo thluang thup 
mai a, Lalvunga chu a lo lam a. 


"Mi-ah Lianchi awm e, 
In sél e, Lalvunga, 
Tualah ngulrua kan bun 
Kawkvahai tlar na ngai,” 


ati a. Nulaho chuan Lalvunga lam an hawi leh ta (up mai an ti. He thuah 
hian Kawkvahai hi ral aihnaa vahai lem an ral ngula an khâi thin chu ani 
a, ral an that thin tih a lang a ni. Chung lai chuan annin mi an thah fo angin 
Mizo-ho chuan Pawi ral an hlâu fo bawk a ni. 


Hetih lai hi thlang tlák dáwn ruai lawk a ni tawh bawk a, an 


changkang tawh hlein a lang. Lalvunga hla hi en ila, a kal hmang a tha hle 
a, hla phuah an thiam tawh hle tih a lang a ni. 

4. LALHO CHANCHIN. (1500-1800 A.D) : 


Tiau chhak lama an awm lai pawh hian tuna kan lal chite, Zadéng 
te, Palian te, Rokhüm te leh Thangur thlahte pawh hi an lal tawh réng a 
ni. Khawrua-a Zahmuaka fateho lal ta kha (Lal thlah thu en la) Tláng 
khuaah Zadénga a indang a, Khuanglungah Paliana a indang hman bawk 
ani. An unau dang palite erawh chu Khawruaah khán an awm reng. 


Ching lo chu Hualngo an lal tawh bawk a, Chuaungo an lal bawk 
a, Chuauhang lal pawh an la awm. Ralte-ho te leh Ngénte-ho te pawhin 
Tiau thlang lamah pawh lal an la nei fo. Chung lo chu hnam dang narante 
erawh chuan lal an neih lohna a rei tawh âwm e. Tiau chhak lama lal 
thenkhat an thàwm kan hriat deuhte chu hengte hi an ni:- 


(1) Lalvunga : 


He mi hi Hualngo lal ani a, Chuaungo lal Lianhnáa nen, Paliana fa, 
Lianpuia nen lal inkhingin an awm a. Chu mi lai chuan Lianpuia chu Fár 
khua-ah a awm a, an inrem thei ta lo va. Lalvunga leh Lianhnaa chuan 
Lianpuia hnawh chhuah an tum a, Lalvunga chu a kal a, Lianhnaa a sawm 
a, Lianhnaa chuan, “Lianpuia kan hnawh chhuah chuan Thangura fate leh 
Zadénga faten an vuipui ang a, kan ngam leh si lo dah ang e,” a ti rilru a, a 
duh ta lo va. Lalvunga hnenah chuan, “Lo kal ta la, dawino ka han chhui 
zet ang a, ka han zawm ang che," a ti a; tichuan Lalvunga chu a kal ta a. 


Tin, Lianpuia chuan Lalvunga a lo kal tih a hriatin Lalvunga'n ka in 
a rawn hre lo dah ang e, a ti a, inhnuaiah sial a lo thlung a, tungchaw-ah 
thihna a lo báng bawk a. 

Tichuan Lalvunga chuan Lianpuia chu a hnawt chhuak ta ngei a, 
Lianhnaa hlauhthawn ang ngeiin Lianpuia chu Thangura fate leh Zadénga 
fate chuan an vuipui ta ngei a, Lalvunga chu an bei ve ta thung a. 


Tichuan an chhiah khuaa mite an chah khâwm chiam a, Far khuaa 
mite hnenah pawh chuan, “Lianpuia pawm zawng chuan in inah chhâwl 
lo bang rawh u," an ti bawk a. Mi dang zawng zawng chuan chhâwl chu 
an bang vek a, Chawngthu ho chauh hian Lalvunga tanpui tumin an bang 
duh lo va; nimahsela mi an lo kal khawm tak meuh chuan an tam ta ém 
ém mai a. Chawngthu ho chuan an talhtum ken te, an lungtum ken te chu 
an paih leh ta a; chuvangin tun thleng hian thiltih tum a, ti leh ngam ta si lo 
hi, “A chawngthu lung ken ur a,” an la ti ta fo a ni. 

Moo CHANCHIN 


Chutichuan Lalvunga chu a mal tan ta 
rawh,” ati thina, Lalvunga chuan, “Tual ralah 
atitlata, tichuan a in chu an hual taa. “Lalvung, in 
ti a, ani chuan, “Sam ka la khuih mek,” a ti a. “Lalvung, lòt 
an han ti leh a, “Thimkual ka la tawn mek,” a ti leh a. 


“Lalvung, lo chhuak rawh,” an ti leh a, tah chuan, “Khai aw le, 
keimah Lalvunga," ati a, a hming a chhal a, a zuang chhuak a. Luhka chu 
tlakhawlhna turin an lo siam kher a, chutah chuan a tla hawlh a, an 
nangching ta a, a tuala a thingái chuan an vaw ta huai huai a, an vaw hlum 
ta a. Chu mia a farnu tah hla chu tun thlengin an la sa thin :- 


"Tlan rawh, tlan rawh, 

Lalvung tlan rawh, ral an ti, 

Tual khel ralah 

Lalvunga ka tlan ngai lo ye.” 

atih chu. 

Heng hi Tiau chhaka an awm lai thu a ni. Lalvunga thattute pawh 
chuan hla an phuah a. 

"Lalvungan ka lian a ti, 

Far zawl a luah. 

A luah sual e, 

Changsial sawmthum an la e. "an ti. 

Lalvunga nu pawh an phuah a; 

"Lalvunga nu tap tap lo la 

I chau vang 

Ifa Lalvung 

Sahlámah uai zo ta e," 

an ti. 

(2) Liankuala : 


Hemi hi Chuauháng lal a ni a, khuang a chawi a, Kawlvai mite 
khualah a ko va, an lo kal a, Kawlvai zingah chuan mi ngo a lo tel tiin an 
sawi thin. Chüng lai chuan Mizo hovin sáp réng réng an la hmu ngai lo 
va, chumi pawh chu khuavang emaw an ti hial mai an ti. 


(3) Tuléra : 


Hemi hi Chuaungo lal a ni a, Tiau chhaka an awm lai hian lo awm 
tawhin an sawi. Hualngo lal Lalvunga te nén khán an inel thin a, hlate an 
inphuahsiak thin an ti. 


Thlang an lo tlak tirh laiin Chuauhang mi Lianchhiari nen an innei a, 
Vanpuia, se za (100) a khuang chawitu hi an hring a ni. 


(4) Zadeng ho: 


Zahmuaka fate Khawruaa awm hote pawh kha Tiau chhakah hian 
lal tawh theuh awmin an lang. Zadénga hi Tlangkhuaa indang hmasa ber 
kha ani a, thlang antlák hma hian an ropui tawh hle a ni. Chungnungliana 
te, Lianbulate pawh hi Tiau chhakah an piang tawh. 


Tlangkhaw hla tam tak a awm a, tun lai thleng hian chawngchen 
hlá-ah an la hmang thin. (Bung V. Thlang tlâk thu en rawh) 


(5) Palian-ho : 
He mite pawh hi Tiau chhaka an awm lai khán an lal hle 
tawh. Khuanglungah Paliana a indang kha a ni a, a fapa Lianpuia 


pawh Lalvunga te nén intibuai kha an ni a. Thlang tlák thlengin 
Lianpuia hi a dam. 

(6) Thangura thlahte : 


Lianpuia leh Lalvunga thu a buai lai khân, Lianhnaa tel ve duh 
lohna ber chu Lianpuia hi Thangura faten an vuipui ang a, kan ngam leh 
silovangtih a hlau ani bera. Chuvangin Thangura fate hi an lal ve tawh 
tih a lang a ni. Thangura fa chu Thangmanga a ni a, Thangmanga fa 
Sailova pawh hi Tiau chhaka thi a ni awm e. 


Tiau an kan thlaka Ruantlang velah te an awm laiin Chungnunga 
te, Lianlulate hi an hotuan ni tih kan hria. Chenkuala kha Sailova fa a ni 
ve a, Chente khuaah an dah avangin Chenkuala an ti a ni, an ti. Chente 
khua chu Tiau chhak a ni si a, “Chente bang phun kawr hnim in laiah, 
Khawzathangi a hawih e, an ti," tih hi Darliankuala hla a ni an ti thin a; 
chuti ni sela Darliankuala pawh hi Tiau chhakah a tlangval tawh a ni ang. 


(7) Rokhüm, Thangluah, Rivung : 


Héngho pawh hi Tiau chhaka an awm laiin an lal tawh awm e. 
Thlang an tlâk tirh laiin lal sa vekin an tla tih kan hria. 


Rokhüma lal, Lalpuia fanu, Thangtinlüti kha, Zadeng lal, Lianbulan 
an nei tih kan hria. Lianbula hi Dârliankuala aiin a upa âwm c. Darhlupuii, 
Lianbula nupui hlui kha, Dárliankuala u a ni e, Dárliankuala hi a tulpui ta 
ani,ti te pawhin an sawi. 


Thangluah ho hian Vanlaiphai kiangah khian Chawngtui an tih 
khaw nuam tak an nei tih kan hria; chu Chawngtui khaw teh chu a 
hmingthang hle. 


Chutichuan Rün lui leh Tiau lui inkâra an awmchhüng hi Sihsinga 
atang khan Darliankuala thleng hian chhuan sarih lai an lo ni ta a, kum 
200 dawn lai ani, A.D. 1540-1723 inkár hi a ni ang. (Chhakchhuak leh 
Rünrâl Paihte indo thu chhiar rawh). 

LAL THLAH THU 


Lal-ho lo pianna bul hi upa-ho sawi dán a inang lo hle hlawm a, a 
dik ber hriat pawh a harsa hlé. Nimahsela mi tam ber leh mi rinawm ber 
te sawi dan leh hriat dan chu heti hi ani : 


l. LUSEI LAM LALTE 


Lal thlahtu bul ber chu Sihsinga a ni a. Sihsinga chuan Ralnaa a 
hring a, Ralnaa chuan Chhuahlawma a hring a, Chhuahlâwma chu Seipui 
khurah Lusei hovin salah an man a, Seipuia Chhakchhuak hovin fapa-ah 
an siam ta a. Nupui an neihsak a, a nupui chu hmeichhe naran tak hi a ni 
a. Faan han hring a mipaa loni a, an nu chuan, “Apahi sal ani a, an man 
niin mi zA (100) in an hmuak a ni,” ati a, a hmingah chuan Zahmuaka a sa 
ta. Tin, Zahmuaka chu a lo lian a, a nupui atan Lawitlâng mi Lawiléri an 
tih hi an neih sak a. He mite nupa hi lal thlahtu an ni ta a ni. 


Anmahni chu an la mi chhe dün hlé fo va. Seipui khua-ah 
chuan tui chawina kawng thlangah hian in an sa a, an in chu mi kal 
apiang hian an déng thin a, chuvangin an fa hmasa bera hmingah chuan 
Zadénga an sá a. An hring leh a, nausén lianpui a lo ni a, a hmingah 
Paliana an sa leh a. An han hring leh a, “That váng ni lovin, chhiat 
vângin kan thang nasa êm a, Thangluaha ni rawh se," an ti a. 


An han hring leh a, naupang chum tak a lo ni a, a that ém 
avangin "Thangura," an ti a. An han hring leh a, chhangchhiain an 
bengchheng thei ta hle mai a, chuvangin Rivunga an ti leh a. An han 
hring leh a, engmah nei lo berin fa hei zawng hi kan nei a, mi ro kan 
khüm tawh alawm, an ti a, Rokhuma an sa leh a, a pasarihna erawh 
chu athi an ti. 

Hetih lai hian Khawruaah leh Tlangkhuaah Hnamte-ho lal nei lovin 
an awm a, Seipui khuaa mite chu lalah an sawm a, tuman an duh lo va, 
“Parualate chhüng sawm rawh u,” an tihsan mai a, anni chuan an sawm 
tatak tak a, Zahmuaka chuan a duh lo va, Lawileri erawh chuan, “Keini 
a kara lala min sawm, kan kal tur a ni," a ti a, an kal ta a. Chutichuan 
Hnamte-ho avangin lalah an lo awm ta a ni. 


Chu'ng lai chuan awmkhauhva innék ngawt an ni a, a chi tam leh 
sal rual apiang hi an chak mai a ni a, chuvangin Zahmuaka fate hi an lo lal 
chhuak zo ta ber a ni. Tiau chhaka an awm laiin khua leh tui an nei hman 
vek awm e. Zadenga Tlángkhua-ah a indang a, Paliana Khuanglungah a 
indang tih phei chu an hre chiang hle. Chhakchhuak lal, Lalvunga an 
beihnaah khan an lal tawh hlawmzia chu a lang chiang ani. An chanchin 
kan chhui kim thei ta lo va, kan hriat chauh chu heti ang a ni:- 


1. ZADENG LALHO : 


Hemi hi a upa lal hmasate kha an ni a, an rei tawh avangin an 
chanchin kan hre tam lo. Zadenga Tlangkhuaa awm kha a fa neih zat 
kan chhui thei lo. A tute unau pahnih Chungnungliana leh Lianbula chin 
chauh kan hria. Lianbulan fapa pathum a nei. Khawzahulha, Liansailova 
leh Darzatuala an ni. Lianbula chu a rammu dawn a, Liansailova hian a 
ngên a, Lianbula chuan a fa thlém nan, “Siallâm dâr ka hawn ang che,” 
tiin atiam a. Chu mi laiin Siallâm dár chu Ralté-ho ta a ni. Ralté-ho hian 
Siallám khuaa mi, Ngénte-ho ta an lei chhuah a ni. Lianbula chuan 
Siallám dár chu a han hawn ngei an ti. 


An thlang tlák laiin Lianbula chuan Lianlula fanu, Darhlupuii a 


nei a. Lungdüp kianga Buang tlang hi an inchuh ta a. Lianlula chuan a 
fanu chu a hruai kir ta; Mahse Darhlupuii chu a lung a léng ém ém thin. 

Mizo Nula 





Mizo CHANCHIN 


Lianbula chuan Darkhuang a khum a, Buang tlang chu a kai lui 
ta a, chu chu Darhlupuiin a phuah a. 


"Tian dar kháia Buang khua sai ang sát, 
A lian ding thar khua an kai zo ve," ati a, a um a, tuiin a lo dang 
ta a, a kir leh a. 


“Hmar tui leh luang ka pal zo lo ve, 
Lungdi Liandángan mi lo nghak rawh, " ati leh a; mahse an in 
then hlen ta. 


Lianbula chuan Rokhüm lal, Lalpuia fanu, Thangtinlüti a nei leh ta. 


An chanchin kan hre tam lo. Thlang tlâk latin Khawzahulha hi hmar 
chhukah hian a tla thlâ a. Tualbungah a awm a, an chhuk zel a, 
Mualthuamah te, Tuahzawlah te an awm laiin Sailo-ho hian an titlawm ta 
ani. Chungnungliana kha a dam rei ém ém a, thlang tlain Zampui tláng a 
thleng ve a. An tlawm hnu chuan Chungnungliana chu Thuama khua, 
Chemtumah a lo lut a, Vuta'n ram a tum a, Chungnungliana chu a va hmu 
ta a, a lo tar tawh êm êm mai a, a zah ta a, "Hei zet zawng kan lal ho 
thlahtu a nih tak hi," a ti a, ram lovin a kir leh ta, an ti. Tin, Khawzahulha 
kha, Thangduta khua, Sekhumah a lo lüt bawk a ni. 

2. PALIAN LALHO : 


Paliana fa tak chu Lianpuia chauh kha kan hria a. Tiau râl chhakah 
alaltawhttih pawh kan hria. Tiau an kan thlâkin Lianpuia chu Khuangléng 
kianga “Lianpui” an tih hi aawmna hmasa a ni a, chu hmun chuan a 
hming chua putaa ni. 


Chung hnuah chuan Dungtlángah khian an awm khawm a, 3,000 
lai an ni, an ti. Chuta awmho chu Pubuara te, Huliana te an ni a. Thlang 
an tla hmasa a. Pubuara chu chhim deuhvah a tla thla a, khutah Pukzing 
tlang thlengin a tla thla a. Saithah tlanga a awm laiin vaiin an han rûn a, 
kum 1830 laiah khan Sailo leh Zadeng leh Takam hovin an beihrawn a, 
an tichhe vek a. 


Huliana chu Thinglianah a awm thlà a, Sialhauvah a awm bawk a. 
Tun thlengin Sialhauvah hian “Huliana hmarcha hmun” an tih chu a la 
awm. Chuta tang chuan Arthlawrah an awm thlâ a,chu khuaah chuan a 
fapa Tuvunga a piang a. Chung lai chuan chu mi vélah chuan hla phuah 
thiam, Aikhiangi, Chhangte mi a awm. 


An chhuk thla zel a, Chipui tlang thlengin an tla a,chutah chuan 
Lalpuithanga'n a titlawm ta. (Bung dangah kan la sawi zel ang) Palian hi 
an lal nasa ber tih theih ani. Sibuta hian Rengpui hnuaiah vawi khat chu 
khua 25,000 lai a nei an tih chu! A lo chho leh a, Tachhipah a thi a, a lung 
chu tun thlengin a la awm. Lalsuthlaha hi Lalrihua fa, Sibuta tu a ni a, 
Phaitual an rün fo avangin vaiin kum 1841-ah an han man, a mantu chu 
Captain Blackwood, an ti. 

3. THANGLUAN LALHO : 


He mite hi an chanchin kan hre tam lo. Thlang an tlâkin chhim 
lam takah sâwn an tlâ a. Thoráng thlangah Dampui te, Lalthawmliana 
te, Lalhluma te, Lalpuihluta te an awm. Lianlula tuchhuan, Sailovate 
nén an inbei fo. 


Sailova Khawnglung-ah a chho va, chhak Pawi a ruai a, Thangluah 
ho chu an zuk rün ta fo va, Thorángah pawh an awm thei ta lo va, thlang 
leh zualah an tla thla taa, Thehlep tlangah te, Uiphum tlangah te an awm 
thla a, Lalpuihluta fapa Rothangpuia phei chu Tlabung thlengin a chhuk 
a, Rothangpuia thlahte chu tun thlengin Raja té hnuaiah an awm. Thoráng 
tlánga an awm laia Thangluah lal, L'iansavunga bung chu lian puiin tun 
thlengin ala awm a, "Bünghmun" an ti ta. 


4. ROKHUM LALHO : 


Rokhuma khán thlang tlàk laiin Zadéng ho a zui a, Champhai 
záwnah an tla thlà a. Amah ngei chuan Sihfaah khua a nei, an ti. Chu mi 
hnuah chuan Rokhuma tu Lalpuia Ngentiangah te, Arbáwm tlângahte a 
awm a. Chu mi lai chuan mi pakhat a sual avânga hmingthang tak, 
"Neihlaia" an tih chu a awm. A farnu nén an inngai a, a farmu chuan hlain 
a phuah a phuah mai avangin a thang nasa a ni. Rokhum-ho hi an unaute 
ho dang anginan chak ve lo deuh a ni awm e, an tlawm hmasa bera ni. 


*Neihlaia hla” an tih chu a famuin a phuahna zawk a ni a, thenkhat 
chu hengte hi an ni. 


|l. — Zuanginhliap, zuangin hliape, 
Kan khaw lam lung, 
Ngentiang tlang zuangin hliap e. 

2.  Tuipuiluang chhuk sen vung e, 
Ka u Neihlai, 
Thlanthla peuleu te lo ang. 
3. Neihlaja thai sel zanin, 
Khawte daiah, 
Zan sial ang riah nuam inge, 
...tih te a ni a, a dang pawh a la tam ang. 


S. RIVUNG LALHO : 


He mite hi thlang tlâk lai khan chhim lam berah an tla thlâ a, an 
unaute tlukin an ropui lo emaw ni, an thâwm kan hre mang lo. Khutah 
Lawngtawrawi tlângah Vanhnuaithanga'n khaw lian tak a siam a, chu chu 
kan hriat ber a ni. Vanhnuaithanga chu kum 1850 laiah khan a thi ta. A 
thih hlim lawkin Vutan a khua chua rün a, Vanhnuaithanga nupui, Tiamlohva 
nuta Paihawl ki nei a la, chu chu tün thlengin Biate lal inah a la awm. 


Chu mi hnuah chuan Vanhnuaithanga thlahte chu Réngpui lamah 
an lût a, chutah zhuan Vanhnuaithanga tuchhuan Liantlura chuan khua a 
nei a; mahse mipa an pian loh avangin an chimit ta deuh va, hmeichhia 
chauh an awm a, anmahni chi vék, Kairüma khuaa mi, Lalkunga'n a zuk 
nei a, tunah Réng ram Sakhan tlângah an awm. Tiamlohva nu chuan a 
retheih ták hnu khán hla a phuah a, heti hian a ti. 


"Dai i kai ang, kulhpui dai i kai ang aw, 

Vuttai ral lian dan nan e, " a ti a. 

"Ka nau Thangté, sáng párah 

Khua va chuan la, 

Siruk káwlküngah leng e, 

Siruk kâwlküngah leng e, 

Thangvan zawlah, chhawr thlapui lám luai ngai e,” tih te 
pawhin a sa bawk thin. 

Rivung lalah chuan a ropui ber chu Chawngpuithanga a ni a; mahse 
a sual hle, an ti. A sülhnü chu Kanghmun kawtchhuahah te a la awm a, 
amak hlé. Kawtchhuaha láwm rual tuthlawha a lungpui zumte chu chiang 
takin ala lang a ni. A khuaten an hrai rui a, a mut hlanin an lo pemsan vek 
a, atlângau Rairana chauhvin a lo awm pui a, a lo harh chuan a vaw nek 
leh nghal a, *Engatinge i pem ve law law loh," a ti a ni, an ti. 


6. Samo LALHO : 


He mite hi Thangura thlahte an ni ber a, an ropui em avángin 
an laichin dang Zadéng te, Palian te pawh khan Thangur an inchhál 
ve mai thin a ni. 


Thangura khan Chawnglula leh Thangmanga a hring a, 
Chawnglula thlahte chu, *Chawnglulho" hi an ni a, an ropui mang 
lo. Thangmanga chuan Sailova a hring a, chu mi thlahte chu “Sailo” 
an ti ta a ni. Sailova fate chu :- 


Chungnunga 
Chénkuala 
Lianlula an ni. 


He mite pathum hi thlahtu bul ber an ni. Chungnunga chuan fapa 
pali a nei a: 


Lalhlüma 

Rohnáa 

Lalchéra 
Thangphunga an ni. 

ZATAIA SAILO, LAL LEH A CHHUNGTE 

Chénkualan Suakbenga a hring, Suakbenga fate :- 
Vanchhingkhupa 

Lalrümliana 

Lianhnuna 

Dárthüma 

Lalngera an ni. 

Lianlula chuan fapa pathum a nei:- 

Pukawlha 

Darpuiliana 

Darliankuala an ni. 


1. CHUNGNUNGA THLAHTE:- 


1. Lalhlüma'n Laltuaka a hring a, Laltuaka chuan Lalchungnunga, 
Chawngchhunga leh Hauchema (Chemzanga) a hring a, Lalchungnunga 
chuan Ngengpuia a hring a. 


Ngéngpuia chuan :- 
Tháwmpuia leh 
Lalngüra a hring a. 


Lalngüra'n Lalsánga a hring a, Lalsânga'n Thanghlianga, tunah 
Champhaiah an awm. Tháwmpuia thlahte chu Lurh leh Tan pangahte 
Fárkáwn velah te an awm. 


2. Rohnáa khan Lallula a hring a, Lalullan fapa pali a nei :- 


Lalpuiliana 
Lallianvunga 
Mángpawrha 
Vuta 
Lalpuiliana hian Lalsavunga a hring a, Lalsavunga chuan fapa 
pathum a nei :- 

Vanhnuailiana 
Lalphunga 
Tháwmvunga 


Vanhnuailiana fate: 
Dothiauva 
Liankhama 
Lalburha 
Buangtheuhva 
Chinhleia 


Lalphunga'n fapa pahnih chauh a nei : Pawibawia leh Lalruma, 
Tháwmvunga'n Tuáwnga leh Lalhánga leh Thanhránga a hring a, tun latin 
an thlahte tumah lal an awm tawh lo. Dothiauva'n Kaihranga a hring a, 
Kaihranga'n Saithuama leh Makthanga chauh fa a la nei rih. Liankhama 
chuan Hrangchhuana leh Hrangkima leh Thangkhuma a hring. Lalburha'n 
Lalhuta leh Rokima chauh fa in dang a la nei. Buangtheuva khan Lalsailova 
leh Lalluauva a hring a, Lalsailova chuan Lalzuala te unau a nei. 


Chinhleia chuan Suakphunga leh Suakkhama leh 
Tlángkhüma pa, Lalbawnga a hring. Tun lai hian Vanhnuailiana 
thlah khua chu khaw hrang 16 a awm. 

Tin, Lalphunga fa, Pawihbawia chuan fapa pasarih a nei:- 

Vanphunga (Awksarála pa) 
Thangkáma 
Lalruaia Thawngliana 
Doráwta Khawzadâla 
Lalzka : 
Lalphunga fa vék Lalruma khan fapa pali a nei:- 
Hrangkunga 
Dolura 
Khawtinkaia 
Lamhlira anni. 

Tun lai tak hian Lalphunga thlah khua, khaw 16 a awm. Lalsavunga 
thlah khua kum 1926-ah khaw 32 a awm. 


LALLIANVUNGA THLAHTE : 


Lallianvunga khan Ngüra a hring a, Ngüra'n Vanpuilala a hring a. 
Vanpuilala'n Lalhleia a hring a, Lalhleia chuan Thuamluaia, Lunga, 
Lallianga, Lalchingkima nen a hring. 


MANGA THLAHTE : 


Mângpawrha'n Suakpuilala leh Thàwmpáwnga leh Rünphunga a 
hring a. Thâwmpâwnga chuan thlah a nei meuh lo. Rünphunga chuan 
fapa pahnih, Thanghulha leh Vanrüma a nei a, Vanrüman Hrangchhüma 
ahring a. Thanghulhan Lalsakeia leh a unaute a hring. 


SUAKPUILALA FATE : 


Lalchhünga, Sailianpuia, Kalkhama, Hrangkhupa, 
Lianphunga, Lalhrima, Lalsavunga, Thanrüma, Tuléra, Lalsavüta, 
Zahráwka, Dokhüma. 


Suakpuilala fate hi mipa hlir pawh 12 an ni. Lalchhunga khian 
Liankunga a hring a; Kalkhama khian Hrangliana a hring a; Lianphunga'n 
Suakhnuna a hring a; Thanrüma'n Lalthangvunga leh Rohrénga a hring a. 


Sailianpuia'n Lalluaia leh Hrangvunga a hring a; Hrangkhupa'n 
thlah a nei lo. Lalhrima pawhin fa in dang a la nei lo. Lalsavunga'n 
Ngursailova a nei. Tuléra'n Ralduha a hring a, Zahrâwka'n 
Khawvelthanga a hring a. Lalsavüta'n Lallüra, Lalbuanga leh Saikhüma 
a hring a, Dokhüma chu Réngpui ramah a lut ta. Kum 1926 -ah Manga 
thlah khua Réng rama mi nén 21 a awm. 

VUTA THLAHTE : 


Vuta Fate : Lalnguauva, Lalvunga, Lungliana, 

Kairüma, 

Lalkhüma 

Lalthanglula 

Lalvunga chuan Zataia, Ralthiauva leh Liandawra a hring a, 
Lalnguauva chuan Rálthianga chauh fa a nei. Lungliana chuan, Vanphunga, 
Kaichhuma, Huliana, Kawlhnüna, Hrangliana, Lalsailova, Laltawna a 
hring a. Kairüma chuan : 

Liankánglova 

Laltâwna 

Thangchuanga 

Lalbika 

Thangburha 

Lalbuanga ahring a. Lalkhuma khan Lalbuta a hring a. Kum 
1926 thlengin Vuta thlah khua 25 emaw an awm. 


Tin, Chungnunga fa, Thangphunga khan Chawngbela a hring a, 
Chawngbela'n Laldeuhva leh Lalhnuna a hring leh a; Lalhnuna fate 
Vanhnuaiate Hringchar kawng dungah Thingdawlah an la awm. 


3. LALCHERA THLAHTE : 


Chéra chuan Rolüra a hring a. Rolüran fapa pahnih a nei : 
Lalrivunga leh Tlutpawrha, Lalrivunga chuan Khawsaia, Lalpuithanga, 
Thangduta, Thuama a hring a. Tlütpawrha chuan Vandula, Seia, 
Lalthangvunga, Lalluauva, Vanhnuaichhana a hring a. Tin, Lalrivunga fa, 
Khawsaia khan 

Vantawnga nen 

Lallura nen 

Dopáwnga nen a hring. 

Lalpuithanga'n Sángvunga leh Bengkhuaia a hring. 

Thangduta'n Lalburha (chhim) 
Hmáwngphunga 
Rungnawla a hring. 
Thuama'n 
Vansânga 
Lalhleia (chhim) 
Laltawna a hring. 
Tin, Lalpuithanga fa Sângvunga khan 
Dokhüma nen 
Kânglova nen 
Liankhára nen 
Rochungnunga nen a hring a. 
Bengkhuaia khan 
Tháwngliana 
Lalhrima 
Kâmlova 
Tlungbuta a hring a. 


Thangduta fa, Lalburha khan 
Hmingthanga Rothianga 
Rümliana Rozinga 
Suakngüra Ronguauva 
ahring a. 


Hmawngphungan 
Lalbuanga 
Rohmingthanga, Lalnghinglova 
a hring a. Rungnawla'n Robova leh Saipawla a hring. Vansanga'n 
thlah a nei meuh lo. Lalhleia khan Kawlkhama leh Chheuhva a hring a. 
Laltawna khan Hrangvunga (Lungrang) leh Lalhmingliana a hring. 

'TLUTPAWRHA THLAHTE 
Tlutpawrha Fate 


Vandula khan 
Savüta 
Hrângphunga 
Thanhulha 
Sangliana 
Dotáwna a hring a 
Thanhulha hian Lianthiauva, Dotawna'n Zabiaka an hring leh a. 
Hrangphunga hian Thansanga, Dohawla leh Thanzama a hring. 
Lalthangvunga'n Thantluanga leh Lalhmingliana a hring. Lalluauva hian 
Patuia chauh fa indang a la nei rih a, Seia fa Piangnawna chauh kan hria. 
Tlutpawrha thlahte hi a unaupa Lalvunga thlah ai chuan an tlém zawk. 


11. LIANLULA THLAHTE : 


Lianlula hi Chungnunga unaupa kha a ni a; mahse a thlahte hi an 
pun ve loh avangin an la tam vak lo fo. Lianlula'n fapa pathum a nei : Pu 
Kawlha, Dârpuiliana, Dárliankuala an ni. 


Pu Kawlha chuan Lalkhawtuala a hring a, Lalkhawtuala'n 
Lallianpuia, Lallianpuia'n Seipuilala, Seipuilala'n Vankunga, Vanhnuna 
lehLulaa hring a. Vankunga'n Tlira leh Suakliana a hring. Vanhnuna'n 
Thanpuiaa hring a, Thanpuia'n Liantlira a hring. 


2. Darpuiliana chuan Darpuituala leh Kunghmaibala a hring a. 
Kunghmaibala chuan Lalchema a hring a. Lalchema'n Taichhunga a hring 
leh a, tunah Lalsawiralah a awm. 


Tin, Darpuituala khan Sailova a hring a, Sailova'n 
Vanhnuaia a hring a, Vanhnuaia'n Vankeuva a hring leh a. 
Vankeuva'n Vanhlira a hring. 

3. Darliankuala chuan Savunga a hring a, Savunga chuan 
Lalngüra 
Lalzika 
Lalbuta 
Chawnghmingliana a hring. 
Lalngüra hian Lalthangvunga leh Khamliana a hring. 
Lalzika chuan Thanthuama leh a unaute a hring leh a ni. 
Tin, Lalthangvunga khan 
Lalrüta 
Lalhlinga 


Laltâwnga a hring. 
11. Fanar LaL THLAHHO 


Fânai lal thlah thu hi a thlahtu bul an hriat hlat ber chu Zachhüma a 
ni a, a nau Hlawndawhthanga chu “Keimi”-ah a chang tiin titi duh takin 
an sawi, chu chu dáwt pawh ni se, ti tak pawh lo ni ta sela, chu lam chu 
chhui tur a awm lo va, Zachhuma lam chu hetiangin an sawi : Zachhuma 
chuan, 


Hrángtlinga Thaaia 
Zarepa Khintina 
Torela Pakhupa 


a hring a, hmanlai chuan Thaaia thlahte hi an lo lal awm a; mahse 
tunlaia an lalte hi Pakhup an nih avangin Pakhupa thlahte lam chauh 
chhui ila a tha ang. 


Pakhupa chuan Chhanruanga chauh a hring a. Chhanruanga'n 
Rorehlova chauh a hring leh a ni. Rorehlova chuan, 

Samtawia 

Khawtindála 

Khualsawia a hring a 

He mite pathum hi Fánai lal thlahtu hrangte an ni ta. 

1. SAMTAWIA THLAHTE : 
Samtawia'n Dokhuma chauh a hring a, Dokhuma chuan Zaduna, 
Lianchema, Zakapa leh Pazika a hring. Zaduna'n Kaphleia a hring a, 
Kaphleia'n Sangluaia leh Rokhuma a hring. Zakapa'n Thanchhuma leh 


Lalnghinglova a nei. Lianchema'n Kapchhunga leh Suakhnuna a nei. 
Pazika chuan Saihnuna chauh a nei rih. 


2. KHAWTINDALA THLAHTE : 


Khawtindala'n Patlaia chauh a hring a, Patlaia chuan, 


Lalchhuma Aitlawha 
Hleibawrha Sawithanga 
Dophunga Rathanga 
Aiburha 


a hring a. Lalchhuma hian Liannawla leh Rokhuma a hring a, Liannawla'n 
Lalkhuma leh Lalhnuna a hring leh a. Hleibawrha khan Lalbuana te a 
hring. Dophunga'n Thanglula a hring. 


3. KnvALsAWIA THLAHTE : 

Khualsawia chuan Nochhuma, Lalthawma leh Pahnuna a hring a. 
Nochhuma chuan Lianbuka chauh fapa a nei. Lalthawma phei chuan 
thlah a nei lo. Lianbuka chuan Lalsailova leh Lalkhama a hring leh a. 
Pahnuna khan Dokapa, Sabuta leh Hemphunga a hring a, hengho fate 


erawh hi chu in dang an la awm meuh lo. 


(Heng hi Rahsi Khama, Lungleia mi ziak a ni) 

I. ZAHAU LAL THLAHTE 


Mizorama Zahau lal awmte hi lal chi ve rêng fo an ni a, kan hriat 
phâk chinah an thlahtu chu Kipkuala a ni a, Kipkuala chuan 
Khuangcheuva a hring a, Khuangcheuva'n Khawtinliana a hring leh a. 
Khawtinliana'n Nikuala a hring leh a. Nikuala'n Dokhama leh Liannawla 
a hring a. Nikuala laichin dangte pali lai leh an fate an awm bawk. 


IV. RALTE LALHO: 


Râlte-ho hi Suaipui leh Saihmun an darh hnu khan a then Khawzimah 
an awm ta a, a then chu Lenchau hnuaiah Rün kamah an awm leh ta a. 
Nakin deuhvah Khawzima Ralté-ho khan Champhaia Hmar-ho an tidarh 
a, an hmun an luahsak ta. Chu mi laia Ralte lal hmingthang deuh 
Mangkhaia, Mangthawnga fapa chu Champhaiah a awm a. Mangkhaia 
chu Zadéng lal, Dara hovin an huphurh avangin, *Daiah sum kan pe ang 
che," tiin an bum a,an man ta. Mangthawnga pawh kha Zadéng lal 
Lianbula ten an titlawm nghal tih kan hria. Pu Saitulera sawi danin an lal 
inthlah chháwn dan chu hetiang a ni :- 


Mangthawnga hi lal hmasa ber a ni. Mangthawnga chuan 
Mangkhaia a hring a, Mangkhaia'n Thawnglura, Thawnglura'n 
Mangula, Mangula'n Mangropuia, Mangropuia'n Manghuliana, 
Manghuliana'n fapa pahnih a nei, Mangthangvunga leh Zathata, 
Mangthangvunga hian Mangruma a hring a, Mangruma'n fapa pahnih 
anei, Kairüma leh Thangkhawlala. 


Thangkhawlala'n fa a nei lo. Kairüma'n fapa pahnih a nei, 
Lutzathanga leh Saituléra. Tin, Zathata khan Mangkhüpa a hring a. 
Mangkhupa'n Zaleta, Mangselvunga leh Sapkaia a hring a, 
Sapkaia'n Pathuala a hring a ni. 

BUNG- V 
THLANG TLAK THU 
(A.D. 1700-1800) 


Tiau chhaka an awm chhüng hian an puitling sáwt hle mai. 
Tlángkhuaa Zadénga kha a lo ropui sáwt hlé a, hlate pawh an phuah 
thiam hle tawh a, an phuah tam hle bawk. Hla thenkhatah hetiang hian an 
ropuina a lang. “Tlâng khaw hrinin sum tin an khâwl e. Sum tin khâwl 
tiandár a vua ngei e," tih te hian an hausakzia a tilang hle. “Tlangkhua-ah 
ngho sai a kual in ti. Luailungah kirin a ring lo ve," te pawh an ti a. 
Khuanglungah Paliana kha a ropui sawt hle bawk. Hualngo lal Lalvunga 
an beih lai khan, Paliana fa, Lianpuia te, Zadenga fa, Chungnungliana te, 
Sailova te an ni hlawm awm e. Chutichuan Tiau chhakah khian an lo 
indip ta deuh va, Pawi ral an hlau fo bawk si a, thlang tlâk an lo inchuh ta 
ani. Tichuan an thlang tlak chhan ber chu Pawi ral an hlauh avang leh 
khawthlang ram thaa awm an châk vâng ni berin a lang. 


1.  PALIAN-HO : 


Palian-ho : He mite hi thlang tla hmasa ber niin an lang. An unaute 
an chelh loh váng ni lovin khaw thlang ram thaa awm an chák váng a ni 
áwm e. Khuanglenga “Lianpui hmun" an tih hi, Paliana fa, Lianpuia awm 
thlákna hmasa ber a ni. 


Tin, chung lai chuan héng Lusei ram Hmar chan chhungah hian 
Hmar ho an awm ber a. Lunglei bial lamah Tlánglau te, Dàwn ho te, 
Pangkhua te an awm. Hmar ho thenkhat Fénngo thlah zawng te chu 
Champhaiah hian an awm a, lei an let a. An awmna hmunte chuan tun 
thlengin an hnam hming an la pu a, Lawihmun, Zote, Chawnchhim, 
Khawbung, Chhungté an ti. Ngurtlang te, Vánkal te, Khawzawl te, 
Darngáwn te, Zate tlang te, Kângbür te, Thiak te, Biate te, Darlawng 
tlangte hi Hmar hnam hming vek ani a, khaw hmingah te, tlang hmingah 

tea chang zo ta a ni. Dâwn tlâng te, Dawn ruamte hi Dàwnho sulhnu a ni 
bawk. Bâwngte, Mualthuamte pawh hi hnam hming ani a, tunah Réngpui 
ramah an la awm. 


Héng ho zawng zawng hian Lusei ho thlang tla tur thàwm an hriatin 
an mangang a, an tlán darh vek a ni. Darlawng-ho chu an thlang tla tur, 
tuna “Darlawng (äng "` an tihah hian an inkhawm chiam a, chuvangin 
“Darlawng tlâng,” an vuah ta a ni. Haflong rama Biate-ho khu Biate-ah 
khian an awm a, Lusei ho tháwm avang bawkin an tlân a, Saitualah te, 
Sihfaah te, Tualbungah te, Buhbanah te, Phailengah te an awm phei a, 
kum 1780 velah hian Hringchar phai an thleng a ni. (Tarmita Lusei Kuki 
Bu phek 185). 


Hringchar Biala Hrangkhawl hote khu Vanlaiphaia awm tawh an 
ni a, Biateho rual bawk hian an darh a ni. Tun thleng hian an lal, 
Chawngluma lung chu Vanlaiphaiah a la awm. Saituala rül-cháwm 
chawmtute, Tamdil lo-va neitute hi Biate hovin "Keimahni kan ni, an ti. 
Héng thu hi Bung dangah kan la sawi ang. (Bung 11 chhiar rawh). 


Tin, Palian-ho thlang tla kha Dungtlângah hian an awm khâwm rih 
a, chu mi laia mite chu Pubuara te, Huliana pa Bulpuia te an ni. Chumi 
hmunah chuan Paihte Sianthuama hovin an rawn belh a, (Bung II, 5-na 
en la) 3,000 lai an tling, an ti. An thlang tlák kawngah chuan tumah leido 
an nei lo, an hma-ah Darlawng hote, Tlanglâu hote an tlan zel. Bulpuia fa 
Huliana kha Thinglianah te, Sialhauvah te, Arthlawrah te a awnı thla a, 
khutah Chipui tlang thlengin a chhuk, Pubuara chu Dungtlang atangin 
chhim thlang a pan a, Pukzing tlâng thlengin a chhuk a, Saithah tlanga a 
awm laiin vaiin an rün a, kum 1830-ah hian Zadéng, Sailo leh Takam 
tangrualin a khua an tichhe vek, an ti. 


Tin, Huliana kha Arthlawr véla a awm laiin Sibuta Tachhip vélah a 
awm. Thenkhat phei chuan thlang lam atanga lo chho ni tawh âwmin an 
sawi a; mahse kan hre chiang thei lo. A lal nasa ém ém a, Darlalpuii nula 

hmeltha tak, ama farnu ngei sialah a chhun, an ti. Palian-ho hi an lal a na 
ber a ni âwm e. Mi kephah chungah te ngawt hian fei sawh phun an ching 
a, an ti. Sibuta chu a thihin Tlawng phai ata lung lian pui a lungphun 
atan an zâwn chhuak a, Tachhip tlâng an thlen zo lo va, tuna an 
phunna Aizawl atanga mel 13-ah an phun ta mai a ni. Thenkhat 
phei chuan Pawité an phunhnan ti te pawhin an sawi. Chüng lai chu 
kum A.D.1794 lai vel ni tura ni. 


Sibuta fa chu Lalrihua a ni a, a chanchin kan hre tam mang lo. An 
unau dangte thlang an lo tlák ve avangin an chhuk thla ta zêl a ni awm e. 
Lalrihua fa chu Lalsuthlaha a ni a, chu pawh chu Phaitual rün an hman 
avángin kum A.D 1841-ah hian vaiin an han man ta; a mantu pawh 
Capt. Blackwood ani, an ti. (Tarmita Lusei Kuki phek 5-na en rawh) 
Hetih lai hi chuan Zadeng-ho pawhin Kawrthah tlángte an thleng tawh. 
Kawrthah tlánga mi, Zadéng lal Pidari chu Chipui tlánga Palian lal, 
Huliana fa, Tuvunga ten an rün a, an tih kan hria. Tuvunga hi a tlawmin 
a nang ta a, Palian-ho lal chhung hi kum 100 a tling hial âwm e. 


2. ZADENG-HO : 

He mite hi Tiau chhaka lal ropui hmasa deuh ber an ni, fa u beran 
ni bawk a. Thlang an tlâk hma lawkin Ralte-ho an kawi a, pem hruaiin an 
hruai chiam a. Tuna “Hruaikawn” an tih takah hian mipuiin an lo nghák 
hmur mai a, “Siallâm dâr rawn khumtu achin hma lam zawng chu tha takin 
kaltir ula, a hnung lam zawng erawh chu that ang che u,” tiin Zadéng lalte 
chuan an mite chu an hrilh ru a, Hruaikâwnah chuan an lo kal zung zung a 
Siallám dâr chu an tlan bopui loh nan a rawn khumtu hma lam zawng chu 
tlang takin an kal tir a, ahnung lama mi zawng chu an that ta chiam mai a, 
anthisen chua luang zui mai, an ti. Chu mi tuma an hotu chu Zadéng lal, 
Lianbula ani. (Bung IV Zadeng lalho chhiar rawh) Hetiang hian Ralte-ho 
hi Siallám dâr nén Zadéng-ho khuaah an lo lut a ni. 

Tin, thlang an tlâk tâk chuan Zadêng-ho hi Champhai zâwnah 
hian an tla thlâ a. Lianbula leh Lianlulan Buang tlang an inchuh tih pawh 
kan hriat tawh kha. (Bung IV Zadeng ho thu en la.) Lianbula hi thlang 
ram thleng hman lovin chüng lai velah chuan a thi a ni awm e. A fapa 
Khawzahulha hovin an chhuk thla zel a, Ralte lal Mangkhaia pa 
Mangthawnga leh Mangkhaia nau Thawnglura hovin an zui a, Tualbungah 
teanawm thla a. An chhuk zel a, Zampui tlang thlengin an tla thla a ni, an 
ti. An khaw chhak ta ber, Mualthuamah te, Tuahzawlah te an awm. 
Kawrthah tlânga Pidari hmun an tih khu Zadeng lalnu a ni. Tiau rala an 
awm lai ata Zampui tlang thlengin Zadéng ho hi an lal ém ém zel a ni, an 
lal chhung hi kum 100 a tling hial awm e, an tlawmin a lo nang ta a ni. 


Chutih lai chuan Khawzahulha kha Vachhe tlángah a awm a, 
a fapa Lalchungnunga chu, Mualthuam leh Tuahzawl vélah hian a 
awm bawk a. Mangpawrha a thihin Lalchungnunga chuan hla a phuah 
a, "Khawlhring tuchhuan Lalmanga a fam ta e, Lalchungnungan tunge 
ka do ták ang le?" tiin. Chu chu Mangpawrha unauten an thinurpui 
êm êm theuh a ni. Chu lo pawh Vuta Pawi rama a tân laiin a tlan 
nán sum an khawn a, Palian lal hote pawhin an pe theuh va, Zadéng 
ho hian an pe duh lo, an ti bawk. 


Chu mi lai chuan Mángpawrha Reiek-ah a awm a. Lallianvunga 
Sairumah a awm a, Lalsavunga Aizawlah a awm ani. Zadéng-ho chu an 
bei taa, Lalchungnunga fa Ngura an man a, chu mi tlanna chu tûn thleng 
hian Lalsavunga thlahte hian an la vawng (Lal thlah thua “Zadêng en 
rawh). Mangpawrha pawh khan a thih dawnin, 


"Thla ka fam leh laipui ring mi chhiah ula, 
Zing vawn zawlah Lianbula ka tum ang e, 
A hraichawi chu Lalsavunga'n tum rawh se” 


tiin hla a phuah ve réng, anti a. Lianbula hi Zadeng thlahtu a ni a, 
an inchemhártawh hle réng zawng a ni. 

3. ROKHUM LAL-HO 

He mite hian thlang tlákin Zadeng-ho an zui a, hmar chhukah 
hian an tla ve a, Ngéntlangah te, Arbawmah te, Sihfa-ahte hian 
khua an nei tih kan hria a. An unau dangte angin an ropui ve lo a ni 
awm e, a thawm kan hre mang lo, an lal rei lo hle awm e. 


4. CHÉNKUAL LAL-HO : 

Thlang tlák laiin he mite hian Palian-ho an zui. An thlahtu 
Suakbenga kha Chhipphirah a hmun hlui a la awm. An chhuk thla 
zel a, Palian-ho bélin an kiangah an awm zel a. Pukzinga an awm 
laiin Laltuaka fate, Chawngchhunga leh Hauchéma hovin Lalrumliana 
te nen an inbei thin tih kan hria. Mahse palian lal-ho phena awm 
thin an nih avangin Palian-ho tlawm rualin an tlawm ve mai a ni, an 
ti. Anlallaiin Tuaka faten an ngam loh thinzia kan hriatin an chak hle 
bawk a nitih a lang. 


5. THANGLUAH-HO : He mite hian thlang tlâk latin Fárkawn 
zawnah hian Tiau an kân thla a. Vanlaiphai kiangah hian "Chawngtui 
khua” an tihah chuan ropui takin an awm khawm a, an hmingthang hle. 
An unau dangte angin chhak Pawi avangin an awm thei dawn ta lova, 
, Chawngtui khua chu an teh ta a. Chu Chawngtui teh chu tun thleng hian 
an la sawi fo mai. An chhuk zel a, khütah Thorang tlangah te an awm a. 
Sailo Lianlula thlahte nen an inbei fo va, khütah an tla thla zel a ni. (Bung 
IV 3 Thangluah en rawh). 


6. RivUNG LALHO 

He mite hi chhim lam berah sawn an tla thla a, Lunglei piaha 
Senglawn tlangah te an awm a, chu'ng lai chu an ropui lai ber a ni awm e, 
Chai Hlaah : 

"Tlawng hnara mi an ri khum khum e, 

Senglawn zopui ka kai zo ding maw, ” titute hi he mite hi 
anni. An chhuk thla zel a, khutah Lawngtawrawi tlangah Vanhnuaithanga 
ropui deuh takin a awm a, Vutan a zuk run tih kan hriat tawh kha. (Bung 
IV 5 "Rivung" en rawh). Chu mi hnuah chuan an thawm kan hre ta mang 
lo va, Sailo hovin an nék ral ta a ni awm e. 

7. SAILO-HO : 


He mite hi Thangura thlahte an ni a, an unaute dang aiin 
Tiau lui an kan thla hnuhnung ber a ni awm e. An thlahtu Sailova kha 
Tiau kan thla ve hman lovin Tiau chhakah athi a ni ang. A fate Chungnunga 
leh Lianlula khan erawh chu Tiau an kan thla ve ani. Lianlula leh Zadéng 
lal Lianbula'n Bungtlang an inchuh tih pawh kan hriat tawh kha. Paliante 
leh Zadeng hoten thlanglam an pan zel a. Thangura thlahte chu Tiau 
thlangah hian an han awm darh leh ve a. Mahse Pawi ral an hlauh fo 
avángin awm kháwm zai an rêl a, Pukawlha khua, Selesihah hian an 
awm kháwm ta vek mai a in 7.000 an tling an tih chu. 


Chu mi laia an lal te chu, Chungnunga fate, Lalhluma te. Rohnaa 
te, Lalchéra te leh Lianlula fa Pukawlha te, Darpuiliana te, Darliankuala 
te kha an ni. Chungnunga leh Lianlula ngei hi chu Selesiha an awm khâwm 
lai chuan an thi tawh a ni. Chu Selesih khua chu Mizoram khawpui ding 
chhuak nasa ber leh lian ber a ni. 


Chu khawpui hu chuan a vela mite chua hip a, an hmelmate pawhin 
an ngam mang lova Mizoram siam thatna bul a lo ni leh ta. Selesih khua 
chu an tanızia mai chu, “Thuro thlàwk laite pawh hi an au thla tawp thei 
mai," tih te leh, “Feh kal hmasain chirhdiak khüp thlenga an dài te pawh 
hi ahnuhnung chu vaivut hul phiang chungah an kal zêl a ni," ti tein Mizo 
upain uartakin an sawi thin. 


Tin, chuta tang chuan an indang darh leh hlawm a. Zopuiah 
Chuauhang-ho an awm a. Chu chu Pukawlha thuin Rohuaa fa 
Lallula'n a va thut ta a. Chünglai chuan mi dang zawng zawng ai 
pawh khán Lallula hi a lo langsár ta ber zawk a ni. Lallula 
hmingthan zualna ber chu héng hi an ni :- 

(1) Thlanrawn Pawi a rawt 


Heng Pawiho hi Lusei hovin an tuar loh fo thinte chu an ni rêng a. 
Ching lai pawh chuan chhiah an khawn a, tingmit te ar chhiah te lam 
pawh hian an khawn a, a lo pe duh lo deuh te chu an sát vak mai zel a, 
chungte chu an phuah a, heti hian 


"I al lua e Phunthanga, 
Khaw tinah chhiah i láwr e, 
Sát mai zél a awe,” an ti. 


Phunthanga hi Thlánrawn lal Thanchhüma khâwnbâwl a ni, an ti a. 
Pawi chuan Lusei ho sialte an kâwi sak thin a, Tiau dungah khian an kai 
nguah nguah thin a, chüng te pawh chu an phuah a :- 


Hrüm sawm lo lian ka dang zo lo ve, 
Kan chang sialin T iaupui dung a zui an ti a. 


Lallula Zokhua-ah ngei chuan awm hmun an khuara, a vel khuate 
chu an hráwng vel thin a. Chung pawh chu an phuah a : 


"Thlanráwn Thanchhüma lian e, 

Zokhuaah üm ang thu e, 

Dárkháng léna aw e, " an ti a. 

Tah chuan an tuar ta lul lo va, ráwt zái an rél ta a, kim takin lo 
kal ula, kan unaute kan lo chah kháwm ang a, sum tam tak kan pe 
ang che u, Saingho te pawh, tiin an tihder a. Tin, Thanchhüma leh 
Phunthanga ho chu an lo kal chiam mai a. Lallula te chuan an unaute 
an lo chah khawm chiam bawk a. Mi an lo thleng tam telh telh a, 
"Kan tam hneh ta ngial maw an tih chinah Pawiho chu an that ta 


chiam a, Phunthanga ngei pawh chu an that a, an lal Thanchhuma chu 
kawl an buntir a,chu chu an phuah a :- 


Phunthangan Saingho ngén e, 

Thanchhuman kawlpui bun e, 

Miau muau tak a aw e, an ti. 

An khaw daia phán kungah chuan chung pawi lu chu an tár chiam 
mai a, chu pawh chu hla-ah an phuah leh a :- 


"Ka Zokhua hi dem lo u, 
Thlanráwn thlunglu ka lákna, 
Phánpui zür nguai aw e," an ti a. 


Tin, nakinah Thanchhuma chu thihnapui tha tak mai hian an rawn 
tlan ta a; chu chu tun laia Manga thlah lal thihna tha ber “Thanchhuma an 
tih tak ngawt hi a ni. 

Lallula hmingthan zualna ber leh chu :- 


(2) Ralte-ho a rün leh : 


Lallula'n Zokhuaa a awm chhünga a thiltih dang chu Ralte ho an 
káwi hi ani leh a. Hetih lai hian Râlte (Siakéng) ho Lénchau hnuaia Rün 
kuama awm te kha an la awm ta reng a. (Bung VI 3 (6) Pawi do thu 
chhiar la) Chu mite chu Lallula ho hian an va rün a, an that chiam a. an 
hotupa Mángngula pawh chu an that a. a then erawh chu an man a. Chu 
chu hlaah an phuah leh a:- 


"Zokhaw val hnamchem ka chawi, 
Mángngul ar ka sahna, 
Rün kuamah aw ê, "anti a. 


Heng thiltih ropui pahnih aváng hian Lallula chu a hmingthang hle a 
ni. Kawlvai leh Halkha hovin KhawlIhring-ho an rawn tihdarhte kha (Bung 
113 (1) "Khawlhring" en la) he Lallula Zokhuaah hian an lo lut bawk a; 
chuvángin an khua pawh a tam tawh hle a ni. A unau dangte aiin a 
chanchin kan hre ber. 

8. | ANTHLANG TLAKZIA : 


Hetih lai hian mi dangte thâwm chu kan hre mang lo Rohnáa thihna 
te, Lalchéra thihnate pawh kan hrelo va; mahse Lallula ai chuan mi dang 
zawng zawng kha an tlanchhe hmasa vek a ni. Lalhnuna fa, Laltuaka kha 
thlang a tla hmasa hlé, a kal thlákna tak erawh chu kan hre tawh lo. 
Pukawlha thihna tak pawh kan hre tawh lo va, a unaute Darpuiliana leh 
Darliankuala kha erawh chu thlang an tlák laiin kawngah an thi a ni. 
Darpuiliana chu Chawngtlengah hian a thi a, a lung pawh tun thlengin a la 
awm. Darliankuala pawh kha Kawlhawk tlangah a thi a ni, an ti. 


Tin, a táwp berah chuan Lallula pawh khan Thlanráwn-ho lo er 
chhuak leh tur chu a tuar ngam ta lo va, thlang a tla ve ta a, a kal vak a, 
Sialsukah a innghat a, chuta a awm lai chuan chhak Pawiho betu atan 
Hauhulh Pawiho an han thlém chhuak a, chu mite nula chu a fapa upa ber 
Lalpuiliana nupuiah a nei a. 


Tin, Lallianvunga in dan nan Sailam an va en bawk a; mahse a 
entute zing ata chu mi pakhat sakeiin a seh hlauh mai a, "Chutiang zawng 
athiang ngai lo ve,” anti a, Lallianvunga chu Hmuifang tlang a kai ta 
zawka, tun thlengin Hmuifangah Lallianvunga hmun hlui a la awm. Tin, 
Lallula chua kal thla zel a, Darlungah a awm a, Chu mi lai chuan Laltuaka 
kha Bawlteah a lo awm tawh a, Lallulan chhuk zel a tum a, Laltuaka 
chuan a chelh a, Darlungah chuan an táng hlen ve ta a, rei lo te-ah 300 lai 
an tling a. Chu mi laia an hla phuahte chu :- 


"Min chuan ve u Darlung kan awm khua, 

Lal dang riin in lai a zam ruai e, 

Ni tin tiandar a ri chiar nghian e,” tih te hi a ni. Laltuaka kha 
Bawlte atangin Sabualah a kái a, Lallula chu Darlung atangin Hreichukah 
a kái phei ta zawk a. 

9. ANDARH TANZIA 


(1) Lallula Thlahte Darh Thu: Lalpuiliana khan Lalsavunga 
chauh fa a nei a, Lalsavunga chu Zawngtahah a in dang a. Zawngtah 
atang chuan Kelsihah a phei a, Kelsih atangin Hlimen a kai a, Hlimen 
atang chuan Aizawlah a insawn phei a. Chutih lai chuan Thahdo lal 
Siakzapauvan “Sailo ka ep e," tiin Mâwmrâng khám karah khua a rawn 
siam a, “Vana arsi tunge hawi thla thei ang," ati vei a. Lalsavunga chuan 
Aizawl atang hian a han ngaimawh phâk a, a han rûn ta a ni. 


An khua chu khám kára awm a ni a, hmun khat chauhah leilawn 
dawhin a luh theih a, leilawn an pheh chuan tuma luh theih loh tur a ni a. 
Tichuan leilawn chu an phet a, ralmuang takin an awm thin a. Mahse 
Sailo vanneih asiamin chu mi zan chuan an lo pheh theihnghilh hlauh mai 
a, Lalsavungaho chu an lut a le, an that chimit vek thelh a, an lal 
Siakzapauva chu atlan chhuak hman hram a, an man ta lo va. Vana arsi 
chuan hawl thla dera ni. Chu mi hnu chuan Zadéng an tutlawm leh a; chu 
mi hnu chuan chhak nawr tumin Aizawl atang chuan Darlawng tláng a 
kai chho va, tah chuan A.D. 1818 lai vel hian a thi ta. 


(2) Lallianvunga : Hmuifáng atang khan Sâwnngekah a 
kai a. Sâwnngek atang chuan Chawngmovah a kai a, Chawngmo 
atang chuan Lungléng a zuan leh a, Lungléng atangin Sairumah a 
phei leh a. Chutih lai chuan Zadeng an rün a, chu mi hnu lawkah 
Sairumah chuan A.D.1813 laiah a thi ta. 


(3) Mangpawrha: Lallula Hreichukaaawm laiin Mangpawrha 
hi Bedo laiah a in dang ve a. Rulpuihlimah te, Reiekah te a awm a. Reiekah 
chuan athi ta. A dam laiin Lallula thlah te zingah a hotu ber zawk a ni. 


(4) Vita: VütahiLallula fa tlum bera nia. A pathih hnuin 
Arte-ah a awm a, chuta a awm lai chuan Khawchhak lamah an han 
ramchhuak a, Théntlangah hian Zahau Pawi chi khat “Bansawt” an tih te 

hi an awm a, chu mite chuan an lo man ta mai a. Tiau ralah an lal 
Khuangcheuva hnenah an pe chho ta a. Khuangcheuva leh Hualngo lal 
Chengtawnga, Zahuata pa chu lal inkhing deuha awm an nih avangin. 
Vuta chu Chengtawnga inah a awm ber zawk thin, an ti. 


Chu chu Vuta Pawia a awm dan chu ani. A naute hovin a tlan nan 
sum an khawn a, Palian lal hote pawhin an pe a; Zadêng lalhovin an pe 
duh lo va, chuta chinah chuan Lallula thlahte leh Zadêng lalho chu an 
inngeih thei ta lo rêng a ni, an ti a. Vuta chu an tlan chhuak a, Artê 
atangin Arthlawrah a awm chho va, chuta tangin Khumtungah, Hualtuah 
a awm chho zel a. Hualtuah chuan in lian tak, a sei lam hlam 100 a zau 
lam hlam sawm a sa, an ti. Chu ta tang chuan Buanhmunah a kai a, 
chhim ho nên an indo va. 


10. ROLURA THLAHTE 


Rolurathlang tla kha Chamringah a awm a, chuta tangin Diarkhaiah 
a phei a, Diarkhai atang chuan Tumbawkah a phei leh a, chuta tang 
chuan Chhipphirah a kai leh a, tah chuan a thi ta. 


l. Lalrivunga: Rolüra fapa upa zawk a ni a, Chhipphir leh 
Zote inkara Chaltlangah a in dang a, chuta tang chuan Sekhumah a chhuk 
a, tah chuan a thi ta. 


2. Tlutpawrha: Rolůra fa naupang zawk ani a, Rolüra Diarkhaia 
a awm lai khan Bawngthahah Tuaka fa, Chawngchhunga khua-ah a zu 
kal a, chuta tang chuan a pa Rolûra thih hnuin Chhipphir khua chu a 
rawn thut ta a ni, an ti. Tin Lalpuithanga chu Sailamah, Thangduta 
Kanghmunah an awm darh leh zel a ni. 

MANGKHAIA LUNG, CHAMPHAIA MI 

III. LIANLULA THLAHTE 


He mite hi Pukawlha thihna chin chu kan hre lo va, Darpuiliana 
erawh chu thlang tlák laiin Chawngtlengah a thi a. Tin, Darliankuala kha 
Kawlhawkah athi a, a thih hnuin a fapa Savunga chu Khantlangah a kai 
phei a, chuta tang chuan Neihloh-ah a lo kir leh a, chuta tang chuan 
Buarpuiah ropui takin a awm a, chutah chuan Vai ralin kum A.D. 1871 
laiah khan a rawn hal darh a. 


Tin, Savunga fapa Lalngura chu Vawngzawlah a indang a, chuta 
tang chuan Thehlep tlang a kai leh a, chuta tang chuan Kawnpuiah a lo 
kal a, Vanhnuaia a rawn hnawt chhuak, an ti. Tin, Savunga fa Lalzika 
chu Vanghroah a kai a, chuta tangin Pukzingah a kai a ni. Sailo-ho hi an 
darh zau sawt hle mai. 


11. HuaLnNGo TUKLUH Tuv 


Thlang tlák lai khán Chhakchhuak-ho thenkhat chu Lusei zingah 
an tel reng a. Hualngo-ho taktak hi erawh chu Tiau chhakah an awm 
reng. Nakinah lang tlâk ve an chák ta a, Luahtalha thi leh Hauvawnga 
darbuin Lallula fate hnenah dawvan an kai a, thlang chu an tla ve ta a, 
Rianghleiah leh Pilerah khua an siam a. 


Mahse nakin deuhvan chuan an inngeih ta mang lo va, Hualngo- 
ho chuan Lalsavunga khua Zawngtah an zuk rüna, tah chuan Lusei zingah 
Hualngo, Hualhang leh Lunkhuaa awm ve thinte pawh khan Riangtlei 
lama luh chhoh vek an tum ta a. 


Chuvangin Lalsavunga leh a unaute ho chuan Riangtlei chu an han 
run ve a, an that chiam a, an man chiam bawk a, an lal Zahuata chu Tiau 
rálah a chho leh ta a, a pa Chengtawnga chu a fin chho leh ta a. 
Chhakchhuak ho réng réng Varhva lui kán chho hman zawng chu tukluh 

bawiah an siam ta a. Varhva lui kan chho hman lo zawng erawh chu tual 
khatah an ngai a, bawiah an siam ta lo a ni. 


Tin,chu mia an tuk thlakhote chu Lalsavunga Kelsiha a awm laiin 
tuna "Hualngohmun" an tih Aizawl chhim lam mel 7-naah hian an awm 
tir a, chuvang chuan *Hualngohmun" hming a pu ta a ni. 


Tin, chuta an awm lai chuan an tihduhdah deuh thin avangin an tlân 
darh a, hmara luh an tum a. Chu mi lai chuan Hriangmualah hian Thahdo 
lal Henrova a awm a, Phuaibuangah lal bulpui zawk Khawtinkaia a awm 
a. Hualngo ho chuan Henrova chu lal bul zawk emaw tiin Temtah thi leh 
Kalzáng darbuin an va tlawn a. Mahse Henrova chuan Khawtinkaian an 
hria ang a, he thi leh dar hi min láksak dah ang e, Khawtinkaia hriat loh 
nan tiin Hualngo ho chua that ta vek mai a. A thah bang chu an tlân leh 
ta a. Tiau rála an lal Zahuata hnén lamah khan an lüt leh ta a, tunah chuan 
khaw 37 lai chuan tling leh ta, an ti. 


"Thahdo sangsarih laiah, 
Dari pan sakhming chhál e, 
Lao Lao taka aw e," 


tih hi chu mi tuma mi chu ani, anti. Tin, nakin deuhvah Vanhnuailiana 
Lamtuala a awm lai hian Henrova chuan, chu thi leh dar chu Vanhnuailiana 
khuaah a rawn luhpui a, Vanhnuailiana'n a lo láksak a. 

“Temtah thi leh Kalzáng dar, 

Laiah mawm bang ka pémpui Zakai pa aw é ! 

Hausa ka tawng sual ai maw, Lalphung u awe! 


tiin an sa thin. Henrova hian Vanhnuailiana a zui ta zêl a, Tuivawlah 
pawh hian “Henrova suar tih aawm a. Hmunte pawh a nei ve nual mai. 

12. HALKHA Ráwr THU 


Hetih lai hian Khuafoh-ho Lusei chungah an tawrhmawhawm ta 
ém ém bawk ani. A hnaih khuaa mite chuan an tlawn a, engmah an tih 
ngam lo va. “Zadeng lal Pidári, Kawrthah tlanga mi i rûn ang," tiin an 
chah thla a. Palian lal hote nen Pidári chu an zuk rün a. An thang hlanin 
Sailo-ho an lo inchah khawm a, Hmar lam lal, Lalsavunga te, Lallianvunga 
te thlengin an chah a. 


Chu mi lai chuan Chhipphirah Tlutpawrha a awm a, Lungmawiah 
khawper hotu Kawlkawlha a awm a. Pawiho chu Halkha lal Thanghlianga 
leh a fapa Hrangtirha leh an pasaltha Taikulha ho an ni a. An 
Zadeng rün chuan sialte an rawn kai a, Chhipphir khuaah an lo 
lut a, Chhipphirah chuan ráwt an tum deuh va, mi an lo awm 
teuh tawh a, Pawiho pawh chuan an hlauthawng deuh va, Lusei 
lamin chetna remchang an hmu ta lo va. Thanghlianga chu an ran 
ei tumin Lungmawiah a phei a; Taikulha ho erawh chu kal tlang 
tumin ramhnuaiah Manta zawl an tihah chuan an riak a. 


Chhipphira mi pung khawmte pawh kha Lungmawiah chuan 
an phei leh a, zanah Pawiho silaiah tui an thun a, amthat ta chiam 
mai a. Thanghlianga fapa Hrangtlirha chu an that a, Thanghlianga 
erawh chu a tlan chhuak hram a. Hrangtlirha thi beh “Pumtek 
thi" an tih Pawiin khawkhat man laia an ngaih thin chu Luseiin 
an la a, an thah bang mi tlem té chauh an tlan chhuak a. Chu mi 
hnuah chuan Hrangtlirha phuba la intiin Khawngbawk an zuk rün 
leh a, chu ta chin chu Halkha Pawi an lo lang ngam tawh lo. 

13. SAILO-HO TANRUAL DAN 
Lal Chi Dang Tihtlâwm Thu 


Hetih lai hi A.D. 1805 lai hi ani a,Sailo-ho hi tlang tinah an lo darh 
ve ta bawk a. Lal chi dang, Zadéng, Palian, Thangluah hote nen khan an lo 
inrem thei ta mang lo va. Chutichuan Sailo-ho an inthurual a, an hmelma 
Lal chi dangte chu tihtlàwm an tum ta a. Lallula thlahin Zadéng-ho bei sela, 
Rolüra thlahin Palian-ho bei sela, Lianlula thlahin Thangluah-ho bei sela, 
tiin thuanthlung ta a. 


Chung lai chuan an beih turte hi anmahni aiin an la ropui zawk mah 
fo mai a; amaherawhchu, an nungchang a chhiain an lal a na ém ém tawh a, 
an khuate ngei pawhin an thlahlel tawh mang lo a ni; chuvangin Sailo-ho 
nénan han inbeih chuan an khuate nen tlawm an ngai duh mang lo va, Sailo 
pawl thuma inthente kha an dingchang zawk vek a ni. 


1. Lallula thlahteleh Zadeng-ho Inbeih thu. 


Hetih lai hian Lallula thlahte zinga an hotu ber chu 
Mángpawrha a ni a, Reiekah a awm a. Mánga fa tur Lalsavunga 
hi Aizawlah a awm a, Lallianvunga thih hnuin a fapa Ngura 
Sairumah a awm a, Vüta Arteah a awm. 


Zadéng lalte chu, Khawzahulha Vachhe tlângah a awm a, a pa tur 
Chungnungliana chuan, Zámpui a thleng thla a, Pidâri Kawrthah tlángah 
aawm bawk a, Khawzahulha fapa Lalchungnunga chu Tuahzâwlah a 
awm bawk. 


Tichuan he lal chi hnihte hi an inelrel hle a, a lang pawhin an intai 
hle bawk a. Lallula thlah lam te chu Manga hi hla phuah thiam tak a ni a, 
Lalsavunga chu rorum tak a ni. Manga chuan hlain a phuah a phuah thin 
a. Zadéng chu miin an deuvin Sailo lam chu an ngai ropui tan hle tawh 

reng a. Mánga chuan silai a lo nei a, a nei hmasa páwl a la ni a, 
“Zadöng ka thawm e" tiin a kap vak vak thin a, a kap keh a, a kut a 
thlawh sak a, a thi dawn ta a. A thih dawn chuan Lalsavunga hi an 
unau hovah huaisen ber leh thawmna bera a hriat avangin thuro a 
chhiah a, “Zadöng-ho hi kei zawng dam ila, hlain ka tutlawm ang ka 
tiani a; mahse hei ka thi dawn a ni ta a, anmahni lah an awmkhauhvin 
an salrual hlawm si a, in chet hmasak mai loh zawngin in ngam lo 
vang e, chemsenin rawn bei mai ang che," a ti a. 


Tichuan Lalmánga chutih laia Sailo lal ropui ber chu A.D. 1812 
laiah hian a lo thi taa. Mihring rêng rêngin an sün nasa êm êm a, khawtlâng 
zawng zawng pawh hi ngui ruaiin an hria a ni. A thih zán chuan ár pawh 
a khuang hlek lo mai, an ti a. Heti hian hla an phuah a: 


*Vanhnuaithanga pa Lalmanga thlafam zanin, 
Sangsarih khua kan bawar a pau lo ve,” 


antihiala. Tin,an khaw thenawm Zadéng lal, Lalchungnunga 
pawh khan diriam takin a phuah ve a. 


"Khawlhring tuchhuan Lalmanga a fam ta e, 
Lalchungnungan tunge ka do tak ang le?” a ti a. 


Chuvangin Mânga unauteho chu an thinur a, Lalchungnunga chu 
rawk turin an inchah khawm a. Vüta tlan nana sum an thawh duh loh chin 
kha an inhmelma en ta fo reng a. 


Vita te, Ngura te, Thawmpawnga teho chu rawlrálin an chhuak 
hlawm a, Lalsavunga erawh chuan a pa Manga tlturo chhiah kha 
hrerengin veng leh lamah thah ralin a rawn bei ta a, silaiin a rawn 
kap ta thuai thuai mai a, a that chiam a, a um darh a, Lalchungnunga 
fa Ngura an man a, tun lai thleng hian Lalsavunga thlahte chuan 
Ngura tlanna sum an la nei a ni. Tichuan Sailo hovin Zadéng-ho chu 
an bei ta a, an titlawm ta ngei a ni. Chung chu A.D. 1815 kum vel 
a ni awm e. 

2. Rolüra Thlahte leh Palian-ho Inbeih Thu: 


Hetih laia Rolüra thlah lal, Palian beitute chu Lalpuithanga te, 
Thangluta te, Thuama te, Vandula te an ni a, Palian lalho chu Tuvunga te, 
Báka te leh Pubuara fateho an ni a, Sibuta thlahte, Lalsuthlaha te leh mi 
dangte Darlawng lamah an lut a, pawi hnih ang reng an insiam tak avangin 
Palianho hi an chak lo tawh reng a ni. Darlawng lam pawl tate hi chu 
tuman an bei ta lo va, Tuvunga te, Báka te, Pubuara fate ho kha Chipui 
tlángah te khuan an awm a, chüng ho chu Lalpuithanga ten an bei ta a, 
sam takin an hneh ta a ni. 


Chutichuan Palian lal tlawmte chuan anmahni titlawmtute bel duh 
lovin Lallula thlahte an rawn bel ta zawk a. Tuvunga khan Suakpuilala a 
rawn bel a, Hmunpuiah khua tam fé a nei. Tun laiin chu mi velah chuan 
Palian lal khua, khaw hnih chu ala awm. Tin, Darlawng ho awptute kha 
Palian bawk an ni a, an nungchang a chhiain an lal a na ta bawk a. 
Phaitual an rün fo avangin Sawrkarin an han bei a, kum A.D. 1841-ah 
khan Lalsuthlaha an man ta a, a mantu chu Capt. Blackwood, an ti. 
(Tarmita Lusei Kuki Bu phek 5-na). 


3. Lianlula Thlah leh Thangluah-ho : 


He mi laia Lianlula thlah lalte chu Savunga te, Sailova te, Seipuilala 
te anni a. Hetih lai hian Sailova hi Thorâng tlangah a awm a, Savunga te 
hi Buarpui vélah an awm a ni. 


Tin, Thangluah lalte chu Lalthâwmliana Dampuiah a awm a, 
Liansavunga Bunghmunah a awm. Thangluah hovin Sailova hi an titiau 
deuhthaw a, Sailova nupui Lalnipuii an mansak a, chu mi laia Thangluah 
lal hotu Lalhluma'n a enkawl thin. Sailova te pawhin Khântlânga mi 
Lalpuimanga nu an man ve bawk a, an inbei tawk hle tih theih a ni. 

Mahse Sailova hi Khawnglungah a chho va, chhak Pawi a pun a, 
Thangluah-ho chu an rün fo ta mai a, an tuar zo ta lo va, thlang an tla 
dawn a, an khuaten an zui duh ta mang lo va, Savungate khaw lamah an 
lüt zo ta a, an tlawm a ni ta deuh mai ani. 


Anthlang tla hi an tla thui hle mai a, Zâmpui tlângah te an zuk awm 
a, chumi lai chuan Mizo chhak ta ber chu Lalsavunga Aizawlah hian a 
awm ani. Chu mi laia Mizoram chu Aizawl leh Zampui tlang inkar hi a ni 
bera. Aizawl chhak lam zawng zawng hi chu Tiaului thlengin ram ruak a 
ni a, chuvangin chhak nawr an tum leh ta a ni. 

CHHAK NAWR LEH THU 


“Chhak nawr" kan tih hian Lallula thlahte thu a ni bik deuh a ni. 
Rolura thlahte chu an chhakah Fánái ho an awm avángin chhak nawr tur 
an nei chuang lova, ram zim téah an chénna ngaiah an chéng reng a, 
Lallula thlahte hian erawh chu thlang an tla a, chhak an nawr a, ram an 
dai darin an intithâwl sâwt hle a ni. Chutichuan lal chi dang, Zadeng te, 
Palian te, Thangluahte an tuk tlàwm hnuah khan Lallula thlahte chuan 
ram neih zau an duh avangin sirsâwn vel an tum ta rêng rêng a. 
Lallianvunga faten hmar lam nawr turin, Manga thlahten Zadeng 
tlawmsan ramte kha lo humhalh tur leh Vuta leh Lalsavungan chhak 
nawr chho turin an intiam rual leh ta a. Chutichuan Vutan Rolura 
thlahte nek turin chhim lam dep bera chhoh a thlang a, Lalsavunga a 
laiah, Lallianvunga fa Ngura chu hmar lam berah, an ti a, an invai var 
vel dawn a ni. Chutianga chhak an nawrna-ah chuan an chanchin 
chhinchhiahawm deuh deuhte chu hengte hi a ni:- 


1. MANGCHINI NURUN: Lallianvunga thih hnu khan a fapa 
Ngura chuan Sairum atangin Sentláng kai a tum a. Ram an va en a. 
Thahdo hovin ram entute chu an lo that a, an kai ngam dawn ta lo va. An 
lal Ngura chuan, "A daidova va tang ngam te chuan bawi an bo vang" a 
ti a; chutichuan an bawiteho chuan tuna “Bawi bo Ram" an tih tak hi an 
va nei ta chiam a, bawi an bo ta a, chuta chin chu “Bawi bo ram" an ti ta 
foa ni. Tin, Sentlang chu an han kai fel a. Ngura chuan Thawmpawnga a 
sâwma, Palsang tlang ami saw Thahdo lal Mangchini nu, an tih chu an va 
rün veta a ni. Chu mi an nghaisakzia chua rapthlâk lutuk hle mai. Palsang 
chu khaw lian lo tak a ni a, Ngüra leh Thawmpawnga hote chuan an kulh 
chhungah chuan an dang ta tlat a, a vélah chuan an awm chilh a, an kulh 
vel chuan thing ro an chhep vel teuh va, an lal te nupa chauh an bum 
chhuak a, an hal khung ta vak mai a, an kang hlum vek tih theih a ni, tlém 
te zawng an tlán chhuak hrám awm e. 

Thahdo-ho chu an thinur ém ém a; mahse Lusei ral chu an hlau si 
a, kum A.D.1848 lamah hian Hringchar lamah an lut thla a, Sawrkar 
hnénah an sawi a, Col.Lister hovin Thahdo tam tak nén kum 1850-ah 
Sentláng chu an han rün a, an hal a, an that chiam mai a, an thisen luan 
nasat avangin chu mi chinah chuan Sentláng hming hi a pu ta a ni, an ti. 
(Hei hi Thahdo-ho Phaituala an awm ve tanna bul pakhat chu a ni.) 


2. SIAKZAPAUVA RÜN THU : 


Lalsavunga Aizawla a awm laiin Thahdo lal pakhat 
Siakzapauva hian “Sailo ka ep dawn e," a ti a, Mawmrang khám 
karah hian a lo awm a, an unau dangten fai-sain an cháwm a. An 
khua chu khám kár a nih avángin luh theihna kawng pakhat chauh a 
awm a, chu pawh chu leilawn chu an pheh chuan kal theihna rual a 
ni lova, zan tin leilawn chu an phet thin a, “Vana arsi chu tuinnge 
hawlh thla thei ang?" an ti a, muang takin an mu thin a. 


Mahse Lalsavunga chuan Aizawl atang pawh chuan a ngaimawh 
phák hle mai a, rün an tum ta a. Vana pa hovin an thawk a, Lusei-ho 
vanneiha siamin an leilawn chu an lo phet theihnghilh hlauh va, an khuaah 
chuan an lut ta teuh mai a, an that vek a, an lal erawh chu a nungin an 
chhuahtir a. Chung chu kum A.D.1820 vel a ni awm e. Chuta chin chu 
Thahdo hovin Sailo lam an rawn nék ngam ta lo va, a then Hringchar 
phai lamah an chhuk a, a then Phaipui lamah an lut a, Lusei ho tawlh 
hlatsan an tum ta a. Phuaibuanga awmte pawh chu an tawlh lut ta a, an lal 
pakhat Henrova khan erawh chu Sailo an ngam dawn lo tih a hriatin 
Vanhnuailiana Lámtuala a lo chuan chhuahin a bel phei ta a. 


3. HMAR-HO TUKLUH THU : 


Lalsavungan Aizawla Zadéngte a tuk tlâwm a, Siakzapauva a rün 
hnu chuan “Darlawng tlang” an tih hi a kai chho va, tah chuan rei awm 
hman lovin athi taa. A thih hnu chuan a fapa upa zawk Vanhnuailianan 

aaiaawh a, Lâmtual hi a kai chho dawn a. Ram zuan lo vátte chu chhak 
Pawiin an zuk that a, anni chuan Tiaural thlengin an han üm a. Chung laia 
an pasalthate chu Vanapa te, Keikawla te, Táwka te an ni a. Lamtual 
chu an han chuang chhuak a, hmar lam an rün thin a, an that nasa thei ëm 
ém bawk ani; mahse nunau hote chu pém hruaiin an hruai dum dum mai 
thinani, an ti. Chu'nglai chuan Hmar-ho khaw hnai deuh deuhte chu 
Sáwlengah te, Darlawnah te, Rangtezovah te, Chengkawlawn 

ahte an awm ani. Saipuimuala mi an hruai chu Chalfilh tlângah khian an 
kalpui a, Chalfilh dil velah hian an that chiam mai, an ti. Vanhnuailiana 
chu Lamtual atangin Saitualah a phei a, a ropui ém ém tawh a ni. Hmár 
lam chu an la ran ta fo va, Thahdo-ho chu hla takah an tlan a, Hmar tak 
tak hote hi chu an hruai zo vek tih tur a ni. 


Tin, Vanhnuailiana Lámtuala a kai lai khan a nau Lalphunga leh an 
nu chu Pawi ral hlauvin Kelsihah an chhuk leh rih a. Vanhnuailiana Saituala 
a kai chuan buh a tam ém ém mai a, amah Vanhnuailiana buh pawh chu 
Thén lér atangin an záp ngawt mai, an ti a. (A hrui zawl pawh tün kum 
1926 thleng hian zau takin a la lang a ni.) Vanhnuailiana buh ring chuan 
Lalphunga te nufa chu an lo chho ve a, “Saitual Keifang" an tih takah 
hian an inbâwk a, chuta tang chuan Lalphunga chu Tualbungah a indanga, 
anu chu Sihfaah a awm a. Chutih lai chuan Ngura kha Sesawngah a lo 
chho va. Hmar lam pangah réng réng chuan hlauh tur an awm ta lo. 


Tichuan Lalphunga leh Vanhnuailiana chuan chhak an nawr 
chho ta zel a, Lalphungan Tualbung atangin Kawlkulh a kai a. 
Vanhnuailianan Saitual atangin Puilo a kai a, an nu erawh chu muang 
lei deuhvah zel an dah a, Sihfa atangin Zate tlangah hian a kai a, 
Hmar-ho an tukluh te kha an chhehchhawl berah an hmang. Dai an 
dotir a, lal inte an saktir a. (Chu mi atang chuan lal in sak hi a lo 
chhuak a ni, an ti.) Lalphunga chu Kawlkülh atangin Rabungah a kai 
a, a khuate sai kah theih avangin an hmingthang ta hle. Vanhnuailiana 
chu Puilo atang khan Vanchéngah a kai a, tah chuan Chhim leh Hmar 
an indo ta a. Chu mi lai chuan Ngura kha Khawruhlianah a awm. 

4. . CuuiM LEH HMan Indo Tuv (A.D. 1856 veL): 


Zadéng an tuk tlâwm hnuah chuan Vütan Arthlawr atangin 
Khumtung a kai chho va, chuta tang chuan Hualtuah a chho zel a, chutah 
chuan a intiropui ta hle. A in chu adung hlam za (100) a vang hlam 
sawm (10) in a sa a, a hming a thang nasa ta êm êm ani. (A in satute chu 
Arte thlengin an lo kal a ni an ti.) 


Chu mi lai chuan Rolüra thlah zingah an hotu deuh Lalpuithanga a 
ni a, “Ka unauten hmar lam an nék zo lo vang, keiin ka dep ang e,” tiin 
Vüta dep turin a lo phei bawk a, Sailam atangin Chhiahtlang a lo kai a, 
Tichuan ram neih zau loh hlauvin an innawr tawn ta a, inhmélmákna dang 
engmah awm lovin tlang inchuh ngawtin an indo dawn ta a ni. 


Tin, Vüta khán Hualtu atangin Buanhmun kai a tum a, báwk a va 
khawh a, a bâwk khawh sa-ah chuan Lalpuithanga'n a lo kai khalh ta a. 
Vuta chuan, “E he he! a neitu chek ka chungnung ang, kan inhrawn 
dawn zuk nia le, khua teu, mi zui rawh u,” a ti a, a kal lui ve ta mai a. 
Lalpuithanga chuan a tuar leh ngam ta lo va, a chhuak a, “Vanahöng te 
zâwk” an tihah sawn a kai ta zàwk a. Chu chu Vüta'n a phuah a. 

"Buanhmun pai ang pawm tawh hnu, 

Chéngtéah lâm ang let e, Lalpuithang lema,” ati a. 

Chu chu Lalpuithangan a haw hle. Tichuan Lalpuithanga leh Vita 
chuan innék an innék ta a. Chhim lamin Lalpuithanga an tanpui a, hmar 
lamin Vüta an tanpui a, Vüta thlawptu atan Lalsavunga in hrang fa, 
Thawmvunga mi huaisen tak a awm a, chhim lam pawhin lal chhawra 
chhawr theih Zadéngho tam tak an nei bawk a, an inbeih thu chu a 
ngaihnawmhle mai. 


Chhimah chuan Vüta te khaw lam silai a tâng a, la chhuak turin 
Vüta leh Thawmvunga chu an kal a, Chhimho chuan an lo zin dawn tih 
an hria a, an lo inchah khawm bawk a. Vüta leh Thawmvunga chu an 
pau a khauh deuh chuan vuak nek an tum a, Zadeng hote chuan thingfak 

an thut phah theuh mai a. Lalpuithanga chuan, “Buan hmun pai ang pawm 
tawh hnu, Chéngteah lâm ang lêt e, Lalpuithang lêm a,” in ti maw Vütdul? 
a han ti a. Vuta chuan, “Lalpuithang lêm a," kan ti nêm maw le, 
“Lalpuithang lênna kanti a nih kha le,” ati a. Chutah Thawmvunga thinin 
atuartalova,“E,E,E,! ka pu Vut, i hlau em ni le? "Lalpuithang lénna," 
kan ti hlei nem, “Lalpuithang lêma, a lêma lêma,” kan ti a nih kha, 
khawinge keimah ka han lam teh ang, kawlhnâm nén lo chuan ka lam 
thiam ngai lo ve,"a ti a, kawlhnâm chu a keng a, a lâm ta a. 


“Buanhmun pai ang pawm tawh hnu, Chéngtéah lam ang lête, 
Lalpuithang lêma; ti rawh u," sa rawh u, a ti ta tlat mai a. A kawlhnám 
chuan lu chungah a han vai thiak thiak thin a, an thle dual dual mai a, pa 
lian leh pate deuh pawh hi an inchen thuai thuai mai a. Rapchungte hi a 
sát thla tawp tawp ta mai a,tumahin an vaw ngam lo va, "Ka vawk chaw 
pek a hun e," ti an awm a, “Ka ar lawi a hun e,” ti an awm a, a mal malin 
an chhuak zo ta vek mai an ti a. 


Tin, Thawmvunga chuan an silai tang chu ama thuin a va la 
ngawt ti, a kalpui ta a. Zadéng hote chuan an va uma, an pawt a, a 
pian lungah khat tuaiin an vuan a. Thawmvunga chuan a kâwm rékah 
a vuan a. "Thlah rawh u. ka kal dawn e," a ti a, an nin, “Chuti maiin 
i kal pui thei lo vang," an ti a, an thlah duh lo va. “Thlah rawh u ka ti," 
atia, a kawlhnám chu a phawi a, mau chang thelin a thel ta thawt mai 
a, an thlah ta a. An kalpui ta a, hla deuh a thlen hnu chuan an han kap 
zui a, leh pawh a lehhawi duh lo, an ti. 


Chutia an chunga silai a puah tak avangin chuta chinah chuan an 
indo tak tak a ni taa. A tirah chuan Lallula thlah leh Rolura thlah chauh 
an ni. Chung lai chuan Pilerah khian Lianlula thlah zinga mi, Sailova kha 
a awm a, tualdawi a tum deuh va, Chutih lai chuan Vuta inah zan laiah 
Vanhnuailiana a va lut a, “Sailova hi engtinnge ni ang le? tiin a va ràwn ru 
a. Vüta chuan, “E! Sailova hi chu kan tlawn hliau vang a, Rolüra thlahte 
kan beih zawh hnuah a falin kan la bei zawk dawn nia,” a lo ti a. Chu mi 

laia Vita nupui chu Rotinlali, Tuaka no, Thâwmpuia farnu a ni a. 
Sailova nen chuan an nute unau an ni a. Rotinlali chuan Sailova hnénah, 
“Tualdawi chuan awm suh ang che, Lallula thlahte hian la beih leh 
che an tum tho tho dawn a ni" tiin a hrilhru a. Chuvangin Sailova 
chuan a unaute, Savunga te, Vankunga te a chah vel a; tichuan Rolura 
thlah leh Lianlula thlahte chu an tang kawp ta a. Chung an indo lai 
chu kum 1849-1858 vel lai hi a ni. An indo chhunga an inbeihzia 
chhinchhiah tur deuhte chu héngte hi a ni ber e :- 


(1) Hmarin Vancheng An Rûn: 


Hetih lai hian Vanchéngté zâwkah sawn Lalpuithanga a awm a, 
Vüta leh Vanhnuailiana hovin an va rün a, an inkáp a, chhim lam mite an 
dingchang zawk. Chhirn hovin hmar mite chu an dang dat mai a, an chhuak 
thei lo thelh mai a. “Kan hai e," an ti a. Vita hovin hma an hruai a. 
Hnung lamah Vanhnuailiana ho an awm avangin Vüta ho chu kah lohvin 
an chhuah a; Vanhnuailiana ho erawh chu nasa deuh maiin an kap a, 
Vanhnuailiana pawhin a Vakul chang a thlauh hial, an ti. Chu chu chhim 
hovin an laa, a rüntuten an hneh lo zawk. 


(2) Chhimin Hmuntha An Rün: 


He mi tum hian Lalpuithanga hmei fa, Zathawma ho an ni a. 
Khua an luh hmain an lo hria a. Phaisen dungah an inkáp vak a. 
Zathawma chu a hnarkawnah an káp a, a beng hnuaiah hian a mu an 
phawrh a; mahse a thi lo. Hemi tum hian a rüntuten an hneh lo zawk 
ani. Chhim lam chu an hotupa ber an kah hliamsak ták avangin hma 
an sáwn thei ta lo va, an haw leh ta a. 


(3) Chhimin Sialhmür An Rün: 


Hemi tum hian chhim lam pasaltha chu Chawngbawla ani 1, hmar 
lam pasaltha chu Nghatebaka a ni. Nghatebaka a kal bo hlanin an khua 

an lo rûn a ni a. A lo háwng a, chhimho chu a um ta a. “Ka nghate bak 
hlana kan khua in lo rûn,” a ti a, a kap zui thuai thuai mai a. Chhimho chu 
an tang ngam lova, an tlan zel a. Khawnge maw Chawngbawla kha lê?” 
an han ti thin a. Chawngbawla pawh a bawl thei tawh lo a nih hi,” a ti mai 
a. An tlân zel a, Nghatebaka chuan a um zel a, nakinah chuan 
Chawngbawla chuan, “Min han um tawh suh, i thi ang e,” a ti a. 
Nghatebaka chuan a ngai lova, a um lui a. Chawngbawla chu kawng 
sirah a peng a, a lo chánga, a lo káp tlu ta dér mai a, chuta chinah chuan 
Chawngbawla hming pawh a thang zual ta a ni, an ti. Chhim lam hi tlém 
te ni mahsela, indovah chuan an huai hle a, hmar lam pawh an tibuai zo 
hle mai. Ngura te, Lalphunga te erawh chu chhim lamin an tibuai phak lo. 
Vanhnuailiana leh Vuta leh Thâwmvunga an ni a, khaw thlang lal 
Suakpuilala leh Thâwmpâwnga mai an ni. 


(4) Chhimin Arte Khua An Rün: 


Hetih lai hian Manga thlah lalte chu Suakpuilala leh Thàwmpáwnga 
chauh tih theih an ni. Suakpuilala Kâwkpuiah a awm a, Thâwmpâwnga 
Artéah a awm a. Chhim lam mi an bitumte chu Lianlula thlah Savunga te, 
Vankunga te an ni a, chhim lamin an ngam zawk hlé, “Kâwkpui kephah 
hlâiho,” an ti a, an zuam êm êm thin. Chu tih lai chuan Manga thlahte hi 
an la mi mal bawk a ni. Chhimin Thâwmpâwnga Arte khua an rün a, 
Tháwmpáwnga lal huaisen tak ni mah sela, a mi mal ém avángin a dote 
chua dang zo lo. He lamah hian chhim lam an huai zawk a ni. 


(5)  Hmarin Khawnglung An Ron 


Kháwnglung hi Thuama khua a ni a, a kiang lawk Khuanghlumah 
Fánai lal, Khawtindála a awm bawk a. Vutan Fánaiho chu a tlawn a, a 
tan kawppui thei ta deuh reng a. Tichuan Khawnglung rün turin chhak 
Pawiho nén Fanai-ho nén chuan a ruai ta a. Vuta fate Lalnguauva leh 
Lalvunga an tel bawk a. An kal dawnin Vuta chuan a fate hnénah, “Râl 
that lo chuan lo haw hlek suh ang che u, Pawi chhe hote an tukkhum 
lamah tawh chuan kap thuai thuai mai ang che u,” ati rêng an ti. 

Tichuan an kal ta a, Khâwnglung khua chu khám chawi vel a ni a, 
ralte chu zánah an lüt vek a, khawvar dawn lamah hian khua chu an han 
tháwng a. Zawlbuk bawhbel khatin silai kau sain an chhuang thup mai a, 
*Khawnglung tlangvalin thawh in hai alawmle, tho ta che u le,!" tiin thing 
nawi telin an zuk déng tho va. Tlangvalho chu thawk khatah an han tho 
thut mai a, an han kapa, kalh nal khawpin an tlu a, Zawlbuk ami chu an 
thi vek awm e. Mi tam tak salah an man a, an lalnu Thuama nupui leh a 
fa Lalhleia an man tel bawk a. 


Tin, Lalnguauva te unau chuan Sailo meuh Pawi chhia-ina an man 
chu an lai a na leh ta si a, “Sailo meuhvin Léntlang kan liam ngai love, 
anni hi chu kan khaw lamah kan hruai ang e,” an ti a. Mahse Pawi chheho 
chuan an phal lo va, “Mahni hma zawn zawna mi neihah," tiin mahni tan 
kan bei ani a, a tha kan hmuh a, in phal leh si loh, in thu thu, an ti a,an kal 
tau dawn ta a. Lalnguauva te chuan an tuar ngam leh ta lo va, Lalhleia 
chauh an hawn a, a nu chu pawi an hawntir ta. Lalhleia chu a puitlin 
thlengin Vuta hnénah a awm a, tlan ngai lovin an chhuah leh ta a. Lalhleia 
nu leh mi dang tam tak chu Pawiin an hruai ta a, tap zawih zawih chungin 
Lentlang an liam ta a. 


"Hrum sawm lo lian pal ang ka do zo lo ve, 

Khawnglung nau fa tuala leng lai- 

Cháwnbán an kai e," 

anti a. An khaw lam an ngái thei êm êm mai a, hun lo danglam 
apiang hian an lung a tiléng a: 


“Khua lo thal e,romei a kai chiai e, 

Khawnglungpui leh ka di ngai ing e," 

teanti a. Khâwnglungrün hi a hmingthang ém ém a ni. He mi 
aváng hian hmár lamin ngamtu hmél an pu ta deuh va, hetih hnu hian 
chuan inrün a awm leh tawh lo. 

5. FANAr-HO LEN RoLURA THLAHTE INDO THU : 


Chhim leh Hmar indo laiin Fânai-ho hi tualdawi ang deuhvin an 
awm a, hmar lam mi pawm deuhvin an lang a. Chuvângin chhimho chuan 
an dote zingah an chhiar tel deuh reng a. Chu mi laia Fánai lal hotu ber 
chu Khawtindâla ani a. Khuanghlumah a awm a. Savungan “Khawtindala 
hi man ila a tha ber ang," a ti a, a enga mah hmaa man mai an tum a. 


Savunga chuan “Ka bia ang a, thu-khawchang tinreng ka sawi 
pui ang a, tuibur ka theh veleh man mai ang che u,” a ti a. A bia a 
bia a, nakinah tuibur chu a han theh a, a hote chuan an man ngam 
ta lo va; tichuan Fánai-ho chuan an thu phiar dante chu an hriatin 
hmar lam an pawm ta réng a, Khawnglung rünna-ah te pawh khan 
a thahnem berah an tang ta a ni. Chhim leh hmar an inrem a, Fánai- 
ho pawh hi an rem a ni ve ta a. 


6. VANDULA THLANTLANG DO Tuv : 


Hethulo awmna hi kum 1174 vel lai hiani tawh a. An indona bul 
ber chu hetiang hian an sawi:- Vandula chuan Arrakan rama Vaki khua a 
rûn a, tah chuan maihun lian pui an la a. Chu maihun chu Thlântlâng lalin 
a fapa nupui atána nula a dahkhamna hi a lo ni a. Chuvangin Thlántlang 
lal chuan “Kan ta a ni e, min pe leh rawh u,” tiin a dil a. Vandulan a phal 
ta lo va, an indo a ni ta mai a ni. 


Vandulate chuan Bungkhua an han rün a; mahse an rün chhuak 
lo. Anlo káp a, an khaw thenawmten an pui bawk a, a rüntute chuan an 
ngam lo zawk hle. Tin, nakinah chuan, Thlántlang lam pawhin Khawhri 
an zuk run ve bawk a, an hal a, mi thenkhat an man a, chu mi zingah 
chuan Phaisamate nufa pawh an tel. Phaisama chu a lo chhuah lehin kan 
ram Kristian hmasa leh Tirhkoh hmasa pawl a lo ni ta. Heng Khawhri an 
rün laite hi Mautám vel lai a ni tawh. 

7. BENGKHUAJA Var RÜN THU: 


Kum 1871 -ah hian Bengkhuaia'n Phaitual a rün a, an that chiam a, 
an man chiam bawk. Thingpui Sap hmeichhe naupang an man tel a, Zoluti 
(Mary Winchester an tih kha) kum khat dawn lai Bengkhuaia inah chuan 
a awm. Nakinah Thangliana lo lianin a hruai ta a. 


8. VUTA LEH FANAI HOVIN ZAHAU AN DO: 


He tih lai hian Zahau hovin, “Fânai hi kan bawi in ni e,” an ti a, 
lukhawng an thing ta fo va. Fanâiin an duh lo va, Vüta hi tanpuiah an 
sáwm a, an do ta a. Mahse Zahau hovin an ngam zawk deuh. Vütan 
remna a siam hnuah pawh Fanai lal Khawtindala ten rei tak an do. 


9. SUKTE NENA INDO Tuv: 


Chhim leh Hmar indo hnuah Vanhnuailiana kha Vanchéng atangin 
Awnnu-ah a kai a, rei lo te-ah Tualte a kai leh a. Tualte khua chu 
Vanhnuailiana ropuina ber tih theih a ni. A khua chu sang (1000) an 
tling a. Pasaltha hmingthang Vánapa te, Chawngduma te, 
Zampuimanga te an awm. Chu mi lai chuan Lalphunga Lámzawlah a 
kai a, an pasaltha Darkhüma-te an hmingthang tan bawk. 
Vanhnuailiana chu thawmna takin a chho zel a, Tualte atangin Lungdup 
a kai a, a fapa upa ber Dothiauva Kélkángah a indang a, an ropui hle 
mai. Tin, Lungdup atang chuan Champhaiah a phei leh a. Dothiauva 
chu Manga thlah lalten ram an cháng zau lutuk ang tih an hlauh avangin 
Baktawngah hian a zuk tla thla leh rih a; tin a nau Liankhaman a 
khaw kalsante chu a thut a, chüng ho nén chuan Diltlangah a indang 
phei a, chu tih hnuah Sukté nen chuan an indo ta a ni. 

(1) Sukte nena Indo Chhan : 


Vanhnuailiana Champhai in chu zânah miin an hâl a. Chu mi 
zân tak chuan Liankhama ho Tuichhuarah hian an lo riak khera, an 
zinga mi pakhat mu thei lovin a háltu chu a hmu a, “Sukte mi a ni e,” 
ati a. Chutichuan tün hma lam danah pawh Suktein do an lák dan 
chu an in an hâl phawt thin a ni e, an tih avangin Sukte hovin an zuk 
chona niin an hre ta a. Chuvangin Vanhnuailiana chuan, “Ka khuate 
tlangval tlân ula, Lentlâng thlang lama Sukté mi in hmuh theih apiang 
that rawh u,” tiin thu a pe ta a. 


Tichuan an tlán ta chiam mai a. Vanhnuailiana chuan thu a peih 
rang lutukin a inhre leh ta a, a ko kir leh chiam hlawm a. Mahse Zabiaka- 
ho mi panga lai an ko kir phák ta lo va, an tlân hlen ta a. Lentlàng 
thlang lamah chuan Sukté mi Lusei ram lama lo zin tur hi an han 
hmu ta a, an han bei ta rawk a. Lusei pakhatin Sukté pakhat a sat 
hman chauh va, Sukté-ho chuan an bei ve ta a, Zabiaka ho chu an 
tlânchhe ta zawk a. Silai pahnih an thlauh va, an silai thlauh chuan 
Sukté chuan an zinga pakhat a kap hlum ta zawk a, silai pahnih 
chu an la ta bawk a, Zabiaka tlawm tum tak a ni. 


Chu mi hnüah chuan Vanhnuailiana'n thupha chawi turin upa a tir 
a, chu mi tuma ` ii han bei rawktute chu lal thupek an ni lo ve, an han ti a; 
mahse Suktein an lo awi duh ta lo. 


Tun hma lamin Sailo lamin, “Run tui a lehluan hma loh leh Vahmim 
meiin bán a chen hma loh chuan Sukté kan do lovang che u,’ tia remna 
an lo han siam fo tawh avangin, he mi tuma Vanhnuailiana upa hnenah 
chuan Sukté lalin, Run tui a lehluan ta a, Vahmim men bán a chen ta a ni 
maw? a lo ti duh chauh, an ti. Chuta chin chu Sukté chu Sailo lam do 
áwnin an awm ta reng a ni, an ti. 

(2) An Inrûn Thu: 
(a) Khuangleng Rün Thu 


Hetihlaia Khuangléng lal chu Thanhranga ani a. Lalburha nén Tuirial 
dunga vaite khua zuk rün turin an kal a. An mipate an kal ta vek tih 
Sukté-ho chuan an hria a, an lal Zapauva hovin an rawn rün ta a. 
Thanhránga te vai rün tur chuan Nisapui tlâng an liam hman chauh va, 
Suktéin an khua an hál an han hmu a; mahse kan khaw khu a ni ang tih 
chu an hlau deuh chungin an ringhlel deuh va, an kal lui ta a. Sukté-ho 
chuan an that chiam mai a, an man teuh bawk a, a zahve lai an boral a ni. 
Thanhránga nupuite leh a fate pawh an man tel a. Thanhrángate lo hawn 
chuan an khua chu kangvár maia lo ni a, an nupui fanaute chu Suktéin an 
hruai zo bawk si a, an hrilhhai ngawt mai. Thanhránga lungléng chuan 

“Phai zauvah hnám chem lén ruai ila, 

Lungduh darin chhakah 

Kawlhrén thir a bun, 

Hraichawi Chhingpuii, " 

tün hla a phuah a, a tapa tap thin. He tih lai chanchin hi a rapthlâkzia 
sawi theih pawh a ni love. Mi tam tak chu an chhungten an tlan chhuak 
leh a, mi tam tak chu tlan lohvin an tap hlen ta bawk a ni. Lusei fa ngei 
ngeite pawh Sukté ramah te, Pawi ramahte an hruai liam zo ta a, an chau 
ta hle mai. 


(b) Diltlang Rün Thu 


Hetih laia Diltlâng lal chu Liankhama ani a, a khuate tlangval zawng 
zawng nen Phaipui bial, Rün lui kama Thahdo an va run a, chu mi hlán 
chuan Sukte lal Zatuala hovin an zuk rün a. Khuangléng rüntute nen khán 
inthuruala lo thawk chhuak an ni a, tûk khata'an khaw rün tur chu lut ve ve 
turin an inthurual a. Mahse Diltlang chu an thlen dawn ruaiin an khaw zawlbuk 
a kang a, an khua a kang zo vek mai a, rün tur pawh an hre ta lo va, mi 
pahnih khat lek chuan that a, rallák tlém chu an la bawk a. 

(c) Ngawn-ho Rün Thu 


Lalburha'n chhim lam Rolüra thlahte a pun chiama, Zapauva, Sukte 
lal kha rin a tum a. Lalrüma'n hmar lam mi zawng zawng a ho va, 
Thuamtháwnga, Sukte lal rün a tum ve a, an chhuak ho ta a. Lalburha 
hote chuan kawng an bo ta a. Zapauva khuaa chhuak lovin. Ngáwn- 
ho chu Khuangléng rünna-ah te pawh khan an lo tel ve reng a lo ni a. 
Lusei an hmuh chuan min rün dawn emaw an ti ta mai a. Lusei lam 
chuan, *Nangni kan tum lo a che u, kawng kan bo a ni e," an tih 
pawhin an awi lo va, Ngâwn-ho chuan an kap hmasa ta mai a, tah 
chuan an inkáp ta a. Lalburha khaw huaisen Zabiaka leh Sailam 
pasaltha Lalsikhuma an in lehkhalh chhâwk zar zar thin a, Zabiaka'n 
a lehkhalh tumin kulh a thleng ta a. Ngâwn khaw kulh namthlutu hmasa 
berani a, a hming a thang ta bera ni. 


Tin, an mi rün tum Zapauva khan an inkap thâwm chu a hria a, 
"Lusei râl an lo chhuak ta zuk nia,” tiin a lo thawk thla a. Suk luiah nasa 
takin an inkáp a, Lusei lam chuan Ngàwn khaw kah nàn khàn an silai mu 
leh a hlo an lo hmang tam tawh hle na a, chhim lam mite kha an huai 
khawp a, Sukté-ho chu an tlánchhe ta zawk a. Hemi tum hian Lusei lam 
chu hming tha takin an lo hawng. 


(d) Thuamthawnga Rin 


Hei hi Sukte lal bawk a ni a, Lalrüma hovin an tum a, Chhingchhip 
tláng dung atangin Champhai thlengin an inpun chho vek a. 
Darlawng tlánga mi khawper hotu Lallianhluta Chuaungo mi huai 
tak Lalrüma ai pawha langsár zawk mah hi a tel a. Mahse, 
Thuamtháwnga chuan a lo hre làwk a, kawngah a lo lambun a, an 
inkáp ta vak mai a, Lusei lam hotu ber pakhat Lallianhluta kha an 
kap hlum ta a. Tah chuan Lusei lam chu an zam ta a, an tlán ta 
zawk a. He mi tumah hi chuan Lusei lamin an ngam lo zawk. 

(e) Lâmpho Rûn Thu 


Lâmpho hi Khawl-ho khua a ni a, Meitei bial chhung Rün kamah 
khian a awm. Sukte nena an indo tantirh, Liankhama Thahdo rüna a kal 
a, Thanhránga leh Lalburha vai rüna a kal ve bawk rual tak khan 
Pawibawia hovin Lámpho hi an rün bawk a ni. Khawl-ho chu Mirawng 
anga hriamhrei nei mang lo an nia, | .usei-ho hian an ngam nasa hle. Tam 
tak an that a salte pawh an man chiam bawk a, an hlawhtling hle. Tun 
thleng hian Khawl ho chuan Lusei an la hlau, an ti. 


(f | Champhai Rûn Thu: 


He tih lai hian Vanhnuailiana a thi tawh a, Lalburha pawh 
Khuangléngah a indang tawh a, lal hmeithai khua a ni a Champhai 
chu, Champhai zawl ata Chawnchhimah an insawn chho va. Chu 
chu Sukte hovin an zuk rün a ni. "Bawrhsap a lian" an tih hi Selámah 
Pawibawia hovin an káp tih thawm an hriat tawh avangin Champhai 
ho chu vai rál vengin an awm fo reng a. Mahse sukte rál chua lo 
chhuak hmasa ta a, ral vengho chuan an lo hmu a, an inkáp ta a. 
Sukte lam pawh an thi a. Lusei lam pawh an thi a. Khua erawh chu 
hál thei bik lovin an tin leh ta a. 


Tin, Sukte-ho chu an liam chauh va, chu mi ni la la-ah 
chuan Vai lian chuan Champhai a lo lut bawk a. Vai chu an 
kap ngam ta lova, an bia a, vai pawhin an kap lova, an kir leh 
ta mai. Chu chu kum 1872 lai a ni. 


(g) Ngawn Rün Hnihna 


Champhai Suktéin an run a, Bawrhsap pa lian pawhin a tlawh hnu 
khán, Lalburha khaw huaisen Pauia hovin Ngâwn an rün leh a, Ngâwn-ho 
chuan an lo kap na a, an tang zo lo va. Pauia ho lam chuan an that chiam 
mai a, an khuate pawh an hâl sak a, sal pawh tam fé an man, Ngâwn-ho 
hian Sukté an tanpui avangin Lusei dona-ah an tel ve ta réng a ni. 

He tih lai hian Vanpuilala Khawlianah a awm a. Anni pawhin 
Mirâwng lam chu an rün fo bawk. Chutichuan hmâr lam leh hmâr 
chhak lam hi chu an nék zau sawt nasa ém ém a ni. Thahdo-ho hi a 
then Phaikinah an tawlh lüt phei a, a then chu Hringchar phai lamah 
an chhuk a, tumahin Lusei an hnaih ngam ta lo. Sukte nén erawh 
chu an inngam tawk thial a ni. 


(h) Lungsum Rün Thu: 


Lungsum hi Lalhleia khawper Pahaia ho an ni a, tam lo tak an ni. 
Sukte-ho rammu tum khatin an zuk hmu fuh a, an rün ta rawk a. An 
inkáp hlum a, Sukte-ho pawh an thi bawk. Mahse khua an rün chhuak 
lova, hla fe thlengin an üm a, an that leh bawk. He tih hnuah hian chuan 
Suktein mi an rün leh tawh lo Lungsum hi an rün thlangta ber a ni. 


10. — Vanian Thu (An Lo Len Chhan): 


Kum 1854 Report-ah chuan he mi kum hma lam kum 17 chhungin 
Mizovin Phaitual vawi 19 an rün a, mi 107 an that a, mi 186 salah an 
hruai bo tiin ziak ani a. 


Chu mi hnüah chuan kum 1860-ah hian chhimah an rün leh a, 
khaw 15 an rün a, mi 185 an that a, sal 150 an man an ti bawk a. 


Kum 1849-ah khán Nguran Hringchar kiang a rün a, kum 1850- 
ah chuan vai lianin a khua Sentláng an hál ve a, sal 400 an chhuah an ti. 


Kum 1862-ah Lalsuthlaha'n a rün a, kum 1869-ah an rün leh a. 
Kum 1871 January 23 ni takin Bengkhuaia hovin Tlawng dungah 
Alexandrapur leh Katlichera an rün a. Sap pakhat, a hming Winchester, 
an tih chu an that a, a fanu, Mary Winchester, Mizovin ZOLUTI an tih 
tak chu kum 5 mi chauh hi an man a. 

Ainakhal an rün bawk a, mi 25 an that a, sal 37 an man bawk a. 
Hetih lai tak, January 23, 1871 bawk hian Lalburha hovin Tuirial dungah 
Jhalnacherra an rün a, kuli 7 an that a. January 26, 1871-ah Monierkhal 
an bei leh a. He mi hmunah hi chuan an lo hre lâwk a. Thingpui Sap 2 in 
Police sipai 37 an lo ko khàwm a, an inbei a, Daly Sapin sipai 40 nén a 
rawn pui leh a, kulh bingah an tang a, Lalburha hote nén chuan ni hnih an 
inkap a, a tawpah chuan Mizovin an luh chhuak ta a, mi 7 an that a, Mizo 
pawh an thi ve bawk a. 


He mi tum hian Lalburha thian Thanhránga ho chuan kawng an 
bo deuh va, Nudigram khua-ah an chhuak a, an bei ve ta a, mi 11 an 
that a, 3 an man. An tin tur chu Sap pakhat leh Police sipai 8-in an 
rawn bei leh a, Mizovin mi 6 an that a, pakhat an hliam a, vai lam 
chuan Mizo 25 an thiin an ring. He mi tum hian Lalburha leh 
Thanhránga ho chuan silai 13 an la bawk a. Heng aváng hian Sawrkarin 
chhim leh hmarah vai lian a rawn tir ta a ni. 


Cnam Vai LIAN: 


Chhim Vai lian chu an hotu Lt. Col. T.H. Lewin a ni a, Satikang 
lam atangin an lo chho va, an tum bulpui ber chu Bengkhuaiate Sap 
naupang man kha lak chhuah leh an tum a ni. 


Mahse Pukzing lamah khuan Savunga hoten an lo kâp ta a, an 
khua chu an hâl sak a, vai lian chu an kal zel a Kawlri an thleng a. 
Bengkhuaiate chuan kap lovin an lo bia a, an tum ber Sap naupang chu 
an pe leh ta a. January 21, 1872-ah hian ZOLUTI chu an la chhuak leh 
ta a. Mizoramah kum khat a awm chauh a nih chu. Sal dang tam tak an 
chhuah bawk a. Hmar lam vai lian chu hmu phak lovin Kawlri atang 
chuan an kir leh ta a, mi dang chu tumah an khawih ta lo. 

HMAR Val LIAN : 


Hmar lama mi chu Mizo hriat danin “Bawrhsap a lian,” an ti thin 
a, an hotu ber Mizovin, “Bawrhsâpa,” an tih chu Edger a ni a; Manding 
Sâpte zingah chuan Capt. Roberts, “Lord Roberts” an tih tak kha Sikin 
Sápin a kal ve a. 


He mi Hmar Vai lian hian an tum ber chu Lalburha hrem a ni a, 
Monierkhal rüna an silai rallákte kha chhuhsak leh an tum a ni. Sipai 
1750 an ko khawm a, silai kap mi hlir 1,600 an ni a, a dang chu laipui 
kap mite leh leilawn dawh mite an ni. Kuliho chu 3,000 an tling bawk a, 
sai 37 an hruai bawk. 


Kum 1871 November thlain Hringchar atangin an lo chhuak a, 
December thla-in Tipaimukh an lo thleng a, hetah hian bük an khuar a, 
an inkulh a, damdawi inte an sa a. December 23-ah Khawlian lam panin 
an chhuak leh ta a. Tin, December 24-25 ah hian Krismas an serh a, an 
inkhawm laiin Lalhleia-ho Vanbawng lam miin an kap a, Mizo 4 an 
bam. Mizo lama an mi hmingthang chu Darphawnga ani a, vai zingah a 
tel zel a, an palai bera ni zel. 


Lalhleia pi, Vanpuilala nu chuan kum 1850 a Sentlang hál a an thu 
thlun avangin “Vai chu kap lo ila, Pawibawia lamah kal rawh se, a ti a; 
tlangvalho erawh chuan, “Kan kap tawh ting si a, kan kap zél tür a ni," 
anti a. Mahse an lalnu thu ang chuan an ti ta zawk a, remna an siam ta a, 
Mizo 3 hrénga táng turin an pe a. 


Tin, 5 January, 1872-ah chuan, Pâwibâwia upaten ar te, vawk te 
kengin an rawn bia a, “Inthian ila, an ti a. Vai lian chuan Khawlian tlanga 
Lalhleia hmun nghák, Pachuaia ho chu an tlawh chho va, Khawlian tlang 
dungah an kal a, Lalburha khaw pan an tum ta deuh va; mahse an chhak 
lawkah Páwibáwia a awm si a, tlawh chho lova kal mai chu an ngam leh 
ta lo va, January 17, 1872-ah chuan Tuivai an kân chho va, Chiahpui 

Pâwibâwia khawper hotu, Tlangthlohva chuan Sawrkar pêk kawr sen 
hainalobiaa,an inkâptalo va. 


Vaiin Chiahpui lampang an kai lai chuan Chiahpui thlawhhma-ah 
Mizo tlangval 200 lai silai kengin an lo awm a, vai an hmuh veleh chuan 
an indarh a, vai chuan min káp dawn emaw an ti a, an indarh bawk a, 
Manding Sap ho chuan “Lal kan bia ang e." an ti a, an han ko va, a aiah 
mi pakhat a hming Suanmina an va kaltir a; mahse Bawrhsapin la niin a 
ring lo deuh va, vai pakhat Mizo zinga awm, Engluma, an tih chu an han 
zawt a, "Lal thian a ni" a ti ta a, Bawrhsap chuan a be duh ta lo va. 


Chiahpuiah chuan ni rei lo te an chàm a, January 24-ah chuan 
Tuila an an chho ta a, January 25-ah chuan Mutelén pangah 
Pawibawia hovin an lo kap ta a. an inkâp nasa hle mai. Manding 
sap pawh a kut an káp hliam a, a rawngbawltu ardali (orderly) an 
tih chu an kap hlum a, Mizo pawh an thi hle. Vai chua thi leh hliam 
zawng zawng 12 an ni, an ti. An kulh siam apiang chu vaiin an chán 
khalh ta a, Mizo chu an che thei ta lo va. 


Chu mi hnuah chuan Manding Sápin Teikhang, Páwibáwia 
khawper pakhat beih a tum a, Sipai 100 leh laipui 2 a kaltir a. Teikhang 
chu in 200 an ni a, mi chu an tam hle mai a, Laipui 2 chu pén 1200 a hla- 
ah an rem a, an kap a Mizo chu an tlan darh ta vek mai a. Mizo-ho chuan 
beih nasat an tum hle nda, an bei ngam ta lo. 


Tin, February 1, 1872-ah chuan Pâwibâwia khawpui Selâm 
chu an lüt a. Páwibáwia chuan Lalsuthlaha an man thu kha a hriat 
reng avangin a be tha ngam lo va. Mahse vai lian chuan Selama châm 
reng deuh an duh avangin an inrem ta a. Pâwibâwia chuan Sainghote 
a chawi a. Chu khua-ah chuan Mirawng sal, kum 1869 laia an man 
Mizo pasal nei tawh hi an hmu a, chhuah an tum a, amahin a duh loh 
avangin an chhuah ta lo va. 

Tin, Hringchar lama hâwn thlâk leh hmá tur a nih avangin Manding 
Sapin mi fel deuh 400 hruaiin Lalburha chu va bei mai sela an ti taa. Mi 
dang zawng chuan Selâmah an lo nghák a. Kulhte an siam tha a, râl 
vengte an insiam reng thin a. An chhuah hma lawk February | 1-ah chuan 
Darphawnga leh mi dang pawhin “Lalburhan kah a tum lo a che u,” tiin 
an hrilh a. Mahse February 12-ah hian Selám atangin Manding Sap ho 
chu an chhuak ta tho va. An chhuah hma lawk chuan Pawibawia'n a 
rawn be leh a, amah chu kum 20 mi ni awmin an hria. 


February 13-ah chuan Tualchéng khua an va thleng a, kulh tha 
tak mai hi an hmu a. Mizo kulh an hmuh zawng zawngah a tha ber a 
ni, an ti a. A remruattu chu Sawrkar mi ni sela chuan hotu lian tak 
pawh tling thei tur niin an ring. 


February 14-ah chuan Tuithoh hnara'n an riak a, February | 5-ah 
an châm a. An châm lai chuan Champhai lamah inkap thâwm an hria a, 
Zapauva, Mualbem lalin Vanhnuailiana Chawnchhim khua an ran a lo ni 
a; mahse Sukte hovin an ngam lo zawk. Sukte 4-an thi a, Lusei | a thi. 


Hehmuna vai an awm laiin Liankhama upaten thilpékte kengin an 
rawn bia a. February 16-ah chuan Vamür tlângah an chho va, chutah 
chuan Henrova khua a awm a, Henrova ho chuan an lo hmuak a, putar 
tak, kum 100 lai mi awm hi a tel a, Manding Sap ke bulah chuan a thu a, 
a chhamphual a, mal a sawmsak a. 


February 17,1872-ah chuan Champhai lungverh hmun an lo thleng 
a, tah chuan Vanhnuailiana thlán a awm a, a thlán tár chu tam tak a ni a, 
Kawlvai milimte pawh a awm a, vaiho chuan mak an ti hle. Tah hian 
Chawnchhim upaho an lo lüt a; mahse Moneirkhal rana rállákte kha 
engmah an rawnken loh avangin Manding Sap chuan a be duh ta lo va. 
A tukah chuan February 18 niin silai pakhat leh thil dang kengin an kal 
leha, an inbia a. Manding Sap chuan hetiangin inremna thu a siam:- 

(1) Lalburha emaw, upa 3-in emaw Tipaimukh thlengin an zui tur a ni. 

(2) Sawrkarin palai a tirh apiang an lawm tur a ni. 

(3) Monierkhal leh Nudigram rüna an silai lák 12 an chhuah leh tur a ni. 
(4) Thihna te, dar te, silai te leh buh te leh ran dang engemaw zat an pe tur a ni 


He mi an duh loh chuan Chawnchhim kan káp ang, an ti a, 
Chawnchhim upate chuan an duh lo ngam ta lo va, an inrem ta a. 


February ni 19-ah chuan Chawnchhim an lut ta a, chu mi hma ni li 
emawa Sukté néna an inbeihna hnuhmáte chu an hmu a. An khua chu 
thuah hnihin an lo kulh a, kulh leh kulh inkara an kal lai chuan suam an 
hlau hle a; mahse an suam ta lo va. Khawlaiah chuan Sukte lute chu an lo 
khai a, dai kiangah an ruangte an hmu bawk a, mak an ti hle a. 
Chawnchhim ho nen chuan lâwm takin an inpáwl ta a. Silai sàwm leh 
pahnih chu an hmu thei lawk lova, aisânin an bei a, an hmu ta thuai a. 


February ni 20-ah chuan chhim lam vai lian kha be turin mei thal 
an kap chiam a; mahse an inhmu awm lo ve. February ni 21-ah chuan an 
haw leh ta a, an hnu zelah an kal leh a, March ni 6-7 ah chuan Tipaimukh 
an thleng kim leh ta. Mizo tam takin an zui a, sal tam tak an hawn bawk 
a, Tipaimukh-ah chuan Mizo leh Vai an indawr ta nuk nuk mai a. Thelrét 
leh chi hi a inbükin an inthleng a, man an ti ve ve hle mai, an ti. 


(Mizo leh Vai Chanchin Bu February, 1907). 

THLANG TLAK HNIHNA 


“Thlang tlák hnihna" kan tih hian Lalsavunga thlah thu a ni deuh 
bik a ni. Mahse he bungah hian anmahni ho thu chauh ni lovin, chüng laia 
lal chi dangte zinga thil pawimawh deuh lo awm apiangte pawh kan huap 
tel vek bawk a. Chutichuan he tih vél laia thil lo awm pawimawh, 
chhinchhiah tlâk deuh deuh te chu heng hi an ni ber :- 


1. AN TuLang Ti AK PHAH: 
Heng miteho thlang tlàk phah leh ber chu héng hi niin a lang :- 


(a) Sukte rál aváng a ni : 

An chhak nawr khan Sukté rál avângin hma an sâwn thei chuang 
ta lo. Hmar chhak deuhvah khian thui fé thlengin chho thei dawn mah se, 
Champhai zawn chhovah hian Tiau an kán chho thei ta lo va, Sukté nen 
an indo ták avángin. Sukté chu ngam pawh an ngam ém ém bik lo va; 
chuvangin Tiau thlang lamah hlir an chéng ta a ni. Tin ram an lo nei ta lo 
va, Sukté ral chu a hlauhawm fo ta bawk si a, chuvangin thlangtla leh lo 
theiannitaloani. 


(b) Ram neih zim an hlau : 

Lalsavunga thlahte hian chhak an nawrin an hnungah muang leiah 
an unaute Mánga thlahte kha an lo chho ve zél a, chu chu an huphurh a, 
hma deuh takin Dothiauva pawh Bâktâwngah a tir thla tih kan hriat tawh 
kha. He tih vel lai hian Kalkhama Chalfilh tlâng a lo chuang chhuak tawh 
a. Lalchhunga Thingsulthliahah a lo awm tawh bawk. Chutichuan anni 
khi lama an awm reng chuan an lo chho ve zel dawn a, an rawn hnawt 
chép chho zel dawn tih an hlau va; chuváng tak pawh chuan an tán thlang 
tlák leh hi tulin an hria a ni. 

2. AN THLANG TLAK DAN: 


Hetih laia khawchhak lalho zawng chu Suktêral avângin an awm 
tha ngam tawh mang lo va, thlang tlâk leh mai hi an duh theuh tawh a ni. 
Mahse a hnuhnung bikte an awm chuan Sukte hovin an tirethei ang tih an 
hlau va; chuvangin an intiam rual vek a, tuk khatah an chhuak rual vek a ni. 


Chutichuan an chhuk thla chiam a, Liankhama chu Tualbungah 
hian a awm a, Lalburha Vaituichhunah a awm a, Buangtheuvah 
Hmunpuiah, Pawibawia chuan Chalfilha awm Kalkhama a bêl thla a. 
Kalkhama khawper chu thut a tum a, Kalkhama pawhin a tirah chuan a 
hnial lo va, mahse engemaw tiin an inrem leh thei ta mang lo va. Kalkhaman 
a khua chu a phal leh ta lova; chuvangin Pawibawia chu a nu hnénah 
Saichalah a chho leh ta rih a. Chu mi lai chuan Thingsulthliahah hian 
Liankunga, Lalchhunga fapa a awm a, Lalchhunga chu a thi tawh a. 
Liankunga te nufa chuan Pawibawia hnenah, “Kan kiangah hian lo awm 
ve mai rawh, buh kan chhun ang che,” an ti a. Tuna Tlangnuam mélvéng 
awmna laiah hian, Pawibawia chu a zuk inbawk ve ta a, chuta tang chuan 
Sesawng hmunah a phei a, a nghet ve ta chauh a ni. 


Hetihlai hian Vütate lam pawhin thlang lam an nawr thla leh ve a. 
Vanpuilala fa, Lalhleia pawh Vanbâwngah, Ratuah a chhuk thla bawk a, 
“Thlang tlâk hnihna" tih theih zawng a ni rêng bawk a ni. Chu mi chinah 
chuan héng ram laili deuhah hian inzing takin an awm khawm ta chiam 
mai a, an indip ta hlawm rêng bawk ani. 


3. CHHAK LEH THLANG INDO THU: 

Heta “Chhak leh Thlang” an tih te hi Lalsavunga thlahte leh Manga 
thlahte an ni a, an pute unau an la ni. Mahse thil eng engemaw avangin an 
tualthu a lo chhia a, an lo indo ta a tûn thleng hian “Chhak leh Thlang 
Indo" tih fo a ni taa ni. An indo thuah hian thil chhinchhiah awm deuh 
deuhte chu héngte hi an ni ang : 

(1) AnIndo Chhan : Anindochhan ber chu kawng hnih a 
awm tih theih a ni. Kawng khatna chu nula an inchuh a ni. 


Vanhnuailiana Lungdüpa a awm lai khan a fapa pahnihna 
Liankhama nupui atan Chénkual lal, Tuali, Nisapui vel laia mi an zuk en 
a, inrem ang rengin an awm tawh a, an han hawn leh hlanin Kalkhaman 
aloneita maia. Chu chu Vanhnuailianan a haw hle a, a fapa Liankhama 
hnénah chuan, “He thu hi i rawn theihnghilh palh ang e,” tiin a chah rêng, 
an ti. Chu thu chu Liankhama chuan a hre ta reng a ni. 


(2) An Indo Chhan :  Kawng hnihna chu Thu intiam an 
nei. Lalsavunga thlahten chhak an nawr dâwn lai khan, Suakpuilala 
ten, "Nangnin han nawr ta ula, keinin heti lai hi kan lo chei mawi ang 
a, han khawsa thei lo va, lo chhuk leh ta in nih leh, kan buh char sa in 
rawn ring ang a, kan khua pawh a tul chuan kan sem leh mai ang che 
u," anti a. Tin chhak an han nawr a, an chén theih loh chinah an lo 
chhuk leh ta ngei a, tah chuan khawchhak lalten khawthlang lalte chu 
thatâwk lovin an hre ta bawk a ni. Khawruhlianah Kalkhama khawper 
Pawibawia'n thut a tum a, engemaw tiin an chuk pilh a, khawthlang 
do a rawt a; mahse Páwibáwia'n a duh lo. 


Chumi lai chuan Thingsulthliahah Liankunga khán, "Khawchhak 
hovin min pal ral mai dawn e" ati a, a pu Suakpuilala a chah chho va. 
Suakpuilala chu Thingsulthliahah a thu ta zawk a, Liankunga chu Muthi- 
ah a chhuk thla ta a. Chutia a lian lian an rawn indah chhoh avangin 
khawchhak hovin an rilru an tikhauh lehzual ta bawk a ni. Suakpuilala 
chuan Tachhip a zuan thla dawn a, Liankhamaten an naupang ber 
Buangtheuva an fuih a, Tachhip chu an chuhpuitir a, chu mi lai chuan 
Buangtheuva pawh Hmunpuiah hian a awm a ni. Chu mi lai chuan 
Lianphungan khaw chhak hovin a pa Suakpuilala an tibuai tih a hriat 
avangin Parvatui ata a lo chho va. Tachhip han thut chu a tum ta a, a pa 
Suakpuilala chu Tanhril lamah a kaltir ta a. Chutih lai chuan Hmunpui ho 
chuan Tachhip ram váttute chu an zuk hnawt chhuak leh dawn a, (a 

hmain vawi khat an lo hnawt chhuak tawh a ni a) Lianphunga ho chuan 
an lo lambun a, an lo káp ta mai a, mi pakhat an kap hlum a, tah chuan an 
indopui ta a ni. 


(2) AN INRÜN THU: 


(a) Hmuizawı Rün : 

Chutia Tachhip lama silaia an inkah tâk avângin an indo a lo ni 
ta a; Liankhama atir ata indo cháktu bera khán a nula hual neih saktu 
ngei Kalkhama Hmuizawla mi a va rûn ta a ni. Hmuizawl chu an tam 
bawk a, an rün chhuak lo va, khua pawh an hál lo; mihring erawh chu 
tlém an that chauh a ni. 


(b) Ruanzawl Run Thu : 

Tachhip hovin Ruanzâwl khua an han rûn ve a. Kawtchhuahah an 
feh kal an lo chang a, an káp a, tam fe an that a, a nungin an man bawk. 
An thahte zingah chuan an nula hméltha hmingthang Chhingpuii an that 
tel a, chu chu a thang nasa ber. 

"Kan that lo maw dailungah, 

Mi hrangin hnám kan lén a, 

Chhingpuii chun leh zua kan tahtir e, " 

anti a. Tachhipte chuan an chapopui ber a ni. He lai velah hi chuan 
khaw thlang lam an ding chang zawk fo a ni. Chüng lai chu kum 1879 vel 
lai ani. 


(c) Muthi Rün Thu : 

Hetih laia Muthi khua hi Liankunga khua a ni a. Liankhama'n rana 
rawt fo va, Pawibawia erawh chuan a thlang tlâk laia Liankungate nufa a 
chunga an thatna kha a hre reng a, a duh thin lo va. Nakinah chuan 
Liankhama thuin Chinhleia hovin an zuk rün a; mahse Muthi hovin an lo 
hriaa, an lo káp nek a, a rüntute an mangang zawk. Chinhleia ho chu an 

dang tlat a, an chhuak thei lo thelh a ni. Nakinah mi huaisen pakhatin silai 
a pal per ta ngawt a, an silai kah ruah veleh an tlán chhuak ve ta a; 
tichuan an chhuak thei ta hrám a. He mi tum hian khaw chhak lam an 
chau zawk. 


(d) Buallâwn Rün Thu: 

Buallâwn hi Thanghulha khua a ni a. Liankhama'n a zuk rûn a, 
a rün darh vek a. Mite pawh an that nasa hle a. Chu mi lai chuan 
Hnahsépah Lalhleia khawper a awm a. Tin, khaw thlang lalho an lo 
pung khawm a, Hnahsépah chuan Thanghulha an thuttir ta mai a. 
Chuvangin Lalhleia a vui a, a pu Pawibawiate hnénah a kal ta a. Tin, 
Páwibáwia ten Hnahsép khuaa Thanghulha chu an va man a. An 
khuate chu an tlan darh vek a, an ko chhuak a. Lalhleia khua nih duh 
chu lo chhuak rawh u, engmah kan tih lovang che u,” an ti a. Tin, an 
lo chhuak a, pém hruaiin an hruai a Ralte fa zawng chu an chhuah a 
Hmar fa zawng chu Rung dilah an rawt ta vak mai a ni an ti. 


(e) Dárlawng tlang Rün Thu : 

Hetih lai hian Darlawng tláng chu Lal hmeithai Laltheri khua a ni a, 
inrem tawh hnu deuh a nih avangin kulh pawh an inkulh tawh lo va. Chu 
chu khaw thlang lal, Sailianpuia ten an run a, an that a, khua pawh an hal 
bawk a, an hlawhtling hle mai. Mahse a puma ngaihtuahin khaw chhak 
lam hian an ngam deuh zawk awm e. Thingtám avangin an inbei thei ta lo 
ani. An hla chu hei hi a ni. 


“Thlangtiang chinlaiin min ngam lo ve, 
Kan lum luau ve suanglung pui iangin, 
Kan lal nan tlang a zau ruai e,” tih hi. 


Rei fêt chhungin an intlawh thei lo va, vai lian hian a rawn thelh ta 


ani, tih theih a ni. Vai lian lo thlen hma lawk te pawhin an tual thu a la 
chhe deuh fo mai. 

(f) Lalhleia Rün Thu : 


Lalhleia hian khaw chhak lam a pawm a, Pawibawia te Thanghulha 
amantir avángin a chungah khaw thlangho an thinur a, an han suam ve a. 
Tual rawkin an bei a, lal erawh chu man an tum reng a. Mahse Lalhleia 
chu in dangah a lo riah avângin an hup fuh ta lo va, a tlán bo va. A nupui 
te leh a fate erawh chu Lianküngan a man vek a. A hmei zawk chu 
Lalhleia'n a zuk ru chhuak leh a, a nupui tak phei chu Vai len thlengin 
Liankunga khuaah a awm reng a ni. 


(g) Vuta thlah leh Lalsavunga thlah : 


Chhak leh thlang indo thuah hian Vuta thlahte hian Khawthlang ho 
an tanpui a. Ruanzawl runtute pawh kha, Lianphunga khua leh Lungliana 
khua an ni rêng a. Chumi hnuah chuan Lungliana ho bawkin Maite 
lalnu ral vén bük an hal leh bawk a. Chuvangin Lalsavunga thlahte 
hian an leido zingah an chhiar tel bawk ta réng a ni. 


Hetih hnuah hian Kairuma hovin Hmuntha ram zuan mi pahnih an 
va that leh ta a. Chuvangin Lalburha te'n phuba kan la e, tiin Kairüma 
Tlángpui khua an va rün ve a, mi pasarih lai an that a, a nungin pa pakhat 
an man bawk a. Chu mi hnuah chuan indo a báng ta. Saizahawla'n amahin 
Hmawngkawn a rün, an ti. An indo hi Sailo leh Sailo an nih avangin, 
*Rawlrála inbei lova, Ralpui chauhva inbeih ni rawh se,” an ti a. 


Chuvang chuan Saizahawla chu mi phawk tak a ni si a. “Ralpui ka 
ni e," ti thei turin Darthimkual lian pui a chher a, amah chauhin 
Hmawngkawn chua va káp ta ani. A thimkual lian pui chu kawtchhuahah 
athlauh tup mai a. "Rawlrál ka ni lova, Rálpui ka ni e, min üm rawh u,” 
atia. An üm ngei a, mahse kawngpengah hian a kal lohna lamah fung a 
bun thina, fung bunna chu a kalna niin an ring a, an um thin a, an um fuh 
thei ta lo va. 

4. LAL SAwI Tuv: 


Chhak leh Thlang indo buai kha areh chauh va, he lal sawi thu hi 
a lo chhuak leh ani. He lal sawi thu-ah hian thil chhinchhiah awm deuhte 
chu hönghi an ni :- 


(1) An sawi chhan : 

Hmana Zadéng te, Palian te ang bawkin Sailo-ho hetih lai hian an 
lo lal nasa leh ta êm êm a ni. Lal chi dang zawng zawng an tlâwm zawh tak 
avângin tuamah a han dip tur an awm ta lo va, an duh táwk tâwkin an lal an 
chhek thei ta a. Pawi tham lovah thu pawi an siam a, chhuanlam tlâk loh hi 
an chhuanlama, mi hausa deuh deuhte hi an ram vak vak mai thin a. 
Chuvangin Hnamchawm chuan thi tha nei se. lal iàk an hlau va, an awrh 
chhuak ngam tawh lo va, an thukru thin. Thi te, dar te, silai te pawh sepui 
man a chin chung lam hi chuan lal a hlau vek mai a ni. Chu lovah pawh 
kawng tam takah thu an nei lutuk a, hnamchawm an hinetmit lutuk rêng 
rengin an hre tawh bawk a, an tuar lova, an bei ta mai a ni. 


(2) Alo chhuah darh sawtzia : 

Atir berah chuan he thu hi Vüta thlah khuaa lo chhuak a ni. 
Lalkhuma khua ngawi dawh hovin an rawt ta a, chu mi khua atang chuan 
alo chhuak tan ber a ni. Lalkhuma chu an sawi a, Lalvunga an sawi a, 
Lungliana an sáwi a. 


Tah chuan Rolüra thlah khaw lamah a lüt phei a, Vandula fa 
Sangliana, Lungmawi an sáwi a, Dopawnga, Bemtar-a mi an sáwi bawk. 
Bengkhuaia te lam pawh a thleng a, a hming chuan an sáwi bawk. 


Tin, Manga thlah khua pawh a thleng a, Lianphunga te Hrângkhupa 
te, Vanhnuaithangi te an sawi deuh bawk. Hmar chho lal, Lalsavunga 
thlahte hi erawh chu an che ve lo tawp mai. An lal te an tha emaw, 
hnamchawmho an dawi emaw ni, hriat theih pawh a ni lo va, buai ve 
hauh lova, an awm avangin an tha tlang a ni tih erawh chu kan ring thei. 

Chutiangin he mi tuma an lal sâwi hi thenkhatin na takin tuar mah 
sela, Sailo zawng erawh chu a deng chhuak lo hle bawk a ni. Lal nei lova 
awm hia that dawn loh avangin hnamchawm hovin an hneh lo a ni thei e. 


(3) An Sawi Dan : 

An sáwi dan hi a inang lo Hmun thenkhatah chuan an ti nasa hle a, 
an lal bán saka hnam tinin hotu hrang neih theuh an tum a ni. Hmun 
dangahte erawh chuan lalin mi ram mai mai tawh lo tur leh an khawtlang 
rorel dan tidanglam a, hnamchawm thawven vena deuh siam turin an 
nawr lui chauh ani. 


Tin, chutianga an lalte an hneh theihna turin hnamchawm-ho an 
inthurual hmasa a. Chawhtawlhah hian tui an chhüng a, meiling emaw 
thingthu nung emaw an keng a, “Lal lama ka tan leh tak leh he mei mih 
ang hian ka mit vang vang ang," an ti a, tuiah chuan an hnim thin a ni. Tin, 
chutianga an inthurual theih hnuah chuan an lalte an bei a, chutiang deuh 
bawk chuan chhia an chhamtir thin a ni. Tin, chutianga an inthurual theih 
hunah chuan an hnim thin a ni. Thingthu nung hi an kentira, “Tun hnuah 
chutiang khatiang kan tih leh tak leh, he mei mih ang hian ka mit ang," tiin 
thingthu nung chu an thawlh mihtir thin a ni. Chutiang chuan thenkhatte 
chu lal leh rêng inbeisei tawh lovin an awm ta a, an lungngai a, an tap an 
tap bawk ani, an ti. 


(4) An dinchhuah leh thu : 

Hnamchawm ho an inthurual rei thei ta lo. Lungliana khuaah Paihte 
nula an pawng tih deuh va, anniho chu chi tanin an tang a, lal chu an 
pawm leh ta a. Chutichuan hnamchawm ho hi an zingah thu a buai ta. 
Tahchuan Lungliana'n Lianphunga hnenah, “Ka khuate hi han ram rawh,” 
atita mai a. Lianphunga'n Lalhluma a sawm a. Lungliana Hmawngkawn 
khuaah an pung khawm a. An lo buai zual ta deuh deuh va, hnamchawm 
thenkhat an thu a ruh deuh deuh bawk a, an lalte chu thah an tum ta a. 
Silai kau sain an bei ta a. Malıse Lalhluma chuan a hming a chhal a, 
*Khai aw le, min lo káp rawh u, keimah Lalhluma, Lallula tupa, sarthi 

rual kani lo ve,” ati a, talhtum nen a bei ta a. Mi pahnih chuan an silai an 
lo hmet per na a, a tlawlh ve ve hlauh va, a um darh ta vek maia, an 
tangrual leh ngam ta lo. 


Tah chuan lalho chuan, “Kan mei thawlh a nung leh ta e,"an ti a, 
an tlangau vêl ta a. Chutichuan lal an sawi zawng kha an ding chhuak leh 
taa. An chungthua thuneitu deuh deuhte kha a mal malin an ram leh ta 
nghauh nghauh mai zawk a ni, an ti. 


5. HMán Do Tuv: 


(1) Do LákDàn: An indo dan hi mumal a awm meuh lo. Hman 
lai Vanhnuailiana te lal lata Hmar-ho an tukluhte kha an tihduhdah deuh 
avangin kum 1880 velah hian Hmar lamah an lut a, Thahdo lalte leh 
Paihte lalte anbei ta chiam a. Chüng mite chu Lusei lam chungah hian 
thinur réng fo an nih avangin remcháng an hmuh apiangin he lam mi chu 
an that zeuh zeuh fo reng a ni. 


Tin, nakinah Bualpuiah hian Liankhama a awm laiin ram chhuak 
leh ram chhuak an inhmu a, Liankhama khuate chuan an káp ta mai a. 
Anniho chuan “Min kap suh u, râl kan ni lo ve,” an ti a, an zinga mi 
pakhat he lam lut phei, Hrangchhunga an pasaltha chuan remna sawi 
tumin an zingah a zuang lut a, Liankhama khuate chuan an lo man ta a. 
Nimahsela ani chuan, “Min man mah ula, rál ni hek lo i, ka thi lo vang" a 
tia, tichuan a nungin an hawn ta a. In an thlenpui chuan an lal Liankhama 
chuan, “Ka khuate rawn man na na na chu rál a ni mai ang chu,” ati a, an 
that taa. Chuta chinah chuan an indo ping ta tlat a ni. 


(2) Indotute: He indonaa tel zawng chu hmar lamah chuan 
Thahdo-ho, Hmar-ho, Vuite-ho leh Sukte-ho an tang rual ta vek a ni. 
Lusei lamah erawh chuan Lalsavunga thlah lalte chauh an ni a, chu mite 
zingah pawh chuan Liankhama leh Pawibawia khuate chauhvin an bei tih 
theih a ni. Lalsavunga thlah khua zawng zawng chu hmar do awmin an 

awm naa, khaw thenkhat chu an tangkai mang lo. Nakin deuhvah chuan 
Hmar hovin Mânga thlah khuaa mi an zuk thah ve tâk avangin, Mânga 
thlah lal Liankungate pawh an lotel ve a, Lalhleia te pawh an tel ta. Vuta 
thlah lam leh Rolura thlah lamte chu an che ve lo réng réng a ni. 


(5) An Indo Dan: 


Hmar lam nena indo thuah hian inrün thu sawi tur a awm lo, ram 
chhuak leh ram chhuakte an inkáp a. Chüng hnü-ah chuan rawlrál hlirin 
an inbei ani. Chutiang rál a hlauhawm avangin chu tih lai chuan a tlem 
berah zakhat laite deuh lo chuan an ram chhuak ngam ngai lo. Tin, 
chutianga tláng laka inkah maiah chuan Lusei lam hi tumahin an ngam 
ngai lo réng a ni a, Hmar-ho pawh chuan an ngam lo zàwk thin. Chutiang 
chuan ram chhuak tum tam tak an inkáp a, an inkah hmingthang ber chu 
“Tuaibuk phai inkah," a ni an ti. Tuaibuk phaiah chuan Hmar-ho 
ramchhuak 200 lai tur hian bük an lo khuar tlat a. Lusei lam mi, Liankhama 
khua te bawk 200 lai ramchhuak nen an intâwk ta a, an inkáp ta chiam 
mai a, a tawpah chuan Lusei lam bawkin an um chhuak a. Zinga inkáp hi 
chawhnu herah an um chhuak ta chauh a ni. An sa kah lu 200 an tlansana, 
an darbelte nen Lusei lamin an laksak ta vek mai, an ti. 


Tin, rawlrála inbeihah erawh chuan hmar lam mi chu he lam lut 
phei hlir an nih avângin khaw hmun leh kalkawng khán engkim an hre 
bika, he lamin an tuar lo zàwk dawnin a lang. Hmar lamin an bei peih 
zâwk a, mi an that thei zâwk bawk a, an lo páwng sâwt hle a ni. Vai lian 
hian a rawn thelh ta a ni a, indo rei sela chuan hmar lam an dingchang 
zâwk mah awm e. He lam miah chuan Páwibáwia khuain an bei thei ber. 
Mi pakhat Saizahawla, rawlrála beih thiam tak leh huai tak a awm a, chu 
mi lai chuan Mizoramah a hming pawh a thang nasa ém ém mai. Amah 
avâng ber hian Pâwibâwia khua an hmingthang a ni. An hmár do pawh 
he mite khua hian an that tam ber awm e. 

6. NIKUALA Pawi Do Tuv: 


(1) Do lák dan: 

He thu pawh hian bul a nei meuh lo. Halkha Pawite hian Lusei 
lam hi an ngam aváng maiin an duh duh an that thin réng a. An zin kal 
vel te hian naupang ram vak fal deuhte an hmuh chuan an man a, an 
hawn daih mai thin. Thingtam (1880) laiin Tlaikuangah Khawtinnghawra, 
tuna Vanzau lal, Vaikhama pa hi a awm a, chu chu an zuk rün ngawt 
mai bawk a. 


Nakin deuhah chuan tuna Khuangléng lal Vaihleia han Dawn khuaa 
nu pakhat a va that ve ta ngawt mai a. (Nikuala tirh niin an ring. Vaihleia 
chu Nikuala tupa a ni si a.) Nikuala unau tur Mangcheuhva'n a va that ve 
mai a, tahchuan an indo a ni ta mai a ni. 


(2) An Indo Dan : 

He indonaah hian inrün a awm lo va, rawlrál hlirin an inbei a ni. 
Vuta fa hitualdawiin an awma, a rükin Nikuala an tanpui thin a; Chuvangin 
Nikuala a dingchang zawk fo mai. Pawi chhe ho lo rawi chuan Kairumate 
khaw lamah fünpui an rawn er thin a, annin a rükin tlangval an tlântir a, 
Nikuala chu an va hrilh thin a, tin, Nikuala chuan a lo cháng a, a lo that 
leh vek mai thin. 


Chutichuan Nikuala amah chauhvin tang mah sela halkha Pawiho 
zawng zawngin an ngam lo zâwk. Tun Vai lo len thleng khan an indo va. 
Vai lian an lo kal chuan Halkha lamin Nikuala an lo hék bawk a, Nikuala 
kawtchhuahah te chuan mi lute an rawn hmu ta ngei bawk a; chuvangin 
Nikuala chu vaiin an man ta a. Vailianin a thelh ta chauh bawk a ni. 

7. Turuk RÜN Tuv: 


Hei hi vai len hmâ lawk a ni a, a rün nasa bertu chu Lianphunga 
a ni. Rengpui ram bial chhunga mite, Satikang mite khu an zuk rün 
ber thin a ni. He mi tuma Lianphunga ho hi an hlawhtling nasa ém ém 
mai, tam tak an that a, tam tak a nungin an háwn bawk. In an thlen 
hnuin tam tak an that leh a. A la nung zawngte chu vai lian bawk hian 
arawn chhuah ta hlawm bawk a ni. 


Tin, a rüntu Lianphunga chu chutianga pawi khawih nasa 
chu a nih avangin vai lian chuan an rawn tum ngawt réng a, an 
rawn man ta ngei bawk a ni. 


8. THANGLUAH RÜN Thu: 


Vai lian thlen hmá lawk bawk, kum 1888 laiah hian Lungliana 
Thangluah lal, Piliani nu an tih Lungráng khua ata a zuk rün bawk. Mi an 
that a, salte pawh an man bawk a, an khuate an hal bawk a. He tih lai 
hian Thangluah-ho chu Sailo tihtlawm hnu, Satikang vai lal hnuaiah khaw 
neiin an awm ve chauh ani a; chuvangin vaiin an thinurpui hle bawk a ni. 


Chutichuan vai lian a lo kalin Thangluah phuba la turin Lungliana 
khua chu hál ve an tum réng bawk a ni. Chu mi lai chuan Lungliana 
Rullámah hian a awm a, an han hál ta ngei bawk a. 


Tin, he tih lai bawk hian Thlântlâng Pawi lalin Thangluah lal, 
Lalchheuva a rün a, a man teuh bawk. 


Héng lo pawh hi rün dang tam tak a awm a, ziak sén pawh a ni 
zêwk lo ani. Hetih lai hian Lusei-hovin an vél mite rawn dip deuh an 
ngai thei lo va, an vél hnamte chu an rün an rün mai a ni. Hmar lamah 
chuan Darkhai tlang te, Tawngláwn tlangte an Ram chhuahna a ni. 


136 


Mizo CHANCHIN 


“Tual ting leh Dárkhai tláng Tawngláwnah, 

Sen-mei khü e,” ti te pawhin an phuaha ni. 

“Ngaihbân tlang a pawl ruai e, 

Mirawng sal lénna," 

an ti bawk. Khawthlang lamah chuan Darlawng hote Phaibak mite 
an rün fo mai, chhim thlang lamah chuan Satikang tlang ramte an rün fo va. 


"Kan kaih turin Bawmzo pa n nau- 
A chawi tlei rawh maw”? ti tein an phuah bawk. 
Chhim lam hawiin an phuah a, 


"Kan kaih loh khua awm maw? 
Matu kawlrawn chenin: 
Zong tláng nau ang tap e," an ti bawk. 


Hmar chhak hawiin an phuah a: 

"Khua lo thal se Run tui pal nem sela, 

Sukte pa lal riin ka hál tur e," 

te pawh an ti bawk a, chhim chhak lam khi erawh chu an ngam 
ngai lo va, an phuah dan pawh a danglam ani: 


“Hrüm sawm lo lian ka dang zo lo ve, 

Kan changsialin T iau pui dung a zui," 

anti ani. Englai mahin Luseiin Pawiho khi chu an ngam ngai lo 
va, Pawi tih loh hnam dangte erawh chuan Lusei an ngam ngai lo 
bawk a ni. Sukte-ho leh Thado hote pawh hian, a changin dingchang 
zâwk bawk thin mah se, kumkhaw thu sawiah chuan Lusei lam hi an 
ngam thin lo zawk a ni. 


Vai lolen hma chuan Lusei ram hi a sualin a thim nasa tawh ém ém 
ani. Chung laia Mizo ram that lohna berte chu héng hi an ni :- 

(1) Lalte avang : 


Lalte hi an lal nasa ta hle. Ram neih zau an duh a, an vél lal 
dangte an rün a, an do va. Mizo leh Mizo ngeite pawh an inthat a, ral 
hlau réng réngin an awm a, chu chuan Mizoram hi a tihrehawm ém 
êm tawh ani. Tin, anmahni khua leh tui chhung ngeiah pawh an intilal 
nasa ta bawk a, hnamchawm an rapbet nasa ta êm êm bawk a; 
chuvangin a hrehawm hle tawh mai. 


(2) Rin dik lohna : 

Ramhuai te, Khawhring te, dawi te an ring ém ém a. Mi tam 
takin ramhuai an hmu a, phüng te, hmuithla te an hmu a, natna 
engpawh lo awm sela, ramhuai tih niin an ring a, an inthawi an inthawi 
thin. "Khawhringin mi a ei," an ti a, "Chu mi chuan min dawi,” te 
an ti a, an innghaisa a, an inthah phah hial thin. Hei hian ram a 
tihrehawm hle bawk. 


(3) Sualna hrim hrim : 

Inngaih te, Uire te, zahmawh sawi te, inhauh te, inkhin te a tam. 
Upaho fiamthu tam ber chu zahmawh a ni. Tlangvalin nuta ngaih an tum 
lui ngawt thin. Tlâng hrái zâwn te pawh a tam a, sawi ngam loh khawp 
pawh a tam a ni. 

VAI LO LEN THU 


Hei hi Mizorama thil lo awm pawimawh ber pakhat, hunbi siamtu 
ropui tak chu a ni. Hmána "Bawrhsáp lian." an tih thin te nén an lo 
thawh ropuizia chu an inang a ni thei a; mahse an awm hlen ták bik 
avang hian a pawimawh zawk chu a ni. Mizoram hun, hun pui bung 
hniha then phawktu a lo ni ta a, "Vai len hma lam” leh "Vai leh hnu 
lam," tihanitafoani. 


1. AN LO LEN CHHAN:. 


Hmána Vai lian hmasa ang bawkin tün tuma lo lian pawh hi Mizo 
ho ninhlei avâng bawk a ni leh a ni. 


(1). Kum 1888-ah hian Ramate kiangah khuan Sikin Stewart 
hovin dëng an sam a; chu chu Hausáta Pawi lalho rammuin an hmu fuh ta 
hlauh va, an suam ta a, Sap 2 leh sipai pakhat an that a, he mi phuba hi 
Sawrkarin làk an tum ta deuh reng a ni. 


(2) Kum 1888 December lamah Lungliana leh Nikhama Tlabung 
atanga mel 4 lek Sirte tláng ami Thangluah khua an rûn a mi an that hle 
a, salah an hruai chiam bawk a. Chu chu Sawrkárin an haw bawk; heng 
phuba hi lák tuma Sawrkar an inpuahchah lai takin. 


(3) Kum 1889-ah hian Lianphunga'n Satikang rama mi 
bawk Tuikuk a zuk rün a, an that chiam a, sal 100 lai an man 
bawk a. Heng phuba hi la turin chhim leh hmarah Vai lian an lo 
chho ta a ni, 1890-ah hian. 

2. AN INKOH KHAWM DAN: 


He mi tuma Vai lian lo thawkte chu, Tarmita'n (Col. J. Shakespear) 
Assam Review-a a ziak dan chuan hetiang hi an ni :- 


(1) Satikang lama lo chhote :- 
An hotu ber chu Brigadiar General Tregear a ni a, a hote chu:- 


1.No.2 Company, Bengal Sapper & Miners .............. 177 
2.3rd Bengal Infantry —— aa 821 
3.Detachment 9th Bengal Infantry >> ................ 301 
4.2/2nd P.W.O. Gurkha Rifles ................ 719 
5.Wing 2/4th Gurkha Rifles o ............... 369 
6.28th Bombay Pioneers o .............. 731 
7.Chitagong Frontier Police o .............. 202 
An zain 3,380 


(2) Hringchar lama lo chhote :- 
He lam mi hi chu an hotu ber Col. Skinners ani a, a hote chu :- 


1.3rd Bengal Infantry ama 250 
222ndGukha AA 300 
3.28th Bombay Pioneers — .—  — .... 100 
4.Bengal Sapper&Miner ` —  ............. 80 
S.ChitagongFrontierPolice — — ^... 50 
6.Silchar Frontier Police under Mr. Daly ............... 400 

An vaiin 1,180 


Chhim lama mite kha chu, Manding Sap 53 leh sipai 3,327 
an ni a. Lunglei an lo thlenin pawi hnih (Columns)-ah an inthen a, 
pawl pakhat chu hmar lamah Lianphunga, Lungliana leh Nikhama 
hrem turin an lo phei a, pawl dang chu Kawlvai lama lo thawk thla 
Brigadier General W. Penn Symons hote zawm turin an chho va. 
Hmar lama lo pheite chu, Tlawng dunga lo chho Daly Sap hote nen 
khan Lianphunga khuaah an intâwk a. 

3. INKAH LAI THU: 


Chhim lam Vai kha an lo chhuak hmasa deuh va, January 1889- 
ah Sap sipai 57, mihâng 1,225 leh laipui 2 nên, Hausâta khua an hâl a. 
An lo chho zêl a, Lunglei-ah awmhmun an khuar a. Chuta tang chuan 
khuate an fang a, lalte nén an in be zel a. 


(1) Manga thlah hovin an kah thu : Hmár lama mi chu Daly 
Sáp khán hma a rawn hruai a, January 1890-ah Changsil alo thleng a. 
Lianphunga Tuikuk sal la dam zawng 70 an zuk pe a. Mahse Daly Sap 
chuan, “L ianphunga khua chu ka va thleng rêng rêng ang, tu khua mah 
ka tlawh lo vang, dai kiang kawng mi siam ula, khaw dang chu ka hel zêl 
ange," atia. Khaw dang tlawh lovin Lianphunga khua chu a va thleng a. 
A sipaite chu Silchar Frontier Police 400 an ni a. Lianphunga nen 
chuan an inbia a. Daly Sap chuan, “Chhim Vai nén heta intawh khawm 
hi kan intiam a ni a, lehkha hi va pe ula, an kir leh mai dawn nia,” a ti 
a. Mualthuamah sáwn an va pe a. Chhim Vai chu kir mai ahnékin 
rang deuhvin an lo kal ta phut mai a, Lianphunga khua chu an tlan 
darh ta a. Lianphunga chuan a Tuikuk rün chu, "Sawrkar khua leh tui 
anni tih ka hre lo va, Rengpui lal ram emaw ka ti a, karan mai a ni a, 
kan rammutna pangngai a ni si a, Sawrkar pawi khawih ka ni tih ka 
hre lo ve,” tiin thupha a chawi a. 


Tin, chhim Vai an lo thlen chuan Major Begbie hovin 2/2nd Gur- 
kha 200-in Lungliana khua Rullam leh Nikhama khua Khawbél an han 
hál a. Mizorama khaw hal hmasa ber a ni. Sap sipai tam tak leh mihang 
sipai tam tak chu Aizawl an lo phei a; tina Lung in lian chhak tlangah leh 
Baja pu tlangah hian kulh an khawh ta a. Tin Marliana (Murray) ho chu 
Lianphunga khua atangin Lunglei lamah an kir leh ta a. 


Sap tam fe leh sipai tam tak Changsil lamah an haw thla a; chu mi 
lai chuan Sapin, "Lalhovin mi be rawh se,” a ti a. Suakpuilala fateho an 
lo kal khawm a; tuna Tán in hmunah hian hmun an khuar a, Sapin kulh 

chhungah min bia sela, a ti a, annin an awm khawmna hmunah chuan ni 
se, an ti a, an inpan ngam lo ve ve a, an inbe thei ta lo va. 


Aizawl lamah chuan Bawrhsap atan Capt.Browne an lo ruat ta 
a. Kum 1890 May thla lamah Browne Sap chuan “Rem thui sawi ang 
u," arawnti leh a. Suakpuilala fatehovin an khuate mi 20 emaw te theuh 
an rawn hruai a, an lo kal khâwm leh a. Tuna Tán in hmun bawkah hian 
inbiak tur an ti a, Browne Sap chuan, “Aw le,” ati zel a. Lal ho chu Tan 
in tlangah an awm khawm a, an palai chu Chipchorona (Sibcharan) a 
nia. Lal ho chuan sipai tel lovin Sap chauh lo kal rawh se, an ti a. Browne 
Sap leh Cole Sap chu ardali pakhat nen an'lo kal a. Mizo tlangval chu 
1,000 lai tur hi silai kenga inring takin an awm a. 


Browne Sap chuan, “Lianphunga kum 5 chhüng a lal ka bán ang 
a, Kumpinu hnénah, *A lal ka bán ta,' ka ti ang a. A khua chu a fapa 
Suakhnuna ta ni sela, amah chu Kalkhama khuaah emaw, Sailianpuia 
khuaah emaw chu mi kum 5 chhung chu a awm tur a ni a; tin, silai 30 in 
chawi bawk ang, a ti a. Chutiang chuan an inrem ta a. Sa-ui an tan a, 
sial an talh a, inrem awm chuan an awm ta a. 


Chumi hnü chuan Browne Sap chu Hualngohmun, Thawmpawnga 
khuaah a va zin a, Hlimen tlang atangin Lianphunga khua chu a han thlir a, 
antlan darh chu ram tinah an lo awm a, an la tam hlein a hmu a. Chu mi hnu 
chuan sipai 30 emaw hruaiin Sailianpuia khuaah an zuk zin leh a, 
"Lianphunga khua a la tam hle mai, amah lah hi khuaah a awm si lo va,” tiin 
a zuk chhál deuh va. Chu mi chu Aizawl a thleng chho leh a, Thanruma'n 
silai 10a lo pea; chu mi lai chuan Thanrüma chu Tanhril-ah hian a awm a. 


Chu mi lai chuan Kalkhama khua te, Liankünga khuate leh 
Thanghulha khuate'n kah an tum a, tünah tlangval-ho chu Changsilah an 
awm vek tawh, naktükah silai ari ang," tiin zualko an tlan vel ta a. Tah 
chuan Thanruma khuate chuan Aizawl leh Sairang inkâra raws awt inpe 
vel tur an changa. Tichuan kum 1890 September thla bul larr.ah chuan 

an lo kap ta chiam mai a, Aizawl kulh pawh an kap a, changsil chu an 
káp nasa hle bawk a. Liankunga khuaa mi lal tlawm Saithawma an tih 
chuan, "Lal leh lal kan intum ang" a ti a. Bawrhsap, Browne Sap chu 
sakawr chung chuang a kap thla a. Changsil kulh a tlân lüt thei hrám a, 
Cole Sap khán a dawm hlum taa. Chu mi chinah chuan R.B. Mc Cabe, 
I.C.S.chu Bawrhsáp a lo ni ta a. 


Changsil-ah chuan dawrkai 5 leh lawng mi 2 an that bawk a. 
Thanruma hovin Ropaiabáwk lai velah hian an lambun a, Mirawng kuli 2 
emaw chuan that bawk a. Lalhrima hovin Sairáng leh Changsil inkarah 
an lo káp bawk a, an kahte chu Browne Sap ho kha an ni a. Sap chu an 
khalh lo va, an hote chu an káp a, Thanrüma silai 10 lo pék tawh te kha 
an chhuh leh vek a. Mirawng kuli 1 emaw chu an that bawk a. 


Chu mi hnüah chuan Hringchâr atangin puitu an lo chhova, 
Lt. Tytler Sap leh Lt. Swinton Sapin an rawn ho va. Sept. 25, 1890- 
ah hian Tlawng luiah Mizovin an lo kap tan a. A tuk Sept, 26,-ah 
chuan nasa fe-ah an kap leh a. Swinton Sap leh sipai | leh Maji 1 
an thi a. Sipai 3 leh Maji | an hliam bawk. Héng a kâptute hi 
Liankünga khua an ni a, an che fuh hlé a ni. 


Tytler Sáp ho chuan an kal ta zèl a, tuman an tibuai ta lo va, Sept. 
28-ah hian Changsil an lo thleng chho ta. Sailianpuia khuain lo beih an 
tum a, mi tam tak chuan an ngam ta lo va. Khuangchera leh Ngürbawnga 
an kala, Vaiin an lo that ve ve a. Vai chu an chho zêl a Thanrüma Tanhril 
khua an hál a, Aizâwl an lo thleng chho va. Ni 4 emaw an chàm hnüah 
Lalhrima Muthi khua an va hál leh a. Changsil lamah an chhuk a. 
Hrangkunga Hmunpui khua leh Hmingthanga Hnawmphiah khua an hal 
leh a. Chu mi hnuah chuan November thla bul lamah hian Sentlang 
Kalkhama khua an va hal leh a. Sentlang hal tur chuan Changsil lam 
atangin sipai thenkhat an kal a Aizawl lam atangin Sap hovin sipai tam 
tak an kal bawk a. Changsil lam mi chu an lo thleng hmasa a, Sentlang 
dai thlang, tlak lam tlang bàwkah khuan an awm a, Sakawrhmuituai tlanga 

mi nen darthlalangin an inbia a. Chung chu hre si lovin Sentlâng mi phawk 
thenkhatte chuan, an lo kal ngam dâwn lo, tiin lungtein an lo zuk deng vei 
thin a. Aizawl lam mi chuan an hmuh loh lamah an rawn tháwng ta phut 
a, an üm darh ta vek mai a. Chuta an lal Kalkhama chu November tawp 
dawn, Nov.22 lamah hian Sáp hnénah a lüt ta mai a ni. Chu mi hnüah 
chuan a nau te, Sailianpuia te, Lalhrima te pawh an lüt ve a. Liankünga 
leh Thanghulha erawh chu an lüt duh lawk lo va. Kalkhama chuan a vau 
deuh va, an lat ve leh ta a. 


Chu mi hnüah chuan Subedar Awsina hovin, Thanrüma tlân 
báwk, Lungléng khua chu an zuk hál leh a. December lamah chuan 
Cole Sap hovin sipai 200 lai Lianphunga khua-ah an va kal a. 
Lianphunga chu Fánai ram lama tlan bo tumin Tuirial thlengin a kal 
tawh a; tah chuan a inngaihtuah tha leh ta a, “Ka thih leh than khat, ka 
dam leh than khat ka fapa tàn tal a la tha ang chu," tiin a kir leh a. 
Chawngmoah hian Sap hnénah a lüt leh ve ta a. 


Kalkhama leh Lianphunga leh Thanghulha chu Dec. 1890 lamah 
hian phaitualah an háwn thla a. Tezpur-ah an tántir a, chuta tangin kum 
10 tang turin Hazaribagh-ah, Kalkhama leh Lianphunga chu a kum leh 
Sept. 1891-ah chuan an lungngai an âwk hlum ta mai a. Thanghulha 
erawh chu kum 5 lai a táng a, kum 1896-ah chuan a lo chhuak leh ta. 


(2) Lalsavunga thlah hovin an kah thu : Khaw thlangin an 
kah lai khán, khaw chhak hovin an pui duh lova, khaw thlang an 
hmin hnu chuan khaw chhak-ho pawh kuli türin an han phát leh ve 
ta a; mahse an kuli duh lo. Feby.1892-ah Bawrhsáp hovin sipai 
100 lai Lalburha Sesawng kbua-ah an han kal a. Khaw chhak miho 
chuan kah tumin Sesawngah chuan an lo pung kháwm a, Bawrhsáp 
chuan rál káp mi hlir pawh mi 300 lai an awmin a hria a. Lalburha 
chuan a be duh si lo va, a tlan bo va, Bawrhsáp chu a thin a ur ta 
deuh va, an inkáp ta a, Feby. 29,1892-ah hian. 

Hetah hian Lalsavunga thlah zawng zawngin an kâp tih theih a 
ni. Pawibawia khua te, Liankhama khua te, Buangtheuva khua te, 
Lalrüma khua te, Vanphunga khua te, Pawibawia nu khua te pawh 
Sesawng kahna-ah hian an tel vek a ni. 


Sesawngah hian an inkâp nasa hle bawk. Vai lam chuan lung kulh 
an siam a, kulh chhungah chuan an tang a; a vélin Mizovin an kap a. 
Mizo chu3 emaw chu an thi awm e, Vai lam phei chu Mizo râl thah dana 
an lu lo lak meuh chu an awm lo. Aizawl lam atangin a chhan turin sipai 
dang an lo kal a Mizo chuan an káp rei thei ta lo. 


He mi zawhah hian a thenin Pawibawia khua Khawruhlian lam an 
pana, a thenin Buangtheuva khua Kángtláng an pan a. Khawruhliana 
kal chu R.B Mc Cabe, Lalman Sáp a ni a Sipai 200 a hruai a, Jany,29, 
1892-ah Lalruaia khua-ah an hita ni. Pawibawia a lo thi tawh a. Lalruaia 
leh Thangkama'n an lo bia a, Khawruhlian ho chuan an káp lo. 


Buangtheuva pawhin a káp lova, engkim Sáp lamin an phüt ang 
chuan pe a, an inrem a. Chuta tang chuan Hualtuah an kal dâwn a, lung 
sah buakte an lo siam avangin Lalthangthluaii khaw lamah an hel a. Tawi 
tlângah Hualtu-ho chuan chhe deuh chuan an lo kapa. Chüng mai mai lo 
chu inkah a awm ta meuh lo. 


Lalburha a tlán zél a, an man thei lo va. Vai lian chuan an 
fang zél a, Lalrüma khuate Liankhama khuate an fang chhuak 
a, tumahin an káp tawh lo. 


He mi zawhah hian Vüta thlah khaw lam an fang leh a, Lungliana 
khua te, Kairuma khuate an tlawh a, tumahin an kap ta lo. Vüta thlah 
khuate chu an fang chhuak a. Leiman chawi thu leh kuli han thawh thu an 
sawipui zel a, Sawrkar phüt angin an remti a, an inrem ta zel a. Hmar 
chan lamah hi chuan inkah a báng ta a ni. 

Sesawng inkah khân, Vai lam chu Jemadar Bhubai Singh 
leh Havildar 1 leh sipai 3 an hliam chauh a ni. Rawsawt petu tur 
sipai kawngah an that. 


(3) Rolura thlah ho kah thu : Lunglei bial lamah hian Vai lian 
lo chhuak hmasain, lo chhuak ropui zàwk hle mah sela, an inkah meuh 
chu a tlai zawk a ni. Halkha lam néna inpawhna kawngte an siam a, 
Leite-ah te, Phunhnawma Vanlaiphaiah te, Kahrawt an siam a, an intinghet 
rih deuh zel a. Khuate an fang a, mi an hmin deuh titih zel a. Mahse hmár 
lamah an kah leh tak avángin a chhan turin Capt. Shakespear leh Lt. 
Townsey an lo kal dawn a; chu chu Lungrángah leh Zote-ah March 
16,1892 ni hian an káp ta a. An tumnaa an kal theih ták loh avangin 
Capt. Shakespear hote chu Chhipphir khuaah an inkulh a, an awm ta 
renga. A cháng chángin Mizovin an kap thin. Leite khuaa mi kha mi 
thenkhatin an kap bawk a, pahnih khat chu an thi awm e. 


Chhim lamah chuan Leité-ah, Lungrang-ah leh Zote-ah an káp a ni. 
Zote-ah chuan sipai 2 an hliam chauh va, Mizovin an that mang lo. Chhipphir- 
ah chuan bük an khuara, an awm rei deuh ták avangin Chhim mi zawng 
zawngin hetah hian an káp a, Vandula thlah chauhvin an káp lo. Nakinah 
chuan kawlvai lama mi tam fe an lo chhuk a; chu mite chuan Nikuala te leh 
Fánai hote an rawn hneh a, Chhipphir-a Tarmita hote (Shakespear) chu 
an rawn hruai chhuak ta a. Chu mi hnüah chuan inkah a awm ta meuh lo. 


Murray Sap chu Fánai lal Zakápa nén an intihbuai avángin a lo 
chhuak leh ta lo va, inkah a bán hnüah chuan Chhim lamah hian Tarmita 
(Shakespear) hotu ber a ni ta. Hetih lai hian Lusei ram chhim leh hmar hi 
bial hrang deuh angin an siam a, hotu hrang an awm a ni. Chhim lamah hi 
chuan Tarmita hi hotu a ni ta deuh renga, khuate a fang a, lalte a bia a, 
remna a siampui zel a. 


Tin, hmár lamah chuan R.B. McCabe I.C.S. Lalman sáp an 
tih thin kha a hotu ta zel a. Kum 1890-1892 chhung hian Bawrh 

vu 1 
^ — 
Sâpah a tang a ni. Khuate a fang omi gue a, Ric a. a bia ER SE dii 


siampui zel a. Khaw thlang. Manga thlah : pat 
chiang takin a hria a. Khaw chhak. L De Sai deherite leh 
Vuta thlah khuate pawh a fang chhuak a, an khaw in zat leh mi zat 
te pawh an chhiar vck thina. Ar te, artui te, kel te an ngén a 


Mizovin an hnial ngam lova, an ngen apiang an pe zèl a. 





Hetih lai hian Mizovin Vai kan hlau hle thin, "Mipa zawng zawng 
hi thingpui zik sik turin an hruai thla dawa e." tih thu te, "Nunau zawng 
zawng nén khaw rilah min kawi thla vek dawn a ni,” tih thute hi a thang, 
thin a, hruai thlâk hlau hian kan awm reng thin. 


Neihbawi tlàk lam pangah hian Phuihnam khua a awm a; chutah 
chuan, “Lungtât a pár e," an ti bawk a. Chu chu Thimzing tur hriatna niin 
an ring bawk a; chuvang chuan kan hlau zual thin a ni. 


Tünah chuan Mizoram an hmin zo ta a. McCabe Sáp chuan lal a 
biak apiang chu: 

(1) Leiman in chawi tur a ni, tih leh 

(2) In kuli tur a ni. 

tih hia tiam zêl a; chu chu an inremna thuthlung a ni zêl a ni. 


McCabe Sáp chuan khua a fanna apiang chu in zát leh a mite zát 
a chhiar zél thin a. A Political report-a ziak dan chuan, chu mi laia 
Mizo ram Hmar chan khua leh in leh mi zat chu hetiang hi ani :- 


Lal Khua In Zat Mizat 
1. Hrangkhupa Hmunpui 350 1750 
2. Lasavuta 180 900 
3. Hmingthanga Hnawmphiah 150 750 
4. Liankaia 100 500 
5. Sailianpuia Reiek 650 3,250 

6. Lianphunga Chawngmo 500 2,500 
7. Liankunga Mualvum 400 2,000 
8. Thanghulha Lungmuat 150 750 
9. Kalkhama Sentlang 800 4,000 
10. Lalhrima Muthi 300 1,500 
11. Thawmphunga Hualngohmun 120 600 
12. Lalburha Sesawng 467 2,335 
13. Liankhama Zawlnghak 825 4,260 
14. Buangtheuva Hmunpui 583 2.915 
15. PawibawiaNu ` Saitual 200 1,000 
16. Lalruma Kawlkulh 203 1,015 
17. Pawibawia Khawruhlian 712 3,460 
18. Lalruaia Picherihmun 40 200 
19. Lalhleia Khanpui 70 350 
20. Buangtheuva Nu Hualtu 200 1,000 
21. Kairuma Tlaikuang 401 2,005 
22. Lungliana Khawbel 237 1,185 
23. Nikhama 198 900 
24. Lalvunga 200 1,000 
25. Kairuma Nu 255 1,275 
Total 8,318 41,59 


Hei zawng hi Mizoram Hmar bialah lal, Khua, In leh Mi, Vai lianin 
an rawn hmuh dân chu ani a. Chhim bial lam hriat theihna kan neih loh 
vangin a pawi hle mai. Kum 1941 chhiarpuiah erawh chuan. 

Aizawl bial mi 1,08,719 an ni a, 


Lunglei bial mi 44,067 an ni ta tih kan hria. 

SAWRKARIN AWM AN NGHEH DAN THU 


Atirah chuan Sawrkar pawhin bial hnihah an han siam a Lunglei 
bial leh Aizawl bial an ti a. He mi dân hian kum nga dawn lai 1893-1897 
chhung chu an invawng hrang a ni. 


Hmâr lamah chuan inkah bân achin chu, Bawrhsap hnathawk chu, 
Mizovin Hmuihmulduma anti a. A.W. Davis 1.C.S. mi ani. He Sap hian 
khua a fang hle. Sipai tam fêhruaim khaw tin hi an tlawh a, mi an rikráp vel 
a, kuliah te an phüt a, leiman te an chawitira. Arte, artui te, kel te an ngön 
a, Mizovinan pe zêl a. Mizo khaw tin hi tihhmin tumin an hrüt vel a ni. 


Hmâr lamah chuan Aizawl hi hmun nghet atân an siam a, 
Sawrkar hotu ber thut hmun a lo ni a. “Fort Aijal" an ti a. Sipai 200 
hmunah an ruat a ni. Changsil an ti a, tuna Sairâng thlangah khuan 
sipai 100 an ruat bawk a. 


Chhim lamah chuan Lunglei hi hmun puiah an siam a,“Fort 
Lungleh" an ti a. Sawrkar thut hmun a lo ni a, sipai 200 hmunah an ruat 
bawk a. Chulo chu Chhim lamah chuan, “Chhim Vanlaiphai" kan tih hi 
Fort Tregear anti a, Lunglei leh Halkha inkar kawng hmun pawimawha 
an ngaih avángin sipai 200 hmunah an ruat bawk a ni. 


Hetiang hian Mizoram chu bung hnihin rei fe chu an han awp phawt 
ani. Mizoram atan Dán an han siam hmasak berte chu:- 


(1) Intininleimancheng 1/- theuh chawi tur, tih te 

(2) Mipapuitling tawh phawt chuan, kum khatah tha ruk theuh 
sen tur, tih te. 

(3)  Intinin buhfai seer 10 theuh chawi tur, tih te hi a ni a. 

A dang chu :- 


(1) Tu khua mah rün tawh hauh loh tur. A rüntu lal chu thah ve 
tur. 
(2) Tumah intihnawmnah leh bungruate inlâksak loh tur. 
(3) Khaw tinin mahni ram chhüng kawng sah fai fo tur. 
(4) Lal tin a khuaa leiman khawntuni tur. 
(5) Lal zawng zawng Sawrkar hmunah intawhkhawm thin tur, 
tih te hi a ni leh bawk a. 


Mizoram dan tha lo :- 


(1) Dawithiama inpuh te. 

(2) Khawhring neia inpuh te. 

(3) Mi hur zawn te. 

(4) Lalin mi chhia ram te, an bán luihsak bawk a, Mizoram mi 
chhe nun chu a nuam sáwt hle mai. 


Hetih hnuah hian Hmuihmulduma chu a awm rei ta lo va, kum 
1893-ah hian a haw ta a. He mi kum hian Loch Sap (G.H. Loch LA.) 
Manding Sáp chu Bawrhsap-ah a thu rih a. 


A. PARTEONS I.C.S. 1894-1897 


Kum 1894 lamah chuan, A. Parteons, Mizovin Tauuara an tih chu 
alo chhuak a. Bawrhsap tling I.C.S. mi a ni. Ani hi hmar lamah chuan 
Bawrhsap tak a ni ta deuhva. Chhim lamah erawh chuan Tarmita (Capt. 
J Shakespear) kha hotu-ah a thu ta zel a. 


Hetia Tauuara leh Tarmita an lal hran chhunga thil lo awm 
chhinchhiah tlak deuhte chu hêng hi an ni arig:- 


1. Zosáp Savida leh Pu Buanga Aizawlah an lo chhuak a, Mizo- 

rama Chanchin Tha thlen tirh kum tia hriat. Jany. 11,1894 tak hian Aizawl 
an lo thleng a ni. He mi kum hian Mizo lehkha an siam thei nghal a. 


2. Hekum 1894 vék hian Siallukawtah leh Serchhipah sipaiin 
kulh (out-post) an siam a. Sipai tlém ve vein an véng thin. 


3. Hetih lai hian Siallukawtah hian hla phuah thiam Dárpáwngi 
aawm a, a hmingthang hle. A fapa Bawibánga a thi a. Chu mi chu 
hla tam takin a phuah a. Mi thenkhatin a h!a chu tam tak an la hria 
ang. Pakhat chu hei hia ni :- 

"Pheisen darféng nen kan leng za e, 

Fam ngaih lei ang mi theih pui lo ve, 

Phungrual a tam ngai ing e," tih hi. 

Fa tithite tan chuan a hla chu tha tak tak a ni hlawm. 


4. Kum 1895-ah Kairüma, Tlaikuang khua an tidarh a, sipaiin 
kulh an siam leh bawk. 


5. Kum 1896-ah hian Lunglei-ah sipaiho zingah buaina nasa tak 
a chhuak a, Mizoram Sawrkar an buai h. ` 


6. Tauuara hian khua a fang hle a N : o lal thenkhatte ramri a 
siamsak hman ani. Amah hi Mizo mipuiin Low. :-ap ni awma kan hriat 
hmasak ber a ni. 


7. Kum 1896-ah hian Hmar Vanlaiphai-ah sipai an dah leh 
a. Serchhip leh Siallukawt kha chu an tiruak leh ta zawk. Mizo- 
ho an hel leh dah ang tih hlauvin heti hian hmun hrang hrang ah 
kulh (Out-post) an siam a ni. 


8. Kum 1897-ah chuan Champhai-ah sipai an dah leh ta , sibudar 
hovin an awm thin. 

9. Sap Sakeia. He sap hi Engineer lam mi a ni awm e. Aizawl leh 
Champhai inkar kawng hi a zawng a, Aizawl atangin Paikhai lamah 
Zobawk-ah, Baktawngah , Hualtu-ah, Tawi-ah, Maite-ah, Hmunte-ah 
Tuicháng a pawh chho leh a. He mi kawng laihna-ah hian he Sáp hi a 
hlauhawm êm êm mai a; chuvangin a hmingah Sap Sakeia an ti a ni. He 
Sáp hian Mizo a tirethei ber tih tur a ni, a vaw zawt zawt mai thin a, 
tümahin an ti ve thung ngam si lo va, Bawrhsap hnenah pawh an hék 
ngam hek lo. A tihnat zual deuh thenkhatte chu, engmah ti thei lovin an 
chauh hlen phah hlawm a ni. 


10. Kum 1899-ah hian Ni tin Sikul Aizawl hmeichhe sikul hlui 
hmunah hian ráp inin an siam tan ta. 


Hetih lai hian Sawrkarin Mizoram hi ram khat chiah, hnam khat 
chiah an ni tih an lo hre chiang ta a. Chuvangin Zoram chhim leh Hmar 
chu pumkhatah an lo siam a, hotu pakhat hnuaiah an dah ta a. Chhim lam 
aiin Hmar lamah hian mi an tam zawk a, Lunglei aiin Aizawl hi hmun pui 
atan a rem zawk tih te an lo hre ta bawk a. Chuvangin Aizawl chu hmun 
pui berah an siam a, Bawrhsap thut hmun a loni ta a. Lunglei chu Sapte 
hmunah an dah ta zawk a. 


J. SHAKESPEAR. 1897-1905: 


Mizoram pumkhata an siam china Bawrhsap hmasa ber chu 
Mizovin Tarmita an ti a Major J. Shakespear a ni. Ani hi atir ata Mizo 
beia hneh zeltu Chhim bial lama hotua lo tang zel kha a ni a. Mizo 
chinchang hre ber a nih avangin Sawrkarin Bawrhsap (Superintend- 
ent) hmasa berah an thlang ta a ni. Atirah chuan Mizoram hi Bengal 
biala telh tur niin an ring deuh va; mahse an han fan chian hnuah chuan 
Assam ramah an telh ta zawk a, Assam Chief Commissioner hnuaiah 
a awm ta zawk a ni. 

Tarmita Bawrhsap a nih chhunga Mizorama a thiltih pawimawhte 
leh thil chhinchhiah awm deuh deuhte chu hengte hi ani ang :- 


1. Kum 1897-ah hian Pu Buangate khan Aizawl an chhuahsan leh ta. 


2. Kum 1897 vekah hian Welsh Mission Missionary hmasa ber 
Saphluia (Rev. D.E.Jones) alo chhuak a, Pu Buangate kha a rawn hrawn 
a, 31 August -ah Aizawl a thleng. 


3. Kum 1898 velah hian Manding Puta: a (G.H.Loch) chuan, 
Champhai lei let turin mi a fuihin a sawm hlawm a, Sanga te, Butpawla te 
leilet hmun siam turin an lüt hlawm a, Champhai khaw siamtu hmasa a ni. 


4. He mi kum 1898 velah bawk hian Mizoramah Tlangsam (Sur- 
vey ho) an lo chhuak a. Mizoram zauzia an teh vel a Mizoram map siam 
hmasak berna ala ni. He mi kum hian Zosapthara a lo chhuak. 


5. He mi kum velah bawk hian Sawrkarin silai khéng turin 
thu a pe a an khéng hlawm bawk a. Mahse mi thenkhatin an silai 
thate chu an khéng phal lo va, Sawrkarin a lák tur a chhinchhiahna 
nia an rin avangin a chhia chhia an khentir a; mahse khen loh chu 
Sawrkarin a la ta vek zawk a ni. 


6. Tarmita hi ram sem Sap, an ti bawk a, Mizo lalte ramri siam 
saktu ber a ni. Vai len hma chuan ramri hi an nei chuang meuh lo va, ram 
inchuh hian an indo thin a; tunah erawh chuan Sawrkarin ramri an siam 
sak hlawm tak avangin an intibuai lo deuh tawh ang. 


7. ColeSap: 

Tarmita chhuti hlanin, kum 1899-ah hian Cole sap (H.W.G.Cole) 
hi Bawrhsap-ah a lo thu rih a, chanchin engmah a nei hman meuh lo. 
Amah hi chu Mizoram an rün laia Sikin sap a ni ve tawh a, Brown sap 

Changsila an kah hliam pawh kha, Cole sap hi adawm hlumtu a ni a 
Mizoramah hian inti neitu ve tak a ni. 


8. Kumpinu Lungdawh : 

Kum 1901 Jan.22. hian Kumpinu Victoria a thi a. Mizo khua zawng 
zawngin a lung kan dawh theuh. Lal thenkhat chuan a lung phun nan sial 
antalha, thenkhatin ran lu kim an talh a, an lung phunte pawh tun thleng 
(1945-ah) hian tha takin a la awm. 


9. Chhiarpui: 

Kum 1901- ah hian Khaw chhiarpui (Public Census) alo awm a. 
Mizorama chhiarpui hmasa ber a ni. Hetih lai hian Mizoramah lehkha 
thiam an la tam lo hle a, khawchhiartu turte chu Aizawl-ah leh Lungleiah 
an ko khawm a, an zirtir chawp a. Khaw chhiarah chuan an hman theih 
hrám hlawm ani. He mi tum chhiarpuia Mizoram an hmuh chhuah dan 
chu hetiang hi a ni:- 


Mizoram khua 239 ania. 
2: In 15,668 “ 
" — Mihring 8,2434 “ 
Mizoram Lusei tak 36,332 ani a, 
“ Pawi 15,038 “ 
“ Ralte 13,827 * 
* Hmar 10,411 

* Paihte 2,870 

“ Midang 3,955 
Sakhaw lam chu. 

Ramhuai bia 78,659 
Hindu 3,373 
Mohamed zui 202 
Budha zui 137 

Kristian 45 

Sikh 25 
Lehkha thiam (vai chhiar lovin) Mipa 736 

S " Hmeichhia 25 
Hmeithai ... ..... 6,734 
Mia ... .... 222 
Piangsual... ..... 514 
Bengngawng... ... 139 
Mitdel ... ... 147 
Phar ..... ... 6 

Mi 1,000 a chin chunglam awmna khua..... ISania. 
Mi 500 tling lo khua ...... .... 2]2ania 
Mi 500-1,000 awmna khua ....... ..... 12ania. 


10. Kum 1900 kum hian Thingtlubuan, Lalthawma khuaa mi 
Lamsuaka, Chala leh Thatkhaman Hmar sumdawng an suam a, an that 
a. Chu mi avang chuan Sawrkarin Lamsuaka leh Chala chu Aizawl-ah 
an awhhlumtir a. Thatkhama erawh chu thu a nei ve meuh lova an hriat 
avangin an awhhlumtir ve ta lo. 


11. Kum 1902-ah hian Mizo ram awp nan Circle (bial) an siam 
tan a. Bial tinah C.I. (Circle Interpreter) an chhuak theuh va. 


1. Sihphir-ah Darsata 

2. Lunghret-ah Dosatthanga 
3. Khawrihnim-ah Thangchhingpuia 
4. Thenzawl-ah Khuangela 
5. Baktawng-ah Babua 

6. Tlangpui-ah Paliana 

7. Vanlaiphai-ah Hrangliana 
8. Champhai-ah Suaka 

9, Pamchung-ah Luseia 

10. Ngopa-ah Liannawna 
11. Lailak-ah Lalrithanga 

Hengte hian veng hrang an siam a; chu mi veng chuan Rahsi hruai 
vel chu an tum thin a. Rei fe chhung chu hetiang hian C.I. ho chu 
thingtlangah a awm a Bial an awp hlawm a. 
12. Thingtláng Sikul hmasa berte :- 


Chhinna angin kum 1901-ah hian, 


Khawrihnim-ah Pu Thanga. 
Phulpui-ah Pu Chawnga. 
Chhingchhip-ah Pu Táwka an han chhuak a 


A tak tak deuhvah chuan Khandaih khuaah kum 1903-ah hian Pu 
Hranga a chhuak a. Hei hi thingtlang sikul hmasa bera chhiar tur a ni ang. 


Kum 1903 June 25-ah Lower Primary examna hmasa ber chu a 
awm a; chu mia Lower Primary pass hmasa berte chu hengte hi an ni:- 


1. Leta 8. Kawhtea 15. Makthanga 
2. Thanga 9. Chawnga 16. Dohnuna 

3. Dala 10. Hmara 17. Sekaihthanga 
4. Nui 11. Chhunruma 18. Challiana 

5. Thuama 12. Tawka 19. Lalchhinga 
6. Saii 13. Chhinga 

7. Suaka 14. Chhuahkhama. 


Mi 8-inan tling lo. 


13. Kum 1903 vekah hian Lunglei lamah Savidge Sap leh Pu Buanga 
kha an lo chhuak leh ta a. Mizoram Chhim chan leh Hmar chan a awm tak 
avángin Mission hran bial hnihah an siam bawk dâwn ta a ni. Hetih lai hian 
hmar lamah chuan Kristian an awm fe tawh a. Lunglei bialah pawh hian 
hmar lam Missionin Pathian thu awi an lo va siam tawh a, Sapté Buchhawna 
B.A. pa, Pastor Thankunga leh a pa chu awi hmasa ber an ni. 

14. Kum 1902— 1903 velah hian (Nov.1902 atangin) 
Sawrkârin Mizo tawngin Chanchinbu, Mizo leh Vai Chanchin 
Lehkhabu an tih chu an chhuah tan a. Mizorama Sawrkar thupek 
leh thupuante chhuahna ber a ni thin a, a tangkai hle mai. 


Kum 1904 chhung hian L.O. Clake an tih chu Bawrhsapah 
a lo tang lawk a, chanchin engmah a nei mang lo. Kum 1905 ah 
hian J.C. Arbuthnot an tih chu a lo Bawrhsap leh a, ani pawhin 
chanchin a nei meuh lo. 


Kum 1906-ah Manding Putara, G.H.Loch Bawrhsap-ah a 
thu leh a. He mi kum hian Aizawl Sikul atan Sawrkarin Middle 
English pawl awm an phalsak. 


H.W.G. Cor LA. 1907-1911: 


Major Cole hi Mizorama Bawrhsap langsar ber pakhat a ni a, a 
rorel chhung hian Mizoram a tidanglam hle mai. Cole sap thiltih leh a 
awm chhünga Mizorama thil lo awm, chhinchhiah tham deuh deuhte chu 
heng te hi an ni :- 


1. Kum 1907 hian Mizo tlangval thenkhat Leta, Thanga, 
Laltáwnga, Lalhuta, Dohleia, Khawnghinga te Shillong High Sikula zir 
turin a tir a, Mizo, ram dang kal hmasa ber an la ni a. Lu meh pawh 
Bawrhsap chuan a phal lova, lu mét lo hlir an ni. Middle English pass lo 
an lani hlawm a, Léta leh Thanga chu rei lo te-ah High Sikulah chuan an 
lut nghal thei ta a, mi dang erawh chu Middle Sikulah an zuk lut a. 


2. He mi kum 1909-ah hian Aizawl-ah pawh Middle English 
examna a awm ve thei ta nghal a; chuta Mizo Middle pass hmasa berte 
chu :- 1. Saitawna, 2. Khianga, 3. Ngaithangvunga 

4. Saptea, 5. Kâwlkhüma, 6. Lianhmingthanga tehi an ni. 

3. He mi kum 1909 vek hian Sâpthara (Edwin Rowlands) Sikul 
Sap kha, buaina deuh a neih avangin a haw leh ta. 


4. Kum 1907-1908 vêl hian Cole Sap chuan Mizoramah 
Alu a chîn tantira, chu mi hmain Mizovin Alu rêng rêng an la 
chîng ngai lo. A tirah chuan, “Sap bâl,” an ti a, a lo rei a, Alu tih 
hi an hmang nghet ta zâwk a ni. 


5. Kum 1908-1909 vêl hian Vai âr lian, Satikang âr te leh ram 
dang âr te a tichhuak leh a. Arpu a siam a, âr vulhna hmunte a siam a; 
chung âr lian tuite chu Thingtlang khaw tam takah an thawn chhuak a; 
chutiang chuan Vai âr thlah, Mizoramah hian an tidarh hrâm hrâm thin a 
ni. Mizo âr pangngai chu a te êm a, âr lian chi luan chhuahtir a duh a ni. 


6. Kum 1908-1909 velah bawk hian Mizo ramah Thialrêt an 
phun tantir a, Thialret Rahsi bîkte an siam a, an bei nasa hle mai. 
Tezpur-ah thialret chinna hmunpuiahte a zuk zirtir hlawm a Mizoram 
thatna ber tür niin a ring a, tih darh a tum hle. Mahse tün hnuah hian, a 
thalo chi a ni e, an ti a Sawrkârin an duh lef ta si lo. He thu-ah hi chuan 
a hah thlâwn deuh ta a ni. 


Kum 1910 tawpah chuan Lêta khân Matriculation a pass ta a, 
Mizo zinga a hmasa ber a ni ta. 


7. Chite huan hi Mizoram zirtîr nâna siam a ni bawk. Mizovin an 
tam huan te, sêrthlum huan te, lakhuihthei huan te chîn ve nachâng kan 
hriat theih nan Mizo tihhmuhna turin Chite huan hi an siam a, Chite huan 
atangin Mizo ramah thlai chi a darh nasa ta hle mai. 

8. Dawrpui (Bazar): 


Hei hi Kum 1910 vêla Major Cole-a tihchhuah a ni bawk a. A 
tirah chuan Aizáwl vel khua hi Parwana-in an ko va, an neih zâwng 
apiang rawn zuar türin thu an pe a; chutiangin Bazar ni hi an siam thei 
hrâm a ni. Tunah chuan tumahin koh an ngai ta lo va, châk takin an 
zuarin an lei ta theuh mai a, Mizoram atán alo tha ngei mai tih kan 
hre ta theuh a ni. Tunah tak (1946) hi chuan Aizáwl-ah chauh pawh 
ni lovin, thingtlâng hmun pawimawh deuh thenkhat (Saitual, Champhai 
etc)-ahte chuan a awm ve ta. 


9. He 1910 kum hian, vánah Simeikhu lian tak, “Haley-a 
Simeikhu,” an tih chu alo lang a. Kum 75 dana lang zel thin a ni e, 
an ti a, kan en huai huai thin. A khu chuan ván khingphel hi a chhun 
thleng thei a, a ropuiin a mak ngei mai. An sawi ang a nih chuan, kum 
1985-ah hian alo lang leh ang. 


10. Hetih lai hian, (1909-ah) Missionary Daktor, Dr. Peter 
Fraser M.D. alo chhuak a. Daktor thiam tak, Sakhaw mi tak mai 
bawk hi a ni a, a ropuiin a hmingthang hle mai. Tunlaia Hmeichhe 
Middle Sikul in velah hian mi retheite chàwmin, in nga lai a sa a, 
chüngah chuan mi retheite an awm a, mi tam fe Dr.Fraser-a chuan a 
cháwm thin a. Amah chu Isua lo kal leh ring hnai mi a ni a. Lehkha zir 
ai chuan Pathian thu sawia zin vak vak mai hi a duhzawng a ni a; 
chutianga zin darh turin tlangval tam tak a chàwm bawk a, Pathian 
thu chu Zoramah hian an theh darh nasa hlé mai. 


Amah chu Mizovin, "Khawngaihnaa khat,” kan ti thin a, mi retheite 
chu a khawngaih thei ém ém mai a, a cháwmate chauh lo pawh kha 
thilpek leh tanpui hi a ngah ém ém mai a, a chungah mi an lawm ém ém 
thin a ni. A nupui chu Mizovin “Pitheli,” an ti a. Zam tha tak, zai thiam 
tak, taima tak a ni bawk a. An nupain fak an kai hle mai. 

11. Bawi thu : 


Dr. Peter Fraser-a kha khawngaihna nei tak a nih avángin Mizorama 
bawi awm hi a ngai thei ta lova, “British Sawrkar hnuaiah bawi awm dan 
ani lo, engati nge Mizoramah heti chen chen bawi a awm?” tiin Mizoram 
awptute a mawhchhiat ta deuh va. 


Mizoram Bawrhsap, Major Cole chuan, Mizorama bawi hian, 
ram danga ‘bawi’ an tih hi a ang meuh love, lalin mi rethei an lo tunnunte 
kha chhüng khatah an neih ta mai a ni a, tih pawh an tirethei lutuk lo va, 
"British hnuaiah bawi awm loh tur,” tih thu hian heng thil te tham hi a 
huap lem lo ve, a ti a. 


Dr.P.Fraser-a chuan,“Bawi an ni alawm, an bawi nih 
chhinchhiahna, Pakai sa pawh kumkhuain an pe ani,” a ti a. Tichuan 
an inkhing ta a. Shillongah Missionary pun khawmna-ah te an sawi a, 
Assam Governor hnenah an sawi bawk a. Rei deuh an inkhin buai 
hnu-ah chuan kum 1911 tawp dawn lamah chuan Mizoramah an awm 
theih loh phah ve ve ta a. 


Tin, an inkhinna bawi thu kha chu Sawrkarin, “Bawi” tih hi 
awm tawh lo tur a ni a. Lalin a lo hahpui tawhna man chua thing thei 
ang," tiin an puang ta a. Mahse mi thenkhatin lal bawi nih hi hrehawm 
anti lo hle rêng a ni. 

BUNG - X 
MAUTAM LEH A HNU LAM THU 


1. Kum 191 1-ah hian, "Mau a tâm,” kan ti a, mautak zawng 
zawng hi a ro vek mai a; a ro tur chu a hnahte a tla kawlh a, tah chuan kut 
tum tia tiate hian a rah nul nul hlawm a. He mi kum lovah chuan mau rahte 
chukan kit thuai thuai mai a. Lo hâl leh thlai chi thlâk lamte chua tha hle 
a, mahse mau rah kum a nih avangin, “Kan ei àwm lo mang e,” ti chungin 
kan bei zel a. 


Kum 1862-a mautam hmasak thute a hre phak an awm hlawm a. 
Thingtam ai chuan na lovin an sawi hlawm a, tuar nép deuh te pawh kan 
mring bawk a. Chu lovah pawh thlai, buhtun leh vaimimte a lo thar a, a 
him hle mai a, mautám hi a nêp dawn ani ang e, kan ti deuh va. Favangahte 
pawh hian buh chu a la him ta fo mai a, a tha si a kan ei mial dawn a ni 
ang e kan ti zel a. 


Mahse, a seng hun dawn hnaih lam tawhah hian thawk leh 
khatah Sazu a lo pung ta vak mai a. zan khat thil thuah hian a fing a 
fingin a zau a zaute pawhin a bo duak duak ta mai a, a ram pum deuh 
thaw hian buh seng tur nei réng réng kan awm ta lo va, kum 1912-ah 
hian kan tám ta a ni. 


BaAwnHsAP W.M. KENNEDY LA 1911-1912 


W.M. Kennedy hi sipai lam mi a ni na a, Mizoram mangan lai 
berin Bawrhsapah a lo tang a, a tha hle mai. Mizoram tám chhan nana a 
rorel chua ti tha ngei mai. Tuichang râl chhak lam hi an tám ve lo va; 
chung lam nena pürcháwk thute a rel a. Sawrkar tangka, Mizoram tâm 
chhan nán cheng 800,000 vel lai a püksak bawk a; chu tangka chu kum 
10 chhunga rulh leh tur ani a. 

Mahse mi tam takin rulh leh lam thu chu ngaihtuah mang lovin an lo 
latam lutuk a, an rul thei lo hle mai. He tangka hian Phai lam buhfai an lei 
a, Sairangah te, Tipaimukh-ah te, Tlabungah te, an rawn tawlh chhuak a; 
chung hmun atang chuan Mizoram khawvelin kan phur mur mur mai a, 
kan rethei hle mai. 


He mi tum mautam hi a nasa pawi tak a lo ni a, Sawrkar awm lo 
se chu riltamathi kan tam hlein a rinawm. Sawrkarin cheng chuti zat lai 
chua seng chung pawhin, mi tam tak chu Vai buhfai phur thei lo leh leina 
nei lo, chaw chhia - bahra te, hrakâwng te ring ngawt mai chu an awm 
bawk a. Mizoram buai nasat kum tak a ni. 


2. Chhiarpui vawi hnihna, 1911 : 


Mr. W.M. Kennedy Bawrhsap chhungin he chhiarpui hi a lo awm 
a Mizoram chhiarpui vawihnihna a ni. He chhiarpuiah hi chuan 
Khawchhiarte pawhin lehkha an lo thiam ta deuhva an tifel thei ta hle. He 
mi chhiarpui report chu hetiang hi a ni :- 


Mizoram mi zawng zawng 91,204 
Kristian " i 2,461 
Lehkhathiam x 4 3,635 


He mautam tám atang hian Mizovin sumdawn an ching ve tan a, 
dawrkaite pawh hetih lai hian an awm tan ve ta a ni. Mautam chu thenkhat 
tán hrehawm hle mah se, thenkhat tan chuan hausakna bul a lo ni a, tihzia 
tak ani. Hetih lai hian Sairang khua chu sumdawnna hmun tha tak a ni a. 


He mi 1912 kum tawp lamah hian Bawrhsap F.C. Heniker I.C.S. 
aloawma, aawm rei loh bawk avangin chanchin a nei meuh lo. 

BAWRHSAP J.HEZLET B.A, 1.C.S. 1912—1917 


He Sâp hi ngawichawi tak a ni a; mahse fel vei roh tak chu a ni. A 
rorel chhung hi a rei pawl deuh a ni bawk a. Mizovin an hre chiang hle 
mai. Mizo hming vuah chu Hmuihmulzara an ti a, an chhinchhiah fel hle a 
ni. A hnathawh berte chu :- 


1. Bun PÛK RULH LEH THU HIA NI: 


Vai buh puk kha kum 10 chhunga rulh leh tur tih a ni a, Bawrhsap 
Hezleta hian mi a rawn nawr tan ani. Atirah chuan md. | Rs S/- ania, a 
lo rei deuh va, cheng 8/-te a lo ni a, a pung zel mai a; chuvangin nawr 
hmanhmawh angai hle réng ani. Mizo hi kan rethei bawk a; hetih laite hian 
tangka nei an vang êm êm a ni. Tangka nei lo chu hnathawhnate an siam 
sak a, mi tam takin thain an rul a, thenkhat chuan tangkate pawhin an rul 
bawk a. Hezlet sap awm chhung hian tam fe chuan an rul tla hman a ni. 


Amaherawhchu, kan tangka pük kha keini hnam han rulhah chuan 
a nasa lutuk hle mai a, kum 10 chhung chuan kan rul zo teuh lo mai a. An 
theihtawpa min nawr hnuah kum 1926 lamah chuan kan la rulh zawh 
theih lohte chu an nuai bo ta mai mai a ni. 


2; FRANCE RAM KAL THU: 


Hezlet sap kan rama a awm chhung hian sap ramah “Khawvel 
Indopui- 1” an tih chu a lo chhuak a. (Aug. 1914-ah). Britain , France, 
Italy, Russia, Belgium, Greece, Romania, Servia leh Japan te hi an 
tang ho va, leh lamah German, Austria, Hungary, Turkey leh Bulgaria 
tehi an tang a, an indo ta chiam mai a. Keini Mizoho pawh kut hna 
thawk türin min rawn phüt ve a, Mizoram pum ata tlangval 2,000 zet 
an kal a. Chüngte chu Hezlet sap hian arel hman nual a, ram dangah 
an sawn taa. A rawn thlaktu Col. 4. Playfair hovin heng tlangvâlte 
hi May 1917-ahanliamtaani. 

3. RAM HEL: 


France ram kal inphüt thu avang chuan, kan Zoram chhim chhakah 
khian Halkha-ho an hel a. Kan hmar chhak lamah khian Zo-ho an hel 
bawk a. Heng hmet mit tur hian Aizawl sipaite an rawn ruai a. Chüng 
beih vel thute pawh chu Hezlet sáp hian a rel hman nual bawk a, a hnungah 
H.A.C. Colguhoun sapin a tizo ta a. 


Héng ram helte hian France rama kuli an bei ta mai a ni. Halkha- 
ho kha chuan sipai 3 lai chu an that hman a, thla 4 emaw lai an inbeih 
hnüah an tlâwm leh ta a. 


Zo-ho kha chu, Meitei Raja ram a ni a. Raja-in an chungah thu a 
neih zawh lova, chutianga an hel avang chuan Raja pawh chu Sawrkárin 
an dem ani. Helho beih nàna an sén zawng kha an rulhtir a. 


H.A.C. COLGUHOUN I.C.S. 1917-1919 : 


He Bawrhsáp hi tháwm na lo tak, ngawichawi deuh, pa té deuh, 
upa lam deuh tawh a ni. A awm chhünga Zoram thil chhinchhiah tür 
awmte chu héng hi an ni mai :- 


1. FRANCE RAM KAL HAWN KUM 1918 ANI: 


Indo tanpui tura Lushai Labour Corps, France rama zuk thawkte 
kha, kum khat chhüng France rama an zuk thawhna-ah chuan an tihthat 
avángin fak an hlawh hlé a. Rál lakah leh thihna dang lakahte pawh 
Pathianin a veng him a, kum khat ral hnüah chuan lawm takin an lo 
hawng a, June 1918-ah hian Aizawl an lo lat leh ta a. A ram pumin 
kan láwm a, miten an chhüngte leh an thiante an hmuak a; hetih lai 
hian Aizawl-ah mi an tam ngei mai. Sawrkar pawhin khuangpui leh 

baja te nén Chandmari kâwnah hian an lo hmuak a. Chutianga Aizawl 
khawpui an han lüt chu ropui kan ti ngei mai. 


He mi 1918 vek hian Nov. 1 1-ah German lam chu an tláwm ta a, 
remna (Armistice) an siam a. German lal Kaisara chu a khuate thah 
hlauvin a tlán bo ta a. Khawvel indona ropui ber mai chu kan Sawrkarten 
an hneh tak avangin Mizoram hmun tinah lawmna kan siam ve ta a. 


2. İNFLUENZA HRIPUI : 


He 1918 kum hian khawvelah Influenza hripui a leng a. Mizoramah 
pawh Nov. bul lamah hian Aizawl sipai hovin an vei tan ve ta a. A kum 
leh 1919 chhung hian Mizoramah he hri hi a nasa ém ém mai. Khawvelah 
he hri-a thi chu indopuia thi aiin an tam zawk ém ém mai, an ti a. Keini 
Zoramah pawh hian an thi hnem ngei mai, phat khua deuhvah chuan, za 
nufa khuaahte chuan mi 100-120 te an thi a. Thih tamna ber chu Letzakaia 
khua Hriangtuiek-ah mi 380 lai an thi. Zawnghri nén a inkawp bawk a ni. 
Hetiang hri a ram puma a lénna hi tün hma lamin kan la hre ngai lo. 


3. HARHNA : 


He 1919 kum, August thla lamah hian Mizo Kohhranho zingah 
harhna ropui tak a lo thleng a. Mitthi ngai tam takte kha a rawn thlamuan 
leh ta ém ém mai a, a ram pum hian kan lawm leh ta hle mai. He mi tum 
harhna-ah hian Biak ina khuang ben an ching tan a, an ching hlén ta a ni. 
A hma lam zawng zawng kha chuan khuang hi hmasanga pi leh pu sual 
rawngbawlna thin a nih avangin Kohhranhovin an hmang duh ngai lova, 
he mi harhna tumah hian erawh chu, khuangin sual rawng a bawi chuang 
lo va, a hmangtu zir a ni tih an ngaithiam ta a, an hmang ve ta a ni. 

W.L. Scorr M.A. B. Sc.1919-1922 


He Bawrhsáp hi Sap tha tak a ni, Mizorama Bawrhsap chhuakah 
chuan lehkha thiam ber pawh a ni awm e. Amah hi mi tlang tak, fing tak 
ani a. Mizovin an ngainain an fak hle mai. Mizorama a awm chhungin 
engmah buaina leh thil chhinchhiah tur a awm bik lo va. Ramri buai thar 
erawh chu a tam hle Mizoram ramri siam feltu pakhata ngaih theih a ni 
mai e. A awm chhünga thil danglam deuh berte chu hêng hi a ni mai. 


I.Mission Sap thar, Rev. E.L. Mendus B.A. a lo chhuak a, 1921-ah. 


2.Vanlaiphai (North) a sipai awm thin kha, 1922 kum hian an bán 
hlentir ta a. Mizoramah mi an hmin tawh ém avangin sipai awm hran 
(out-post) a ngai tawh lo a ni. 


Scott Sáp awm chhung hi Mizorama muanna leh nawmna a awm 
lai tak a ni awm e. Buh-bal pawh hetih lai hian a tam a, kan nuamsa hle 
mai. Kohhran lamte pawh hetih lai hian hlim tluangtlam takin an hlim a, 
nuam anti hle a, pun pawh an pung hlé mai. 


3. Champhai vel lal-hovin hlimna chu an ninga, tihreh tumin an 
intiam rual a. Tualte lal Dokhama'n a khuate Biak in a thiatsak a, an 
khuang a chék chhe bawk a. Mahse he mi tuma inthurual zawngte hi, 
an thlai chi thlák leh buh chi te chenin sazuin a seh zawhsak a. Kum 
1921-1922 velah hian an tám ta a. Tualté te, Lungdüp khuate chu an 
tám avangin an darh ta chiam mai a, Pathian thu pawh chu an do rei 
thei ta lo va. Thenkhat chuan an harhna do avangin an tám ta niin an 
ring a, an chhuanlam hle. 


Scott Sap hi a chanchin kan hriat zui phákah chuan, Shillong-ah 
Assam Govemor Councillor-ah a tang a; chuta tang chuan “Sir” (Knight) 
antih hi a kai a, Mizorama Bawrhsap lo chhuak ho zingah chuan a thleng 
sang ber awm e. Rei lote chu Govemor-ah pawh a tang a ni. 

CHRHLARELI 1921 : 


Hei hi Zoram Chhiarpui vawi thumna a ni a, mi an lo changkang ta 
deuh hle. Amaherawhchu Chhiarpui tum zawng zawngah mihring an pun 
nasat loh tum ber a ni. Chhiarpui hmasa aiin mi 7,202-in an pung chauh 
a ni. Hei hi eng vang nge ni ang tih chu hriat a har hle mai. Kum 1912 
mautâm tám khan kan ram a hrék nasa hle mai a, kum 1918 Influenza 
hripui khan min suat nasa hle bawk a; chuvangin he Chhiarpui tumah 
hian kan pun loh phah a ni ber ang e. He Chhiarpuiah hian : 


Mi zawng zawng, 98,406 kan ni a, 
Kristian 27,720 kan ni tawh a, 
Lehkha thiam 6,183 kan ni tawh bawk. 


Kristian lam phei zawng an pung nasa hle mai a, a lawmawm hle 
mai, chhiarpui hmasa aiin 25,259-in an pung a ni; chutichuan kum 10 
chhungin kum tin 2,525-a pung ang a ni. Lehkhathiam pawh hi an pung 
hle, chhiarpui hmasa aiin a leh hnih thelhin an pung a ni. 

S.N. MACKENZIE I.C.S. 1923-1924. 


He Bawrhsáp hi Sáp fel tak a ni bawk. Scott-a kha chu a nun 
a ném deuh va. Mackenzie Sáp hi erawh chu mi hriam deuh a ni a, 
Mizo lalte pawhin an hlau hle mai. Thu dik ngaina mi a ni a, 
ngaihdamna a ngah mang lo. 


Aawm chhüngin Mizoramah thil thara awm mang lova, chhinchhiah 
tur a tam lo hle. Hengte hi thil tih awm chhun chu a ni mai ang :- 


1. Kum 1923-ah hian Champhai sipaiho kha an sawn chhuak leh 
ta a. Champhai chu sipai hmun a ni ta lo. 


2. Kum 1924-ah hian Lady Missionary Miss Katie Hughes (Pi 
Zaii) alo chhuak a, Mizoram tán mi tangkai tak a ni. A zai thiam avangin 
Mizovin a hmingah Pi Za an ti a ni. 


3. Kum 1923-1924 ah hian Zoram Hmar chan hi Zosáp pathumin, 
Presbytery bial hrang pathumah an phel ve ta a. Kohhran lam pangah 
chuan Zoram tihdanglam kum tak a ni ta. Chaltlâng hi Mission hmunah 
an dil a, he Mackenzie Sáp hian a phal ta lo va, Durtlangah an kai ta 
zawk ani. Mackenzie Sáp hi mi fel tak a nih avangin Zosápte pawhin an 
tlawn lutuk thei bik lo va, a thu a nghet hle mai. 


168 


Mizo CHANCHIN 


N.E. Parry I.C.S. 1924-1928. 


He Sáp hi Sâpthâwm na tak a ni a, miin an hlau hle thin mai. Kum 
2 emaw lai Zorama a awm chinah Mizoram invawn dan atán Zawlbuk 
neih hi a tha tih tuten emaw an lo hrilh a, a awi ta a. Mizoram zawng 
zawngah Zawlbuk neih theuh thu a pe a. Thingtláng khua hmun tinah 
chuan an salo ngam lo va, an sa theuh hlawm a; mahse Aizawl khua, 
Thakthing Veng te leh Kulikawn hote chuan harsa an ti ta hlé mai a, an 
inphütna lamah chuan eng engemaw an chawk chhuak a, amah Parry 
Sap chu an khing ta a. An khinna thute chu hetiang te hi an ni :- 


1. Bawrhsápin hlawh lovin mi hna thawh luihtir thu a awm em ni? 
Eng tizia nge Zawlbük sa tura Parwana min pek? tih te. 


2. Mizohi Sawrkar hnuaiah nge kan awm, lal hnuaiah? Lal leh 
Sawrkar hnuaiah awm ve ve mi an awm em? 


3. Mizolalin Bawrhsap leh hotu dangte khualzin chibai an bükna 
thin ar leh artuite hi an khuate mi chhe ta an khawn ani thin sia, engatinge 
Bawrhsápin mi rethei ar man lova aci thin? tih te leh thu dangte pawh. 
Parry Sáp hian thubuai a chawk chhuak hnem hle mai a, a awm chhüng 
hian lal leh hnamchawm inkhinna pawh a tam bik a ni. 


Parry Sáp Mizo rama a awm chhünga a thiltih pawimawh deuh 
deuh chhinchhiah tur chu heng hi a ni ang :- 


1. Mizorama Sailo rorel dan pangngai, Chhim leh Hmar lalte a 
zawh kim vek hnuah, Mizoram dan a inan vek theih nan, a khawl chhuttir 
a, a buah a siam a, “Mizo dan bu” tihin a awm ta. He Dan bu hi a hnua 
Bawrhsapte leh Sapte tan chuan a tangkai hle mai. 


2. Mizoram khaw tinah Zawlbuk a saktir leh vek a; mahse khaw 
tam tak chuan an duh lo hle. 

3. An khin tak avang chuan Bawrhsap leh hotu dang zin tem 
chibai bükna âr leh artui man lovin an la tur a ni lo, tih thu a pe bawk. 


4. Chin Hills mite nena rorelhona (Border meeting)-ah 
Chin Hills hotuten an mite Mizorama pém lüt, Pa pelh man cheng 
10/-an chawitir thin chu a tireh a; chuvangin Chin Hills mi 
Zoramah an lo lüt thla tam hle mai. 


5. Mizolalho fathang lâk a inan hlawm loh avangin, a in-an tlan 
theih nan, “A tam berah tin ruk lak theih a ni a, a aia tam an la tura ni lo 
va, a aia tlem erawh chu an la thei ang," tih dan a siam bawk a. 


6. Danang chuan khaw khatah lal in pahnih sak tur a ni lo. Lalin 
rangva inte a sak dawn chuan, a rangva leh a thingphelte chu ama sumin 
aleianga, a dap leh a maute a khuaten hnatlângin an tihsak chauh vang. 


7. Khawtina Upa kuli awi tur zat, Khawchhiar zat, Thirdeng zat, 


Puithiam zât tur bi a thliahsak bawk a. A in tam leh tlem a thuin a phu 
têwk zelin a rem ani. 

C.G.G. HELMEM.A. I.C.S. 1928-1931 


He Sáp hi sáp zawmthaw tak, zu heh tak a ni a. Mizorama a awm 
chhünga a chanchin chu a tha lo hle. 


Pu Makthanga, Aizawl lalah an siam a, ramri te a siamsak a, chu 
chu mi mal chunga a thiltih that langsar ber chu a ni mai. 


A awm chhüngin Mizoramah thil thara awm meuh lo va, 
chhinchhiah tur a tam lo hle. A thiltihte chu a tha lam aiin a chhe lam hi 
chhinchhiah tur a awm zawk. 


|l. Tirhkoh (Evangelist)-ho kuli a phüt a, "Pastor ka hria, 
Tirhkohte chu Pastor hna zir chauh an ni awm a, kuli an awlna tur ka hre 


lo ve," a ti a. Mahse Zosápten an hnial a, a phüt chhuak ta chuang lo. 


2. Durtlang Daktor Sap Dr. John Williams sakawr thu-ah an 
intibuai a, an inkawm ngeih lo hle. 


3. Mission Sáp (Pu Mena te) Phaitual zin kuli a pe duh lo va, an 
buai a, Governor an thlen bawk. 


4. Lunglei-ah Sap hmeichhe ho nén an intibuai bawk. 


5. Serkawra Missionary Sáp, Tlawngi Pa an tih nén an intibuai 
bawk. 


Amah hi zu heh deuh mai, mi chhe ruiha rui der duh mai a ni a, a 
hna pawh hi a thawk tha lo deuh berin Mizovin an hria a ni. 

Minpui Kum 1929 : 


Helme Sâp awm chhünga Mizorama thil lo awm pawimawh ber 
chu Minpui leh Thingtam hi a ni. He mi kum 1929 hian April thla pawh 
hian ruah a sur nasa hle mai thin a, leite pawh April-ah hian a min nual 
mai a. June thla ni 1 atangin ni 10 ni thlengin han miah lovin ruah a sur a, 
tuite pawh a lian nasa êm êm mai rêng a, June ni 10 ni tak hian nasa deuh 
maiin lei hi a minta hum hum maia, a makin, a hlauhawmin, a thlaphánthlák 
ngei mai! Saitual ram te, Tlawng ralah Hmunpui ram te a min nasa zual a, 
Sawrkarin leiman awl a pe hial a. Thing hmun ram ajin mau hmun ram 
apiang kha a min nasa bik a, han en mai hian chuan a min leh min lo a 
inzat emaw tih mai turin a langsar a ni. 


Hetiang éma min nasa chu Mizorama pitar putar tumahin an la hre 
ngai lo; hmasángin hetiang minpui kum hi a awm tawh awm e, tia sawi 
theite chu an awm chauh a ni. A makzia chu, ram tha lai tak takte hi 
limghing sawi bun ni awm tak hian a bung hmawk a, a bung thlang lam 
chuatawlh duai duai mai thin a ni. Lo mina, thlâm min-pui tate chu a tam 
maia, mihring erawh chu an thi tam lo. Tui a lian nasa ta êm êm mai a, 
Phaitual mi erawh chu a tihlum hneh ngei awm e. Khua min phei chu a 
awm meuh lo. Hetiang hi a nih avangin, 1929 hi chu, “Minpui Kum" tih 
theuh a ni taa ni. 


Thingtam : He kum 1929 hi Thingtam kum a lo ni ta nghal bawk 
a. Rawthing hi a lo ro vek a, a rah bawk a, tàm chu kan inring deuh hle 
réng a ni. Mautám sazu kha a ang lo viau mai a, favang dawn vel atang 
hian zawi zawiin a seh a, a tawpah chuan a seh zo ta nge nge a. 


Hmár lamah Tuivawl a chin thlang lam leh chhim lamah Tuicháng 
achin thlang lam an tám zual a, khawchhak ho chu an tám meuh lo. 
Hman thingtam hmasak 1880 kum hi chuan a nasa hle awm a, tun tumah 
hi chuan a népanihhi an ti hlawm a. Chuvangin Thingtâm te, Ma tâm te 
hia zual leh zual lo deuh hi a inchháwk thin niin a lang deuh a nı. 

Tin, thing te, mau te hi kum 50-naah a tám zel niin a lang a, tün 
hmaa a kal dan pangngai a nih chuan kum 1978 lamah khian a la tám leh 
ang a; chu chu a nasat tum a ni leh tawh dáwn a ni ang. 


Tun tum (1929) hi chu khaw thenkhatte chuan dai bul lek lekah 
hian lo chuang an nei hlawm a; chungte chu a him bik a, tám chu a na lo 
hle Vai buh pük pawh an awm meuh lo ve. 


He Sap hian Sekawia C I. hnenah Dairep ram a pe bawk a, chu 
chu mi mal chunga a thiltih that chu a ni bawk. 


CHHIARPUI 1931: 


Hei hi Helme Sap awm chhünga lo awm a ni leh bawk. He mi kum 
chhiarpuiah hian Mizorama thil danglam nasa ber chu Kristian pun thu hi 
ani. Chhiarpui inkar dang zawng aiin he mi chhiarpui karah hian Kristian 
an pung nasa ber awm e. Kristian an pun ang bawkin lehkhathiam pawh 
an pung hle. He mi kum chhiarpuiah hian ` 


Zoram mi zawng zawng 124,404 an ni a. 
Kristian | ^" " 59,123 " " 
Lehkha thiam “ “ 13,320anni. 


He mi tum chhiarpui leh chhiarpui hmasa inkâr kum 10 chhung 
hian, mihring 25,998-in an pung a ni. Chhiarpui kar hmasa aiin mihring 
punna a sang nasa hle, a váng nia lang chu Hripui léng a awm lo va, kan 
lo hrisel ta bawk ani. Tin, he kum chhung hian Chin Hills mi an lo pém lüt 
nasa bawk a ni. 

A.G. McCaLı I.C.S. 1931-1943 


He Sâp hi Mizorama awm rei bera ni awm e. Amah hi sakhaw mi 
deuh, tawng duh tak a ni a. Mizorama a awm chhüngin mi a hmelhriat 
hnem ber awm e. Kohhran lam pawh a ngaihsak a, Zosapte nén pawh 
an inrem hle mai. A ngaih danah Mizoram siam tha tur chuan Zosapte leh 
Kohhran hruaitute nén, Sawrkar mite tan rual tur niin a ring a ni. 


Mizo ram hi Kristian ram a lo nih tawh avángin hei hi a dik bawk 
ani. Sawrkar mite alin Zosáp lam leh Kohhran hotute hian Mizo mipui an 
hruai zawkin a lang. A tawng tam thin leh a thu a sei luat thin avangin mi 
thenkhatin he Sáp hi an dem lek lek thin a ni. A awm chhünga a thiltih leh 
Mizorama thil lo awm pawimawh deuh deuhte chu héng hi an ni:- 


1. Ram dang tangka lak luh nan. Mizorama thil engmah thawn 
chhuah tur a la awm loh avangin thil siam (Cottage Industry) zirtir a tum 
a, Puanpui té a siamtir a, Mizoram a ti hmingthang hle mai. Mizo puanpui 
tah dan pangngai ang lo deuhvin la tluak a pawrah an zep a, a tha hle. 


Mizo lalhote nasa takin a fuih a, tui dunga la tawlh aia a hlawkzia 
te a hrilhfiah hrám hrám a, a hlawhtling bawk hle mai. 4ssam Governor 
pawhin a tha dawnin a hriatpui a, a tih vélna tur hmun in sak nan tangkate 
arawn pea, tuna "Reid House,” an tih hi chu mi suma sak a nih avangin 
chu Governor hming chawi chuan he in hming hi an sak a ni. 


An puanpui tahte chu India ram hmun tinah an thawn chhuak a, 


mi'n an lei duh hle. Sáp ram te, America ram te, Australia ram te, New 
Zealand thlengin he puanpui hi an thawn chhuak a ni. 

Kum 1939 aan din dan chu : 


Pawisa lut zawng zawn, Rs. 15,495 a tling a. 

A chhuak “© ^" * 10,884 ani a, 

A hlawknangawt “ 4,611 ania. 
Thawktu hlawh “ 1,080 pek leh hnuin, 
Hlep tak tak S 3,530 atling ani. 


Hei hi puanpui man chauh ni lovin an Ia deh zawng zawng inhrükna 
puante nêna chhiar vek man a ni. He mi thu-ah hian McCall Sap te nupa 
chu an fakawm ngei mai. 


2. Sawrkarin Mizoram an awp dan zawng zawng hi a bu-ah a 
siam a, "Rorel thupek,” tiin a hming a vuah a, a chhuah a Mizo lalten 
Sawrkar lam dan an hriat nan a tangkai ngei mai. Chu Dan bu-ah chuan 
mitin leh ho tin hi an tih tur chin bi a thliahsak vek a, chhiar theuh leh hriat 
theuh atan a thaa ni. 


3. Khawtlang thatna (Welfare Committee) hi khaw tinah awm 
turin thu a pe bawk a. McCall Sáp hian Red Cross thu a uar hle mai a. 
Aizawla Red Cross Committee leh thingtlâng khawtina Welfare Com- 
mittee chu a inzawmtir a, a tha hle mai. Aizawla Red Cross Committee 
thurel apiang chu thingtlang khaw tinah an thawn chhuak a; chu chu khaw 
tinin a tih theih apiang chu an lo tizui ve a, sàwt pawh mi a tisâwt hle a ni. 

l. LAL THLAN : 


Hei hi McCall Sáp thiltih pawimawh tak pakhat a ni. Lal hi an tam 
tak ém avangin an zaa koh khawm thinte thil harsa tham tak a ni a, 
chuvangin Bial (Circle) tin aiawh turin a chhunga lal 3 thlan theuh tur a ti 
a. Lalho hnénah chuan lehkha a sem a, “I awmna Bial chhünga lal i duh 
duh thlang la, lehkha ipah char tlat la, C.I. hnenah pe rawh,” a ti a. Chu 
mi an han endik chuan Bial khatah chuan pakhat chauh tlingte an awm 
nual bawk a, bial tin chu a inang ta lo va. Chung lal thlan hote chu Con- 
ference a neihpui thin a an titha thei hle. Chung Bial aiawh lal thlante chu 


hêng hi an ni:- 
Circle No. I-ah Pu Lalsailova leh Pu Kâmliana. 
wi R II-ah Pu Khawkunga leh Ngurliana Sailo. 
ES IIl(a)-ah Pu Hrangtinaia, Vaitin. 
Ge III(b)-ah Pu Lalthangkhuma, Lailak. 


LES IV(a)-ah Pu Awksarala Sailo, Phullen. 

Ho IV(b)-ah Pu Lalzidinga Sailo Ngopa. 

“ *"  V-ah Pu Thanghlianga Sailo leh Pu Thlathiauva. 

“ “ Vi-ah Pu Thangchuanga Sailo, Biate, 

Se oe VII-ah Pu Lalzuala Sailo, Baktawng, 

“ “ NVlll-ah PuSaihnuna Sailo, Mualcheng, 

ORE IX-ah Pu Ngurchhina Sailo, Thenzawl, 

lu: X-ah Pu Lalbuanga Sailo, Kanghmun, 

See XI-ah Pu Lalluaia Sailo, Reiek Lal Lusei Clerk a ni. 


Lunglei Bial Lam. 
Circle No.XII-ah Pu Laldula Sailo, Buarpui. 
* *  XIII-ah Pu Thanzama Sailo, Thiltlang. 


“ “  XIV-ah Pu Sena Sailo, Sekhum. 
* “  XV-ahPu Khualupa Pawi Chenral. 

Pu Lalsailova Fanai Lungléng. 

“ " XVI-ah Pu Aichhuma Fanai, Tawipui. 

“ “  XVIl-ah Pu Chhunmanga Lakher, Serkawr, 
Rachia Zawngling, Chapi. 

* “ XVIII-ah Pu Lianhnuna Palian, Tiante leh 
Lusei Clerk an ni. 


Hengho hi Pu McCall Sáp awm chhüng chuan lal pawimawh 
deuhva ngaih an ni a, héngho hian Conference vawi engemaw zát chu an 
nei hmanani. 


5. ZIRTIRTU BUH KHAWN : 


Hei hi Pu McCall Sap tihchhuah bawk a ni. Mizovin sikul 
chungchangah hian tih tur an nei ve tih leh anmahni tih tur ngei pawh a la 
ni zawk dawn tih an inhriat theih nan thla tin zirtirtu hlawh Rs 2/- aiah buh 
tin 3 an pe tura ni, a ti a. Primary Sikul zirtirtu zawng zawng chuan 
chutiang buh khawn chu an dawng ta theuh a ni. Khaw té deuh tán chuan 
arit deuh va, khaw lian deuh tân phei chuan engmah tham ani lo. Anmahni 
zirtirtu ho tân phei chuan a tha lo zawk a ni. Hmun tam berah chuan 
cheng 2/- chuan tin 3 aia tam an lei thei si a, Aizawl vel buh tona hmun 
atan erawh chu a tha bawk hle. 


6. KELKÁNG HARHNA : 


Mi hlim Thanghnuaia, Vandáwta mi Kelkang-ah a han zin a, 
Kelkang Kohhran chu an han tihlim ta hle mai a. An hlimna chu a nasat 
ták avangin tawng hriat loh te-in an a tawng a, hnathawh tum lovin an 
awm ta huai huai mai a. Rante an talh a, an ei dur dur mai a. “Hnathawh 
a ngai lo ve Pathianin Mana-in min rawn châwm mai ang," an ti a. 
An talh chu Sial 4, Bawng 2, Vawk 18, Kel 5, a zain 29 a tling hman 
a. Heitih lai hi August 1937 a nia, January-ah Kumpinu'n leido a nei 

ang a, a tlawm ang,” tiin an hrilhlawk leh ta a. Lal leh zirtirtuin 
Bawrhsap hnénah an report ta a, Bawrhsap chuan a hua a, hel ngaihin 
a ngai ta a, Sept. 1937-ah hian sipai hruaiin a han bei ta a, a hrem 


dan chu hetiang hi a ni ta :- 

(1) Anhotudeuh deuh pathum, Thanghnuaia, Thanzinga leh 
Pasina chu, kum 3 táng turin a ti a, Syhlet-ah a thawn a. 

(2) AnlalLiannawla chu a khua-ah buaina hetiang hi a chhuah 
avangin cheng 60/- a chawitir a. 

(3) Kristian zawng zawng, Roman leh silai neitu tiam lovin ni 6 
theuh sazai hna thawk turin a tuk a. 

(4) Silaizawng zawng a thláwnin a laksak bawk a. 

(5) Kristian zawng zawng kum 2 leiman cheng 4/- in a chawitir 
bawk. 

(6) Kristian khuang zawng zawng chu Champhai CL inah dah 
vek tur thu a pe bawk a. 

(7  Tunhnuahlal thuawih lo apiang chu lalin a man ang a, 


Aizawlah a rawn thawn zel tur a ni, tih thu a pe bawk. 


Heng lo pawh hi mi mal hrem nat zual bik deuhte chu ala nei nual 
mai a, a dek nasa hle mai. Bawrhsap hian hel ngaihin a ngai a, sipai nén 
athawk ani a; mahse mi tam takin sipai nena a thawk êm hi chu an thiam 
lo vehle mai. 

7. KOHHRAN LAM : 


Kelkáng Harhna avang khan Kohhran lam pawh a mawhchhiat a, 
"Mizoram tan in Presbyterian Kohhran dan hi a tha tawk lo a ni. Tun hnu 
chu Missionary upa ber (Senior Missionary) apiangin Kohhran lam 
buaina-ah chuan mawh a phur tawh ang. Pastor hoten mahni bial chhüng 
Biak inah chuan mawh an phur theuh ang a. Kohhran thubuai chu 
Bawrhsap hnenah report lovin, Missionary upa ber hnenah chuan an 
report ang a, Missionary upa ber lak atang chuan Bawrhsapin a hre ve 
chauh tur a ni," tiin dan a siamsak a. Kohhran lam pawhin chu dan chu 
an hmang ta ber a ni. 


8. Indo pul: 


Kum 1939 Sept. ni 3-ah chuan kan Kumpinuten Poland chhanin 
German do an puang ta a, "Khawvel indopui 2-na, an tih chu a tan ta a 
ni. Kelkang mihlimte sawi làwk kha chu, kum 1938 January tura ni a, 
an dik lohna a lang ta a. Mahse he indona hian Mizo ramte pawh a rawn 
nghawr ve a, Mizo tlangvalte chu indo hna Assam Regiment atan te, 
LA.M. C. (Indian Army Medical Corps) atan te an rawn dil ve ta a. 
Kan Bawrhsap Pu McCall-a remtih zâwng tak a lo ni a, tlangval tam fe 
3,000-a leng lo lai chuan indo hna an bei ve thei ta a ni. 


Assam Regiment-ah te, I.A.M.C-ah te, Indian Air Force-ah te, 
Technical lamah te, Navy-ah te Auxilliary Nurse-ah te, W.A.C. ah te an 
inpe hlawm a, khan pawimawh tak takte pawh an awh a, ram pawh an 
dai dar ve ta ngei mai. King's Commission an ti a, Viceroy 's Commis- 
sion an ti a, Captain te, Sibudar te, Jamadar te an ni ve nuai ta mai a, a 
lawmawm ang reng hle. He indona hian kan ram a siam tha zawk mahin 
kan hriaa ni. 

Kum 1941 CHHIARPU : 


Khawvel Indopui II lo chhuah tawh hnuah British Sawrkar 
Chhiarpui hun a lo thleng tlat mai a, a buaithlak hle mai. Mizoram 
pawh he mi kum 1941 hian chhiar a ni ve a. Chhiarpui hotu (Census 
Superintendent) ten he mi tum chhiarpui report hi an tidanglam 
deuh va, tlangmi ho hi “Tribal” tiin an dah mai a, Sakhaw thu an 
tilang lo va; chuvangin heta Kristian zat Kohhran lam inchhiarna 
(Statistics)-a mi lak a ni ta mai a ni. 


Chutichuan he mi tum Chhiarpuia a lan dan chuan 

Zoram mi zawng zawng 152,786 an nia, 

Kristian zawngzawng 98,108 annia, 

Lehkha thiam zawng zawng 29,765 anni a, 

Chutichuan kum 10 chhungin mi chu 28,382-in kan pung a. Kristian 
38,985-in kan pung bawk a. 

Lehkha thiam 16,445-in kan pung a nih chu. 


9. JAPAN Do: Kum 1941 Dec. lamah chuan America leh Japan 
an indo ve ta a. Kan Sawrkarten America chu an pui a, Japan kan do a 
lo ni veta a. Japan ho chuan hma an rawn sáwn a, kum 1942 bul lamah 
hian ram zau deuh mai an la a, Burma ramte pawh an rawn la zo vek 
ta mai a. Kan ramah pawh rál a hlauhawm phak ve tak tak ta a, kan 
buai hle mai. Kan Sawrkar sipai hotu Brigadier te, General te pawhin 
min rawn tlawh zauh zauh ta mai a, a hlauhawm sáwt hle a. Kum 
1942 tawpah chuan Aizawl-ah Lalho an ko khawm a, Pu McCall 
Saphovin, “Mizoramin Japan kan do ve,” tih an puang a, British 
puanzar (flag) an din hual a. Pasaltha pawlte an insiam a; chüng chu 
Sorkarin silai an pe a. Sipai rál vengte hmun tinah tlém tlémin an 
indah a. Ramhnuaia inlambun dan te an zir a. 


Mahse, hemi kum 1942 hi chu inbuatsaih kum ang deuh a ni a, 
Japanin Burma ram chin an rawn luah fai chuan an chawl tarih a, kan 
ram kan la him ta rih a. Kan Mizo tlangvalte erawh chu mi 60 lai Singa- 
pore khawpuiah khan Japanin an man tel ve ta. 

A. MACDONALD I.C.S. 1943-1947 


Kum 1943 bul lamah chuan Japan-ho kan ramah an lo lüt tak tak 
dawnin kan ring a, kan thlapháng hlé mai a. Kohhran hote chuan tawngtai 
inkhâwmnate kan nei a, Pathian kutah kan inkawltir a. 


Aizawl hi Brigade Head Quarter-ah an siam a, sipai tam fe an lo 
chhuak a, kan ram chu kan buai ta hle mai a. Amaherawhchu he mi kum 
bul lam deuh mahah hian Bawrhsap an inthlak a, Pu McCall a kal a, 
Shillong Bawrhsap Pu A. Macdonald-ah Aizawlah a lo thu ta zawk a, 
kan thlamuang ta sawt mai. 


Pu A. Macdonald-a hi mi rilru lian tak, huai tak mai tumruh 
deuh mai a lo ni a. Amah chu a zin vél a, rál hlauhawm thu réng réng 
chu a sawi duh lo va Mizoram chu min thlamuan zawk ém ém mai. 
Pu A. Macdonald-a a awm chhünga thil chhinchhiah àwm deuh 
deuhte chu héng hi an ni :- 


1. Pu A. Macdonald chu Mizoram a lo thlenin râl hlauhawmna lam 
pang deuh deuhah chuan a zin nasa hle mai a, Mizote a thlamuan hle mai. 


2. Sipai hovin ar te, artui te, kuli te pawh an ngên thin a an 
ninawm tawh hle a; mahse Pu Macdonald hian, “Keimah leh ka thawhpuite 
Pu Buchhawna te, Pu Sainghinga te chauh lo chuan sipai Sáp tumahin 
thil ngen theihna an nei lo ve,” tiin lalho hnenah Parwana a pe a. Mizo 
mipui chu min humhim hle mai. Sipai ho ei atán leh Sakawr chaw atan 
buhfai te, buhhumte chu Bawrhsap man bithliah, Thingtlángah buhfai md. 
1 cheng 8/- leh buhhum md.1 cheng 4/- in an lei thei chauh ani. 


3. Kum 1943 táwp dawn lamah chuan, Japan lamtham (patrol) 
rual khatin Khuangphah leh Teikhang an rawn tlawh a, ar lei turte an 
ngén a, an pe a; chung chu kan Bawrhsap Pu A. Macdonald -a chuan a 
hua a, a vau deuh hlawm a. A chháwng lekah chuan Bawrhsap chu a 

han zin ve a, Japan ho chét dânte chu a han en chiang a. He mi tum 
hian Mimbung lalin Ngopa lal hnénah, “Japan an lo hnai ta si a, 
engtinnge ni dawn, kan inpe mai dawn em ni?" tiin lehkha a thawn 
a. Chu lehkha chu Bawrhsapin a man hlauh mai a, Mimbung lal chu 
tàn inah a khung a, “Japan i hlau ém mai a, Japan khawih phák 
lohvah ka dah ang che,” ati ani. 


4. MIZORAM VEN DAN : 


Mizorama rál an lo luh lohna turin Lushai Brigade-ho chuan ramri 
kiangah. Khuangphah-ah te, Hnahlân-ah te, Champhai-ah te, Samthang- 
ah te, Thingsai-ah te, Darzo-ah te, Tuipáng-ah te, sipai an dah a. Chu mi 
hnungah chuan, Tipaimukh-ah te, Sawleng-ah te, Pawlrang-ah te, 
Tuisenhnar-ah te, Biate-ah te, Vanlaiphai-ah te sipai an dah leh bawk a. 
Kum 1944-ah chuan Aizawl-ah leh Lunglei-ah chuan sipai ráltu mi meuh 
chuan tlém hle. Aizawl chu Brigadier hmun pui (Head Quarter) a ni na 
a, amah chu Biate-ah a awm ber thin a ni. 


Hetih lai hian, “Lushai Scout Corps,” an tih chu an siam ta bawk 
a, mi 300 lai an ni a, Biate chu an hmun pui deuh a nih avangin Mizo-ho 
chuan, “Biate Sipai,” kan ti mai thin. 


5. JAPAN HMASAWN THU : 

Kum 1944 March-ah chuan Mizo ramri bual Darkhai khuaah 
Japan an awm chiam mai, tih thu a lo thang a, kan mangang ta hlé 
mai a. Mahse Mizoram an lo tum lova. hmár lamah an phei a, Meitei 
ramah an lut ta zàwk. 


Chin Hills-ah Tidim khua, he lam inchhékna hmun pui tak mai chu 
an kal huala, an la ta mai a, kan thlapháng ta hlé mai. Mahse Imphal 
khaw lam bei turin an phei ta zel hlawm a. Mizoramah chuan an lo lut ta 
lova, “Pathianin min véng a ni." kan ti a, kan làwm hle. 

He mi 1944 chhung hi chu indo kum ani deuh ta ber a. Hnahlâna 
mite, Khuangphaha mite khán Tidim leh Imphal inkara Japan veivakte 
chuan lo han lambun ve thin a, tha hnem ve hlein an insawi. Japanin 
Ralleng khawpui Kohima tiave lai an rawn la a, Imphal khua chu an 
hual bawk a. Arrakan lamah chuan Akiab an rawn la a, Rathidawng 
te, Buthidawng te, Muangdaw te an rawn la vek bawk a, India ram 
an lüt thük teuh hlé mai. 


Mahse kum tumbung hnuhnuny lamah chuan kan lamte an han inpeih 
ve ta deuh va, an han nawr ve ta a. Japan-ho chu an tang rei thei lutuk ta lo 
va, an tawlh zel ta mai a. Kohima kha an la leh ta a, Imphal vela mite pawh 
an um darh a. October lamah chuan Tidim te, Falam te pawh an lak sak 
leh ta vek mai. “Lushai Brigade," an tihte kha an hming a tha hle mai, mel 
500 lai huamin an hma ve a, a nawr chak pawi tak an ni 


Hetih chhüng zawng hian kan Bawrhsap Pu Macdonald-a chu 
fakawm takin a awm zel a ni. 


Hetih lai velah hian Hmar Vanlaiphaiah Japan bomb atla a. Com- 
pounder pakhat na vak lovin a hliam a; chu chu Mizoramin Japan kut a 
tuara chua ni ber ta chauh a ni. 


6. HMÉLMA HNEH THU : 

Kum 1945 lamah chuan Japan pawh kha an nawr chho ta hle mai 
a, hmélmate chu an zám ta hle a ni. May 2, 1945 lamah chuan German 
chu an tlawm ta a. Kan Sawrkarten hmun tinah hnehna lawmna an siam 
a, Mizoram pawhin kan ti nasa ve hle. Khaw tin deuhthawin sial an talh 
a, mahni thiam táwpin lawmna ni kan siam theuh a ni. Kan Bawrhsap, 
Pu A. Macdonald-a chuan lal hote Aizawl-ah a ko khawm a, sial 2 a 
talh a, intihsiaknate a siam a, theihpatawpin lawmna an siam a ni. Pu 
A.Macdonald hian heng lawmna hi a uarin a ti tha hle mai thin a, mahse 
zu hi a uar viau mai a Mizo Kristian tán chuan a pawi deuh thin a ni. 


183 


Mizo CHANCHIN 


He mi 1945 kum vek September 5 lamah chuan Japan pawh an 
tlâwm leh ve ta a, kan hmélmate chu kan hneh zo ta. America-ten Japan 
khua Hiroshima khawpuiah leh lawng chawlhna khua Nagasaki khua-ah 
Atom bomb an tih chu an han thlák a, Japan chu an tang ngam ta lo va, 
hmun tina mi an inpe ta vek mai a ni. Japan hnehna pawh hi hmun tinah 
mahni thiam tawk tawkin kan lawm leh theuh bawk a, ral an awm ták loh 
avangin a thlamuanthlak ta hle mai. 


7. HNEHNA LAWMNA NI : 

Kan Bawrhsap Pu A.Macdonald-chuan ama bial, Aizawl bial 
zawng inhmuh khawmna tur a rel a, January 14-17,1946-ah chuan 
Aizawl-ah inkhawmna ropui tak a awm a. Entirsiakna, Mizoram thil 
siam leh thlai leh ran vulh tha te an rawn entir a, Aizawlah mi an tam 
ém ém mai. January 14, 46-ah chuan, tünhnüa Mizoram thüa biak 
rawn türin C.I. bial tin ami, lal pakhat thlan tur a ti a; hemi ni chawhma 
hian an inthlang a. 


Hnehna lawm kan nih avangin sipaite an lam bawk a, 
intihsiakna chi tinréng a awm a; heng ni hian Aizawl lammualah mi 
an tâwt mur mur rêng a ni. 


Bawrhsapin lal thenkhat a ban dawn e, an ti a an aiawhtu-ah 
lal fa indo hna lo thawkte chu a ko chhuak a; chungte chu a be 
hlawm bawk a. Hetih lai hian Mizoram Hmarchan lamah chuan thu 
dang reng reng a leng lo. 


January 18,46-ah chuan lal thlan leh hnamcháwm thlante kha an 
inkhawm a, an inhnial hle mai. He mi tuma hnamchawm mi thlante hian 
lalho an beih deuh hle avangin lal leh hnamchawm inhmuh thiam lohna 
chua zual ta deuh va, Mizoramin kan buaipui deuh hle dawnin a lang. He 
mi tum hian Hnawhchhuah Ngaihtuahpuitu Pawl an siam a; chu chu an 
thiltih pawimawh chuani. 

Hemi tuma C.I. bial tina la thlan leh hnamchawm thlante chu hengte 
hianni:- 
Circle. Lal. Khua. Hnanichawm Khua. 


l. PuLalsialova Kelsih, PuDahrawka Dawrpui 

11. PuKhawkunga Bukpui ` PuKapthianga Chaltlang 
111 (a)Lamlira Hmuizawl Thangzika Sawleng 
111 (b)Lalindia Khawruhlian Kaikhama Phuaibuang 
IV  (a)PuAwksarâla Phullen Pu Ranga Saitual M.V 
IV  (b)PuLalzidinga Ngopa Pu Vaitlaia Khawdungsei 


V X PuVanhnuaithanga Kelkang ` Manliana Zotlang 
V] Suakhnuna Lungpho ` Lalchhawnzova Chalrang 
VII  Tlanglianchhuma ` Hualtu Liantudaia Baktawng 
VIII. Saihnuna Mualcheng  Saitawna Vanlaiphai 
IX  Lalthawvenga Sailam Lalzuia Sialsuk 
X  Ngurachhina Khawrihnim Lalbuaia Lungleng 
XI  Lalbuanga Tukkalh  Past.Zahlira ` Tukkalh. 


8. Buaina : Indo hnehna kan lâwm na a, mihring khawsak dân 
siam rem turin ram tinah mi an buai hlé mai a. Keini Mizoramah pawh 
kum 1946 chhüng hi chuan kan buai rilru ve hlé mai. Kum bula Bawrhsápin 
lal thenkhat a bán aváng kha emaw ni, lal thenkhat sualna miin an nin thu 
an sawi lang ngam ta hle mai a, khaw thenkhat khatah chuan an lalte 
phiarin daiah te, daikilkar inah te a rüka inkhawmnate a awm a; chüng 
chu lal lamin an ngaimawh bawk si a, tualchhüng mi inkawmngeih lohna 
deuh hi a tam mai a ni. 


An lalte tun hmá lam dik lohnate chu an phawrh a, an kar a, 
thenkhat chu Bawrhsap hnén thlengte pawh an awm. Michhia tam fé 
chuan lal hi bán an duhin a lang a. tam fe dang chu lal lama tang an àwm 
bawk. Heti hi a nih avângin hnamchawm rau rau pawh kan duhzawng a 
dang a, kan inkawm ngeih thei ta meuh lo ani. 

9. Mizo UNION : 


May 1946 lamah chuan Bawrhsápin Pu Vanlâwmate hnénah Mizo 
Union siam phalna a pe leh ta nghal a. Anni chuan atirah chuan lal hi tel 
ve lo se, tih thu hi an han sawi lang deuh zauh bawk a; chuvangin lalho 
chu an ngaih a tha lo hle a. 


Mahse Bawrhsáp chuan Union hotute hnenah, lalte nen thurual 
takin titláng ula, tih thu a hrilh leh a; chuvángin Union chu mi zawng zawng 
tán anie, tih thu chu puan a ni leh ta a; mahse lalhote chu an tha a tho 
meuh ta lo va. Khaw tinah Union chu kan siam ta hlawm a, lalhote chuan 
an ngaithiam lo deuh va, khaw thenkhatahte chuan an buai phah thelh 
thelh ani. 


He Union hi a din theih chuan tha dâwn hlein a lang a, kan tha 
pawh hnamchawm ho chua la tho hlawm hle rih a, eng tak la ang i maw? 
Sept. 1946-ah, “Union Assembly," an ti a, Aizawlah khawmpui lian fé a 
awm a, mi 700 lai an lo kal khâwm a, Lunglei bial palaite pawh an lo tel 
a. Chuta Assembly rorél chu a hraw hlawm hlé mai a, Union in Mizoram 
ai kan awh zo ve, tih te lal Upaho hi vantláng thlan ni se, tih te, ramhual hi 
hnamchawm tán a tangkai lova, an hnawksak zawk a ni e; chuvangin 
báng vek turin Assembly-in a ngen e etc. tih te an pass a. 


Mizoram khawtláng awmdán hi khawih loh a lawi an nei lo mai a; 
chuvangin lalho an lungngai ta a, Bawrhsap hnénahte an zualkova 
Bawrhsap chuan, Union-in Mizoram ai a awh lo ve, tih thu a puang leh ta 
a. Mahse Union hotuten chu an do lét ve a, kan buai deuh talh talh a ni. 


10. INNGHIRNGHONA : 

Nov.4,1946 vélah chuan Bawrhsápin Bial aiawhte kha a ko 
khawm a, Union Block Officer-te chu an inkokhawm ve bawk a. Union 
an han inkháwm chuan, an hotute chu an titaurau deuh va, an hotu nihnate 

chu an bang ta hlawm a. Chutichuan chhim leh hmara Union Council 
Member an tihte chuan hotu tür an ruat chawp tarih a, din thar deuh an 
tum a. 


Tin, Bial aiawhtute chu Bawrhsáphovin an inkhawm a, Union hi 
tihbán a tul nge tul lo, tih thu te Union-in Mizoram ai a awh zo nge zo lo, 
tih thute, a awh zawh leh zawh loh thu te hi Governor hnena hrilh a tul 
nge tul lo, tih thute hi an sawi ho va, an inhnial a Governor hrilh chu mi 
19 in an duh a, 15-in an duh lo va. 


Heng thuah hian hnamchawm Bial aiawhtute kha an lawm thei ta 
lo va, Bawrhsáp chu an ringhlel ta deuh va, bánsan mai an rawt ta a. 
Hnamchawmho chuan Bial aiawh hi lalho let hnih ni ila an ti bawk a... 
Chüngahte pawh chuan Bawrhsâp chuan an duh angin a tihpui dàwn 
lovin an rin avangin an bang ta a, an inkhawmho thci ta lo va. 


Chuvángin lalho chu an thlapháng ta deuh a, lal khawmpui (Chief 
Council) an siam ve ta a. Thawhláwm thawh zát türte an intuk a, hotu 
(Office bearers) te an insiam a. Chung an hotu (Office Bearers) hmasa 
berte chu héngte hi an ni :- 


1. President : Pu Lalsailova Kelsih. 
2. Vice-President : PuAwksarala Phullen. 
3. Secretary : PuKhawkunga Bukpui. 
4. Treasurer : Pu Lalluaia Reiek. 


Bawrhsáp chuan, “India ram hi British hovin kan chhuahsan dawn 
aniáwmsia, British chhuah hunah India mite hi an intibuai ang a. Chu tih 
chhungin tumahin an han chiauau lovang che u a, nangni hi in lo buai ve 
ang, tih ka hlau va, chuvangin mahnia in din theihna turin hetiang invawn 
dan hi zirtir che u ka tum a ni," a ti a. Mahse hnamchawm aiawhtute 
chuan, “Bawrhsap hian (Crown Colony) British hnuaia mi dah rengnazia 
angaihtuah ani e,” an ti a, an inhmu thelh hle ta mai a, rorel ho thei zia 
pawhanni ta lo. 

Bawrhsap chuan, “He mi in duh loh chuan Mizoram chu a bo mai 
dawnin karing a ni," a ti a. Mahse hnamchawm aiawhtu nikhaw hria inti 
deuhte chuan, ‘a tum dan hi a tha lo a ni,” an ti a, a hruai tumna-ah chuan 
an zui ngam ta si lova, an tiavai ta rih a, eng ang tak la ni leh ang maw ! 


11. Mizo High SCHOOL : 

Bawrhsâp (A. Macdonald) lo awm hlimchháwng hian tün hma lam 
pawha ram mamawh ber pakhat nia sawi huai huai, High School chu 
1944 bul atang chuan a lo awm tan thei ta a ni. High School hi 
Mizoramah hian rei tak chhüngin sawi a ni tawh a, Sawrkar lam leh 
kan Mission lam te lahin min remtihpui thei lova, a remti lo zingah 
chuan kan Mizo hotu thenkhatte ngei pawh an awm avángin a harsa 
zual thin a ni. 


Mission Veng Y.M.A. Hall-ah High School chu neih tan a ni a, a 
nakin deuhah chuan Bawrhsáp (Macdonald sap) chuan tüna a awmna 
tlang hi Assam Rifles-ho kut ami a chhuhsaka, High School hmun atân 
chuan Mizo kutah a pe ta a ni. Chuvang chuan ama hova High School 
Committee hnuhnung ber chuan amah hriatreng nan he High School 
tlang hi “Macdonald Hill" tih turin an rawt a an vuah ta nghé nghé ani. 
He sap hian min ngaihsânpui viau va Pasalthaho hlawh hnuhnüng ber 
pawh he sikul thawhláwm pe tür hian min tihsak a ni. He High School hi 
kum 1950-ah khan Sawrkar-in a la ta a ni. 

Mizoram hi Chanchin Tha lo thlen hma chuan kan â ém ém mai a, 
Mizoram hi a pumin khaw thim tak hnuaia awm ang kan ni. Ramhuai te, 
Phung te, Khawhring te, Dawi te kan hlau va. Kan damloh hritlan 
apiang hian ramhuai eng chiin emaw min tihnat niin kan ring a, an 
hnéna damna dil turin kan inthawi thin a. Kan lo vauah te hian tui 
hnar, sihte a awm chuan huai a neiin kan ring a, ar te, ui te, vawkté 
tein kan be thin a. Vau kawrtéa thingzung zám kaite a awm chuan 
ramhuaiin an zawhin an kawngpui takah an hmangin kan ring a, kan 
tán a ramhuai hnénah chuan thupha kan chawi thin a. Thingsaihrua te, 
Thinglubül te hian huai an neiin kan ring vek a ni. 


Héng lo pawh hi inthawina chi tam tak a awm a, Mizo 
inthawina zawng zawng hi sawi sén pawh a ni lo vang e. Sikserh 
thawina te, Khawsikpui thawina te, nat ni nei thawina te, chakloh 
vei thawina te, dam reng pawh a khát tawka thawina te, awmna 
thawina te, phungzawl thawina te, ngawr thawina te, pumna thawina 
te, kawthalo thawina te, naupai thawina te a awm zél a, thawi theih 
loh réng réng hi a awm lo tih theih a ni. 


Chutiang ram thim tak maiah chuan Chanchin Tha hi a lo thleng a. 
Zakaria'n, “Chung lam atangin ni chhuakin min rawn tlawh ang," a tih 
ang deuh khan, Chanchin Thain kan ram a rawn chhun éng ve tan ta a, a 
lo énták zelzia leh a ên tak zêl avânga a lâwmawmzia mai hi tanah kan 
ngaithla dawn ani. 


1. Mizorama Chanchin Tha thlentu hmasa berte, Baptist mi, 
Arthington Mission, Rev. F.W. Savidge B.A.,Ph.D. leh Rev. J.H. 
Lorrain, Mizovin Sap Upa leh Pu Buanga, an tih tak mai te chu an ni a. 

Kum 1894 January 11 takah hian Aizawl an lo thleng a ni. He mite hi 
mi hrátkhawkhéng tak mai an ni a, he mi an lo thlen kum vêkah hian 
Mizo tawngin lehkha an siam thei a. Hetih laia Sap puitu berte chu 
tün hnüa Durtlâng lal Pu Suaka, Chaltlâng lal Pu Thangphunga leh 
Lunglêng lal Pu Khamliana te kha an ni a. He mite ho zingah pawh 
hian Pu Khamliana hian lehkha a thiam hmasa ber a, Mizorama 
lehkhathiam hmasa ber a ni. 


He mi Mizo pathumte tanpui hian Pu Buanga te chuan Luka 
ziak, Johana ziak leh Tirhkohte Thiltih te hi an letling hman a, Mizo 
tawnga kan neih hmasak ber an ni. Lehkhabu siam lamah hian an 
inhmang bawk a, he Sapte hi Mizorama kum 3 an awm chhüng chuan 
khaw fangin an zin hman lova, Chanchin Tha chi mu zawng an phüm 
ná a, Kohhran erawh chu an phun hman meuh lo a ni. Tüna Aizawl 
High Sikul tláng, an khelmual (field) hmunah hian Biak in ang reng, 
Sikul ang reng an sa a, tah chuan phaiphuléng nén an zaikhawm thin 
a, Mizo-ho chuan mak an ti hle thin. 


2. WELSH MISSION : 


Mizo leh vai inkah lai khan Khasi rama Welsh Mission mi, Rev. 
William Williams an tih chuan Zoram tlawh a tum a, Tlawng dungah 
Changsil thlengin, Aizawl thlengin a lo zin a, mahse ram hel a la nih avangin 
Sawrkarin a kal zel an phal lo va, a haw leh a. Welsh rama Mission 
hotute hnenah Mizorama Missionary tirh a tulzia a zuk sawi a. Anni 
chuan Rev. D.E. Jones (Saphluia) an rawn tir ta a. Kum 1897, 31 August 
thla hian Aizawl a lo thleng a, Pu Buanga-te thian dun kha Aizawlah 
thingpui huan tlangah khan a rawn hrawn a. 


Tin, chutianga Welsh Missionin Mizoramah an thawk dawn tih 
Arthingtona khan a hriat veleh Pu Buanga-te thian dun chu a ko :hhuak 
leh ta a. Abor ram lamah an va insawn ta a; chuvangin Mizoram chu a 

pumin Welsh Mission kutah a lo awm ta a. Kum hnih dawa lai an han 
beih hnüah chuan Pathian thuawi tür pathum lai an hmu ta a. Khuma, 
Khára leh Phaisáma, kum 1899-ah chuan mi 4 in Baptisma an chang ta. 
Chüngte chu, Khüma, Khára leh Khasi mi pahnih an ni a. A kum leh 
1901 ah chuan, Phaisáma, Táwka leh Thangan an chang leh ta. Kum 
1898 Dec. lamah chuan Zosáp dang Rev. Edwin Rowlands (Zosápthara) 
an tih chu a lo chhuak ve a. Sikul hotu tura an rawn tirh chhuah a ni a, 
kum 1899 lamah chuan Mizoram sikul an din tan ta a. Chutichuan Mizo 
ram Kohhran leh Sikul hi a ding rual tih theih a nih chu. 


Kan Welsh Missionary hmahruaitute hi mi hrátkhawkhéng tak ve 
vean lo ni a, Mizoramah hian an zin nasa ém ém mai a, Pathianin mal a 
sáwm a, an hnathawh pawh a sáwt ngei mai. Kum 1900 chhüng hi chuan 
Baptisma chang chu an awm lo va, Pathian thu awi thar satliah erawh 
chu an awm nial bawk. Kohhran inkhawmnate pawh an nei tan ta a. A 
tirah chuan hmeithai rethei leh fahrah retheite hian Zosáp chu an bêl hmasa 
a. Pathian thu awi hmasate chu mi chhe té té an ni. 


3. Sikul lam thu-ah chuan Zosápthara kha a fak tlak ém ém a ni. 
Lehkha ziak thei tak, zirtir thiam tak, taima tak mai a ni a, Zaite pawh a 
thiam a, hla phuahte pawh a thiam a Kohhran lamah pawh a tangkai ém 
êm mai. Lehkha zir lam chu a hna bik deuh a ni bawk a, a ngaihsak êm 
ém a Mizoramah hian darh pawh a darh rang ngei mai. 


Sikul hi Mizoramah chuan Kohhran tidingtu leh tinghettu ber a ni 
a. Kohhran chanchinah pawh a kulpui tak a ni. Kum 1901 chhüng hian 
mi 5 emaw chuan baptisma an chang leh a. Sikul lam pawh hemi kum 
hian chhinna ang deuhvin thingtlang khuaah an chhuahtir hman tawh a ni. 
Kristian inti narán pawh he mi kum hian 45 chauh an la ni. Amaherawhchu 
sikul hian Pathian ram a tizau sawt ém ém mai a; he mi hnu lamah hi 
chuan Pathian thu awi an pung tial tial a, hmun tinah hian Pathian thu awi 
inti chu an awm zeuh zeuh ta 


191 


Mızo CHANCHIN 


4. PATHIAN RAM ZAU THU : 


Kan Zosápte pahnih kha hrátkhawkhéng tak mai ve ve an ni bawk 
a. Lunglei bial lamte pawh an tlawh pawp tawh a. Lunglei lamah pawh 
tüna kan Sáp té, Pu Buchháwna B.A. pu te (pa fa) hi Pathian thu awi 
hmasa ber an ni a Mizorama Vai lian lo thlen hma hian Lunglei velah 
chuan mi pakhat Darphawka a awm a, van lam mi pawi theiin a insawi a 
Mizo chuan, “Zawlnei” kan ti mai a. 


Chumi chuan thu tam tak a sawi, a sawi chhuah pakhat chu, 
“Tuifinriat râl atangin mi ngo pahnih thusawiin an lo kal ang a; chu mite 
thusawi chu lo awi ang che u,” an ti e, ati a. Chu mi avang chuan Lunglei 
vel upate chuan Zosápte an lo hmuh chuan, Darphawka thusawi lâwk 
khaani ta ngei, tiin an ring thei ta a. He Darphawka hi a chanchin hre 
chiang deuh apiang chuan tun thleng pawh hian Pathianin a lo be ngeiin 
an ring ani. Lunglei bialah chauh pawh ni lovin Hmar lamah pawh hian 
upa Darphawka thu hre pha rual kha chuan Pathian thu an awi phah hle 
hlawmani. 


5. Kum 1903 lamah chuan Savidge Sap leh Pu Buanga kha 
Lunglei lamah an lo chhuak chho leh ve ta a. Mizoram chu Bial hnihah an 
siam tâk avângin Chhim Bial hi chu kan lo chang ve ang e, tiin Arthington 
Mission chuan an dil a, Sawrkarin an phalsak ta a, an lo chhuak leh ta a 
ni. Tichuan Lunglei lam chu Mission Bial hrang a lo ni ta a, Welsh Mission- 
in Pathian thu awi an lo va siamte pawh kha an kutah an pe ta a. Pu 
Buanga leh Savidge Sáp hi thiltithei tak ve ve an ni bawk a, thil chu an 
tifel sâwt hle mai. 


Pu Buanga chu Pathian Lehkhabu lehlin lamah hian a inhmang tan 
deuh ber a. Savidge Sáp chuan lehkhabu nepnawi dang a ngaihtuah a. 
Lunglei lama baptisma chang hmasa berte chuan kum 1902 ah hian Sethlun 
khua-ah an chang a; chung chu Thankunga, Lungmawi a mi, Tlawmi te unau, 
Lengkaia, Keltan leh Parima, Bualpui leh mi dang an ni a. Tin, Savidge Sáp 

chuan a thachhang dal turin Mizo hotu mi 7 emaw lai a zirtir ngun bik a; 
chüngte chuan amah aiin an thawk sâwt thei zawk ang tih rilrua puani. Pu 
Buanga chu tawng thiam thei mi ani a, Lusei tawng hi a thiam chiang öm êm 
mai a. Chuvangin Pathian Lehkhabu lehlin hna hi an kawltir deuh bik a. Kan 
Thuthlung Thar bute hi ama kut chhuak deuh vek a ni. 


Pathian thu awi hmasate hi chu Chhim leh Hmar-ah pawh an lawm 
êm êm mai a, an inchhungkhat êm êm a, nuam pawh an ti hlé mai. Puithuna 
lamahte hian an puithuin an urhsun ém ém mai a, an thianghlim hléin a 
hriata ni. He mi kum 1903-ah hian Hmarlamah hi chuan mi 9-in baptisma 
an chang leh a, zawi zawiin Pathian ram chu a zau hret hret a ni. 


6. TIRHKOH HMASA BERTE : 

Tirhkoh hmasa berte chu kum 1904-ah hian an chhuak a, thla 
khatah cheng 3/- hlawhin an chhuak a ni. Phaisama, Ngopa khuaah a 
awm a, Vanchhunga, Sialsuk-ah a awma, Dokhama. Hualtu-ah a awm 
a. He mite 3 hi tirhkoh hmasa berte chu an ni a. thawh pawh an thawk 
nasa hle mai. Pathian thu sawi a tul Cm si avángin zima a awm hauh lovin 
a peih apiang an tir chhuak mai a ni a, an hlawhte pawh a dëm rih hlé a ni. 
Mahse hetih lai hian Kristian pawh an la tlém bawk a, (kum 1901 
chhiarpuiah khan Kristian chu 45 emaw chauh an la nih hha) an chàwm 
thei mang zawk c. tih tur a ni. 


A kum leh lamah chuan, kum 1906-ah hian Tirhkoh Pháwka an tir 
chhuak leh a, Tlawng râl thlang lam ram zawng zawng hi a bial a. Hachhek 
tlánga Bunghmun khua an tihah chuan a awm a. Ani pawh hi zir hauh lova 
chhuak bawk ani. He tih lai hian thawktute an la tlêm êm avângin an bialte 
pawh a zau ngei mai. Mizo ram hmar chan hi Tirhkoh 4 bialah an siam a 
nih chu. Lunglei-ah chuan Thankunga leh Zathanga an ni. 

7. HARHNA : 


Kum 1904-ah hian Welsh ramah Harhna ropui tak a lo thleng a. 
Welsh tlangval Evan Roberts an tih chu Pathian Thlarau avangin a hming 
athang ém ém mai a, mi 800,000 in an sim phah e, an ti a. Chüng thu 
chu a lo thang a, Kristian inti apiangte chuan chutiang Harhna chu 
chák nachang an hre ve ém ém mai a. Kum 1905-ah chuan Khasi 
ramah a lo thleng ve leh ta a, Khasi Kohhrante chu an danglamin, an 
thar nasa ém ém mai leh ta a, Pathian Thlarau Harhna chu a awhawm 
leh ta deuh deuh mai a ni. 


Mizoram Kristian awm chhunte chuan Khasi rama Harhna zuk 
chhim chu an rawt ta a. Kum 1906 Feby. velah chuan mi 10 lai, 
Aizawl mi, Chawnga, Khuma, Thanga, Pawngi, Thangkungi, 
Vanchhunga, Siniboni leh Lunglei mi, Thankunga, Parima, Zathanga 
an kal ta. Chu mi kum, chu mi tum chuan Khasiho chu Mairang khuaah 
an inkhawmpui a, mi an tamin an hlim ropui ém ém mai a, Mizo zuk 
tel ve te chuan mak anti ngei mai. 


Mahse Harhna chhima kal si chu an hlim ve thei ta si lo va, an 
mangang hle mai a. Khawmpui tiakah chuan hlawhchham inti takin an lo 
hawng a. Aizawl an lo luh dawnin Chaltlanga mel 2 phunna bul takah 
hian tawngtaina an han nei a, chutah chuan an tap ta hlawm a, he mel 2- 
na bul hi Mizorama Harhna thlenna hmasa ber a ni e, an ti a ni. Aizawl an 
thlen chuan Harhna chuan a rawn pawi ta ngei a Lunglei lam mi haw tur 
anthlah na-ah te an inthlahlel hle mai a, inthen har an ti hle mai. 


He Harhna hmasa ber tumah hian a thawh dan ber chu sual 
inhriatnain a thawk a ni. Mite'n an tunhma lam sualnate an inpuang a, an 
simziate an sawi a, a tha hle mai. Amaherawhchu a rei vak lova, fan 
pawh a fang zau vak lo. Hetih lai hian Pathian thu awi an la tlem bawk a, 
a darh zau thei vak rih lo a ni ber e. 

8. TIHDUHDAHNA : 


Kum 1906 favang dawn lamah chuan Mizoram Hmar Chhak 
Vanphunga khua Khandaihah Harhna chu a lo thleng ve ta a. He 
khua hi he tih laia Mizoram khaw lian ber, in 400 lai khua a ni a, Sikul 
awmna hmasa ber a ni bawk a. Kohhran pawh an lo tam hmasa deuh 
va, chuvangin Harhna pawh hian a rawn thleng ve ni awmin a lang. 


Pathian thu awih ho chu an hlim ta êm êm mai a, an inkhawmte 
hian a then an tap a, a then an lâm a, nuam an ti êm Gm mai a. Khawlaiah 
tean inkhâwm a, an làm dual dual mai a, nuam an tih &m ém avangin pun 
pawh an pung ta hle mai si a; chuvang chuan lalho chuan an haw ta a, 
tihreh tumin an bei ta a ni. “Hetiang a nih zel chuan Pathian thu hi min awi 
zawhsan ang a, kan zu leh sa eina hi a bo vek dawn ani a, lal kan nih 
pawh engnge sáwt ang? Mi hetiang chu khua leh tuiah pawh ka it lo ve," 
an ti taa. An inkhawmte an vâw darh a, an khua ata an hnawt chhuak a, 
thenkhatte chu an tina hle. Khaw chhiat zan thim lai takte hi an hnawh 
chhuah duh hun a ni a Kristiante tan chuan a hrehawm thin hle a ni. 


Vanphunga chu lal ropui tak, khua in 400 lai nei a ni a, a velah a 
naute ho khaw nei tam fe an awm bawk a, chungte chu a han chah 
khawm a Kristiante chu an hrem thin a. Thenkhatte chu an phuar a, an 
vua a; thenkhat chu an inte a thiatsak a, an tihrehawm thin hle mai. 

Mahse Hla thar, 

Ka pawlte u, en r'u hriatna 

Vana khi a awm; 

Min puitu tur an lo lang ta, 

Kan ngam ngei ngei dawn. 

Lo tang r'u ka lo kal dawn a, 

Lalin a tih khi ! 

Van lam hawiin chhanna phét r 'u, 

Kan ti ang, tiin. 

tih te, "Krista'n a sipai raltu min ho, 

Kumkhuain ngamtute kan ni ang," tih te hi a lo chhuak a, Kristian 

ho chu a fuih êm êm mai a, an huai hle mai. Vanphunga khuaa hetianga 
an tih avangin, Kristian awmna-ah tawh chuan an haw ve ta theuh mai a; 
he mi ziaktu pawh hian kut chu a tuar ve hle mai. An hlauhthawn ang 
ngeiin Pathian thu chu a darh sawt hle mai a; he mi tum Harhna avang 
hian khaw tam fe-ah Pathian thu awi an lo awm ta a. 


9. KHAWVEL HLA : 

Kum 1908-ah hian thim thiltihtheihna ropui tak a lo lang ve ta, 
*Puma zai," anti a. Ratu-ah Lalhleia khaw mi á deuh hian nau awih 
nan a hmang a, mi sak loh ang tak hian a sa thin a. Chu chu tlangval 
hawklakin an sa tlanglâwn a. a darh zau duh hle mai a. Kum 1908 
March lamah chuan Lalzika, Zawngin khaw lal chuan sialin chu hla chu 
aaita a, mipui an hlim ta ém ém mai a, nula tlangval zawng zawng mai 
hi khawlaiah an lam ta dual dual mai a; chuta chinah chuan “Tlânglâm 
zai," an ti ta zàwk a ni. Chuta chinah chuan khaw tinin sial te, ran lu 
kimtein an ai ta zêl mai a Mizoram hi a chil chhuak ta a. Miin an hlimpui 
nasat ém avángin Kristianho chuan Setana thlarau hnathawh niin an 
ring a, tün thleng (1946) hian Mizoram Pathian thu awi lo ho hla ber a 
lani a, "Hnam hla,” tih ber tura ni ta. 


10. TIRHKOH HNA ZIRNA : 

Kum 1908-ah vek hian Saphluia (D.E. Jones) khan Tirhkoh hna 
zima asiam tan a; chuta zir hmasa berte chu, Thangkhuma, Hauchhunga, 
Rosema, Taitea leh Dengrüma an ni. He mi hmaa Tirhkoh chhuakte kha 
chu, zir hauh lova chhuak an ni a; he mite hnu lam zawng hi chu kum thum 
zirte an ni ta deuh zél a ni. Kum 1909 tâwpah chuan Thangkhuma leh 
Hauchhunga hi chu Tirhkoh atán an chhuak leh ta a. Hmar chan Zoram 
chhüngah hian Tirhkoh 6 lai chu kan nei ta. Pathian thu awi pawh hmun 
tinah hian tlém tlém chuan an awm ta a. Tirhkoh han zir duh pawh an 


196 


Moo CHANCHIN 


awm ta deuh hle mai. A kum leh 1910-ah chuan ho khat an lut leh a; chu 
mi zingah chuan he bu ziaktu pawh hi atel ve a. Heti chinah hi chuan miin 
Tirhkohte hi ngaihnat nachang an hre ta deuh va. a nuam tan ta hlea ni. 


He mi 1910 kum bulah hian Chhuahkhama Cherra Theological 
College-a zir turin a kal a, Mizo Cherra-a kal hmasa ber a ni. Aizawla 
Tirhkoh hna zirte kha an zir chhüng chuan an zin nasa ém ém mai a, 
Mizoramhi thu hrilin an zin chhuak tih tura ni. Hetih laite hian, “Tlanglam 
zai," khaa chak ém ém mai a, Pathian thu sawi pawh a har rih hle mai. 
“Tlanglam, tih takah a rualpui hian khawlaiah an lam thin a, zu rui hlek 
lo pawhin an lâm ngam theuh mai a ni. Thlarau engemaw chuan a hmang 
ve ani ange, tih a awl hle rêng a ni. Thenkhat chuan, “Setana thlarau,” 
an ti mai renga, miin an hlut nasa êm êm a ni. 


11. Kum 1911-1912 hi Mautâm kum a ni a, Pathian thu awi lo, 
Tlanglâm zaia hlimhote kha tam avangin an chuai ta deuh va Pathian thu 
sawi a nuam leh ta zawk. He mi tum mautam tàm hi a nasa bawk a 
Mizoram kan buai ém ém mai a. Mi tam mangang leh vai buh phurte 
chuan Pathian thusawi an ngaithla duh hle mai a, Sairang khua hi mipui 
inhmuh khawmna hmun a ni a Pathian tana thahnemngai tán chuan 
thusawina rem tak a ni. He mi 1912 hian baptisma chang 444 an awm a, 
Kohhran kan pung hle a ni. Kum 1911 chhiarpuiah khan Kristian chu 
2,461 kan tling tawh a, kum 1912 támah chuan kan pung hle mai. 
Mizoramah hian hmun tam fé-an kohhran an awm ta a, thusawia zin vel 
pawh a nuam ta deuh hle mai. 


12. PRESBYTERY KHAWMPUI : 

Presbytery hmasa ber chu kum 1910-ah hian an nei tan a ni. Hetih 
lai hian Zosap pahnih Saphluia leh Dr. Fraser M.D. an nei a, anmahni 
zirtir chawpin hêng hi an ti tan a ni. Mizorama Kohhran Upa hmasa ber 
chu he mi kum bawk hian Aizawlah an thlang a, chuta an thlante chu 

R.Dala, Rosema leh Darchhinga an ni a, hêng hi Mizoram pum-ah 
Kohhran Upa hmasa ber an ni. Presbytery hmasa berah hian hêngte hi 
an Upate an ni tawh a; mahse khawmpui dan chu an thiam lo rih hlé mai. 
Heta chinah chuan Presbytery khawmpui chu kum tin an nei thei ta a, 
mautám buai kum te pawh hian khawmpui chu an nei zel thei ta a ni. 


Vawi khat chu ramhuaiin mi a tina thei nge thei lo tih hi khawmpuiin 
an ngaihtuah a, an inhnial hle hnu chuan Dr.Frasera chuan, *Damlo tam 
tak ka en tawh a, ramhuai tihnat chu ka la hmu ngai lo ve,” ati a. Mahse 
mitam tak chuan ramhuaiin mi a tihnat theih chu an ring tlat a ni. 


13. CHANCHIN THA DARH THU : 

Dr. Frasera chuan tlangval tam tak a chawm a; chu'ng chu Pathian 
thu sawiin an zin chhuak thin a, an thawk sáwt hle mai. Dr.Frasera chuan 
Sáp tlangval Watkin Roberts an tih chu a rawn chhuahpui a; he Sáp 
tlangval hi Pathian ngaihsak tak a ni bawk a, Senvawn lal hnénah Chanchin 
Tha Johana ziak bu mal te hi a thawn a, Sevawn lal chuan a lo hmuhin, 
“He i lehkhabu mi rawn thawn hi, a hrilhfiab tur mi i rawn tirh loh chuan 
a ngaihna rêng kan hre lo ve,” tiin a rawn chháng a. Chuvâng chuan 
Sáptlangvala chuan Vanzika, Savawma leh Taitea, mi hrátkhawkhéng 
theuh a kaltir a. Lalpa hmingin, pawisa hlawh engmah nei lovin, Senvawn 
rama Chanchin Tha tidarh tur ngawtin kum 1910-ah hian heng mi 3-te 
hi an kal ta a. He mite hi Senvawn ram Kohhran phuntu hmasa ber an ni 
ta a. Chutichuan Senvawn ram Kohhrante chu Mizoram Kohhran hrin 
anningei mai. 


Tin, kum 1912-ah hian Khaw thlang lal Pu Hrangvunga chu a 
khuate nen Rengpui ramah an pém lüt thla a. Kristian an ni nual tawh 
hlawm a Rengpui rama Chanchin Tha pu lüttu hmasa ber chu an ni ta 
bawk a. Mizo Kohhran hian kan vél ram thimah Chanchin Tha kan 
tidarh ve fe a ni. 

Kum 1913 bul lamah chuan Aizawl Kohhran Upa R.Dala 
kha Missionary angin Senvawn-ah a lüt phei ta a, Saptlangvala 
(Watkin Roberts) khán a chawmna a ngaihtuah a, N.E.1.G. 
Mission bul tantu an lo ni ta a. 


Tin kum 1919 lamah chuan Pastor Thianga Cherra-a zir zo hlawl 
lo chhuak chu, Haflong lama thawk turin a kal leh ta bawk a. A hmain 
Missionary te lo awm tawh thin mah sela. Mizo Pastorin Mizotawnga an 
thawh chin chua sâwt ta a. Haflong ramah Kohhran a ding nghet thei ta 
ani. Tichuan kan vel ram thim Rengpui ramte, Haflong ram te leh Senvawn 
ram te a Chanchin Tha tidarhtu chu Mizo Kohhran fate an ni a, Mizo 
Kohhran hi Pathianin a hmang hle a ni. Kan unau, Lunglei bial Kristiante 
pawh khan, Chitagong tlang ramah te, Arrakan lamah te Chanchin Tha 
hi an pu lüt bawk a, Lusei mi hi Pathianin min hmang hle tih theih a ni e. 


14. PASTORTE : 

Mizoram Hmar chan Pastor hmasa ber chu, Pastor Chhuahkhama 
a ni a, Oct. 1913-ah nemngheh a ni. Amah hi Cherra Theological 
College-a zir zo, lo chhuak a ni bawk a; hetih laia Kristiante hian an ngai 
ropui ngei mai, “Sap aiawh thei,” an ti a, an ngai ropui ém êm a ni. Amah 
chauh hi a la nih rih avangin bial pawh a la nei chuang lo va Mizoram hi a 
bial a ni rih mai a ni. 


A kum leh 1914-ah chuan Vanchhunga, Hauchhunga, Thangkhuma 
leh Pháwka, an nemnghet leh ta a. Tunah chuan Pastor 5 an awm tak 
avángin an thawhna tur Bial an siamsak a. Pastor Chhuahkhama khan 
Aizawl atangin hmar lam tlang dung Bualpui tlang dung leh Bukpui tlang 
dung a tluanin Tuirial thlang lam zawng zawng hi a chang a. Pastor 
Pháwka'n Tlawng ral thlanglam zawng zawng a chang a, Pastor 
Thangkhuma'n, Tuirial chhak lam, Champhai lamlian hmar lam zawng hi 
Paihte ramri thlengin a chang chho bawk a. Tin, Pastor Hauchhunga 
khan Sialsuk tlang dung Aizawl chhim lam zawng, Tlawng chhak lam 

Tuichang thlang lam zawng, Champhai lamlian chhim lam zawng hi a 
chang a, Pastor Vanchhunga khan Tuicháng rál chhak lam zawng zawng 
Champhai tlang dung, Ngür a chin chhim lam zawng hi a chang a ni. An 
bial a zau hlawm teh e.! 


He mi hnu kum 7 laiah chuan (Oct. 1921-ah) he mi ziaktu hi 
Pastorah an nemnghet leh a (Pastor Liangkhaia) Assembly dan anga 
nemngheh a ni ta. Cherra-a a zir zawh hnuin kum 7 Tirhkoh hna a thawk 
a, Assembly ekzamna a pass leh a, chutianga nemngheh a ni a. A bialah 
chuan Pastor Thangkhuma bial an phelsak a, Tawi tlang atanga Tuirial 
leh Tuivawl inkar hi Tuiruang thlengin a chang ve ta a, a la zau fe fo. He 
mi hnüah hi chuan pastor an pung sâwt ta hle a, a sawi kim pawh a har 
tham ta e. Cherra-a zir chu miin an ngai hlu deuh va, Cherra-a zir lo ai 
chuan rei fe chhüng chu an hlawhte pawh an han titam deuh a ni. 


Lunglei lam Pastor hmasa ber chu Pastor Chuautera a ni a. 
Kum 1914 khan an nemnghet a, Theological sikula zir lo mi a ni a, 
mahse thiam táwk tak a ni. A kum leh lamah chuan Pastor Thankunga 
leh Haudala 1915 ah hian an nemnghet leh a, hengte hi chhim lam 
Kohhran hruaitu berte an ni ta a, Theology zir ngai lo chu an ni hlawm 
ná a, thiam táwk tak theuh an ni. 


Kohhran than dan pawh hi Lunglei lamah hian a zawi deuh na 
a, a nghet zawk a, khawvel pawh hi an hneh zawkin a lang Pastor 
pawh an phu tâwka tam an nei thei zela, hmar lam mite ai mahin thu 
engkim hi an chik zawk thin a ni. 

15. HARHNA : 

Khasi rama Harhna an zuk chhim 1906-a mi kha chu Kristiante 
an la tlêm êm aváng emaw ni a reh leh hma hle a. Kum 1913 hian Aizawl 
Mission veng Biak in hi a thar an luah kum a ni a, Harhna nen Biak In 
thar chu an luah a, a ropui hle mai. 


He mi tum hian Champhai nên, Aizawlah nên a nasa ber a, a 
thawh dan pawh a inang deuh vek a ni. A tlangpui berah chuan Isua lo 
kal lehna hi an ring hnai theuh a ni. A chang nasa zualte chu an bawraw 
hle mai a, Champhaiah chuan zirtirtu Tlira chuan inlâma ropui tak hmuin 
a insawi a, lehkhabuah a ziak a, pâwl hrang a siam a. Isua hi lo kal leh tur 
a awm chuang lo va, tûn hi a lo kal lehna chu a ni tawh e, ati a. Pathian 
ni a awm chuang lo va, ni zawng zawng hi Pathianni a ni e, a ti a. Chawlhni 
a bán bawk a. Taksa thiltih hian thlarau lam a khawih pawi zo lo réng 
rêng e. ati bawk a, zu ruih te. inngaihte pawh pawi vakah a ngai lo va. 


Chutiang chu a zirtir dan a nih avangin Kohhranin mi dik lovah an 
ngai a, an paih thla dêr a, a thu chu a chak thei vak ta lo. Durtlangah leh 
Hmunhmeltha khua-ah chuan Harhna chang nasa deuhte chuan an taksa 
hi a pumin nuamin an inhria a, na réng réng an hre lo. Aizawlah pawh 
nula thenkhatte chuan Isua hring dâwnin an hria a, nau chhar turte an 
sawm a. Hetiang buaina hi a tam deuh hle mai a, mahse Kristian chuan 
an pun phah hle mai. 


Mahse he Harhna hi kum hnih lai hnuah chuan a reh leh ta bawk a, 
kum 1916 lamah chuan Kohhran an ngui leh ta hle a. Tlira pawl kha 
tléma zawng chu an la awm zel a. Kawlkhuma leh Chalchhuna erawh 
chu Tlira pawla tel duh lovin 1916-ah Salvation pawl zâwm turin phaitual 
lamah an kal ta a, Simla khua-ah an awm laiin Pu Chalchhuna chu a thi ta 
mai a; Pu Kawlkhuma erawh chuan Bombay-ah Salvation Officer hna 
a zir ta zel a, kum 1917 hian a lo chhuak leh a; Mizorama Salvation 
pawi din chhuaktu a lo ni ta a ni. 

16. SALVATION PAWL : 

Kum 1917-ah Kawlkhuma khán kum khat lai chhungin Bombay 
Byculla-ah Salvation dante a zuk zir a, a pawm nghet a, a rawn chhuahpui 
ania, Mizoramah he pawl hi a din chhuak thei ta a ni. Atirah chuan kan 
lam Upaten pawi hrang siam lo turin an thlém thin a; mahse an thlém zo 
tabik lo va, an intihrang ta a. Ram zim tea pawl hrang han awm ta chu, 
inrem lohna deuhte pawh a awm thin a; mahse an thlém zo ta bik lo va, 
an intihrang ta a. Salvation hotute leh kan pawl lam hotute pawh a thleng 
hial a. Kum 1924 lamah chuan Salvation hotute chuan, “A nih leh 
Mizorama Salvation-te chu kan zawm lo vang e, in pawla teltir leh turin 
theihtawpin thlém leh rawh u,” an ti a. 


Kan Mission te chuan Salvation awmna lam deuh deuhvah mi an 
tira, Sawleng lamah Pastor Chhuahkhama an tir a, Biate lamah Pastor 
Liangkhaia an tir a. Chu mite chuan theihtawpin an bei a, an hlawhtling lo 
va. Chu mi hnuah chuan Salvation Pawl chuan an rawn zawm leh ta a, an 
ding nghet hlen ta a ni. Tunah chuan a ram pumah chuan an tam ta fe mai. 
Officer hlir pawh 63 lai an ni a, an mite chu 5,000 lai an ni tawh awm e. 
Anmahni pawh an lo puitling ta bawk a, tunah chuan kan inhrawn thiam 
ta viau mai. 


17. BEmguAL: Kum 1918 Champhai Hmunhmeltha khawmpuiah 
chuan Beihrual hi an rawt a, an pass ta a. Chuta chinah chuan kum tin 
September thla hian Mizoram Hmar chan Kohhran chuan Beihrual hi an 
nei ta a, a sáwt hlé mai. Dan tlángpui berah chuan thla chawhma lam hi 
Kohhran chhünga inbeihna, inchawhharh tumna lam a ni thin a, thla 
chawhnu lamah erawh chuan ringlote kan bei thin a ni. He Beihrualna 
hian Mizoram Kohhran a tinghetin a tilian sâwt hle in kan hria a, dánah 
kan neih ta deuh reng a ni. 


18. HARHNA fUM THUMNA : Kum 1919-ah hian Harhna a lo 
thleng leh a, a ropui ta ngei mai; hemi tum hi a ropui tum ber a ni àwm e. 
July 256,1919-ah hian Lunglei bialah Zotlángah, Thingsai-ah leh Hmár 

bial Nisapui khua-ah nén a rual thatin a thleng a ni, a mak ngei mai. 
Hmun thumah a ruala a han tan chuan Mizoram chu fan chhuah a tum 
ngeiin a lang ta rêng a, fan pawh a fang chhuak rang ngei a ni. He mi kum 
ringawtah hian Hmar bialah chuan Kristian chu 4, | 75-in an punga Chhim 
bialah pawh an pung hle. He mi tum hian inkhawmna-ah khuang an hmang 
tan ta a, chuta chin chu an hmang hlen ta a ni. 


He Harhna-ah hian Lal Isua tuama lam hi miin an vei nasa ber. 
Thenkhat chuan khenbeh lem te an chang a, an khawng a, an ban an 
phar a, an chalcháng a, an thlansa thisen anga luangte pawh an awm. 


"Thisen hlu, thisen hlu, 
Thing kraws chunga luang khan, " 


tih hlate hi tawp thei lovin kan sa a. Mi thenkhat phei chuan thil ri 
apiang hian, "Aw, tlang mawi Kalvari,” ti zelin an hre mai tawh a ni. Mun 
Kros thu hi sawi an châk êm ëm mai a Zin rual pawl an ti a, a hmei a 
pain, sawmhnih, sawmthum-te pawhin mi an zin dum dum mai thin a. 
Pathian thuawi chu an pung sáwt ngei mai. Kum 1919-1923 chhung 
kum 4 chhung hian Hmar bial ngawtah awi thar 19,197 an tling a ni. 
Kum 1919 hma lam zawng khan, kum 27 chhungin Kristian 12,495 an 
tling chauh va Pathian Thlarau avanga kum 4 chhunga pung hi a zat lo. 
He mi tum Harhna hi Harhna ropui ber a ni ngei mai, a hnathawh pawh a 
ropuiin a tha a, Pathian ram a tizau ém ém a ni. 


Kum 1923 lamah chuan Mizovin Pathian hla phuah an ching ve 
tanta a. Mi Harhna hrual zawi kha an lung a léng ém ém a, hla phuah hi 
an lo chák ta a, an phuahchawp ve ta mai a ni. 


Hla phuahtu deuh berte chu hmár lamah hian: 
Kanılala, Thanherha, Zasiama, Taivela, 


Chhim lamah : Patea, Zawnghuala leh Chhawna an ni deuh ber. 


203 


Mo CHANCHIN 


Hêng ho hian hla lungléng tam fé an phuah a, he mi kum 1923 a 
chin chu lénkhawmna-ah phei chuan phuahchawp hlir a ni an sak ták ni. 


19. Roman Catholic Pawi : 

Kum 1925 lamah chuan Mizoram a puma ngaihtuah chuan 
kan lo ngui ta deuh hle mai. Aizawlah Chhunrüma te, Laltura te 
hovin Roman pawl kan zawm e tiin pawl hrang siam an lo tum ta 
a. Kulikawnah leh Dawrpui vengah he pawl hi an insiam a. A kum 
leh 1926 lamah chuan an pung ve ta deuh va, thingtlang khua-ahte 
pawh an awm ve ta. Min tibuai deuh dawn hlein an lang a Sápte 
pawhin rawn kan a, Zoramah hian tih tham fe chu an han awm 
tawh a, mahse an zingah mitha mang lo, Siamlianate ang an awm a, 
chüngte avang chuan an Sapte'n an ring thei ta mang lo va, an 
chau leh tan ta a. 


Kum 1927 lamah chuan Hmar Chhak bial lamah hian Rinnaa 
thiamchanna thu te, Ruatláwk thute an sawi chhuak ta a, chüng aváng 
chuan Roman-ho chu an che thei ta mang lo va, an rém leh ta deuh deuh 
va, tünah (1946-ah) chuan tih tham an awm ta lo. 


20. Pa PAWL : 

Kum 1935 lamah chuan Kohhran a la kal tluang tha hle a; he mi 
kum February Assembly-ah chuan thawhlawm a tam deuh avangin 
Kohhranin Sikul cháwm an ráwt a, Sikul 15 cháwm türin an titlu a; hei hi 
Kohhranin Sikul kan neih hmasa a la ni. 


Amaherawhchu he mi kum vék hian Aizawl vélah leh Khawthlang 
bialah Harhna mak deuh a awm a, an buaipui deuh hle. Chu Harhna-ah 
chuan Pathian hi be theiin an insawi a, hmuh pawh hmu theiin an insawi a. 
“Pain ati," tih hi an tawng dan ber a nih avangin, “Pa ti Pawl,” tiin miin 
an vuah a; chuta chin chu, “Pa Pawl," tih hi a léng ta hle a ni. “Pa,” an tih 

chu an be thei a, ani pawhin a rawn be thei bawk a. An cheziate pawh a 
mak lutuk deuh bawk avangin mi thenkhat chuan an lawmpui thei lo va. 


A changtute chuan an duh hle si avangin Mizoram Kohhran min then a, 
min tibuai deuh hle mai. 


He mi thua a changtu bulpui deuhte leh thil hmu tam deuh, an thu 
mipuiin an awi hle site chu heng hi an ni:- 


l. Kâra: 

Lunglei bialah mi hmingthang tak tawngtaia mi tidam thei Pu 
Thangbawnga a awm a. Mizorama mi mangang apiangte chuan an pan 
huai huai mai thin a, mi tam tak chuan damna pawh chang ngeiin an inhria 
a, an lâwm hlé thin a. 


Kâpa hi chu Thangbawnga hnénah chuan zin ve tumin a kal a, 
kalkawngah “Pa,” chuan a rawn pawi ta a. Engtin tin emaw fiamthu 
deuh tak takte hian a chhawnchhaih a; mahse thii ropui tak takte chu a 
hmuhtir bawk a. A thil hmuh thenkhat a sawite chu heng hi ani :- 


(1) Mizoram kum 50 chhüng chanchin tura entir a. Chu mi chhüng 
chuan mi an hriselin an hausa a Mizoram hi Himna ram a lo nia. Hringchar 
lam atangin rel a lo lüt a Hmunpui ram Lengpui-ah atawp a. Satikang 
lam atangin a lo lut bawk a Thenzawl-ah a tawp a. Kawlvai lam atangin 
a lo lût bawk a, Biate-ah a tawp a. a ti a. Heng a tâwpna apiang hi 
khawpui hmun tur niin a lang. 


(2) Kum 50 dang chhung tur a entir leh a; he mi chhung hian 
Mizoram nula leh tlangvalte hi Pathian thu hril tura mi rama chhuak zung 
zungin a hmu a, mi rama Kristian tihduhdahte chu Mizorama lo lüt zung 
zungin a hmu bawk a. 


(3) Lehkhabu zial inphelh zung zung angin Pathian lehkhabu hi 
fiah uar uarin a hmuhtir bawk a, a awmzia engkim hriain a inhria. 

(4) Mi dangte tawngtainate pawh min ngaihthlâktir a, ka hre vek 
mai, a ti bawk. Thil chu a hmu tamin a hre tam ém ém mai a, sawi sén a 
ni mang lo; mahse a mak lutuk ém hlawm avángin mi thenkhat chuan an 
lawmpui thei loa ni. 


2. LALKHERHA : 

He mi hi Biate khua mi phawk, nuihza siam thiam a ni a, Pathian 
Thlarauvin a man lui, tih theihin a awm a, a sim ém ém mai a. Ani hi chuan 
“Pa” be thei pawhin a insawi lem lova, Mizoram zawng zawng hi êng 
uarin a hmua, chutah chuan amah chu thu sawia kal táng tángin a inhmu 
thin ani. A kalna lam tur apiang chu êng tlang ruahin a hmu a, chu lamah 
zêl chuan a kal thin ani. A thu sawite chu a ngaihnawm a, amah pawh a 
kawm nuam bawk a, mi a hip ém ém mai a, a kalna apiangah chuan a 
tlángtla êm êm zel ani. 


A zinte chu kum 2 te, kum 3 te, kum 5 te pawh a thang thin a, a 
hming a thang ém ém a ni. Haflong lam te, Churachand lamte pawh a 
thleng a, chung lamah pawh chuan an lâwm hl€. Ani hi chu a lawm lo pawh 
an awm lo hle a, Harhna mak zinga telh ve pawh miin an phal meuh lo. 


3. SUAKLIANA : 
He mi hi Thenzawl kiang Lungráng khuaa mi a ni a, ama insawi 
dan tak chuan heti hian a ti a ni :- 


*Ka hlima hla cháng ka sawi lauh lauh lai hi thàwk leh khatah van 
chung daihah khian min la chho ta mai a. Ka taksa chawpin min la chho 
nge, ka thlarau chauh tih pawh ka hre lo va, ka kianga mite pawhin min 
loen kher lo a ni ang chu, an hre bawk si lo. 


Pathian êng chu êng mawi êm êm mai hi van dum kual ng mai 
khiana lo êng kulh mai a, chu chu ka mitin ka han si chatin La inhria 

a. Chutia ka han sik chat veleh chuan Pathian thil hmuh dan ni awm 
tak mai hian engkim mai hi ka hmu ta vek mai a ni. Van chu khutah, 
ka hnuai daiah a awm a, vana mite chu hlim nei miah lo khawp hian a 
zuk en a, an rilru putziate chen hian ka hmu fai vek mai a. Chu éng 
chuan lei leh van hi a kualkhung vek a lo ni a, chu éngah chuan lei leh 
van hi thâwl êm émin a lo awm a ni. 


Tin, chu mi éng chu a sir lamah hian a lo pawp a, chutah 
chuan ka han bih a, sâwtah sawn Hremhmun ka han hmu a, hrem- 
hmuna mite chu bawlhhlawh êm êm mai hlir hi an lo ni a, khawngaih 
rual an lo ni lo; khawngaih thla pawh hi an la lo tawp mai a ni. An 
tamzia chu, Mizoram hi mihringin chhüng vum thür mai ila, chu chuan 
belh chhah ta ila, mi belhchhah tih pawh an la hre lo vang. Chuti 
khawpa tam chu hrem hmun-ah an awm a ni. 


Tin, vana chhandam fate leh thung chu an tam ém mai a, tehkhin 
tur pawh ka hre lo ve. Lei pum pui hi hlum nêm tak ni sela, a bêng phek 
zovin phék takin béng sela, chutah chuan hriau sin mi hi a khatin, insi 
thutin vit phun ta ila, chu pawh chuan a la zât teuh lo vang. 


Ka thil hmuh chu a nasa khawp mai a, mihring rilru hian a keng zo 
ta lo a ni; ka hriat theih chu tlém te mai a ni e. Bang lianpui, tawi tawh tak 
hi a chi chhunga khung leh vek tum ila, a leng tawh teuh lo vang a, ka thil 
hmuh ka rilrua a len lohzia chu chutiang mai chu a ni e, a ti a. 


Ani hi chuan Pathian chu hmuh rual ani lo va, biak pawh a ngai lo, 
a êngah chuan kan inhre vek mai a ni, a ti a ni. 


Heng lo pawh hi thil timak leh hre mak deuh deuhte chu an tam 
maia, sawi sén ani lo ve. "Hlim sang," an tihte chuan “Pa” chu an be 
thei a, tawng hriat lohvin an tawng thei bawk a, thenkhat chuan damlo 
tihdam theihnate pawh an nei a. 

An hlim dan chi inangte chu an inngaina bik a, an inkawp aawmho 
nuam an ti a an inkham zo lo va, “Hmangaihna khurbing,” tiin intihbikna 
te an nei a, chüng avângte chuan mi thenkhatin an hmu thiam thei lo va 
Mizoram kohhran min tibuai deuh hle. “Van tawng,” an ti a, "Van zai," 
an ti a, tawng hriat lohvin thu an sawi a hla an sa a an chetzia a mak hle. 


Lunglei bialin an duh lo va, Hmar chhak bialin an ngaina lo bawk 
a; heng bialah te hi chuan an awm ve mang lo. Chhim chhak bial leh 
Tuichang ral leh Khaw thlang bial thenkhatah an che bik deuh a ni. Tun 
thleng hian Mizo Kohhran chu he thuah hian kan inthurual thei lo. “Van 
tawng,” te, "Van zai," te, "Khurbing," te chu a changtute chuan an duh 
hle a, a chang lotute chuan an duh lo hle si a ni. 


Amaherawhchu mi hlimte nasa lutuk lo, tha tak tak chu an tam 
mai a, hmun thenkhata mite chuan an that phah hle mai. A puma dem 
theih chu an ni bik lo ve. 


21. İNDO CHHUNG THU : 

Kum 1942-1945 hi Japan nena kan Sawrkar te indo chhung a ni 
a. Japanin hma an rawn sâwn a Burma ram te an rawn lâk chuan Mizoram 
chu kan thlapháng deuh hle a Pathian kan ngai zua! hle mai. 


Sawrkar an lo lian a, sipaite an lo tam a, tangka a lo tam ve ta a; 
kawng thenkhatah chuan Kohhranin kan that phah tih theih a ni. Buhtham 
te man tak takin kan hralh thei a, buhhum te pawh tin 1 cheng 3 man te 
a lo ni a, kan Kohhran thawhlawmin a pun phah ëm êm mai a, a tihzia 
ang reng hle mai. Kan tlangvalte tam tak, mi 3000 laiin indo hna an 
thawk ve a, an hlawh ata Pathian ram thawhlawmah an rawn pe thin a, 
kan phuisui phah hle bawk. Indo hi kan Kohhran tán a that lohna thenkhat 
awm mah se, kan Kohhranin kan chhawrna hi a tam zawk mah awm e. 

Kan tlangvalte indona lama thang bote kha an lo kir leh hunah 
chuan zu te an va inin, ram dang sualnate an rawn hâwn ang a, kan 
Kohhran hian kan buai phah hle àwm mang e, tih hlauhnate kan nei deuh 
thin a, mahse chu mi lam thu-ah pawh chuan kan that phah zawk a ang hle. 
Kan tlangvalte khán vai tawng te, Sap tawng te an va thiam phah a, Sawrkar 
dan hre deuh tham tak tak te pawh an awm a, kan ram leh kan Kohhranin 
kan than phah hle a ni. Sipai lamah chuan Jemadar tam tak an awm ta a, 
Subedar pawh tam fé an awm a, Lieutenant te, Captain te pawh an awm 
taa, kan puitlin phah hle mai a Kohhran pawhin kan chhawr hle e. 


22. CHANCHIN Tha Jugis THU : 

Kum 1944 hi Mizorama Chanchin Tha lo thlen kum 50-na a lo ni 
a; chuvangin “Chanchin Tha Jubili," kan ti a, a ram pum pui hian 
mahni hmun theuhvah kan serh a, he mi kum hian kan hlim hlé mai. 


In tinin Jubili thawhlawm atàn chéng khat tal chu thawh theuh tur 
kan ti a, chu mi hmun thuma hmun khat chu mahni kohhran theuhvah 
hlimna siam nan kan hmang a, hmun hnih chu kan hmun pui lamah kan 
theh khawm a; chu chu cheng 1299/- lai chu a lo tling a, Assembly-in 
Ram thar thawhlawmah awm se an ti ta a. 


He mi 1944 kum February thlaah Dawrpui Biak Inah “Jubili 
Assembly," chu kan nei a, Khasi ram Pastor 2 leh Phaitual mi pakhatin 
min rawn lawmpui a, ropui kan ti hle mai. Indo lai a ni a, Khasi labour 
hote tam tak an tel bawk a. Salvation Sap 2 an lo zin lai a ni bawk a, 
Salvation-ho tawtawrawt nén Dawrpui Biak In atanga thingpui huan tlâng 
lung phunna kan han pan dur dur mai chu nuam kan ti tehe! 


He mi kum 50 chhunga Mizoram Hmar chan Kristian zát chu, a lu 
nungin mi 80,584 kan ni. 

THUBELH : 


Rev. LiANGKHAIA (1884-1979) KUTCHHUAKTE 


Mizo Chanchin ziaktu Rev. Liangkhaia hi thangthar chuan 
an lo viau tawh awm e. Thuziak kawngah hian sulhnu a lo nei tha 
ang reng hle a, chungte chu hetiang hian a thliar hran theih awm e. 


A - Hnam Chanchin Lam. 


1) Mizo Chanchin Part - I (1925-26aziak) 1938 
2) Mizo Chanchin Part - II 1947 
3)  Kohhranhranghrangchanchin 1950 
4)  Thuthlunghlui leh Thar kar thu 1954 
5) Kohhran Siamthatna bul 1967 


B - Hnamzia (Culture lam) 


6) Mizo Awmdan Hlui 1970 
7) Mizo mileh thil hmingthangte leh Mizo Sakhua 1977 
8) Zoram luh hma Pawi rama la awm lai leh 

Zo ram luh tirh (Mizo hlahlui lawrkhawm) 1926 
9) Mizoram Harhna thu (Pathian thu lama ngaih theih) 1972 


C - Pathian Thu lam (Theology) 


10) Kohhran leh a rawngbawl hna 1957 
11) Chhandamna Thu 1952 
12) Pathianthutluantling 1972 

13) 
14) 
15) 
16) 
17) 
18) 
19) 
20) 
21) 
22) 
23) 
24) 
25) 
26) 


D - 


27) 
28) 
29) 
30) 
31) 
32) 


E - 
33). 

Pathian Chatuan remruat 

Bible Pathian Thu 

Petera lehkhathawn Hrilhfiahna 
Hebrai mite lehkhathawn Hrilhfiahna 
Galatia mite lehkhathawn Hrilhfiahna 
Ephesi mite lehkhathawn Hrilhfiahna 
Thupuan hrilhfiahna 

Rom hrilhfiahna 

Timothea hrilhfiahna 

Thusawm pek hrilhfiahna 

Tirhkohte thiltih hrilhfiahna (A thiante nen) 
Luka hrilhfiahna (A thiante nen) 
Marka hrilhfiahna (A thiante nen) 
Johana hrilhfahna (A thiante nen) 


Lehkhabu Lehlinte (Hla tel lovin) 


Indona Thianghlim (Holy War) 
Kristiante Thurin (Marcus Ward-I) 
Kristiante Thurin (Marcus Ward II) 
Sakhaw Khaikhinna 

Bible Dictionary 

Bible bu mal 12 amah ngawtin a letling, 
a bu dangah a thiante a tanpui bawk, 


Science Lam. 
Arsi Chanchin 


1974 
1976 


1962 


1941 
1956 


1949 
1952 
1948 


1934 ? 


1971 
1970 
1970 
1941 
1971 
1947-48 
1959 


1975 


34) 
35) 
36) 
37) 


38) 
39) 
40) 
41) 
42) 
43) 
44) 
45) 
46) 


F 


47) 
48) 
49) 
50) 

Lehkhabu buatsaih penhleh leh a ennawnte 


1952 Nilai Thupui bu a ziak 1952 
1954 Nilai Thupui a ziak. 1954 
1959 Nilai Thupui a ziak. 1959 
1929 Puitling Sande Sikul Zirlaibu Petera 1929 


Lehkhathawn I & II a buatsaih. 

1942 Thupuan (S.S.Zirlaibu) bu zir tur buatsaih tu a ni. 
1943 Hebrai bu Syllabus siam leh buatsaihtu a ni. 

1951 Johana Syllabus siam leh buatsaihtu a ni. 

1952 Galatia & Jakoba Syllabus siama ennawntu a ni. 
1956 Khawvel Sande Sikul Ni Zirlaibu Khuma Chanchin a ziak 
1957 Zosaphluia chanchin a ziak (Khawvel S.S.Zirlaibu) 
1969 Rev.Chhuahkhama chanchin a ziak (Khawvel S S Zirlaibu) 
Ephesi Lehkhathawn hrilhfiahna ennawntu 

I Korinth Hrilhfiahna (S.S.Zirlaibu: 1937) ennawntu. 
Sande Sikul zirlaibu dang pawh a ennawn a, Syllabus a 
siam leh zawhna a siam pawha tam hle. 


La chhuah loh 


Kohhran enkawl dan (Pastoralia) 
Sermon Ruhrel (Notes- a bu-in) 
Chhungkaw chanchin & thuziak dangte. 
Diary bu eng emaw zat a ziak bawk. 


Hmuh belh tur a awm leh zauh thin a, a la kim lo mai thei e. Marcus 


Ward thurin bu hnih a lehlinte hi a bu a chhah lutuk dawn avang leh a 
man a to lutuk dawn avangin bu khata chhuah turin Zotawng Theo- 
logical Text Book Committee chuan kaihtawi ni se a ti a. Rev. 
Lalsawma'n a kaitawi ve ta thung a. Tichuan an pahniha hming chawiin 
bu khata chhuah a ni ta a, Kristiante Thurin (1970) tih a ni ta. 

1869 


1884 
1897 
1901 


1908 


1909 


1910 


1911 


1913 


1915 


1916 

LIANGKHALJA CHUNGCHANGA HUN 
LEH KUM PAWIMAWHTE 


- Thanghluta leh a u Chhingkema ten mirawng 
rünna-ah lal an man ve ve. 

- Thanghluta fapa Hrangchina (1 iangkhata) Saihum-ah a piang 

- Thanghluta (Liangkhaia pa) a thi. 

- Ziak leh chhiar a thiam a, Chhiarpui hmasa berah 
khawchhiar a tanpui. 

- Class-III a exam a, a pumah pakhatna a ni (March). 

- Lehkhabu pangngai a chhiar tan a,a pianthar phah 
(Isua Chanchin) 

- Puma Zai a pawchhuak, Zawngin lal, Lalzika'n sialin a ai. 

- Pathian thu awihin Kristian a nih tak thu a puang. 

- Rev.D.E.Jones, Zosaphluia'n Baptisma a chantir, Aizawlah 

- Buh phur 200 a thlo chhuak, kum 2 kham thara 
Pathian thu a zir theih nan. 

- Tirhkoh hna a zir a, Aizawla a awm tan kum a ni ta. 

- Pathian fakna hla a letling tan. A lehlin hmasa 
ber (Harh rawh,tawtawrawt a ri e: SSS-671) 

- Presbytery hmasa berah Zaipawl Memberah a tel. 

- Kristian Tlangau-ah a thuziak a chhuak ve tan. 

- February-ah Cherra panin a chhuak thla. 

- Cherra-ah Pathian thu a zir a, 

- Pathian fakna hla a phuah tan a, aletling bawk. 1914 

- Solfa a zir a, Junior Certificate London atangin a dawng 

- Cherra-ah Diploma a zo, a pumah Pakhatna a ni. 

- Kum tawpah Tirhkoh hna a thawk tan nghal. 

- Solfa-ah Elementary Certificate London atangin a dawng 

- Solfa-ah Intermediate Certificate London a dawng 

- Tirhkoh hna (Pro.Pastor ang hi) a thawk tan nghal 

- Beihram Pawl an din a, President a ni. 

- A hla phuahte Kristian hlabu-ah sengluh tan a ni 

- Thuhriltu (Evan) angin Zoramah a lar tan. 

- Liangkhaia farnu Lalsiami chu March 1916-ah a thi 


1917 - Pathian thuhril leh zaiin Zoram a fang zau zel. 
- Saitual lal fanu Ngurchhuani nen April 13-ah an innei. 
1918 - A fa hming koh L.Biakliana (Mizo Novelist 
hmasa ber lo ni ta) pian (Aug.26) 
1919 - Chhim lamah Harhna hruaitu leh thuhriltu-ah a va tang ta zel. 
1921 - Pastor-a nemngheh a ni a, Dan zawhkima nem- 
ngheh hmasak ber a ni. 


- Kristian Tlangau Sub-Editor hna a thawk ve zawk 
- Baptisma a chantir hmasak ber Lalruali,40 Saitual, 
Vungthangi,40 & mi 30 dang Nov.27,1921-ah. 


1922 - Saitual bial vawng leh awm nghet turin a chho ta. 

- Saitual thalaite Solfa a zirtir thin. 
1924 - Jan.-ah Ngurchhuani a sun, 'Awmhar huiva' a phuah 

- Anupui pahnihna Ngurliani December-ah a nei 
1926 - A fapa upa ber Tlanghmingthanga pian (Jan.20) 
1930 - Saitualah Bible Class siamin Pathian thu a zirtir tan 
1933-34 -Synod Moderator hna a thawk tan (Assembly) 

. 1935 - Pathian thuhril turin Burma (Foreign)ah a kal 

1938 - Pi Zaii nen Calcutta-ah an zin. 

- Mizo Chanchin Part-I chu chhutkhawla chhuah a ni 
1941 - A fapa nupui hmasa fa, L.Biakliana, Mizo 

Novelist hmasa ber a thi 


- Shillong Assembly-ah Mizo Synod aiawhin a palai 
1943-44  -Synod Moderator hna a thawk. 


1947 - Assembly thu angin Literature hna thawk turin 
Aizawlah a lo kir. 

1947-48  - Bible bu mal 12 amah maiin a letling chhuak vek. 

1948 - Pahanga thler-ah Nov. atangin Aizawlah in a nei ve ta. 


- Mizo Chanchin Part-II chu chhutkhawl chhuah a ni. 

1949 
1951-52 
1956-57 
1957-58 
1959 


1960 


1962 


1969 


1971 


1972 


1977 
1978 
1979 


1981 
1985 


1986 


1991 

Mission Veng Bial vawngtu Pastor a ni tan ta 
Synod Moderator hna a thawk. 
Synod Moderator hna a thawk. 
Synod Moderator hna a thawk. 
Pastor hna atangin a Pension ta. 
Amah leh thiante ennawn Bible bu pum 
chhuah ani ta.(June) 
Theological College zirtirtu atan rawih nawn leh a ni. 
Feb.6-ah Chanchintha a hril kum 50-na 
(1910-1961) ruai nen a lawm. 
Shillong Mizo Biak in thar hawng turin a zin. 
Khawvel Sande Sikul zirlai, Rev. 
Chhuahkhama chanchin a ziak. 
Kum 88 mi niin Theological College 

Lecturer hna a chawlhsan ta. 

October 29-ah Baptisma a chantir hnuhnung 
berte Lalthansangi,Lalhlimpuii,Laldintluanga 
leh Lalramruati te Mission Vengah a chantir. 
A hnuhnung ber hi 7587-na a ni. 
Choka bul kaitenah a tlu sual a. a bawksawp nghal. 
A tlük sual hnuah a kal leh thei ta. 
March 24-ah Academy Award hmasa ber, 
Mizo Academy of Leters pek a dawng. 
A hun tawp a lo thleng ta, June 27-ah a thi ta. 
June 28 chhunah Mission Veng Biak in-ah 
vuina inkhawm neih a ni. 
Amah suntu a nupui Ngurliani a thi ve leh ta. 
A fapa Upa Tlanghmingthanga, Synod 
Music Instructor hmasa ber a ni ta. 
Nov.2: Khawvel Sande Sikulah 
Rev.Liangkhaia chanchin zir a ni. 
Rev. Liangkhaia hriatrengna lung phun a ni. 
December 10-ah hunbik siamin. 

1992 


1996 


1998 


1999 


2000 
2002 

A hming chawiin Liangkhaia School, a 
fanu Saptawni'n a din. 

Rev.Liangkhaia Memorial Prize, Aizawl 
Theological College-ah pek tan a ni. 
Mission Kohhran Kum-za lawmna-ah 
chawimawina hünmawi hlan a ni. 

Amah zirbingna, Research Work hmasa ber 
B.D.Dissertation, Univ. in a pawm ta. 
Zolentu Chanchinbu-in Rawngbawltu Ropui 
ber-ah athlang. 

Liangkhaia Lungphun lehkhabu tlangzarh. 
ARSI CHANCHIN leh Mizo CHANCHIN chhutnawn a ni. 

ZOFATE ZINGA REv.LIANGKHAIA'N BER A KAINA 
LEH THIL CHHINCHHIAH TLAK ZUALTE 


Upa-in chawngkhum dan tlang huat loh an tih ang deuhvin 
Rev.Liangkhaia hian Zofate zingah ber kaina leh danglam bikna 
chhinchhiah tlak tak tak eng eng emaw a nei a. A lungphun tia kan sawi 
takte pawh kha hmer tel lehin, a nun leh thiltiha chhinchhiah tlâk bikte i 
han sawi teh ang. 


|l.  Inzirmiania,lehkhathiamthei, ekzam a beihna apianga Pakhatna 
ni thin a ni a. Ekzampui tih ang chiah chuan a damchhungin, a telna 
apiangah Pakhatna a ni zel a ni. 


2. Lehkhazir lam leh a eizawnna lam nena inkaihhnawihah pawh 
Mizoram chhung chang lo, hnam dangte nena an intihsiaknaah pawh 
Pakhatna nih a thulh chuang lo. Zofate zingah hian hnam dangte nena 
ekzam ho-naah Mizo Pakhatna ni thin hmasa ber a ni ngei ang. 


3.  'Cherrazirtawp' tia an sawi thin, Pathian thu zima lamah Mizo 
zinga kal hmasa ber dawttu a ni a. Zofate zinga Pakhatna zuk ni 
khawpa titha hmasa ber, Gold Medalista ni. A zirlai bikima zir leh 
thuhril hnate thawk kual nghalin, Certificate neia Pathian thu zirchhuak 
hmasa a lo ni ta. 


4. Cherra Course a zawh hnuah 1915 atangin Tirhkoh hna a thawk 
tan a. Kum 1921 Oct-ah nemngheh ani a. Mizo Pastor hmasaho zingah 
Kohhran dan ziktluak (Constitutional) thlapa nemngheh hmasa ber a 
ni. A hmaa Pastor-a dah ni tawh (Hmar leh Chhim bial lam amite) chu 
Theology Course zova, Tirhkoh hna (tuna Pro-Pastor ang) anga hun bi 
kim thawk hmasa thlap an ni lo va, mamawh tet tetna avanga a bik 
(exceptional)a nemngheh vek an ni. Ani erawh hi chu Khawmpui sang 
ber Assembly-in a rel ang thlapa nemngheh (Ordained) a ni. 

5.  Pathianthuazirchhungin London School of Music hnuaiah Solfa 
a zir a. Junior Certificate leh Elementary Certificate leh Intermedi- 
ate Certificate te a pathuma dawng pha vek a ni a. Zofate zingah chuan 
heng Certificate pathum nei kim hmasa ber a ni. Kum 1923-15 chhungin 
a zir zova, mahse an chhánna chu London lama thawn zel a nih avangin 
Certificate an dawn tak erawh chu a tlai raih thung. 


6. Kum 1913 atanga 1915 chhung khan Pathian fakna hla sawm vel 
a phuah hman a. Hla engemaw zat a letling bawk. Tih tak zeta Pathian 
fakna hla tha tak tak tam thama phuah hmasa a ni mai awm e. Hla 20 
chuang a phuah a, 20 chuang a letling bawk a. Mizo Kristiante zingah 
hlaphuahtu hmasa leh hla nung tak tak phuah hmasatu tak niin a lang. 


7. o Mihminghriat theih hi a larna tak pakhat a ni. A bial zau em em 
chhunga Kohhran memberte hming a hre chhuak vek a ni awm e, an tih 
thin khawpa mi hming hre thei a ni. Midangte a ngaihsak tih lantirtu a ni 
pakhat a. Mi hming hriat theihah hian ani tluk an awm ang em? tih a ni thin. 


8. Kum 1926-ah Mizo chanchin (History) inziaksiakah 
lawmman Pakhatna a dawng a. Thuziak lama intihsiakna-ah hian 
Zofate zinga lawmman Pakhatna dawng hmasa ber nia hriat a ni. 


9.  MizoChanchin Part - I kum 1926-a a ziak chu vantlang chhiar 
tura ziak leh vawnthat, Mizo History bu tling chhuah hmasak bera ni a, 
tunthlengin mithiamte'n Mizo chanchin chhui nan an hmang rim hle a ni. 


10. Hla lama tui a ni a, hlaphuahthiam leh solfa thiam a ni bawk 
bakah Mizo hla hlui pawh tuipui mi a ni. Kum 1925-1926 lai khan 
a lakhawm teuh va. Heng hla hluite hi lakkhawm nachang hre hmasa 
leh hmang tangkai hmasa ber a ni hial awm e. Mizo Chanchin bul 
bal chhui nan pawh a hmang tangkai hle. 


11. Kum 1947 atangin Kohhran hovin Literature hna hun puma thawk 


turin an ruat a. Bible bu mal 12 amahin a let a, midang puiin bu dang 

dang a lehpui bawk. Literature Worker ang zawnga kan thluk chuan hun 
puma thuziak lama inhmang hmasa ber ani mai awm e. 


12. Kum 1915-1921, Tirhkoh hna a thawh chhung khan harhna hruaitu 
angin Mizoram dung leh vangah thu a hril thin a. Thuhriltu (Preacher) leh 
Chanchintha puangzartu (Evangelist) anga ram pum huapa lar hmasa 
berani. Mizoram dung leh váng mai ni lovin Manipur, Tripura leh Burma 
lam thlengin thuhril turin an sawm kual thin. Pathian thu hrila a vah 
kual lai hian mipui hmaah a Malzai (Solo) fo thin. Chutiang bawkin 
a zin veivahnaah nula zaithiam, malzai thiamte a hruai kual thin. 
Mizo tlangval zinga mipui hmaa malzai thin hmasa leh zaithiam 
dangte chawi lar leh chawimawi thintu pawimawh tak a ni. 


13.  Thuziak lama a kutchhuak hlu takte hlutsakin kum 1979-ah Mizo 

Academy of Letters in Academy Award a pe a. Mizo Chanchin 
(History) leh Arsi Chanchin (Astronomy) chu a kutchhuak zinga 
chhuanawm zualah an ngai. Hetiang chawimawina ropul hi Zofate zinga 
dawng hmasa ber a ni. 


14 AthihniJune 27,1979 thleng khan zofate zinga lehkha chhiar tam 
ber leh ziak tam ber a ni ang. an ti thin. Lehkhabu 30 chuang a ziak a. 
Hla 50 vel phuah leh lehlin a nei bawk. Chanchinbu hrang hrangah a 
thuziak 100 chuang a chhuak hman a ni. Thu leh hla lama kutchhuak 
ngah hmasa leh ziakmi anga lar hmasa a lo ni. 


15.  Pathianthuzirmi leh thiama sawi ani a, 'Ani hi zawng Theologian 
tia koh ngam ani" tihte a hlawh fo. A theology zirbingin kum 1998 khan 
Dr.Lalchungnunga (tuna Rev. ni ta & Serampore College Principal) chuan 
Liangkhaia Theology of Salvation tih Thesis a ziak a. B.D 
Dessertation atan a hmang. Zofate zingah University pawmpui tura a 
Theology awmze neia zirbingsak hmasa ber a ni. 


16. Kohhranenkawlna lama tuimi a ni a, rorel thiama sawi a ni. Synod 
Moderator-ah hian tum nga lai a tang nghe nghe a. Mi a hmui tum nen. 

17. Ataihmakzialeh hun awl aneih ngai lohzia chu amah bel chiang 
apiangin an hrechiang. A tlangval laiin hlo thlawh chaka sawi a ni a, kum 
1909 khan amah maiin buh phur 200 a thlo chhuak a ni. 


18. Zofate zingah Pathian rawngbawl hna thawh kum 50-na Golden 
Jubillee thei hmasa leh ruai nena lawm hmasa ber a ni. Kum 1962 Feb. 6 
khan'Kum 50 (1910-1961) chhung Chanchintha ka hril ta' a ti a, chu chu 
a faten an lawmsak a, Kohhranhovin an hlutsak öm êm. Hemi chungchang 
leh a kaihhnawih sawiin Kristian Tlangau Editor Upa Chawngzika chuan 
1962 March thla khan a chanchin a ziaksak nghe nghe. 


19. Rawngbawilna lama inpumpek mi leh Pastor hnaa tui tak a ni a. 
Chumi rual chuan Literature, Astronomy, Other Religion, Culture, His- 
tory leh General Knowledge lamah sulhnu leh kutchhuak hlu tak tak a 
nei bawk. Kum 100 chhunga Rawngbawltu Ropui Berah Aizawl-a 
Zolentu Chanchinbu (Monthly) chuan a Jo puang ve hlauh bawk a, 
Man ofthe Century zingah telh a ni nghe nghe. 


20. Presbyterian Kohhran chuana chanchin hi zirtlaka ngaiin Khawvel 
Sande Sikul Ni-1986 (Nov. 2) zir turah Rev. Liangkhaia chanchin hi an 
thlang a. Mizoram dung leh vangah a chanchin hi zirho a ni. Chuta a 
chanchin ziaktu chu Mission Veng Kohhran Upa Chawngzika a ni. 


21. Kum 57 vel chhung rawng a bawl chhungin miten an ngaina hle a, 
patling pathumin fawh takté-in an fawp a ni. Zofate zingah rawngbawltu 
dang patlingin an fawh tak chiam awm ve tak maw ! Ani hi a awmchhun 
ani mai thei e. Paula rual tura ngaite an awm thin. Mi 7587 a baptis a, 
nupa tuak 1236 a inneihtir bawk. 


22. Zofatezingahtihtak zeta hun puma zirtirhna thawk rei ber a ni 
mai awm e. Kum 88 mi a nih thlengin Theological College-ah zirtirtu 
hna a thawk a. Kum 1916-1921 chhungin Tirhkoh zirlaite a zirtir a, 
Zosapte tih loh vah chuan Mizo ngei zirtirtua tang hmasa a ni a, 
1960 atanga 1971-ah College Lecturer hna a thawk leh a, a de- 
gree vang ni lo mithiam bik anihna avanga rawih a nih leh a. H« ngahte 
pawh hian mi bik a nihna a la lang ta zel a ni. 

23. Hnam Chanchin Zima kawngah hian mithiam nih tlingah mi tam 
takin an ngai. Rev.Lalrinawma chuan Pastor Liangkhaia kha History bu 
kal thei ani, a ti hmiah mai. Aizawl Theological College-a B.D. zirlaite 
zinga History of Christianity-a mark hmu tha ber leh a dawttu dawn 
turin Rev.Liangkhaia Memorial Award kum 1997-98 atangin pek 
tan a ni a. History lam zirmi a nihna nen pawh a induh hle. 


He Rev.Liangkhaia Memorial Award dawng hmasa ber 
(1997-98) te chu heng mite hi an ni. 


1) Maria Lalrampari Rs.450/- 
1) | Lunkhawthang Vuite Rs.450/- 

2)  HengkhawlunSerto Rs.222/- 

Kum 1998-99 ah chuan mi pali-in an dawng a, chu mite chu : 

1) | Lalduhawma Ralte Rs. 375/- 
1)  H.Lalhmingmawia Rs. 375/- 
2)  Thangkhawgin Tothang Rs. 248/- 
2)  Lalkhosei Chong Loi Rs. 248/- 


Tangkafai an dawn zat hi a pangngai reng a ni thei lo. A chhan 
chu, kum 1996-a Pi Saptawni'n he Memorial Award atana Rs.12,000/ 
- athawh kha Bank-ah a pung awma dah a ni a. Chuta a pung awm zat 
chu kum tin la chhuakin a dawng phâte hnériah hian an pe thin dawn a ni. 
Kum tinin he lawmman hi pek a ni a, dawngtu dangte chu hengte hi an ni 


1999-2000 I. KRamdinthara 66% 
2. R.Lalthapuia 65% 

2000-2001 l. S.H.Liansangzuala 68.33 
2. Lalrokhuma Hmar 65 Yo 
2. Lalthanzara 65 Yo 

2001-2002 1. Rosie Zoramthangi 70% 
2. K.Laltlanhlua 66.66 


Heng bak pawh hi Rev. Liangkhaia chungchángah hian sawi tur 
dang a la awm thei nual a, sawi kim vek erawh a tul kher awm lo ve. 
Hetiang mi Pathian rawngbawitu leh Hnam tana kawng hrang hranga mi 
tangkai Zofaten kan lo nei hi a tihzia hle a ni. 

Fakna Aw-nem (Advertisement) 


FELFIM COMPUTER 
B-43, Mission Veng, Aizawl-796001,Mizoram 
Phones-0389-326365 / 325220 
E-mail : Itkhiangte(ahotmail.com 


Lehkhabu fiah fai leh tha tak maia chhu thintu hi dawr ve chhin teh 
I inchhir lo'ng. An lehkhabu chhut tawh te chu: 


* Pasaltha Khuangchera 

* Anita (Book ofthe year) 

* Hmangaih Zoramthangi 

* Doctor Faustus 

* Thuhlaril: Trends & History 
* Songs of Precious Blood 

* Biakliana Robawm 

* Duhtak Sangpuii 

* Liangkhaia Lungphun 

“I dawt ngam leh dawt rawh 
* Folktales of Mizoram 

* Annual Magazine (1996-97) 
* Mizo Hlahril Thlankhawm 

* Buh chi tha(2001) 

* Tirukkural (2000) 


* Infiamna khawvel leh rawngbawlna 


* Gospel Hymn & Choruses 
* Mizo Thuziak Thlankhawm 
* Zothlifim (2001) 

* Rawngbawl tura Chhandam 
* Thlifim (2001) 

* Suangtuah ram hlimthla 

* Fanau Rochan Enkawl dan 
* Arsi chanchin 

* Kumtluang 

* Thlaler Nula 

* Raja Hrangvunga 

* Hamlet leh a ziaktu 


Laltluangliana Khiangte 
C.Laizawna 
H.Lallungmuana (Ex-MP) 
C.Laltlankima (Letlingtu) 
Laltluangliana Khiangte 
NEICC Youth Assembly 
Laltluangliana Khiangte 
Khawlkungi 
Laltluangliana Khiangte 
Mizo Academy of Letters 
Laltluangliana Khiangte 
Hrangbana College, Aizawl 
Laltluangliana Khiangte 
Vanlalkunga, Zarkawt 
Mizo Academy of Letters 
Laltluangliana Khiangte 
PYF Central Committec 
Laltluangliana Khiangte 
Thuamtea Khawlhring 
KTP Ceneral Committee 
Laltluangliana Khiangte 
P.C.Lalrinpuia 

Upa Tlanghmingthanga 
Rev.Liangkhaia 

P.G. Students' Union, MZU 
Laltluangliana Khiangte 
Rualchhinga 
Laltluangliana Khiangte 


Lehkhabu chhiar hi finna kawng hnai ber a ni 
Hawh u, lehkhabu tha chhiar i uar ang u. 





